
Prolog 


Lucrarea de faţă reproduce conţinutul tezei de 
doctorat pe care am susţinut-o public la data de 21 iulie 
2009 în cadrul Universităţii „Lucian Blaga” din Sibiu. 

Datorez mulțumiri Înaltpreasfinţitului Dr. Laurenţiu 
Streza, Mitropolit al Ardealului şi Profesor al Facultăţii de 
Teologie Ortodoxă „Andrei Şaguna” din cadrul 
Universităţii „Lucian Blaga”. Sub  binevoitoarea sa 
îndrumare am redactat această lucrare. De asemenea, 
datorez mulţumiri referenţilor lucrării: Înaltpreasfinţitului 
Dr. Irineu Popa, Mitropolit al Olteniei şi Decan al 
Facultăţii de Teologie Ortodoxă din Craiova, Părintelui 
Profesor Dr. Viorel Sava de la Facultatea de Teologie 
Ortodoxă din laşi şi Părintelui Profesor Dr. Vasile 
Grăjdian de la Facultatea de Teologie Ortodoxă din Sibiu. 
Mulţumesc Părintelui Michel Quenot, preot ortodox în 
localitatea Fribourg, Elveţia şi Părintelui Profesor loan 
loanicescu din Craiova. Calde mulţumiri se cuvin 
Părintelui Profesor Dr. Konstantinos Karaisaridis, de la 
Facultatea de Teologie din cadrul Universităţii 
„Aristotel“ din Tesalonic, Grecia. Sfatul şi rugăciunea sa 
m-au însoţit permanent. 

Cristian Emanuel Cercel 

Preliminarii 


1. Problematica iconostasului 


Iconostasul este cel mai complex element 
liturgic din cadrul locaşului de cult ortodox. Descris 
adesea drept un ecran decorat cu icoane fixe aflat la 
granița dintre altar şi comunitate, semnificaţiile sale 
au fost aprofundate abia în secolul al XX-lea. Această 
aprofundare s-a făcut, aşa cum s-a întâmplat de 
atâtea ori de-a lungul istoriei bimilenare a 
creştinismului, în urma unei contestări. 


Într-adevăr, în decursul secolului al XX-lea 
suntem martorii unei diversităţi de opinii cu privire 
la iconostas. Astfel, există teologi ortodocşi care 
găsesc o legătură directă între dezvoltarea 
iconostasului şi dispariţia conştiinţei eclesiale, mult 
mai prezentă la primii creştini. Conform acestei 

opinii, odată cu apariția iconostasului, clerul se 
separă de credincioşi care devin din ce în ce mai 
mult auditori pasivi. „Altarul începe prin a fi puţin 
câte puţin separat de popor pentru a fi în final 
complet ascuns ochilor de către iconostas. 
Autorităţile bisericeşti subliniază că intrarea în 
sanctuar nu este permisă decât persoanelor 
hirotonite, în primul rând, natural, preoţilor. (...) La 
fel ca şi iconostasul, recitarea rugăciunilor 
euharistice cu voce joasă, exclude în fond poporul de 
la participarea ia Cina Domnului”!. Nu doar Nicolae 
Afanasiev punea sub semnul întrebării rolul liturgic 
al iconostasului ci, se pare că în zorii secolului XX, 
astfel de păreri se făceau auzite tot mai mult chiar şi 
în Rusia, locul unde iconostasul a cunoscut 
dezvoltarea sa plenară. Faptul este probat de 
informaţia furnizată de Leonid Uspensky care arată 
că la începutul secolului XX existau rapoartele unui 
consistoriu ecleziastic din Olonetsk, ce menţiona 
necesitatea unei „diminuări a iconostasului “2. 


1 N, Afanasiev, Le ministere des fideles dans |'Eglise, Paris 1955 p. 33 şi 3; L. 
Ouspensky, La question de l'iconostase, Contacts, 1964, no. 46, p.85. 
? L, Ouspensky, La question de t'iconostase, Contacts, 1964, nr. 46, p. 85. 

Faptul că dimensiunile iconostasului sau chiar 
existenţa lui au fost puse sub semnul întrebării, 
denotă înainte de toate că există o criză de concepţie 
a iconostasului care riscă să îl deturneze de la sensul 
său liturgic de revelare a misterului mântuirii omului 
prin cuprinderea acestuia în trupul tainic al lui Hristos — 
Biserica. Pe de altă parte, criza de concepţie a 
iconostasului generează o criză de percepţie a sa. El 
nu mai este perceput ca un ecran ce revelează ci ca un 
ecran ce vpacizează, fapt care are drept consecinţe 
dorinţa de diminuare a iconostasului sau, în cazuri 
extreme, chiar de îndepărtare a sa. 

Trebuie observat faptul că iconostasul s-a 
dezvoltat în mod spontan şi, până în secolul XX, n-a 
fost nici explicat teologic (exceptând abordări foarte 
vagi), nici pus sub un semn interogatoriu. 


2. Definirea termenilor — 
cancel, tâmplă, catapeteazmă, iconostas 


Termenul cancel (fr.  chancel, germ. 
Chorschranken, eng]. closure, it. cancello; din latinescul 
cancellus — „bară”) defineşte o balustradă din lemn, 
din metal, mai rar din piatră, care separă sanctuarul 
de spaţiul naosului. Este o piesă care exista şi în 

bazilicele antice (anexa 2 ). Cancelul a fost comun 
Bisericii nedespărţite până în secolul al VI-lea (anexa 
3 şi 4), după care a fost înlocuit treptat cu templon-ul 
în Biserica răsăriteană. 

Tâmplă provine din grecescul 7eurâAo+5, 
termen definit drept un ecran ce separă altarul de 
naost (anexa 5 ). Teuniov-ul nu ar fi, aşadar, decât o 
formă mai înaltă a parapetului sau barierei care 
îngrădea altarul până în jurul secolului al V-leas. 
Cercetătorul Vasile Drăguţ arată că „datorită funcţiei 
sale şi a condiţiilor specifice de evoluţie, se confundă 
adesea cu catapeteazma şi cu iconostasul. În vechile 
biserici creştine, separarea spaţiului absidei (ca loc al 
altarului) de cel destinat mulţimii de credincioşi, era 
asigurată printr-o balustradă scundă: cancellum care 
existase şi în bazilicele antice, despărţind zona 
publică a acestora de partea rezervată notarilor. La 
biserica Sfânta Sofia din Constantinopol, balustrada 


3 Este termenul consacrat în spaţiul grecesc. Enciclopediile greceşti preferă 
termenul TEunAov celui de iconostas; a se vedea: Thriskeutiki kni Ithiki 
Enkyklopaideia, Atena, 1962-1968, vol X, col. 406, p. 234. 

1 S. Salavilie vedea principalul rost al 1eurAov-ul în a separa altarul de naos, 
considerând că etimologia termenului reuniov ar fi o derivație de la reuva 
(a tăia). Vezi S. Salaville, Liturgies Orientales. Notions gencrales. Elemenis 
principnux, Paris, Ed. Bloud & Gay, Paris, 1932, p. 103. 

5 Alexander Kazhdan (ed.), ODB, Oxford University Press, New York — 
Oxford, 1991, p. 2023, 

— cancellum a fost înlocuită prin douăsprezece 
coloane monumentale, simbolizând pe cei 
doisprezece apostoli. Întrucât această amfiladă de 
coloane semăna cu o faţadă de templu, noul sistem 
de despărţire s-a numit templon. Între coloane au fost 
aşezate draperii (idee preluată de la templele iudaice 
care aveau catapeteazmă), iar deasupra intrării 
centrale a fost aşezată o icoană cu tema Deisis, nucleu 
al iconografiei dezvoltate la care va ajunge, peste 
multe secole, iconostasul. Întrucât compoziţia cu 
douăsprezece coloane era prea amplă şi prea 
pretențioasă, în bisericile obişnuite s-a recurs la o 
formă simplificată, cu numai patru coloane sau stâlpi 
(aluzie la cei patru evanghelişti). Ulterior, pe faţa 
dinspre naos au fost aşezate patru icoane, numite 
« împărăteşti » : Pantocratorul, Hodighitria, icoana 
de hram şi Sfântul Nicolae (eventual Sfântul Ioan 
Botezătorul sau  arhanghelul Mihail). Zona 
superioară, decorată cu tema Deisis, a fost 
amplificată cu icoanele apostolilor, iar în dreptul 
intrărilor în altar au fost aşezate perdele (dvere). 
Acest sistem de separare a naosului de altar s-a 
generalizat în ţările ortodoxe până în secolul XV, 
când s-a constituit marele iconostas de tip rusesc, 

care a fost adoptat treptat şi în Ţările Române, 
începând din secolul al XVI-lea”e, 

Istoricul de artă Marius Porumb este şi el de 
părere că în limba română, termenul iconostas este 
întrebuințat ca un sinonim pentru tâmplă, şi crede că 
trebuie făcută distincţie între cei doi termeni. Astfel, 
„pentru păstrarea sensului corect, ar fi nimerit ca 
termenul de tâmplă să fie folosit la noi, atunci când 
este vorba de un perete despărțitor din piatră”? 
datorită faptului că în interiorul vechilor biserici 
creştine tâmpla avea aceeaşi funcţie de perete 
despărțitor între altar şi naos, fiind construită din 
piatră, marmoră sau zid, sub forma unor coloane 
având deasupra o arhitravă. Între coloane erau 
perdele şi icoane. 

Catapeteasma (în greceşte: rarantraoua) este 
vălul sau cortina care separa sanctuarul de navă. 
Folosirea acestui văl este confirmată din secolul al 
VI-lea în Egipt şi Siria iar practica bizantină de a-l 


5 Vasile Drăguţ, Dicționar enciclopedic de artă medievală românească, Ed, 
Vremea, Bucureşti, 2000, p. 221. 

? Marius Porumb, Dicţionar de Pictură veche românească din Trausilnania, sec. 
XIH-XVIII, Ed. Academiei Române, Bucureşti, 1998, p. 105. 

suspenda îndărătul uşilor împărăteşti este un obicei 
atestat din secolul al XII-lea &. 

Termenul iconostas provine din limba greacă 
(2.kovoorăo.ov, de la cixcov şi oTăoic — susţinător 
de icoane)”. Cercetătorul Vasile Drăguţ, în al său 
„Dicționar enciclopedic de artă medievală românească” 
defineşte iconostasul astfel: „Iconostas (fr. iconostase, 
germ. bilderwand, eng]. iconostasis, it. iconostasi) perete 
despărțitor între naos şi altar, de obicei din lemn 
sculptat, pe care sunt fixate, după un anumit canon, 
icoanele care-l acoperă. Pentru circulaţie, iconostasul 
este străbătut de trei uşi: uşile împărăteşti, în mijloc, 
rezervate numai preotului, şi cele două uşi 
diaconeşti, în extremităţi. 

O definiţie apropiată oferă şi Marius Porumb: 
„Perete despărțitor dintre absida altarului şi naos, 
construit în mod obişnuit din lemn sculptat, adesea 
aurit şi policromat, pe care sunt fixate icoanele”!!. 


* Nicolae de Andida, P.G. 140; 445C cf. The Oxford Dictionary of Byzantiuni, 
Oxford University Press, 1991, p. 1113. 

* În unele dicţionare, etimologia cuvântului eukovooragtov este legată direct 
de verbul iri: £inwwv = icoană, ionut — a aşeza, a plasa; vezi Domenico 
Sartore, Achille M, Triacca, Dictionaire encyclopedique de in Liturgie, vol. II, ed, 
Brepolis, Paris, 1996, p. 534. 

1 Vasile Drăguţ, op. cit., p. 221. 

"1 Marius Porumb, op. cit. p. 150. 

Acelaşi specialist aminteşte şi existenţa unui termen 
românesc pentru iconostas — fruntariu — termen care 
însă nu s-a impus. El socoteşte improprie denumirea 
de catapeteazmă, atribuită uneori iconostasului. 
Iconostasul s-a generalizat în ţările ortodoxe până în 
secolul al XV-lea, cea mai amplă dezvoltare având-o 
în ambianța rusească, unde programul său 
iconografic s-a dezvoltat pe cinci registre şi de unde 
a fost adoptat şi în Ţările Române. 


Precum se poate observa, există o anume 
imprecizie a termenilor, fapt pe care îl putem pune 
pe seama evoluţiei dinamice pe care a cunoscut-o 
bariera iniţială a sanctuarului. Potrivit lui Leonid 
Uspenski, „iconostasul s-a constituit de-a lungul 
secolelor printr-o adiţionare a rândurilor de icoane, 
semănând unui proces quasi-geologic”!?. De aceea, 
considerăm îndreptăţită afirmaţia pictorului Sorin 
Dumitrescu, potrivit căruia „amfilada scundă de 
cancelli din zorii Bisericii şi templonul cu catapetesme 
atârnate şi variantele catapetesmelor bizantine, din 


2 C.E. Sorin Dumitrescu, Iconostasul roman de la Scala Coeli — câteva lămuriri 
privind concepția, teologia şi iconografia catapetesmei bisericii Sfântul lonn Casian 
din Roma, Anastasia / Institutul Cultural Român, 2005, p. 23. 

lemn sau din zid, cu un rând sau două de icoane, 
trebuie considerate paleoiconostase la propriu, adică 
ipostaze paleoecleziale ale actualului iconostas”1?. 
Evoluţia pe care a cunoscut-o cancel-ul iniţial a fost 
una organică, în consonanţă cu viata Bisericii. „Ceea 
ce numim astăzi iconostas este o componentă 
liturgică, a cărei istorie şi evoluţie debutează odată 
cu Biserica creştină, dar care a atins plenitudinea 
formală şi maturitatea teologică în Rusia ortodoxă a 
secolului al XV-lea, fiind imediat recunoscută şi 
preluată creator ca forma plinită de iconostas a 
întregii creştinătăţi orientale” 14. 


3. Stadiul actual al cercetărilor. Teorii cu 
privire la geneza şi dezvoltarea iconostasului 


În mod indirect, orice lucrare referitoare la 
teologia icoanei a contribuit şi la clarificarea teologiei 
iconostasului, a modului în care iconostasul este 
conceput şi asupra modului în care este perceput. De 
aceea, scrierile Sfântului loan Damaschin, Nichifor 
Mărturisitorul sau Teodor Studitul rămân de 
referință pentru înţelegerea sensului icoanei. Însă 


19 Ibidem, p. 24. 
1 Ibidem, p. 24. 


21 


lucrările teologice care vizează în mod direct 
iconostasul, aparţin, în cea mai mare parte, secolului 
XX şi dintre autorii lor, menționăm mai întâi autorii 
care au avut iniţiativa studiului aprofundat al 
teologiei iconostasului: Pavel Florensky, Leonid 
Uspensky, Eugen Trubeţkoi, Paul Evdochimov, 
Vladimir Lossky, Serghei Bulgakov. N. Ozolin, 
Alexander Schmemann, Natalie  L.abreque 
Pervouchine. 

Dintre teologii români care au contribuit la 
aprofundarea teologiei iconostasului, menţionăm pe 
Petre Vintilescu, Ene Branişte, Dumitru Stăniloae, 
Bartolomeu Anania, Dumitru Popescu, loan Ică jr., 
Nicolae Necula. 

Teologii greci şi-au adus şi ei contribuţia la 
cercetarea iconostasului prin Arhimandritul Vasilios, 
P. Trembelas şi |. Fundulis. De asemenea, au scris 
despre iconostas următorii: Michel Quennot, Egon 
Sendler, Christoph Schonborn, Joseph Dwirnik, Karl 
Christian Felmy. 

În prezent, lucrările care abordează problema 
originii iconostasului şi rolul său în Liturghie nu iau 
în considerare schimbările survenite în relaţia 
comunității creştine cu textul liturgic. Altfel spus, 

relaţia dintre evoluția iconostasului şi evoluția 
modalității de oficiere a Liturghiei n-a fost pusă în 
evidenţă, rămânând o arie de studiu încă 
neexplorată. 

Până în prezent, apariţia iconostasului a fost 
explicată prin mai multe cauze: 

a. Sentimentul de teamă sfântă pe care îl încercau 
credincioşii în momentul sfințirii darurilor 
euharistice. Acest sentiment de teamă devine spiritul 
însuşi al Liturghiei, „spirit care într-o zi va ridica un 
zid, iconostasul, între altar şi asistență“!5. Este un 
argument care trebuie abordat ţinând cont de 
modalitatea de a oficia Sfânta Liturghie de-a lungul 
primelor secole şi, de asemenea, ţinând cont de 
schimbările survenite în atitudinea şi mentalitatea 
credincioşilor după anul 313. 

b. Reacția pioasă contra iconoclasimului. Dom 
Lambert Beauduin a susținut această idee oarecum 
reducţionist, afirmând că „pentru a protesta şi 
reacționa în secolul al IX-lea, în Orient, contra erorii 
iconoclaştilor sau spărgătorilor de imagini, au fost expuse 
credincioşilor spre venerare numeroase icoane, suspendate 
în acest scop de balustrada sanctuarului. Proporţiile 


15 P. Batiffol, Legons sur la messe, Paris, 1927, p. 210. 

acestuia nu crescut pe nesimţite până la a deveni peretele 
despărțitor care suportă până la la cinci rânduri de 
imagini pioase: iconoclasmul a adus prin reuție, 
iconostasul; în loc să fie sparte, icoanele erau expuse, şi 
limitele geografice ale erorii conțineau în ele însele 
granițele inovației liturgice”?e. 

c. Necesitatea de a păstra inefabil misterul 
Euharistiei, de a-l păstra departe de privirile 
oamenilor, dat fiind că evenimentul euharistic nu se 
împlineşte la nivel vizual. Joseph Dwirnyk afirmă în 
acest sens că „vederea este sublimată printr-o gradaţie 
modulată a acţiunii de a pune un văl, de a ascunde parțial 
lucrurile şi ceremoniile, printr-un anume fel de asceză, 
prin abţineri şi sacrificii. În consecință, imaginaţia este 
atinsă mai mult; ea suscită şi trezeşte efectele mistice ale 
credinței, ea exersează astfel, ochii credinței sau vederea 
spirituală a tainelor. Toate acestea trebuie să provoace 
atitudinea dorită, religioasă şi liturgică a comunității 
orientale”. Este un argument care vine de la un 
apărător al iconostasului în cadrul bisericii greco- 
catolice şi care este apropiat de atitudinea ortodoxă, 


15 Dom Lambert Beauduin 2 "Occident ă l'ecole de l'Orieni, în rev. lrenikon, 
(1926) nr. 2, pp. 68-69. 
'? Joseph Dwirnyk, Râle de /'Icanostase dans le culte divin, Montreal, 1960, p. 96. 

rămânând totuşi, prizonierul unei psihologizări a 
tainei. El încearcă să explice atât cauza care a 
determinat apariţia iconostasului, cât şi rolul său 
liturgic. 

d. Iconostasul nu ascunde ci descoperă ochilor ceea 
ce inima nu ştie încă să vadă. În această frază am putea 
sintetiza atitudinea apărătorilor iconostasului din 
interiorul Ortodoxiei. Este o frază care rezumă 
cuvintele (pigmentate polemic) ce aparţin unuia 
dintre marii teologi ortodocşi, Pavel Florensky: 
„lconostasul material, această proteză a 
spiritualităţii, nu ascunde ceva ochilor credincioşilor, 
lucruri tăinuite, în stare să stârnească curiozitatea, 
aşa cum, din ignoranță şi egoism, îşi închipuie unii; 
dimpotrivă, el le arată celor pe jumătate orbi, tainele 
altarului, deschide şchiopilor şi schilozilor intrarea 
într-o altă lume care le rămânea închisă din cauza 
propriei lor obtuzităţi, strigă urechilor surde despre 
Împărăţia Cerurilor, făcând aceasta după ce urechile 
s-au arătat insensibile la vorbirea pe un ton 
obişnuit” 15, 

Aşadar, potrivit lui Pavel  Florensky, 
iconostasul strigă urechilor ce s-au dovedit insensibile la 


11 Pavel Florensky, Iconostasul, Ed. Anastasia, Bucureşti, 1994, p. 156-157, 

vorbirea pe ton obişnuit. Din păcate, acest ton obişnuit 
— şi ne referim aici la modalitatea de rostire a 
rugăciunilor euharistice - a devenit de peste 
paisprezece secole şoaptă neauzită. 


4. Programul iconografic al iconostasului — 
expresie vizuală a teologiei mântuirii omului 
în lisus Hristos. 


Începuturile evoluţiei barierei altarului în 
ecranul care mai târziu avea să fie numit iconostas, 
se situează într-o epocă în care intervine o schimbare 
în modul de săvârşire a tainei euharistice. 
Rugăciunile euharistice nu mai sunt citite în auzul 
credincioşilor aflaţi în locaşul creştin ci sunt citite în 
şoaptă (uvorikac). Nici un sinod al Bisericii nu a 
luat în discuţie acest aspect şi nici unul dintre 
Părinţii Bisericii nu aminteşte de acest aspect ca 
despre o anomalie. Singurul semnal de alarmă este o 
novelă a Împăratului Justinian I (novela 137) în care 
cere ca preoţii să pronunţe rugăciunile cu voce 
destul de puternică pentru ca poporul să poată 
înţelege bogăţia conţinutului lor teologic. 
Reglementăriie acestei novele nu au fost urmate şi cea 
„nai mare parte a creştinilor a continuat să asculte 

doar părticele, insulițe din textul Liturghiei. Din 
acest motiv, poporul credincios nu a rememorat 
împreună cu preoţii săi istoria mântuirii oamenilor 
(istorie conținută în rugăciunile devenite tainice). Or, 
tocmai în aceste condiţii ale absenței (pentru 
credincioşi) a recapitulării euharistice a istoriei 
Răscumpărării omului s-a dezvoltat complexul 
program iconografic al iconostasului care (cel puţin 
în exemplarele sale cele mai reuşite) poate fi 
considerat drept istoria vizuală a Răscumpărării, sau 
drept o traducere în imagini a conținului rugăciunilor 
euharistice. Acest fapt este de natură să genereze 
următoarea întrebare: 


- dacă. esenţa iconostasului este prezentarea 
vizuală a istoriei mântuirii, există oare o legătură 
între renunţarea la recitarea sonoră a rugăciunilor 
Liturghiei şi dezvoltarea complexului program al 
iconostasului? Altfel spus, absenţa istoriei verbale a 
generat, prin compensație, istoria vizuală a mântuirii? 


Întrebarea ne pare justificată pentru că, prin 
registrul iconografic alcătuit din icoanele marilor 
sărbători, iconostasul prezintă actele mântuirii 

săvârşită prin lisus Hristos, în timp ce prin registrul 
icoanelor patriarhilor şi profeților, iconostasul redă 
îndrumarea providenţială a omului vechitestamentar 
către plinirea Legii în lisus Hristos. În esenţă, este 
istoria mântuirii redată magistral în anaforaua 
Liturghiei Sfântului Vasile cel Mare. Or, începând — 
cel târziu — din epoca Împăratului Justinian ], nici un 
creştin, cu excepţia preoţilor, n-a avut acces la 
auzirea acestui text sfânt, destinat şi unei mai bune 
pregătiri pentru evenimentul euharistic. Neauzirea 
acestei rugăciuni a fost suplinită (în naos) prin imne 
cântate de către toţi participanţii la slujbă, imne care 
cel mai adesea sunt propoziţii desprinse din 
rugăciunile euharistice. Dar, această absenţă a tost, 
totuşi, suplinită (în ce măsură, ne rămâne de văzut) 
şi de către iconostas. Astfel, neavând posibilitatea să 
rememoreze prin auz teologia mântuirii omului prin 
lisus Hristos, credincioşii le vizualizau, totuşi, pe 
iconostas. lar acei credincioşi care erau părtaşi Sfintei 
Euharistii înaintea  extraordinarelor  iconostase 
realizate de Teofan Grecul sau de Andrei Rubliov, 
aveau într-adevăr şansa de a percepe strigătul (tainic 
şi el) al iconostasului care grăieşte ceea ce textul 
euharistic spune în şoaptă. 

5. Ce aduce nou lucrarea de faţă ? 


Prezenta lucrare îşi propune să aprofundeze 
rolul şi semnificaţiile iconostasului în cultul divin, 
scoțând în evidenţă modul în care acesta, cel puţin în 
cele mai bune exemplare ale sale, reuşeşte să fie 
purtătorul unui bine articulat mesaj teologic. Fără a 
susține o relaţie de cauzalitate directă între reducerea 
la şoaptă a rugăciunilor euharistice şi dezvoltarea 
fulminantă a registrelor iconostasului, vom arăta, 
totuşi, că discursul teologic vizual al iconostasului 
redă teologia rugăciunilor  euharistice. Astfel, 
limitarea accesului la istoria verbală a mântuirii 
neamului omenesc a fost compensată prin storia 
vizuală a mântuirii şi a atitudinii de rugăciune 
euharistică pe care iconostasul — iarăşi subliniem — 
cel puţin în cele mai bune exemplare ale sale, le 
întrupează. 

CAPITOLUL 1 
Cerul pe pământ - locaşul de cult creştin 


Arhitectura locaşului de cult bizantin este 
expresia unei viziuni specifice teologiei ortodoxe. Ea 
sintetizează principalele cadre ale gândirii teologice 
ortodoxe, punând în evidenţă  apotatismul 
cunoaşterii lui Dumnezeu, aşa cum în Apusul 
catolic, arhitectura locaşului de cult (cu precădere 
stilul gotic) subliniază efortul raţional de cunoaştere 
a lui Dumnezeu. În acest capitol vom încerca să 
reliefăm acest atribut al arhitecturii eclesiale 
bizantine la ale cărei valenţe iconostasul îşi aduce o 
importantă contribuţie. 


1.1. Arhitectura locaşului de cult bizantin — 
expresie a viziunii teologice răsăritene 


În Răsăritul creştin, arhitectura bisericii 
dezvăluie modul în care este perceput Dumnezeu şi 
modul în care este concepută relaţia omului cu El. 
Astfel, referindu-ne la altar, observăm că, în general, 

orice biserică, fie în Orient, fie în Occident, are la 
capătul dinspre Răsărit, spaţiul altarului curbat!?. 
Aceasta este o sugestie arhitecturală a faptului că 
adunarea liturgică este orientată spre unirea cu 
Dumnezeu. Este sugestia tensiunii dinamice a 
spaţiului eclesial orientat atât spre Răsărit cât mai 
ales spre Răsăritul cel de sus, spre a cărui Împărăţie 
biserica înaintează precum o corabie. Privind din 
exteriorul locaşului, accentul cade pe dinamismul 
înaintării. Din interior, însă, absida altarului 
sugerează, pe lângă tensiunea înaintării, cu 
precădere chemarea pe care Dumnezeu o adresează 
omului. Absida altarului se deschide ca o îmbrăţişare 
către comunitate, o îmbrăţişare care îşi aşteaptă 
împlinirea în înaintarea omului în comuniunea cu 
Dumnezeu. În mijlocul absidei altarului şi la o 
înălţime suficientă pentru a fi observată din naos, 
peste iconostas, este pictată Maica Domnului 
Platytera (numită şi Fecioara semnului). Taina 
Dumnezeului devenit Prunc este şi semnul că 
Împărăţia cerurilor s-a apropiat, a devenit accesibilă 
prin Întrupare. Dacă Biserica foloseşte, totuşi, 


1 Pr. Praf. Dr. Dumitru Stăniloae, Locaşul bisericesc propriu-zis, cerul pe pământ 
sau centrul liturgic al creaţiei, în rev. M.B. (1981) nr. 4-6, p. 280. 

termeni precum a se spăimânta, a se înfricoşa, în 
încercarea de a desemna atitudini specifice înaintea 
tainelor lui Dumnezeu, o face mai degrabă pentru a 
avertiza asupra gingăşiei negrăite a Atotputernicului 
Dumnezeu. 


„Spăimântatu-s-au, curată, toate cetele îngereşti, 
de taina cea înfricoşătoare a naşterii tale; cum Cel ce ţine 
toate numai cu voia, în braţele tale ca un om este ținut şi 
primeşte început Cel mai înainte de veci şi cu lapte se 
hrăneşte Cel ce hrăneşte toată suflarea cu negrăită 
bunătate; şi pe tine, ca pe cea cu adevărat maica lui 
Dumnezeu, lăudându-te, te măresc” 2 


Acelaşi Dumnezeu care în absida altarului 
rămâne la sânul Maicii Domnului este văzut în 
cupola centrală ca Pantocrator. Mâna lui Hristos, 
făcând gestul binecuvântării este centrul simbolic al 
liniilor arhitecturale ale locaşului. Asemănător 
Troiţei lui Rubliov, unde plecăciunea de încuviințare 
a Duhului Sfânt se răsfrânge asupra stâncii şi 
arborelui (deci, asupra creaţiei care pare că se 


* Sedelnă de !a Utrenia Învierii, glasul al IV-lea, Catavasier, EIBMBOR, p. 
148. 

modelează şi transfigurează sub acţiunea Duhului 
Sfânt), la fel şi în bolta Pantocratorului, gestul de 
binecuvântare al lui Hristos este preluat de liniile 
cupolei care orientează forta gestului către 
comunitate, către lume. Propriu-zis, cupola preia 
gestul de binecuvântare al lui Hristos şi îl transformă 
în îmbrăţişare a creaţiei. Ea arată pogorârea lui 
Dumnezeu către creaţia pe care tot voia, 
binecuvântarea, energiile Sale necreate o ţin în fiinţă. În 
acelaşi timp, cupola Pantocratorului subliniază şi 
faptul că din partea omului este aşteptată o 
ascensiune spirituală. Semisfera cupolei deschisă 
spre om şi creaţie se cere desăvârşită în sfera 
întâlnirii, în  îmbrăţişarea  divino-umană, în 
îndumnezeirea omului. Hristos se pogoară spre om, 
înnomenindu-Se, chemându-l pe om la ascensiune 
prin îndumnezeire. 


Acest lucru îl afirmă părintele Dumitru 
Stăniloae: „Bolta arcuită peste comunitate, peste 
lume, având pe Hristos Atotţiitorul în centrul ei cel 
mai înalt, ne arată pe Dumnezeu la suprema 
înălţime, dar privind spre noi şi îmbrăţişându-ne 
părinteşte şi atrăgându-ne în Sine ca în Unul suprem 

în care ne putem uni toţi şi putem avea totul. (...) 
Dumnezeu care ne priveşte şi ne îimbrăţişează din 
cupolă e deasupra tuturor, dar le cuprinde pe toate şi 
se află în toate cu iubire personală. E aproape de 
toate şi totuşi mai presus de toate. E deasupra 
tuturor, dar nu rupt de ele, nu închis în Sine, ci 
cuprinzându-le şi ocrotindu-le şi călăuzindu-le pe 
toate. E familiar şi infinit în taina Lui. E taina care ne 
înconjoară şi ne susține, nu taina ascunsă de noi. E 
taina văztă şi simțită, taina care vedem cum ne 
susține, nu o taină bănuită. E taina iubită, nu taina 
temută'2!. Astfel, Dumnezeu nu mai este perceput a 
fi dincolo de biserică ci devenit interior bisericii. 
„Rugătorul, al cărui duh se ridică în înălțimile 
cereşti, ştie că Dumnezeu nu e departe, ci că are 
bunăvoirea să se afle în acest loc pentru că El însuşi 


rr» 
a Lă 


l-a ales 


Direcţiile diferite de dezvoltare urmate de 
către cele două mari ramuri creştine după anul 1054 
au condus treptat la viziuni teologice şi artistice 


1 Pr. Prof. Dr. Dumitru Stăniloae, ari. cit., p. 285. 

> Procopie, Despre clădirile lui Justinian |, |. Corpus Seriptorunm Historiae 
Byzantinae, 45, Ed. Dindorf, vol. 3, Bonn, 1838, p. 179, apud. Pr. Prof. Dr. 
Dumitru Stăniloae, art.cit., p. 286. 

diferite. În fapt, de o uniformitate totală între cele 
două, cu greu s-ar putea vorbi, dat fiind diferențele 
specifice dintre omul apusean şi omul răsăritean 
generate de contexte culturale diferite. S-a afirmat 
adesea şi chiar a devenit un loc comun faptul că 
omul răsăritean a avut mereu un mai pronunţat simţ 
al tainei, spre deosebire de omul apusean, mai 
înclinat spre pragmatism. Cert este faptul că primele 
opt veacuri ale istoriei Bisericii sunt dominate de 
luptele cu ereziile a căror principală sursă era omul 
răsăritean. Aspectul benefic al acestei perioade este 
acela că odată declanşată „maladia” ereziei, întregul 
corp al Bisericii intra în febra clarificării adevărului 
de credinţă, ceea ce făcea ca, în general, biruința 
adevărului să fie deplină. Formularea dogmelor este 
o mărturie a echilibrului între rațiune şi credință, între 
claritate şi inefabil. Ce altceva s-ar putea spune despre 
definiţia de la Calcedon: „unirea dintre cele două firi 
se face fără unire, fără despărţire, fără amestecare, 
fără schimbare”?  Apofatismul acestui paradox 
dogmatic conduce raţiunea la o atitudine de uimire 
doxologică, de contemplaţie în uimire deschisă nu 
atât înțelegerii cât vederii tainelor lui Dumnezeu. Or, 

tocmai aceasta este una dintre atitudinile care, peste 
timp, a dat naştere iconostasului în răsăritul creştin. 


Situaţia a fost diferită în Apus. Nu este scopul 
acestei lucrări de a încerca o prezentare exhaustivă a 
itinerariului teologic al Apusului şi nici o trecere în 
revistă a expresiilor arhitecturale în care s-a întrupat 
teologia apuseană. Ne limităm doar la a semnala că 
această teologie nu putea conduce la un tip de 
arhitectură eclesială de tipul celui oriental tocmai 
datorită coordonatelor sale excesiv de raţionale. 
Pornim de la spusele lui Toma d'Aquino: „Doctrina 
sacră angajează raţiunea umană nu în slujba 
dovedirii credinţei, ci a limpezirii a tot ceea ce 
propune această doctrină”2. Aşadar, raţiunea nu 
poate aduce dovezi asupra adevărului dogmelor dar 
poate să clarifice acest adevăr. Poate lămuri 
conţinutul revelaţiei înseşi, respingând, pe calea 
negativă a demonstraţiei, toate obiecțiile raţionale 
împotriva Articolelor de Credinţă. În mod afirmativ 
dar nu pe calea demonstraţiei, rațiunea umană poate 


* Toma d' Aquino, Sumina Theologine, I-Il, qu. 49, art, 3, C; apud. Erwin 
Panofsky, Arhitectură gotică şi gândire scolastică, Ed. Anastasia, Bucureşti, 
1999, p. 66. 

furniza acele similitudines prin care misterele se 
descoperă pe calea analogiei dintre adevăruri 
dogmatice şi realităţi umane (analogia dintre 
Persoanele Treimii şi fiinţa, cunoaşterea şi dragostea 
omenească sau analogia dintre creaţia divină şi 
opera artistului. În „Arhitectură gotică şi gândire 
scolastică”, Erwin  Panofsky expune sintetic 
meandrele gândirii  scolastice, enumerând 


prinicipiile care îi stau la temelie: 


„Cel dintâi principiu regulator al scolasticii 
timpurii şi clasice constă în manifestatio, înţeles ca 
elucidare sau clarificare. Dar pentru a-l pune în 
practică la cel mai înalt nivel — elucidarea 
credinței prin rațiune -, principiul trebuia aplicat 
rațiunii înseşi: dacă credinţa trebuia să se 
„manifeste” prin intermediul unui sistem de 
gândire complet şi autonom în cadrul limitelor 
sale, deşi delimitându-se de domeniul revelaţiei, 
totodată a devenit necesară şi « manifestarea » 
completitudinii,  autosuficienţei şi limitelor 
sistemului de gândire. Acest lucru se putea 
înfăptui numai prin intermediul unei scheme de 


24 [bidem, p. 87. 

prezentare literară în măsură să elucideze, pentru 
imaginaţia cititorului, însăşi desfăşurarea 
raţionamentului, tot aşa cum raţionamentul 
trebuia să elucideze însăşi natura credinţei şi a 
intelectului. De unde şi schematismul sau 
formalismul atât de ironizate ale scrierilor 
scolastice, care au ajuns la apogeu în clasica 
Summa, cu cele trei comandamente ale sale: a. 
totalitatea (enumerarea suficientă); b. dispunerea 
conform unui sistem de părţi omoloage şi părţi 
ale părţilor (articularea suficientă); c. claritatea şi 
forța  deductivă a  argumentării  (interrelația 
suficientă)  — toate acestea încununate cu 
echivalentul literar de siznilitudines, aparţinând lui 
Toma  d'Aquino: terminologie sugestivă, 
parallelismus membrorum şi rimă”. 


Pe bună dreptate un gânditor ortodox precum 


Paul Evdokimov vedea în arhitectura gotică a 
catedralelor apusene un efort imens de căutare a 


Dumnezeu care rămâne, totuşi, exterior 


acestora. „Catedralele de odinioară erau pline de o 


% Erwin Panofsky, Arhitectură gotică şi gândire scolastică, Ed. Anastasia, 
Bucureşti, 1999, p. 67. 

forță, de o intensitate supranaturale; şi astăzi 
dinamismul lor îţi taie răsuflarea (...). În gotic, 
verticalele şi masa de piatră se aruncă, nestăpânite 
parcă, spre infinit şi antrenează la rându-le spiritul 
uman'2. lar scriitorul român Alexandru Horia 
sintetizează astfel viziunea sa asupra esenței 
spirituale a spaţiului gotic: „Catedrala e un strigăt de 
piatră, țipătul încremenit în materie. Spaţiul gotic 
este expresia spirituală a singurătăţii. Tuburile de 
orgă stau îndreptate în sus ca nişte sirene care trimit 
chemări în abis. Catedralele sunt reci, sunt nelocuite 
de Dumnezeu. La apuseni, cuvântul rugăciunii 
trebuie înălţat prin puterea voinţei, căci Dumnezeu e 
mult prea departe, e dincolo de prăpastia metafizică 
a lumii, la El ajung numai chemările puternice, 
răzbătătoare”?. 


În biserică, iconostasul este o formă de expresie 
a tainei lui Dumnezeu dar şi a libertăţii Sale absolute. 
Aşa cum afirmă metaforic acelaşi Panotsky, „filosofia 
scolasticii clasice desparte foarte tranşant sanctuarul 


% Paul Evdokimov, Arta icoanei, o teologie a friimuseţii, Ed. Meridiane, 1993, 
pp. 129-130. 
? Alexandru Horia, Vorbirea în şoaptă, Ed. Anastasia, Bucureşti, 1995, p, 40. 

credinţei de sfera cunoaşterii raționale, dar insistă ca 
tot ceea ce se află în interiorul sanctuarului să fie foarte 
clar discernabil”%. Păstrând termenii metaforei, putem 
spune despre apofatismul teologiei răsăritene că, deşi 
delimitează şi ea spaţiul credinței de sfera cunoaşterii 
raţionale, consideră totuşi, că în acest sanctuar poate 
pătrunde raţiunea transfigurată de har, rațiune care nu 
doar discerne tainele divine ci le contemplă într-o 
atitudine de uimire doxologică, deschisă vederii şi nu 
înțelegerii tainelor lui Dumnezeu. Icoana (totdeauna în 
relaţie cu arhitectura, gestul şi cuvântul liturgic) este 
loc de revelare a misterului liturgic, iar iconostasul, ca 
ecran alcătuit din icoane (deci ecran transparent în 
măsura în care icoanele fac transparentă realitatea 
nevăzută), descoperă taina credinței, ascuzând-o 


totodată, parţial, raţiunii. 


1.2. Apariţia iconostasului în contextul 
delimitării structurii tripartite a bisericii 
În general, importanţa tot mai mare acordată 


sanctuarului bisericii începând din primele secole 
este socotită a fi la originea iconostasului. Nicolae 


% Ibidem, p. 73, 

Afanasiev preocupat de reliefarea rolului eclezial al 
creştinilor nehirotoniţi, expedia, totuşi, mult prea 
rapid, contextul apariţiei iconostasului : „Sanctuarul 
începe prin a fi puţin câte puțin separat de popor 
pentru ca, în cele din urmă, prin intermediul 
iconostasului să fie complet ascuns privirii 
poporului. Autorităţile bisericeşti subliniază că 
intrarea în sanctuar nu este permisă decât 
persoanelor hirotonite, aşadar, în primul rând 
preoţilor”?. Alexandre Schmemann, care nu a fost 
niciodată un adeversar al iconostasului (cu excepţia 
iconostasului care decade el însuşi din funcţia la care 
este chemat — iconostasul de factură barocă, decorat 
cu picturi religioase), insistă asupra faptului că la 
începutul erei creştine unitatea locaşului de cult era 
mai evidentă decât compartimentarea lui. Astfel, 
înainte de toate, locaşul bisericii este domus ecclesiae: 
locul de adunare al Bisericii, locul frângerii pâinii. 
Biserica este „colegială”, adunare în Hristos a cerului 
şi a pământului şi în acest sens, Biserica este semnul 
profetic al Împărăției. „În cele mai bune realizări 
bizantine sau ruseşti, locaşul este perceput ca sobor, 
ca adunare în Hristos a cerului, a pământului şi a 


% N. Afanasiev, art. cit., p. 85. 

întregii creaţii”.* Subliniind că ideea de sanctuarium 
care ar aparține doar preoţilor, precum o sfântă a 
sfintelor, ca şi cum ar fi independent de restul 
bisericii, apare mult mai târziu, Alexandre 
Schmemann consideră că această schimbare a avut 
loc când credincioşii au fost puşi la nivelul 
catehumenilor". Afirmația marelui liturgist ar părea 
destul de uimitoare dacă în secolul al X-lea nu am 
avea ca mărturie interdicţia totală pe care Nichita 
Stithatul o impunea nu doar prezenţei fizice a laicilor 
în altar. Nici lângă altar nu le este îngăduit a rămâne, 
spaţiul din preajma altarului fiind rezervat 
„monahilor şi altor cete ale ierarhiei noastre”. Abia 
în spatele acestora este spaţiul laicilor. 


„(...) Află că locul laicilor în adunarea 
credincioşilor, la momentul săvârşirii sfintei jertfe, 
este departe de sfântul altar. Interiorul altarului este 
rezervat preoţilor, diaconilor şi ipodiaconilor; spaţiul 
din preajma altarului este al monahilor şi al altor cete 
ale ierarhiei noastre; în spatele lor spaţiul este al 


% A. Schmemann, L'Eucharistie, sacremient du Rovatme, Ed. L'Echele de Jacob, 
Paris 1985, p. 10. 
Ibidem, p. 7-12. 

laicilor, după dispoziţia transmisă de către Apostolii 
lui Hristos pentru Biserica comună a credincioşilor şi 
descrisă de către Dionisie şi Clement, apostolii lui 
Petru şi Pavel. Cum, aşadar, de la o asemenea 
distanţă, laicul, cel căruia îi este interzis, poate el să 
privească tainele lui Dumnezeu săvârşite cu 
cutremur de către preoţi?” 


La origine, termenul de „uşi împărăteşti” nu 
desemna poarta principală a iconostasului, ci poarta 
de intrare principală a bisericii*. Abia câteva secole 
mai târziu, sensul întregului edificiu pare a fi fost 
transferat asupra sanctuarului**. Se poate recunoaşte 
această stare de lucruri citind comentariul Sfântului 
Maxim Mărturisitorul — Mystagogia: 


„Ca edificiu, aceasta (biserica — n.n.) fiind un singur 
locaş, se deosebeşte totuşi după forma ei spațială, împărțindu- 
se în locul destinat numai preoților şi liturghisitorilor, pe care 


* Nichita Stithatul, Opuscules et Lettres, S.C. 81, Paris, 1961, p. 285 

3 Fi.Uspenskij, Istorija Vizantijkoj imperii, Saint-Petersbourg, p.532; Henryk 
Paprocki, Le Mystere de I'Eucharistie-genese et interpretation de ia liturgie 
eucharistique byzantine, Les Editions du Cerf, Paris, p. 120. 

“ Henryk Paprocki, op. cit., p. 119-120. 

îl numim ieration, şi în cel lăsat pe seama întregului popor 
credincios, pe care îl numit naos.(...) %5. 


Trebuie subliniat, totuşi, că Sfântul Maxim 
Mărturisitorul nu se limitează doar la aceste afirmaţii 
care ar da un excesiv caracter static compartimentării 
bisericii. EI continuă şi subliniază „structura 
dialogală” a locaşului creştin şi caracterul „activ” al 
compartimentării. Naosul este orientat către altarul 
care îi este scop şi împlinire iar altarul este legat de 
naos, existând prin raportarea la acesta. 


„Naosul este ieration în potență, inițiat şi sfințit 
prin ducerea sa până la sfârşitul acțiunii de inițiere şi 
sfințire. lar ierationul este un naos actualizat, avându-l pe 
acela ca început al acțiunii de inițiere şi sfințire, care 
stăruie ca una şi aceeaşi prin amândouă” %, 


Sfântul Maxim merge şi mai departe, arătând 
cum structura locaşului are model omul al cărui 
destin este acela de a fi templu al Duhutui Sfânt. 


* Sfântul Maxim Mărturisitorul, Mystagogia, cosntosul şi sufletul, chipuri ale 
bisericii, trad. rom. de Pr. Prof. Dr. Dumitru Stăniloae, EIBMBOR, 
Bucureşti, 2000, pp. 15-16. 

% Ibidem, pp. 15-16. 

Şi iarăşi, după un alt înteles spiritual (...) sfânta 
biserică a lui Dumnezeu este om, având ca suflet 
ierationul, ca minte, dumnezeiescul altar, şi ca trup, 
naosul. 

Astfel, ea este chip şi asemănare a omului 
făcut după chipul şi asemănarea lui Dumnezeu. Prin 
naos scoate la înfăţişare, ca prin trup, înţelepciunea 
practică; prin ieration, ca prin minte, străbate la 
cunoaşterea tainică de Dumnezeu, la teoiogia 
mistică. Dar şi invers, omul este o biserică tainică. 
Prin trup iradiază, ca printr-un naos, partea 
făptuitoare a sufletului în împlinirile poruncilor prin 
înțelepciunea practică; prin suflet, aduce, ca printr- 
un ieration, lui Dumnezeu, folosindu-se de rațiune în 
cunoaşterea naturală, sensurile desprinse din 
simţuri, după ce a depărtat de la ele în duh tot ce-i 
material şi necurat; iar prin minte, ca printr-un altar, 
cheamă tăcerea  prealăudată a  ascunsei şi 
necunoscutei mari grăiri a Dumnezeirii, cea din 
adâncurile nepătrunse, prin altă tăcere, grăitoare şi 
prea răsunătoare. În felul acesta se împreună cu ea 
prin cunoaşterea tainică de Dumnezeu, cât e 
îngăduit omului, devenind astfel ceea ce se cuvine să 
devină cel ce s-a învrednicit de sălăşluirea lui 

Dumnezeu şi a fost însemnat de razele 
atotluminoase?. 


De altfel, în rânduiala sfințirii bisericii noi, 
într-una din rugăciunile rostite în faţa uşilor bisericii, 
se spune: 

(is) Însuţi, lubitorule de oameni, Stăpâne, 
caută şi spre noi păcătoşii şi nevrednicii robii Tăi, cei 
ce săvârşim înnoirea preacinstitei Tale biserici 
acesteia, care se ridică în numele sfântului (N) şi fă-o 
pe ea adevărată închipuire a preasfintei Tale Biserici, adică 
a trupului nostru, pe care prin prenlăudatul Apostolul 
Tău Pavel încă şi locaş şi trup al Hristosului Tău ai 
învrednicit-o a se numi."58 

În sprijinul afirmațiilor sale amintite mai sus, 
cu privire la unitatea locaşului creştin, Alexandre 
Schmemann face referire la ritul bizantin al sfințirii 
unei biserici, subliniind modul în care era înţeles la 
început rolul edificiilor sacre. Aşadar, el remarcă 
faptul că în ritul de sfințire toată biserica este unsă la 
tel ca altarul, cu Sfântul Mir. Ea este pecetluită ca şi 
sfânta sfintelor. Într-adevăr, conform rânduielii de 


*7 Sfântul Maxim Mărturisitorul, Mystagogia ..., p. 18. 
% Arhieraticon, EIBMBOR, Bucureşti, 1993, p. 156. 

sfințire a bisericii noi, „arhiereul face ungerea 
pereţilor bisericii, însemnând cu Sfântul Mir şi 
zicând: 

Se sfinţeşte biserica aceasta prin stropirea cu 
Sfânta apă şi ungerea cu Sfântul Mir, în numele 
Tatălui şi al Fiului şi al Sfântului Duh.”* 

Cu toate acestea, chiar dacă prin ungerea cu 
Sfântul Mir a tuturor pereţilor locaşului, întreaga 
biserică este învestită ca loc sfânt, în acelaşi rit al 
sfințirii se face simțită o percepţie nu a unei 
ierarhizări a  sfințeniei părţilor componente ale 
bisericii ci a vectorului de direcţie pe care sfinţenia 
este împărtăşită. Ungerea cu Sfântul Mir a pereţilor 
bisericii începe din sanctuar şi se continuă cu 
celelalte părţi ale bisericii. În plus, ungerea pereţilor 
bisericii cu Sfântul Mir se face numai după ce asupra 
Sfintei Mese este invocată venirea Duhului Sfânt, 
aceasta fiind unsă apoi cu Sfântul Mir. 


3 Ibidem, p. 168 

% „Şi arhiereul, plecându-şi capul, zice rugăciunea apei, binecuvântând: 
« Doamne Dumnezeule, Cel ce cu arătarea Ta cea mântuitoare ai sfinţit 
repejunile Iordanului, Însuţi şi acum trimite darul Preasfântului Tău Duh, 
peste jertfelnicul acesta şi ne binecuvintează pe noi şi apa aceasta, ca să fie 
spre sfinţirea şi săvârşirea sfântului Tău altar, că bine eşti cuvântat în vecii 
vecilor. Amin ». (...) Apoi ia un vas ptin cu Sfânt Mir (curat sau amestecat cu 
untdelemn) şi zicând diaconul: « Să luăm aminte », arhiereul varsă pe Sfânta 
Masă de trei ori zicând: « Aliluia » ca şi la Botez, şi face cu Sf. Mit trei cruci 

Dacă există o compartimentare a locaşului 
creştin, scopul ei nu este de a separa ci de a uni. Într- 
un studiu asupra teologiei locaşului bisericesc, 
Părintele Dumitru Stăniloae subliniază faptul că prin 
lucrarea Sa sfinţitoare săvârşită în locaşul bisericesc, 
Hristos unifică cu sine şi întreolaltă pe cei ce cred în 
E] şi-i întăreşte spre lucrarea preoţiei lor generale în 
ființa proprie şi în creaţia cosmicăt!. „Locaşul 
bisericesc este centrul liturgic al creaţiei, sau locul 
central unde se săvârşeşte şi de unde se răspândeşte 
peste întreaga creaţie puterea mântuitoare a lui 
Hristos prin Duhul Său, sau prin energiile necreate 
ale Lui, şi prin aceasta se promovează înaintarea ei 
spre unitatea cât mai deplină. E o unitate imprimată 
de unitatea treimică, datorită unei tot mai accentuate 
pătrunderi a creaţiei de Sfânta Treime sau de puterea 
Ei care unifică persoanele în iubire fără să le 
confunde”, 


pe Masă. Apoi unge cu mâna din cele trei cruci toată fața Mesei altarului, şi 
iarăşi face cruce şi la stâlpul Mesei de câte patru părţile; asemenea şi la 
Proscomidiar (...)”. Vezi ARHIERATICON, op. cit. pp. 162-163 

1 Pr. Prof, Dr. Dumitru Stăniloae, Locaşul... , p. 283. 

12 Ibidem, p. 283. 

Cu totul îndreptățită ni se pare critica pe care 
Alexandre Schmemann o face falsei viziuni asupra 
altarului (ca loc sfințit pentru el însuşi) şi a locului 
său în structura locaşului. La originea acestei false 
viziuni ar sta „pietatea modernă care consideră 
altarul ca un loc sfinţit în sine şi pentru sine, accesibil 
doar celor «iniţiaţi», un spaţiu privilegiat care 
subliniază prin «sacralitatea sa» caracterul 
« profan » al laicilor care rămân în afara acestei 
incinte”4. Această viziune ar sta, totodată, la 
originea unui anume „clericalism”, cu totul străin 
- Ortodoxiei, care reduce laicii la condiţia unor lipsiţi 
de drepturi, laici care sunt definiţi în primul rând 
negativ, drept persoane care nu au dreptul să intre 
aici sau acolo, să atingă aceasta sau aceea, sau să 
participe la anumite lucruri“. Totuşi, Alexandre 
Schmemann nu neagă temeiul structurii 
compartimentate a  locaşului creştin ci doar 
subliniază că orice compartimentare este făcută 
tocmai cu scopul de a fi depăşită în unitate. Astfel, 


2 A. Schmemann, op. cit., p. 10. 

+4 A, Schinemann merge şi mai departe, spunând că a văzut chiar un tip de 
preot care consideră că „apărarea” permanentă a celor sfinte de contactul cu 
laicii constituie aproape esenţa sacerdoţiului, apărare în care acest tip de 
preot găseşte o satisfacţie aproape pătimaşă. A. Schmemann...., op. cit., p. 10. 

iconostasul nu a fost conceput ca un zid care 
desparte altarul de naos, fapt care nu ar tace decât să 
sublinieze ia nesfârşit diferența şi despărțirea. 
Iconostasul nu a apărut pentru a despărți ci pentru a 
uni. Afirmația este cu atât mai îndreptăţită cu cât, în 
esență, el nu este decât un suport de icoane. Or, 
icoana nu urmăreşte să ascundă ceva ci să descopere 
mai mult decât simpla vedere o poate face. Ea este 
mărturia unirii dintre dumnezeiesc şi omenesc, 
dintre ceresc şi pământesc. 


Trebuie amintit faptul că în limba greacă 
sanctuarul este numit 70 fiua, adică un loc mai înalt 
şi care nu este accesibil tuturor. Corespondentul său 
evreiesc — Vama — semnifică o înălţime dificil 
accesibilă, unde erau plasate altarele Vechiului 
Testament. Acest fina creştin se presupune că 
provine de la sinagogă, unde un loc înălţat 
asemănător, servea lecturii şi comentariilor din 
Sfânta Scriptură. Părinţii Bisericii au văzut în fina 
„locul care descoperă a doua venire a Celui Care 
tronează acolo şi Care va judeca viii şi morţii”%. 
Această viziune poate aduce o explicaţie pentru cele 


* Sfântul Sofronie al lerusalimului, Connientarius titurgicus, P.G. 87, 3984. 

douăsprezece coloane ale bisericilor lui Constantin, 
în analogie cu cei doisprezece apostoli, care, aşezaţi 
pe douăsprezece scaune, vor judeca cele 
douăsprezece triburi ale lui Israil (Math. 19, 28). 


Analizând descoperirile arheologice ale 
primelor biserici bizantine din Constantinopol, 
Thomas F. Mathews a încercat să reconstituie 
evoluţia ceremoniilor în funcţie de planul edificiilor 
cultului, distingând părţile următoare în primele 
locaşuri cultice bizantine: sanctuarul (gr. friua) cu 
aşa numitul synthronon, altarul, bariera (templul), 
solea şi amvonul, nava principală, navele laterale cu 
galeriile ilor, nartexul şi atriumul. Un mic edificiu 
anex, numit  skevofilachion, de unde pleca 
procesiunea pentru marea intrare”. În zilele noastre, 
partea cea mai importantă a bisericii este sanctuarul 
şi în cursul secolelor liturghia a evoluat mereu în 


% După ]. Gealineau, Bia înseamnă estradă sau tribună. „Locul precis 
nu este determinat cu rigoare prin tradiţie. Adesea bema se situa în 
mijlocul bisericii sau chiar în partea opusă a sanctuarului. În evul mediu 
latin, lecturile se făceau pe aşa numitele jubes. Muite biserici romane de 
tip monastic au conservat două amvoane ridicate de fiecare parte a 
spaţiului rezervat pentru schoia cantorut, în mijlocul navei. J. Gelineau, 

Le sanctuaire et sa complexite, în rev. „Maison Dieu” 1960, nr. 63, p. 63. 

+ T.F.Mathews, The Early Churches of Constantinople. Architecture and Liturgy, 
Pennsylvania University Press, 1980, pp. 4-5. 

sensul unei mai mari separări între cei nehirotoniţi 
(laicii) şi cei hirotoniți (preoţii). 


În aceste condiţii, afirmaţia liturgistului A. 
Raes devine foarte plauzibilă: „Se pare, deci, că în 
toate cazurile sanctuarul, adică locul rezervat 
altarului este cel care a determinat prima 
condiţionare spaţială a bisericii creştine. Acest 
sanctuar, cel puţin după originea sa, ar fi fost închis 
de la început în imperiul persan, dar nu în forma sa 
bazilicală în Imperiul roman”. În Imperiul persan 
un zid separa, deci, în mod radical, sanctuarul de 
restul bisericii, săvârşitorii de credincioşi, şi 
ascundea un cult misterios chiar pentru ochii 
inițiaţilor; doar preoţii aveau acces la sanctuar, 


pentru serviciul altarului. 


1.3. Apariţia şi simbolismul vălului în cult 


În bisericile bizantine, întrebuinţarea unui văl 
dincolo de uşile templon-ului în cadrul cultului este 
atestată din secolul al XII-lea. Dar dacă atestarea 
bizantină este destul de târzie, în schimb, practica 


15 A, Raes La liturgie eucharistique en Orient, în rev. Maison-Dieu (1962), nr. 70, 
p. 50. 

întrebuințării vălului în cult este atestată încă din 
secolul al VI-lea în Egipt şi Siria“. De altfel, ceea ce 
este foarte interesant, în vechile biserici din Malabar, 
deşi „unite” din sec. XVI-lea şi puternic latinizate, se 
pot vedea şi astăzi cuiele care țineau coarda de care 
era suspendat vălul sanctuarului. Vălul care 
ascundea sanctuarul este folosit de către armenii 
catolici. Importanţa dată vălului reiese de asemenea 
din faptul că în liturghia coptă, prima rugăciune a 
anaforalei se numeşte „rugăciunea vălului”%. 

Dar care era rolul vălului în liturghie ? A. Raes 
arată că vălul sanctuarului şi vălul altarului erau 
destinate atât a ascunde cât şi a descoperi ceea ce 
este ascuns. „Ele sunt în acelaşi timp destinate să 
păstreze misterul şi să-l reveleze, să refuze intrarea 
celor care nu sunt chemați şi de asemenea să facă 
posibilă intrarea şi ieşirea. În sfârşit, ele sunt trecerea 
de la cer la pământ pentru Cuvântul care se 
întrupează””l. 


1% PG 140; 445C; katapetasma, ODB, Oxford University Press, 1991, vol. II, p. 
113. 

5 Ibidem, pp. 50-51. 

51 Jbidem, p. 51. 

Un posibil punct de plecare pentru înţelegerea 
rolului vălului este textul de la Evrei 10, 19-20. 
„Drept aceea, fraților, având îndrăzneală, să intrăm în 
Sfânta Sfintelor, prin sângele lui lisus. Pe calea cea nouă 
şi vie pe care pentru noi a înnoit-o, prin catapeteasmă, 
adică prin trupul Său”. În acest text, trupul lui Hristos 
este comparat cu vălul templului. Acest fapt putea 
avea drept consecinţă folosirea unui văl la limita 
sfintei sfintelor a bisericii  neo-testamentare 
(sanctuarul) pentru a pune în evidență analogia cu 
templul vechi-testamentar”?. 


Se cuvine, însă, a zăbovi mai mult asupra 
Epistolei către evrei, unde Sfântul Pavel insistă, 
revenind repetat asupra adevăratei naturi a preoţiei, 
a jertfei şi a sanctuarului, subiecte a căror importanţă 
o şi subliniază: „Lucru de căpetenie din cele spuse este că 
avem astfel de Arhiereu care a şezut de-a dreapta 
tronului slavei în ceruri, slujitor Altarului şi Cortului 


* „« Prin catapeteasmă, zice, adică prin trupul său ». Că trupul său a deschis 
pentru întâiaşi dată acea calc, pe care a inoit-o, şi pe care el, singur a păşit. 
Cu drept cuvânt l-a numit catapeteasmă, căci când s-a ridicat la înălţime, 
atunci s-au văzul ceie din ceruri”. - Comentariile sau explicarea epistolei către 
evrei a celui întru sfinţi, părintelui nostru loan Chrisostom, trad. rom. de 
Theodosie Athanasiu, episcup al Romanului, Bucureşti, Tipografia Cărţilor 
Bisericeşti, 1923, p. 243. 

celui adevărat, pe care l-a înfipt Dumnezeu şi nu 
omul "(Evrei 8, 2). Direcţiile acestei teologii ar putea fi 
formulate astfel*: 

a. Hristos aduce o preoţie nouă, de sorginte 
celestă. Sfântul Pavel vede această preoţie 
prefigurată în preoţia după rânduiala lui 
Melchisedec şi o explică făcând referire la ziua 
Împăcării. Această zi era singura din an în care putea 
pătrunde în Sfânta Sfintelor doar arhiereul singur, 
după jertfe aduse pentru el şi pentru păcatele 
poporului. El intra mai întâi pentru a tămâia tronul 
îndurării din Sfânta Sfintelor unde fumul îi 
împiedica să vadă faţa lui lahve şi să nu moară. 
Apoi, ieşind, revenea cu sângele viţeiului deasupra 
căruia rostise păcatele sale şi ale casei sale şi stropea 
o dată către tronul îndurării şi de şapte ori înaintea 
lui (Lev. 16, 14). leşea din nou, înjunghiind țapul de 
jertfă pentru păcatele poporului şi cu sângele lui 
intra a treia oară în Sfânta Sfintelor, urmând acelaşi 
ritual ca şi cu sângele vițelului. Stropirea cu sânge a 


celor două jertfe simboliza ştergerea păcatelor 


55 Ideile acestei teologii sunt dezvoltate de Yves M-]. Congar în lucrarea sa, 
Le Mystere du temple ou l'Economie de la Presence de Dieu a Sa criature de la 
Genese a !' Apocalypse, Les Editions du Cert, Paris, 1958, pp. 205-206. 


56 


arhiereului, preoţilor şi poporului %. Toate acestea 
însă nu erau decât o imagine, în timp ce „Hristos, 
venind Arhiereu al bunătăţilor celor viitoare, a trecut prin 
cortul cel mai mare şi mai desăvârşit, nu făcut de mână, 
adică nu din zidirea aceasta; El a intrat o dată pentru 
totdeauna în Sfânta Sfintelor, nu cu sânge de țapi şi de 
viței, ci cu însuşi sângele Său, şi a dobândit o veşnică 
răscumpărare (Evrei, 9, 11-12). 


b. Preoţiei noi şi cereşti a lui Hristos îi 
corespunde un templu ceresc. Dar aşa cum bine 
remarcă Yves Congar, este curios faptul că epistola 
către evrei nu foloseşte pentru a numi acest templu, 
nici cuvântul va0c, nici expresia 10 LeQ0v ci o dată 
ov — cort ra yu, sfintele (locuri)e. 
Caracteristica acestui templu este faptul că nu este 
făcut de mână de om, fiind de natură divină, fiind, 
de fapt, locul spiritual al comuniunii desăvârşite cu 
Tatăl şi, de asemenea, locul prezenţei Sale”. 


% D. Abrudan, E. Corniţescu, Arheologie Biblică, EIBMBOR, Bucureşti, 1994, p. 
325, 

% Evrei 8, 2: „Slujitor Altarului şi Cortului celui adevărat...” 

*e Evrei 8, 2; 9,12,24; 10,19. 

“7 Yves M-]. Congar, op. cît. pp. 205-206. 

c. Hristos a intrat dincolo de catapeteasmă, ca 
Înaintemergător pentru noi (Evrei 6, 20) în această 
Sfântă a Sfintelor — loc al comuniunii cu Dumnezeu, 
deschizându-ne şi nouă calea prin jertfa trupului 
Său. El este Calea inaugurată pentru noi. Prin jertfa 
Lui, prin vălul trupului Său (Evrei 10, 20) jertfit 
pentru noi, am dobândit cea mai mare apropiere de 
Tatăl. Ideea dominantă aici, în opoziţie cu concepţiile 
mozaice unde poporul era ţinut departe de prezenţa 
divină, este aceea a neîngrădirii pentru nimeni (Evrei 
4, 16; 10, 19; comp. Efeseni 2, 18; 3, 12; Col. 3, 22) a 
intrării la Dumnezeu Însuşi*. Evident, această 
libertate extraordinară nu este una ce nu ar 
presupune nici un efort din partea omului pentru a 
se ridica la posibilitatea împărtăşirii ei. Îndată ce dă 
mărturie despre libertatea aparent gratuită de intrare 
în acea spirituală Sfântă a Sfintelor, Sfântul Pavel 
este foarte atent în a sublinia acest lucru în tot restul 
capitolului 10 al epistolei către evrei. 


Este mai presus de orice îndoială că textul de 
la Evrei 10, 19-20, citat mai sus, pare a fi inspirat aşa 


% Yves M-]. Congar, op. crt. p. 207. 

numita rugăciune a vălului din Liturghia Sfântului 
Iacob, rugăciune specifică acestei liturghii. 


„Mulţumim Tie, Doamne Dumnezeul nostru, 
căci ne-ai dat nouă îndrăzneală către intrarea locului tău 
cel sfânt, deschizându-ne cale nouă şi viindă prin vălul 
trupului Hristosului Tău. Aşadar, fiind socotiți vrednici 
a intra în locul sălăşluirii slavei Tale şi a fi înăuntrul 
vălului şi a privi Sfânta Sfintelor, cădem înaintea 
bunătăţii Tale. Stăpâne, milostiv fii nouă căci suntem 
plini de frică şi cutremur, pregătindu-ne a ne înfățişa 
înaintea sfâniului Tău altar şi a-Ţi aduce această 
înfricoşătoare jertfă fără de sânge pentru păcatele 
noastre şi cele din neştiinţă ale poporului. Trimite harul 
Tău cel bun asupra noastră, Doamne, şi stințeşte 
sufletele, trupurile şi duhurile noastre, şi înnoieşte 
cugetele noastre în evlavie pentru ca întru cunoştinţă 
curată ie să îţi aducem mila păcii, jertfa laudei"*. 


Sfântul Sofronie al lerusalimului foloseşte această 
analogie aplicând-o nu vălului ci arhitravei barierei. 
Această arhitravă (kosmitis) care a fost împodobită cu o 


* F.E.Brightman, Liturghies Eastern and Western, Clarendon Press, Oxford, 
1965, p. 48 

cruce, este o reprezentare a lui Hristos crucificat, ceea ce 
face trimitere la trupul lui Hristos fiind în acelaşi timp o 
imagine (tip) a vălului“. „Drept aceea, fraţilor, având 
îndrăzneală, să intrăm în Sfânta Sfintelor, prin sângele 
lui lisus, pe calea cea nouă şi vie pe care pentru noi a 
înnoit-o, prin catapeteasmă, adică prin trupul Său. Şi 
având mare preot peste casa lui Dumnezeu, să ne 
apropiem cu inimă curată, întru plinătatea credinţei, 
curățindu-ne prin stropire inimile de orice cuget rău şi 
spălându-ne trupul în apă curată” (Evrei 10, 19-22). 
Validarea acestui simbolism ne duce la o analogie cu 
locul liturgic al comuniunii euharistice aflat în faţa 
iconostasului şi cu cuvintele pronunţate de către preotul 
ortodox chiar înaintea momentului comuniunii în 
liturghia Sfântului loan Hrisostomul: „Cu frică de 
Dumnezeu, cu credinţă şi cu dragoste să vă apropiaţi”. 


1,4. Argumente teologice şi istorice privind 
Semnificaţia structurii bisericii, locaş de închinare. 


Leonid Uspensky pune întrebarea dacă aceste 
bariere şi aceste văluri ale primelor secole aveau 
doar un rol practic sau apariţia lor era cumva legată 


% L. Uspensky, art. ci. pp. 90-91. 

de natura şi chiar originea cultului creştin. 
Fundamentându-şi afirmaţiile pe lucrările 
liturgiştilor secolului al XX-lea, el susține cea de-a 
doua pistă: existența barierelor şi a vălurilor se 
înscrie în legătura organică existentă între cultul 
creştin şi tradiţia liturgică iudaică. După opinia lui 
Alexander Schmemann, „creştinii continuau să vadă 
în liturghia iudaică o normă pe care au conservat-o 
chiar după ruperea lor de iudaism (...). Creştinismul 
luase cunoştinţă de vechiul cult vechi-testamentar nu 
numai ca despre o pregătire providenţială şi de o 
prefigurare a noului cult, dar mai ales ca de 
fundamentul său indispensabil; într-adevăr, doar 
printr-o transpunere a categoriilor sale esenţiale 
(templul, sacerdoţiul, jertfă) era posibil să se exprime 
şi să se manifeste noutatea Bisericii, ca apariţie a ceea 
ce fusese promis, înfăptuire a ceea ce fusese sperat, 
împlinirea eshatologică”e!. Concluzia constă în faptul 
că locaşul bisericii creştine prelungeşte în acelaşi 
timp Templul şi sinagoga pentru că este locul 


“ A, Schmemann, Iatroducere în Teologia Liturgică, ed. Zoia, Bucureşti, 2002 
p. 104. 


să | 


sacrificiului şi de asemenea locul de adunare, al 


reuniunii pentru rugăciunea comună - ecclesiat? . 


O atenţie specială trebuie acordată 
argumentelor teologice şi argumentul de ordin 
general avansate de către Joseph Gelineau pentru 
sustinearea separării dintre diferitele părți ale 
bisericii: „La fel cum în toate ființele vii evoluate, se 
poate distinge capul şi restul copului, la fel 
organizarea fundamentală a adunării liturgice şi 
care se va manifesta spaţial este cea care distinge de 
o parte proiestosul şi slujitorii, iar pe de altă parte 
adunarea credincioşilor.  (...) Această structură 
bipartită a adunării liturgice, decurge din natura 
ierarhică a Bisericii şi în special din slujirea 
sacerdotală. De asemenea proiecția sa spațială în 
separarea vizibilă dintre cler şi credincioşi apare ca o 
constantă a cultului creştin de la originile sale. 
Sfântul Ignatie de Antiohia arată clar acest lucru, 
distingând pe de o parte episcopul reprezentant al 
lui Hristos cu al său presbyferium reprezentând 


«2 ], Danielou, Le Signe du Temple, 23e &dit., Paris, 1942, p. 28. 

apostolii (...) şi, pe de altă parte, comunitatea...% . 
Toate liturghiile disting în bisericile lor două zone: 
sanctuarul, rezervat slujitorilor, şi spaţiul poporului 
pe care îl numim navă. Este chiar un fapt obişnuit ca 
cele două zone să fie delimitate printr-o separare 
materială: văl în faţa altarului; bară sau grilaj rar care 
închide sanctuarul; grilajul din faţa sanctuarului 
evului mediu; iconostasul bizantin străpuns de trei 
porţi etc. Se întâlneşte de asemenea în mod obişnuit 
o diferenţă de nivel între sanctuar şi navă, acesta 
fiind supraridicat de una sau mai multe trepte”. 


Leonid Uspensky susţine fără rezerve ipoteza 
că bariera sau vălul, ca expresie a principiului 
divizării, nu sunt o practică simplă ci au rădăcini 
într-o moştenire cultică a Vechiului Testament, 
rămânând mereu credincioase sensului cultului 
creştin. Comuniunea în Împărăţia lui Dumnezeu 
manifestată în Hristos nu suprimă limita între 
temporal şi veşnic. Această limită este marcată în 
biserică prin dispoziţia spaţiului euharistic şi prin 


e Vezi Stântul Ignatie Teuforul, Epistola către Smirneni, VIU, în Scrierile 
Părinților Apostolici, EIBMBOR, Bucureşti, 1995, p. 222, 

64 |. Gelineau, L'cgtise, lieu de la celsbraliou, în rev. Maison-Dieu, (1963) 1960, 
nr. 63, pp- 46-48. 

separarea sa. Astfel, vechile mijloace de separare — 
bariera, vălul, şi mai târziu iconostasul — care separă 
sanctuarul de navă, marchează limita între lumea 
din afara timpului şi lumea în timp. Transformarea 
barierei altarului în iconostas continuă o manifestare 
mereu mai explicită a sensului acestei limite %. Dar 
ideea - susţinută de către Leonid Uspensky — potrivit 
căreia, această transformare nu separă clerul de 
popor şi nu exclude pe acesta de la participarea la 
Taina euharistică, ar avea nevoie, după părerea 
noastră, de câteva nuanţe. Aceste nuanţe se referă la 
modalitatea de săvârşire a liturghiei euharistice care 
a evoluat în acelaşi timp cu evoluţia barierei dintre 
sanctuar şi naos. Ar trebui luate în calcul toate 
schimbările survenite de-a lungul secolelor pentru a 
avea o imagine completă. Pe de altă parte, îl urmăm 
pe Leonid Uspensky în afirmaţia sa potrivit căreia 
transformarea barierei în iconostas „descoperă 
mereu mai bine această barieră nu numai ca o 
separare dar de asemenea şi mai ales ca o joncțiune, 
ca întrepătrunderea temporarului şi veşnicului, a 
sanctuarului şi a navei”. Chiar acceptând acest 


* Uspensky, art. cit. p. 91. 
s Ibidem, p. 91. 

punct de vedere, este necesar a pune în evidență 
cadrele generale liturgice (în permanentă 
transformare, chiar în pofida conservatorismului 
bizantin) în care s-a petrecut această evoluţie. 
Riscurile  denaturărilor artistice în perioadele 
caracterizate printr-o decadenţă a vieţii ecleziale, vor 
fi puse în evidenţă la momentul potrivit. 

CAPITOLUL 2 
Istoria şi dezvoltarea iconostasului 


Evoluţia barierei altarului a fost foarte lentă, 
astfel încât primele icoane expuse pe arhitravă apar 
la câteva secole după prima menţiune a unui cancel. 
Secolul al X-lea lasă în Bizanţ forma templon-ului cu 
trei rânduri de icoane. Acest templon, preluat de 
Biserica rusă, va fi dezvoltat treptat, astfel încât în 
secolul al XV-lea el cuprinde cinci rânduri de icoane, 
ajungând la dimensiuni impresionante. 


2.1. Transformarea barierei în iconostas 
în perioada primelor opt secole creştine. 
Mărturii arheologice şi literare. 
Victor Lasareff precizează etapele evoluţiei 
tâmplei bizantine şi pune în relief ceea ce o 
diferenţiază de iconostasul rus care îi succede”, 


%7 V. Lasareft, Trois fragntents d'ăpistyles et le templon byzantiu, în AcĂTIOv 1N5 
XeoTiavins Agxerăoyuiis Eroupeias, nepiodoc A — 16uoc A, Athenes, 
1966, p. 120. 


67 


Închizăturile altarurilor basilicilor paleocreştine se 
prezentau fie sub forma unor parapeţi de marmură, 
mai curând de joasă înălţime, alcătuiți din plăci 
dăltuite şi cizelate, fie ca un fel de porticuri cu 
antablamentul susţinut de coloane. Coloanele purtau 
arhitrava şi spaţiul care rămânea între ele, erau 
umplute, în jos, prin plăci de marmură. Intrarea 
sanctuarului se găsea în centrul acestei împrejmuiri. 
Pe teritoriul bizantin s-a răspândit împrejmuirea de 
acest tips. 


După Dom Leclerg, cea mai veche probă 
cunoscută a unei bariere de sanctuar, ar fi un 
bazorelief al unui monument epigrafic funerar din 
secolul al Ill-lea, monument care se găseşte la 
Muzeul Lateran. Este vizibilă o barieră joasă purtând 
coloane şi o arhitravă cu un văi %. 

Eusebiu de Cezareea ne furnizează cea mai 
veche mărturie scrisă care atestă existența barierei 
altarului. Aflăm că în biserica ridicată la Tir în 
primul sfert al secolului al IV-lea, episcopul a plasat 
altarul în mijlocul (evident, în mijlocul sanctuarului) 


s V. Lasarefif, art. cit. p. 120. 
*D.ACL,, VIL p. 31. 

şi l-a separat printr-o magnifică îngrăditură de lemn 
sculptat pentru ca poporul să nu poată să se apropie; 
„el aşeză în mijloc sfântul altar al sfintelor taine; şi 
pentru ca acesta să rămână inaccesibil mulţimii, îl 
înconjură de bariere de lemn sculptat, care, până la 
vârf, erau lucrate cu o artă delicată, în aşa fel încât să 
ofere privitorilor un admirabil spectacol” ?. Acelaşi 
Eusebiu, într-o altă lucrare — „Viaţa lui Constantin” — 
descrie biserica Sfântului Mormânt, construit de 
către Împăratul Constantin, biserică al cărui 
„hemiciclu al absidei era înconjurat de tot atâtea coloane 
precum numărul apostolilor”?i. Chiar dacă nu există 
alte informaţii asupra destinaţiei acestor coloane, se 
poate presupune că locul şi destinaţia lor erau 
analoge coloanelor bazilicei romane a Sfântului 
Petru, construite de asemenea în timpul lui 
Constantin”?. Acolo, douăsprezece coloane separau 


sanctuarul de navă 8. 


7% Eusebe de Cesarce, Histoire ecclesiastique, X, 4, 44, S.C. 55, p. 9%. 

21 Vie de Constantin LIII, c. 38, P.G. 20, 1097 — 1100. 

72 L. Uspensky, art. cit., p. 88, 

"3 Ş. Wagner, Le lieu de la celebration eucharistique, în „Maison-Dieu” (1962) nr. 
70, p. 43. 

În Bizanț existau între altar şi navă 
împrejmuiri ale altarului care erau compuse în mod 
obişnuit din bariere joase cu coloane purtând o 
arhitravă. Exista, de asemenea, de partea 
sanctuarului un văl care se trăgea sau se desfăşura 
urmând momentele celebrării. S-ar putea astfel 
spune că în secolul al IV-lea existau trei elemente în 
formarea iconostasului: un văl mobil, o barieră 
împrumutată de la basilica civilă unde ea separa 
funcţionarii de popor, şi o colonadă care, în 
arhitectura antică, exprima ideea unei deschideri, în 
timp ce un perete exprima ideea unei închideri. 
Rolul tuturor acestor elemente era de a sublinia 
importanţa Euharistiei care se împlinea în interiorul 
Sanctuarului 74. 


Subiectele  iconografice ale  barierei s-au 
dezvoltat de o manieră constantă înaintea ereziei 
iconoclaste. Graţie unui poem alcătuit de către Paul 
Silenţiarius, în care acesta descrie biserica Sfânta 
Sofia din Constantinopol 7, avem cea mai veche şi 


% L. Uspensky, art. cit. p. 92. 
75 Acest poem a fost scris către sfârşitul domniei lui Justinian 1 (527-565), 
El a fost probabil, recitat înaintea Împăratului, cu ocazia celei de-a doua 


70 


cea mai detaliată decriere a barierei din perioada 
bizantină. Chiar dacă textul este destul de prolix şi 
încărcat până la exces de retorica bizantină, el oferă 
informaţii foarte utile asupra barierei dintre sanctuar 
şi navă ale celei mai faimoase biserici bizantine. 


Textul lui Paul Silenţiarius: 

Întreg spaţiul care, către absida orientală a 
marelui templu, este rezervat sacrificiului 
nesângeros şi nici ivoriu, nici cuburi de piatră 
nici bronzul nu îl mărginesc: împăratul l-a 
închis în întregime cu plăci de argint. Şi nu a 
pus plăci de argint goale doar pe pereţii care 
separă credincioşii şi mulţimea limbilor 
nenumărate; a acoperit de asemenea coloane 
întregi de foi de argint, şase perechi cu totul 
strălucitoare care lucesc de departe. 

Deasupra acestor coloane, oţelui a săpat după 
proporţii savante pe care ştie să le dea mâna 
unui bun lucrător, medalioane mai alungite decât 
cercul. Cel din centru poartă gravat imaginea 
Preacuratului Dumnezeu, cel ce a îmbrăcat prin 


inaugurări a bisericii Sfânta Sofia a! cărei dom şi arcadă de est suferiseră 
reparaţii după prăbuşirea din anul 558. 

zămislire fără sămânță, aparenţa muritoare; pe o 
parte a sculptat armata îngerilor înaripați, înclinând 
legătura gâtului: ei nu susţin vederea majestăţii 
lui Dumnezeu, chiar ascuns într-un trup 
omenesc, căci este acelaşi Dumnezeu, chiar 
îmbrăcat în trup pentru dezlegarea de păcatele 
noastre; pe cealaltă parte, dintele de fier a desenat 
eroii lui Dumnezeu înainte ca Dumnezeu să fi luat 
trup, prin vocea cărora şi-a luat zborul cântul 
profetic al lui Hristos Cel ce era să vină. 

Şi arta nu a neglijat să reprezinte pe cei care au 
plasa de pescari, cei care au lăsat lucrurile 
obişnuite şi preocupările păcătoase pentru a 
urma porunca Regelui ceresc, făcându-se 
vânători de oameni şi, renunțând la meseria de 
pescari, au ţinut nobila plasă a vieţii veşnice. În 
alte locuri, arta a înfăţişat pe maica lui Hristos, 
receptacolul luminii nepieritoare, ea, cea al 
cărui trup a hrănit, înlăuntrul său pe creatorul a 
tot trupul. 

În centrul panourilor închizăturii sfinte (...) 
dalta trasează un semn unic care valorează o 
mie de discursuri, pentru că uneşte numele 
suveranei şi al împăratului. Cât despre partea 

centrală în formă de scut bombat, el l-a săpat 
pentru a proclama crucea. Prin trei porţi, 
închizătura se deschide în întregime 
credincioşilor. Căci, de fiecare parte, o mână 
grijulie a alcătuit mici porţi 76. 


Aşadar, graţie lui Paul Silenţiarul, se ştie 
faptul că pe arhitravă, care de obicei purta o cruce, 
fie sculpatată în piatră, fie aşezată pe ea, Justinian cel 
Mare a făcut să fie executate reprezentări în relief ale 
lui Hristos, ale Maicii lui Dumnezeu, ale îngerilor, 


ale apostolilor şi ale profeților. 


Coustantinopol, Sfânta Sofia : Planul bisericii 
şi bariera cancel-ului. (Reconstituire după A. Xydis) 


75 Paul le Silentiaire, Description de Sainte-Saphie de Constantinople, traduction 
de Marie-Christine Fayant et Pierre Chuvin, &ditions A Die, 1997, p. 105-107. 

2.2. Iconostasul în perioada post-iconoclastă 


Erezia iconoclastă a întrerupt dezvoltarea 
iconostasului de-a lungul a mai mult de un secol dar 
odată depăşită această perioadă dramatică, s-a 
dezvoltat o tendinţă generală de restabilire a 
formelor tradiționale ale cultului şi a artei sacre. 
Aceasta a înglobat cu siguranţă şi bariera altarului. 
Se ştie faptul că la porunca Împăratului Vasile 
Mcedoneanul (867-886), arhitrava a fost împodobită 
cu o icoană a lui Hristos. Cu datele de care dispunea 
în jurul anului 1960, A. Grabar trăgea concluziile 
următoare (valabile şi astăzi): „În bisericile bizantine 
din secolele al XI-lea până în cel de-al XIV-lea, 
iconostasul era un portic cu spaţii libere între 
coloane care nu aveau imagini decât pe arhitravă. 
Dar, la acea epocă, picturi imense - icoanele şi-au 
făcut apariţia, de preferinţă — şi probabil mai întâi — 
pe zidurile care flancau iconostasul, apoi pe 
iconostasul însuşi... acolo unde în general spaţiile 
dintre coloane rămâneau libere” 7. Cu siguranță, 
prioritatea revenea icoanelor Mântuitorului, ale 
Maicii Domnului şi ale sfinţilor cărora biserica le era 


A 


7? A, Grabar, Deux iconostases en naconerie du XIVe siecle în „Recueil des 
travaux de l'Institut d'etudes byzatines”, Belgrad (1961), nr. 7, p. 22. 

consacrată. Existau de asemenea icoane ale 
sărbătorilor plasate mai sus, şi, lucru mai important, 
deasupra uşilor împărăteşti, se găsea icoana numită 
Deisis. „Deisis înseamnă rugăciune; este mijlocirea 
Bisericii neotestamentare în persoana Fecioarei care 
se află ia dreapta lui Hristos şi se adresează Lui şi 
mijlocirea Bisericii vechi-testamentare în persoana 
Înaintemergătorului la stânga”. 


Din secolui al VII-lea se cunosc de asemenea 
mărturii literare asupra icoanei Deisis. Elogiul 
Sfinţilor Chir şi loan pronunţat de către Sfântul 
Sofronie al Ierusalimului, ne spune: „Am intrat în 
biserică... . Am văzut o minunată şi foarte mare 
icoană în mijlocul căreia era reprezentat în culori 
Domnul Hristos şi de-a dreapta Sa - loan 
Botezătorul şi Înaintemergătorul Mântuitorului... . 
Unii din ceata glorioasă a apostolilor şi a profeților 
precum şi martiri erau de asemenea reprezentaţi 
acolo şi printre ei, martirii Chir şi loan”?. Leonid 
Uspensky este sigur că se poate recunoaşte aici un 
deisis dezvoltat, care era probabil pictat pe o singură 


% L. Uspensky, art. cit. p. 9%. 
P P.G. 87, 3, 3587. 

planşă şi al cărui loc cel mai natural era pe 
arhitravă%. 

În orice caz, nu există schimbare radicală după 
iconoclasm, în ceea ce priveşte dezvoltarea tâmpleit!. 
O inovaţie datând din această perioadă ar putea să 
fie utilizarea imaginilor celor dousprezece sărbători 
pentru a decora partea superioară a iconostaselor*?. 

Comentariile mistice ale părinţilor au urmat 
dezvoltarea iconostasului. Părinţii vedeau în bariera 
altaruiui, legătura dintre cele două părţi ale bisericii. 
Astfel, Sfântul Simeon al Tesalonicului spune că 
arhitrava plasată deasupra coloanelor semnifică 
legătura de dragoste şi unitatea în [Hristos a sfinţilor 
pământeşti cu sfinţii cereşti. Din acest motiv, pe 
arhitravă, în mijlocul sfintelor icoane, era reprezentat 
Mântuitorul şi, în ambele părţi, Maica Domnului şi 
Înaintemergătorul, îngerii, apostolii şi alţi sfinţi. 
Aceasta ne arată că Hristos este în acelaşi timp în cer 


8 [. Uspensky, art. cit. p. 122. 

3 jean-Michel Spieser, Le developpement du Templon et les intages des Douzes 
Fâtes, în „Bulletin de linstitut historique belge de Rome”, LXIX / 1999, 
Bruxelles — Rome, 1999, p. 138. 

82 Ibidem, p. 139. 

cu Sfinţii Săi şi cu noi acum, şi El trebuie să vină 


iarăşi 8, 


2.3, Preluarea iconostasului în noua Biserică Rusă 


În secolul al X-lea, când, în Rusia convertită la 
creştinism, cultul creştin a fost transplantat din 
Bizanţ, ecranul iconostasului nu susţinea cu 
siguranţă mai mult de două sau de trei rânduri de 
icoane. Astfel, în epoca de început a creştinismului 
rus, existau iconostase mici, un fel de închizături din 
marmură sau din lemn, alcătuite din mici coloane 
sprijinite de stilobaţi, întretăiate de de mici bariere şi 
de un epistil care surmonta coloanele. În centru se 
afla deschizătura porţii care dădea spre altar (uşile 
împărăteşti). Bazându-se pe exemplare bizantine din 
aceiaşi epocă, Victor Lazarev deduce că, iniţial, 
icoanele nu erau plasate pe bariere între coloane ci 
fie de-a lungul ziduriior (icoane murale), fie fixate pe 
stâlpii orientali de susţinere a cupolei (icoane de 
stâlp), sau agăţate pe epistil (Deisis)*. Pe atunci, încă 


% Sfântul Simeon al Tesalonicului, P.G. 155, 345. 

4 Patericul lavrei Pecerska relatează despre un creştin care, ridicând o capelă 
particulară, a comandat ?a Alypius cinci icoane mari din grupul Deisis 
pentru a-l împodobi. 

nu existau icoanele dispuse pe mai multe rânduri, 
precum cele ale iconostasului târziu. Aşa se face că 
aproape toate icoanele ruseşti mai vechi care ne-au 
parvenit nu au raport direct cu închizătura ce separă 
sanctuarul de naos. Dacă se judecă după 
dimensiunile impresionante, era vorba totdeauna de 
imagini destinate pereţilor sau stâlpilor. Totuşi, 
despre unele icoane vechi care ne-au parvenit, se 
poate presupune că aveau legătură directă cu 
iconostasul. Astfel, din inventarul bunurilor 
mânăstirii ruseşti Panteleimon (muntele Athos), 
ridicată în 1142, se poate afirma că bisericile din acea 
epocă conservau numeroase icoane. Acest inventar 
menționează 90 de icoane, dintre care un Deisis şi 12 
icoane de sărbători şi sfinţi. Icoanele sărbătorilor, în 
special, sunt puse în relaţie directă cu templon-ul 
(închizătura sanctuarului). Din faptul că nu ne-a 
parvenit nici o icoană rusească a sărbătorilor, 
executată în perioada premongolă se poate trage 
concluzia că în bisericile din Rusia existau mai 
puţine icoane decât în bisericile atonite iar decorația 
închizăturii sanctuarului era mai simplă, limitată la 
Deisist5. 


*s Victor Nikititch Lazarev, Icânes russes XIle-XVle siecles, Ed. Thalia, Paris, 

Chiar înaintea epocii lui Andrei Rubliov 
(perioada sa de creaţie s-a consumat în prima parte a 
secolului al XV-lea), iconostasele ruseşti se 
compuneau din trei registre: registrul local, registrul 
Deisis şi cel al sărbătorilor. O diferenţă exista, totuşi, 
faţă de Bizanţ. Registrul sărbătorilor care, în Bizanţ 
era plasat sub arhitravă, în Rusia este plasat pe 
arhitravă şi se găseşte de obicei deasupra rândului 
Deisis &. Iconostasul de la catedrala Adormirii Maicii 
Domnului din Vladimir, pictată în 1408 de către 
Andrei şi Daniil zis „cel Negru”, a primit un rând de 
profeţi. Apoi, la începutul secolului al XVI-lea a fost 
adăugat încă un rând, cel al patriarhilor. Se 
consideră drept clasic acest tip de iconostas cu cinci 
rânduri de icoane. 

Secolele următoare au văzut adăugându-se noi 
rânduri astfel iconostasul a devenit supraincărcat iar 
coerenţa ansamblului s-a estompat. 


Dacă între secolele X — XV, nu se poate vorbi de 
diferenţe clare între iconostasul bizantin şi cel rusesc, 


2006, p. 32. 
% L. Uspensky, art. cit. p. 94-95, 

secolul al XV-lea este cel al vârstei clasice a 
iconostasului rusesc. În această perioadă el devine 
mai înalt şi primeşte noi registre iconografice. O 
contribuţie esenţială la această evoluţie a avut, cu 
siguranţă, şcoala de pictură din Moscova. Primul 
iconostas în care personajele din Deisis sunt 
reprezentate în picioare este cel al catedralei Bunei 
Vestiri din Kremlin, executat în 1405 de către Teofan 
Grecul, Prohor de Gorodeţ şi Andrei Rubliov. Este 
posibil ca această noutate să fi fost importată din 
Moscova ia Novgorod, unde grupurile Deisis în 
picioare au intrat în uz în prima jumătate a secolului 
al XV-lea, fără a atinge niciodată dimensiunile şi 
monumentalitatea pe care le aveau la Moscova. 
Exemplarele novgorodiene nu depăşeau 1,6 m 
înălţime în timp ce Deisis-ul lui Teofan depăşea doi 
metri iar cele pictate de către Rubliov pentru 
catedrala Adormirii din Vladimir, aveau 3,14 m%. 


Aşa cum arată acelaşi Victor Lazarev, Deisis-ul 
în picioare este o compoziţie a iconostasului 
secolului al XV-lea, fapt clar demonstrat de o icoană 
a secolului al XV-lea, reprezentând Novgorodieni în 


5? Victor Nikititch Lazarev, lcânes russes..., p. 60. 


80 


rugăciune (anexa 6 ). Inscripţiile din icoană spun că a 
tost executată în 1467 la cererea boierului Antipas 
Kuzmin care este reprezentat Jaolaltă cu toată 
familia, rugându-se în faţa Deisis-ului plasat în al 
doilea registru al icoanei. De remarcat că deşi acest 
registru prezintă o porţiune de spaţiu mai 
îndepărtată de observator, compoziţia nu e 
dezvoitată în profunzime ci în înălțime, vertical. 
Antipas Kuzmin şi membrii familiei sunt aşezaţi 
unul lângă altui în atitudine de rugăciune. Ei sunt 
pictaţi în aceiaşi scară ca şi sfinţii ceea ce apare ca 
încălcare a regulii bizantine. „Maniera picturală 
fluidă şi concepţia culorii păstrează încă un raport 
strâns şi direct cu tradiţiile primei jumătăți a 
secolului al XV-lea, dar se remarcă ceva nou în 
siluetele personajelor. O alungire se produce, figurile 
devin mai elegante şi mai delicate, par aproape a se 
legăna uşor, puţin aplecaţi spre pământ şi nesiguri. 
Aceasta este mai ales vizibil în reprezentarea 


îngerilor”. 
Din acelaşi secol, ecouri ale prezenţei unor 
meşteri greci la Moscova se fac simţite în marile 


38 jbidem. 

icoane ale Sfintei Treimi. În ciuda caracterului static 
şi rigid al compoziţiei ce reproduce varianta 
vechitestamentară, o parte din aceste icoane sunt de 
un înalt nivel artistic, anunțând deja epoca lui 
Rubliov. 

Nu cunoaştem multe date despre pictura 
moscovită a ultimilor treizeci de ani ai secolului al 
XIV-lea. Se pare, totuşi că existau pe atunci mai 
multe tendințe. De exemplu, icoanele moscovite 
precum Sfântul Nicolae cu scene din viața sa (Galeria 
Tretiakov) şi Maica Domnului din Tikvin, conservată 
la mânăstirea Sfintei Treimi de la Sfântul Serghie, 
sunt caracterizate printr-un clar arhaism, şi nu se 
resimt noile influenţe ale artei Paleologilor. Icoana 
Sfântului Nicolae de la catedrala Adormirii din 
Moscova, este în oarecare măsură la jumătate de 
drum: trăsăturile stilistice mature ale secolului al 
XIV-lea apar deja clar în tratamentul pictural al feţei 
şi al mâinilor, dar personajul însuşi, îndesat şi greoi, 
are un caracter rigid şi static&?. 


Către anii 1390 se observă o accentuare a 
influenţei bizantine în iconografie. Aceasta se datora, 


% Ibidem, p. 82. 

pe de o parte, importării unei mari cantităţi de 
icoane greceşti şi, pe de altă parte, activităţii lui 
Teofan Grecul. El soseşte la Moscova (înainte de 
1395) pentru a picta în frescă, cu Simon Ciorni şi 
discipolii săi, biserica Naşterii Maicii Domnului. 
Sosirea la Moscova a acestui mare iconograf a 
fost o mare şansă pentru artiştii moscoviți deoarece 
Teofan era un meşter excepţional înzestrat şi de cea 
mai bună tradiţie bizantină. Epifanie cel Înţelept 
enumeră într-o scrisoare oraşele unde Teofan 
muncise înainte de a sosi la Moscova: citează 
Constantinopol, Calcedonia, colonia genoveză de la 
Galata, cartier din Bizanţ, şi altă colonie genoveză de 
la Cafa la Marea Neagră. Stilul său manifestă o 
afinitate cu cel al frescelor de la Karie Djami. Trebuie 
remarcat, de asemenea, că, formându-se ca iconograf 
în anii disputelor în jurul isihasmului, Teofan Grecul 
nu putea rămâne străin numeroaselor discuţii asupra 
naturii luminii taborice şi asupra tradiţiei isihaste, 
care ducea la realizarea păcii lăuntrice. Sosind în 
Rusia cel târziu în 1378, când talentul său ajunsese 
deja la maturitate, stăpânea toate subtilităţile esteticii 
epocii Paleologilor. Teofan era un om de o mare 
cultură spirituală, şi nu întâmplător Epifanie îl 

numeşte „filosof înţelept şi pătrunzător”. Trăind în 
Rusia în jur de treizeci de ani, printre oameni şi în 
condiţii total insolite pentru el, se afla într-un mediu 
unde putea fi mai liber decât sub controlul clerului 
bizantin. Este, deci, firesc ca talentul său să fi avut 
posibilitatea de a se exprima plenar în Rusia acelor 
vremi. Acolo a avut ocazia să realizeze opere 
monumentale, ocazie pe care patria sa, deja pe o 
curbă descendentă, nu mai putea să i-o ofere. La 
Moscova, Teofan a fost activ nu atât ca pictor în 
frescă şi de icoane, cât mai ales ca miniaturist, 
decorând manuscrise preţioase. Avea cu siguranţă 
un atelier unde munceau el şi meşteri locali, iar arta 
sa, puternică şi expresivă, a exercitat cu siguranţă o 
fascinaţie irezistibilă asupra moscoviţilor. 

Ştim astăzi că Teofan nu a fost singurul meşter 
grec care a lucrat la Moscova. O notă ce figurează pe 
un manuscris şi care citează inscripţia unei icoane 
pierdute, face menţiune de leromonahul Ignatie. 
Acesta picta în 1393 pentru Yuri Dmitrievitch, fiul lui 
Dimitrie Donskoi, icoana Maicii Domnului din 
Tikvin”. 


%* Kondakov N.P., Ikonografija Bogomateri, t. IL, pp. 105-123, apud Victor 
Nikititch Lazarev, Icânes russes..., p. 82. 

Victoria din 1380 a ruşilor asupra tătarilor în 
bătălia de la Kulikovo a făcut ca ultimul sfert al 
secolului al XIV-lea să fie o perioadă foarte fericită 
pentru viaţa artistică moscovită. Cu toate că această 
victorie nu a suprimat raporturile de vaslitate ale 
pământurilor ruseşti faţă de Hoardă şi nici nu a pus 
capăt incursiunilor sângeroase ale tătarilor în Rusia, 
a marcat, totuşi, o turnură decisivă în conştiinţa 
poporului. Lent dar sigur, s-a întărit convingerea că 
unirea forţelor dispersate era cheia victoriei asupra 
mongolilor. Prinții moscoviți au dobândit o poziţie 
dominantă ca unii ce se dovediseră principalii 
artizani ai unificării țării. După această victorie, 
poporul, în ciuda durelor condiţii de viaţă, a început 
să creadă în viitorul luminos al Rusiei. 


Trebuie menţionat aici că Victor Lazarev”! şi 
alţi savanţi %? care s-au ocupat de studiul 
personalităţii lui Andrei Rubliov, îl consideră pe 
acesta ca fiind cel mai mare interpret în domeniul 
artistic, al acestei tendinţe. Afirmația ar trebui 


*i Victor Nikititch Lazarev, Icânes russes..., p. 83. 
* Cum este de pildă Nathalie Labrecque - Pervouchine. 

primită cel puţin cu anumite amendamente. Ca 
monah (şi mai ales ca un monah iniţiat în isihasm) 
era preocupat în primul rând de viitorul luminos al 
persoanei umane îndumnezeite adică de proiectarea 
eshatologică a umanului. Icoanele sale mărturisesc 
despre biruința eshatologică a persoanei umane 
îndumnezeite. Dacă lumina acestei biruinţe pare a se 
răsfrânge şi asupra istoriei, este vorba doar de 
efectul secundar al acestei biruinţe. 


Teofan Grecul era figura centrală printre 
artiştii moscoviți de la sfârşitul veacului al XV-lea. 
Era firesc să fi fost solicitat, deci, de marele prinţ 
Vasili  Dimitrievici pentru decorarea frescelor 
bisericii Bunei Vestiri. Frescele au fost terminate într- 
un an. Se ştie din cronică faptul că au fost pictate de 
către Teofan, dar de asemenea, de către starețul 
Prohor de Gorodeţ şi monahul Andrei Rubliov. Este 
probabil ca aceiaşi artişti să fi pictat icoanele 
iconostasului (Deisis şi Sărbătorile), mutat apoi în 
noua catedrală a Bunei Vestiri, ridicată în 1348-1349 
pentru a înlocui biserica anterioară distrusă. Este 
vorba despre un monument de importanţă capitală 
în istoria iconografiei ruseşti şi, bineînţeles, în 

evoluţia iconostasului. Într-adevăr, acesta atinge 
forma sa clasică la Moscova, de unde se răspândeşte 
mai târziu în întreaga Rusie, contribuind mult la 
dezvoltarea iconostaselor înalte, unde registrele cu 
personaje în picioare înlocuiesc pe cele cu figuri în 
bust. 


Aşadar, în bisericile vechi ruseşti, anterioare 
secolului al XIV -—lea, precum şi în ceie bizantine, 
închizăturile care separau sanctuarul de navă erau 
relativ joase, neîmpiedicând trecerea luminii. În 
bisericile de lemn, aceste închideri erau de asemenea 
în lemn, în timp ce în bisericile din piatră, închiderile 
erau din marmură sau din piatră albă. Ele aveau de 
obicei forma unui portic, alcătuit din coloane subțiri 
ce purtau epistulul şi bariere pe părţile deschiderii 
porţii centrale - aşa numitele uşi împărăteşti). 
Închiderile primului tip erau decorate cu icoane, 
plasate deasupra arhitravei, şi uneori în intervalele 
dintre coloane, în timp ce închiderile de al doilea tip 
erau ornate de fresce. Dar închiderile cele mai vechi 
(anterioare secolului al XV-lea) nu s-au conservat în 
Rusia şi, nu avem nici o certitudine asupra 
amplasamentului icoanelor şi asupra cantităţii lor. 

Este sigur, totuşi, că nu erau numeroase şi că nu 
formau mai mult de trei registre (registrul inferior, 
numit „local”, registrul Deisis pe epistil şi deasupra 
lui, Sărbătorile). O altă caracteristică o constituia 
registrul Deisis care nu era reprezentat în picioare ci 
în bust. Icoanele tradiţionale ale lui Hristos şi ale 
Maicii Domnului, care în Bizanţ erau plasate pe 
stâlpii sanctuarului, şi care nu au fost transferați 
înaintea sec. al XV-lea în intervalele cuprinse între 
coloane, au ocupat în Rusia acest ultim loc mult mai 
devreme în bisericile din lemn, unde sanctuarul nu 
se sprijinea pe stâlpi de susţinere. Ele formau astfel, 
în Rusia veche, registrul local. Se pare că 
iconostasului a crescut mai rapid în bisericile de 
lemn, unde nu erau fresce, şi unde nu nu se puteau 
concentra imagini sfinte decât într-un singur loc: 
închizătura sanctuarului. 


Aceasta era situaţia în Rusia veche, atunci când 
Teofan Grecul a primit comandă pentru un iconostas 
de mari dimensiuni. Victor Lazarev afirmă pe bună 
dreptate că trebuie ţinut cont şi de circumstanțele în 
care artistul a primit această comandă: era perioada de 
afirmare naţională, a consolidării rapide a 

principatului Moscovei. Vasili Dimitrievici, în mod 
natural, era doritor să vadă în una din bisericile sale o 
icoană depăşind cu mult pe cele din alte biserici, nu 
numai prin dimensiunile sale ci mai ales prin 
conţinutul său de idei'%. Cu toate acestea, 
dimensiunile impresionante ale registrului Deisis nu 
pot fi explicate doar prin apetenţa de monumental a 
conducătorului politic. Sensul teologic al acestui 
registru devenit monumental în dimensiuni va fi pus 
în evidenţă într-un capitol aparte. 

În anii din urmă, problema provenienţei 
Deisis-ului numit „al Bunei Vestiri” a devenit foarte 
compiexă. Potrivit cronicilor, biserica Bunei Vestiri a 
fost pictată în frescă în 1405. Aceste cronici vorbesc 
în fapt despre o biserică construită în anii 1390 şi 
mărită (sau reconstruită) în 1416, precum raportează 
o cronică dintr-o perioadă mai recentă. Mai târziu, în 
anii 1480 a fost contruită catedrala Bunei Vestiri care 
s-a conservat până în zilele noastre. Cercetări recente 
au adus la lumina zilei, sub catedrala Bunei Vestiri, 
fundaţiile unei mici biserici cu o singură absidă fără 
stâlpi, probabil resturi ale bisericii construite în anii 
1390. Dar dimensiunile foarte reduse (7,5 m / 6,95m) 


Victor Nikititch Lazarev, Icânes russes..., p. 84. 

exclud ipoteza ca iconostasul lui Teofan să fi fost 
făcut pentru acest edificiu minuscul şi să fi fost 
plasat în el” (acest iconostas, fără icoanele sfântului 
Gheorghe şi Sfântului Dimitrie, are deja în jur de 
10,17m). Pe cât se pare, cronicarul a trebuit să comită 
o eroare: raportând data exactă — aceasta este sigur — 
el vorbea despre o biserică diferită de cea pentru care 
iconostasul fusese executat. După toate 
probabilitățile, icoanele au fost pictate pentru o altă 
biserică, de unde au fost mai târziu transferate la 
catedrala Bunei Vestiri, construită în 1416. judecând 
după dimensiunile registrului Deisis, zugrăvit de 
Teofan (diferitele panouri măsoară 210 sau 21lcm 
înălţime) era destinat unei biserici de mari 
dimensiuni, cu arcul sanctuarului foarte bine 
luminat, şi nu unei biserici mici, fără stâlpi. Din acest 
motiv L.V.Betin sustine ipoteza potrivit căreia acest 
Deisis al lui Teofan ar proveni de la biserica 
Arhanghelului Mihail, unde Teofan a lucrat cu 
asistenții săi în 1395, şi unde ar fi putut să picteze 
mai târziu, cu alţi asistenţi, icoanele destinate 
iconostasului. Victor Lazarev respinge această 
ipoteză, considerând-o simplă supoziţie, pentru că 


5 jbidem, p. 85. 

nu există nici o dată certă asupra dimensiunilor pe 
care le avea la origine biserica Arhanghelului: Mihail. 
Această problemă, în fapt, va rămâne deschisă atât 
timp cât nu vom dispune de noi date arheologice. Să 
spunem că, foarte probabil, cronicarul s-a înşelat în 
indicarea locului de origine, chiar dacă nu s-a înşelat 
asupra datei şi autorului iconostasului. 

Victor Nikititch Lazarev consideră că s-au formulat 
ipoteze puţin fondate asupra compoziţiei iconostasului 
lui Teofan”. Dintr-o menţiune conținută într-o cronică 
din 1508, unde se face aluzie la existenţa unui registru al 
Profeţilor în noua biserică a Bunei Vestiri, s-a vrut a se 
deduce că această ordine a icoanelor făcea deja parte 
din iconostasul lui Teofan. Cât despre descrierea 
catedralei făcute în secolul al XVII-lea şi care vorbeşte 
despre icoanele Sfântului Simeon Stâlpnicul şi Daniil 
Stâlpnicul, ea a permis presupunerea că prototipurile 
acestor icoane aparțineau iconostasului lui Teofan. Dar 
un eşantion provenind din spălarea acestor icoane a 
probat că originea lor urcă cel mult până în mijlocul 
secolului al XVI-lea. L.V. Betin merge mai departe, 
formulând o ipoteză îndrăzneață”, care implică un 


* Jbiderm, p. 86. 
% Ibidem, p. 88. 

asortiment de icoane extrem de variate în iconostasul 
catedralei Bunei Vestiri: alături de un registru Deisis cu 
treisprezece figuri şi paisprezece sărbători, iconostasul 
ar fi cuprins şi registrele profeților şi patriarhilor. Victor 
Lazarev este de părere însă, că în Rusia, obiceiul de a 
creşte înălţimea iconostaselor s-a răspândit treptat de-a 
lungul timpului, lucru probat, după părerea lui, de 
faptul că nici o icoană rusă a secolului al XV-lea 
reprezentând patriarhii nu a ajuns până la noi. Betin ar 
atribui lui Teofan şi lui Rubliov, colaboratorul său o 
inovaţie al cărei merit nu le revine acestora. Iconostasul 
rus înalt s-a format progresiv, evoluând lent, şi nu avem 
nici un motiv să credem că naşterea sa a fost intuiţia 
unui singur meşter. 

În concluzie, considerăm că este mai puţin 
relevant dacă iconostasul înalt este realizarea 
intuiției unui singur meşter sau este un proces, lent, 
evolutiv. Ceea ce remarcăm este faptul că, la sfârşitul 
secolului al XV-lea, iconostasul dobândise o 
anvergură monumentală, a cărei sorginte trebuie 
căutată în ultimă instanţă în năzuinţa iconografilor 
(şi mai puţin a comanditarilor) de a exprima cât mai 
fidel sensurile cultului creştin. 

CAPITOLUL 3 
Iconostasul clasic 


În secolul al XV-lea, iconostasul atinge în Rusia 
forma care va fi considerată clasică şi normativă în 
Biserica rusă, răspândindu-se însă şi în restul 
spaţiului ortodox. Chiar dacă şi după acest secol, 
dezvoltarea iconostasului a continuat pe verticală, 
această dezvoltare a fost mai degrabă în detrimentul 
coerenţei mesajului său liturgic. În formarea 
iconostasului clasic, un rol decisiv l-a avut isihasmul 
sau, mai bine spus, acei sfinți monahi iconari care, 
adepţi ai practicii isihaste, au ştiut să redea 
iconostasului un reflex al sfințeniei şi viziuni lor 


lăuntrice. 


3.1. Descrierea unui iconostas clasic (anexa 7) 


În secolul al XV-lea, iconostasul a atins forma sa 
clasică, având cinci rânduri de icoane. Le vom 
descrie încercând să punem în evidenţă conţinutul 
lor teologic. Descrierea noastră se fondează mai ales 

pe lucrările părintelui Leonid Uspensky. Dacă facem 
o schiță sumară, programul iconografic al 
iconostasului clasic se prezintă după cum urmează 
(de sus în jos): 

- Registrul patriarhilor 

- Registrul profeților 

- Registrul sărbătorilor 

- Registrul intitulat Deisis 

- Registrul icoanelor zise „locale“ 


Registrul superior cuprinde icoanele patriarhilor, 
reprezentând Biserica vechitestamentară de la Adam 
la Moise, perioada de dinainte de Lege. Patriarhii 
sunt reprezentaţi purtând filacterii desfăşurate cu 
texte apocrife. Toate personajele sunt orientate către 
centrul unde se găseşte icoana Sfintei Treimi. Cel de- 
al doilea registru al iconostasului (de sus în jos) este 
cel al profeților Vechiului Testament. Ei poartă 
rulouri cu texte ale profeţiilor lor care privesc 
întruparea lui Hristos. Ei sunt toţi orientaţi către 
centrul rândului unde se găseşte icoana Maicii 
Domnului — Platitera. Este un tip de icoană numit şi 
Fecioara  Semnului, având înscris în dreptul 
pântecelui, într-un medalion, Pruncul dumnezeiesc. 


94 


Ea este împlinirea profeţiilor lor, dintre care cea mai 
importantă este cea de la Isaia 7, 14: „Pentru aceasta 
Domnul meu vă va da un semn: lată, Fecioara va lua 
în pântece şi va naşte fiu şi vor chema numele lui 
Emanuel”. 

Se poate spune că aceste două registre constituie 
pur şi simplu o sinteză a Vechiului Testament. 
Primul arată patriarhii, strămoşii lui Hristos, având 
în mijlocul rândului icoana Sfintei Treimi - o 
imagine neotestamentară (fondată pe o epifanie 
vechitestamentară). Cel de-al doilea rând arată 
vestirea lui Hristos prin profeți. 


Cel de-al treilea rând al iconostasului, cel al 
sărbătorilor, arată perioada Noului Testament, 
perioada harului („Trecut-a umbra Legii şi Harul a 
venit...””) când tot ceea ce a fost anunţat în Vechiul 
Testament (adică în cele două rânduri superioare) îşi 
găseşte împlinirea: Unul (din Testamente) a prevăzut 
lucrările dumnezeieşti ale lui Hristos, altul descrie 
realizarea lor, „unul a pictat adevărul în imagini, 


*7 Dogmatica, glasul al II-lea, Octoih, EIBMBOR, Bucureşti, 1975, p. 106. 

altul a arătat realitatea prezentă”. Forţa teologică a 
acestui registru consistă în prezentarea principalelor 
etape care au marcat răscumpărarea omului prin 
lisus Hristos. Numărul icoanelor prezentate poate să 
fie variabil în funcţie de lărgimea iconostasului dar 
de obicei el este compus din icoanele Pascale 
(Mironosiţele la mormânt sau Pogorârea la iad) şi 
cele ale sărbătorilor principale: cele şase sărbători ale 
lui Hristos (Naşterea, Teofania, Aducerea la Templu, 
Intrarea în  lerusalim, Înălţarea, Transfigurarea), 
patru sărbători ale Maicii Domnului (Naşterea Maicii 
Domnului, Aducerea la Templu, Buna Vestire, 
Adormirea Maicii Domnului) şi două icoane al căror 
conţinut este în mod esenţial  ecleziologic: 
Cincizecimea şi Înălţarea Sfintei Cruci. Atunci când 
spaţiul o permite, se adaugă icoanele altor sărbători, 
mai puţin importante, şi aceea a Crucificării. Ordinea 
urmată este de obicei a anului liturgic dar câteodată 
este urmată ordinea cronologică a evenimentelor 
actualizate. 


* Sfântul Dionisie Areopagitul, Despre ierarhia bisericească, cap. 3, par. 5, 
P.G. 460; trad. Frangaise de M. de Gandillac, CEnares compietes du Pseudo 
Denis l'Arfopagite, Paris, 1943, p. 269 / apud. L. Ouspensky, Theologie de 
“icâne, Cerf, Paris, 1980, p. 248-249. 

Al patrulea registru este cel numit Deisis. 
Cuvântul semnifică rugăciune. Acest registru conţine 
icoana Mântuitorului aşezat pe tronul judecății, 
având de o parte şi de cealaltă pe Maica Domnului şi 
pe Sfântul Ioan Botezătorul. Ambii sunt reprezentaţi 
într-o atitudine de rugăciune cu braţele întinse către 
Mântuitorul, mijlocind pentru lume. Spre icoana 
centrală se orientează îngerii, sfinţii, apostolii, 
episcopii, martirii. Tema acestui rând este 
rugăciunea Bisericii pentru lume. Înfățişându-L. pe 
Hristos şi Biserica, trupul Său, acest rând arată 
plenitudinea Bisericii neotestamentare. 


Ultimul rând al iconostasului, numit „local” 
cuprinde icoane mari plasate de fiecare parte a uşilor 
împărăteşti. De obicei sunt icoane ale lui Hristos şi 
ale Maicii Domnului cu Pruncul”. Există de 
asemenea icoane pe uşile laterale, nord şi sud, unde 
sunt reprezentaţi arhangheli sau sfinţi diaconi. Este 
un rând adesea asimetric pentru că icoanele care îl 
alcătuiesc sunt foarte variate şi depind de necesități 
locale. Trebuie remarcat că pe poarta sudică, 


* Nu este o regulă fixă, uneori icoana lui Hristos este îniocuită cu cea a 
sfântului sau a sărbătorii cărora biserica le este dedicată. 

arhanghelul este uneori înlocuit cu tâlharul cel bun, 
ceea ce subliniază faptul că sanctuarul este simbolul 
paradisului. 

Uşile centrale, zise „împărăteşti” sau „sfinte” 
despre care A. Grabar estimează că există din 
secolele V-VI!%, sunt de asemenea împodobite cu 
icoana Bunei  Vestiri şi icoanele celor patru 
evanghelişti. Uşile împărăteşti reprezintă simbolic 
intrarea în Împărăţia lui Dumnezeu. În faţa uşilor 
împărăteşti are loc împărtăşirea credincioşilor şi 
pentru aceasta deasupra lor este reprezentată 
Euharistia. 


Într-un articol care stabileşte o legătură între 
pictura exterioară a bisericilor din Moldova şi 
iconostasul înalt rus, Constantin Ciobanu o citează 
pe cercetătoarea N.A.Maiasova care consideră că 
iconostasul înalt rus nu s-a format lent prin 
suprapunerea şi amplificarea numărului de registre 
şi a dimensiunii icoanelor pe parcursul a 30-40 de 
ani, ci apare aproape subit în cadrul unei opere care 


1% A. Grabar « Lin portillon d'iconostase sculpte au Musce National de Belgrade », 
în Recueil des travaux de Institut d'Etudes byzantines, nr. 7, Belgrade, 
1961, p. 16. 

va juca un rol decisiv în constituirea noii tipologii a 
catapetesmelor: în iconostasul Catedralei Buna 
Vestire a Kremlinului moscovit, datat aproximativ în 
anul 140510. Conform aceluiaşi Constantin Ciobanu, 
un punct de vedere similar aduce şi L.V.Betin, care 
consideră că, în pofida apariţiei lente şi a premiselor 
conceptuale, în  aparițiea iconostasului înalt 
materializarea lor într-o formă artistică bine definită 
a fost extrem de rapidă, dacă nu chiar subită:!?. 
Această ipoteză vine să accentueze rolul jucat de 
către Teofan Grecul şi Andrei Rubliov în geneza 
iconostasului înalt. 


Concomitent cu înmulţirea registrelor 
iconostasului rus şi înălţarea lui, a apărut şi o altă 
diferenţă specifică. Pentru alcătuirea registrului 
Deisis în Rusia (mai precis în Moscova) secolului al 
XV-lea, au fost selectaţi câte doi reprezentanţi din 
fiecare categorie de sfinţi, la care s-au adăugat 
arhanghelii Mihail şi Gavriil, şi au fost reprezentaţi 


1! Constantin Ciobanu, „Cinut” din pictura exterioară a Moldovei medievale şi 
„iconostasul înalt” rus, în „Artă, istorie, cultură”, Cluj-Napoca, 2003, p. 130. 
Din păcate, autorul nu oferă coordonatele bibliografice ale opiniei citate. 

15% fbidem, p. 130. 

cu toţii, simetric în stânga şi în dreapta „Micii 
Deisis” (a Trimorfonului). 

Astfel, până la reforma patriarhului Nikon, în 
registrul „Marii Deisis” a iconostasului înalt rus nu 
figurau doar apostolii şi Trimorfonul ci întreaga 
ierarhie bisericească, inclusiv arhanghelii, apostolii, 
părinţii Bisericii, autorii Liturghiei, primii mitropoliți . 
ai Moscovei, patronii etc. Această particularitate a 
componenţei acestui registru a fost observată încă de 
Paul de Alep, pe parcursul vizitei în Rusia. El scria: 
„Iconostasul se constituie la ei nu aşa cum se 
obişnuieşte în ţara cazacilor şi a grecilor. Pe 
Dumnezeu ei îl amplasează în centru, la dreapta şi la 
stânga sunt (prezentaţi) Sfânta Fecioară şi loan 
Botezătorul, lângă ei doi îngeri, iar rândul drept se 
termină cu imaginile Sfântului Petru, a lui loan Gură 
de Aur, a lui Vasile cel Mare şi a încă doi apostoli; de 
partea cealaltă (simetric) sunt înfăţişaţi Sfântul Pavel, 
Sfântul Nicolae, Sfântul Grigorie şi încă doi 
apostoli” 1%. 


1% Drevnerusskaia jivopisi, Moscova, 1970, p. 58, c.f. Constantin Ciobanu, op. 
cit, p. 134. 

Într-adevăr, acest model de reprezentare a 
registrului Deisis este singular şi aparţine doar 
spaţiului rus, limitat şi el la secolul al XV-lea. De 
atunci încoace, pretutindeni pe registrul Deisis au 
fost rânduiți Apostolii de o parte şi de alta a 
„trimorfonului” sau chiar de o parte şi de alta a lui 
Hristos singur. Ce anume se pierde prin această 
schimbare? La prima vedere, nimic. Icoana din 
mijloc a Mântuitorului în slavă rămâne neschimbată, 
la fel şi icoana Maicii Domnului şi Sfântului loan 
Botezătorul. Dar odată cu opţiunea pentru 
reprezentarea exclusivă a cetei celor doisprezece 
Apostoli semnificaţia registrului Deisis înclină tot 
mai mult către simbolismul judecății generale de la 
sfârşitul veacurilor, prezența Apostolilor fiind pusă 
în legătură cu textele de la Matei 19; 28: 

„lar lisus le-a zis: Adevărat zic vouă că voi cei ce 
Mi-ai urmat Mie, la înnoirea lumii, când Fiul Omului va 
şedea pe tronul slavei Sale, veţi şedea şi voi pe 
douăsprezece tronuri, judecând cele douăsprezece seminții 
ale lui Israel” şi Luca 22; 29-30: 

„Şi Eu vă rânduiesc vouă împărăție, precum Mi-a 
rânduit Mie Tatăl Meu, ca să mâncaţi şi să beţi la masa 

Mea, în împărăţia Mea şi să şedeți pe tronuri, judecând 
cele douăsprezece seminții ale lui Israel”. 

Acest accent de eshatologie post — cosmică şi 
post — temporară este confirmat de faptul că există 
cazuri în care registrul Deisis înfățişază Apostolii 
şezând pe tronuri, după modelul lui Hristos din 
mijlocul tori. 

Când registrul Deisis cuprinde nu doar 
Apostoli ci Arhangheli, Apostoli, Părinţi ai Bisericii, 
Mucenici, el redă nu o eshatologie expediată la 
sfârşitul timpului ci prezentul eshatologic al Sfintei 
Liturghii. El trimite la rugăciunea Bisericii ca trup al 
lui Hristos, adunată în jurul lui Hristos acum precum 
părticelele adunate în jurul Agneţului pe Sfântul 
Disc în rânduiala Proscomidiei. 


Sensul ecleziologic al registrului poate fi văzut 
atunci exact în cheia de interpretare a proscomidiei 
oferită de către Simeon al Tesalonicului: „Am înțeles 
cum prin această dumnezeiască închipuire şi 
istorisire a Sfintei Proscomidii, vedem pe Însuşi lisus 
şi întreaga Biserică a Lui. (Îl vedem) în mijloc pe 
Hristos însuşi, Lumina cea adevărată şi Viaţa cea 


1% Vezi iconostasul bisericii din Cârțișoara, județul Sibiu. 

veşnică... . El este în mijloc prin Agneţ, iar Maica Lui 
de-a dreapta prin miridă, sfinţii şi îngerii de-a 
stânga, iar dedesubt întreaga adunare a 
credincioşilor Lui dreptmăritori. Aceasta este taina 
cea mare: Dumnezeu între oameni şi Dumnezeu în 
mijlocul dumnezeilor, care se îndumnezeiesc de la 
Cel ce după fire este Dumnezeu, Care S-a întrupat 
pentru dânşii. Aceasta este împărăţia ce va să fie şi 
petrecerea vieţii celei veşnice: Dumnezeu este cu noi, 
văzut şi împărtăşit” 1%. 

Practic, regăsim în registrul Deisis cetele 
Bisericii. Ceea ce trebuie de asemenea subliniat este 
că un astfel de Deisis nu expediază actul de mijlocire 
la sfârşitul istoriei ci aduce actul rugăciunii într-un 
prezent imediat. Registrul Deisis devine rugăciunea 
continuă a Bisericii. Mai mult, aşa cum arată Mihail 
Dunaev, „în acelaşi rând al rugăciunii sunt incluşi 
oarecum şi toţi cei care, păcătoşi şi întru căinţă, stau 
la slujbă în biserică. Fiecare mult mai departe decât 
Sfinţii de lângă tronul Său, şi nu ca ei într-un trup 
luminat; fiecare stă conştientizând nevrednicia sa şi 


'% Simion al Tesalonicului, Despre Sfânta Liturghie, cap. 9409, trad. rom. de 
Toma Theodorescu, p, 101; Pr. Prof. Dr. Ene Branişte, Liturgică Specială, 
EIBMBOR, Bucureşti, 1983, pp. 345-346. 

doar nădăjduind la negrăita Lui dragoste pentru 
toată făptura” 1%, 


3.2. Interpretarea iconostasului 
după Leonid Uspensky 


Este celebră cronica rusă care înfăţişează 
istoria, probabil legendară a delegaţiei trimisă la 
Constantinopol în 987 de către prințul Vladimir de 
Kiev „pentru ca să cerceteze credința greacă”. 
Emisarii au fost conduşi la Sfânta Sofia pentru 
liturghie. La întoarcerea lor, ei raportau impresia 
unică creată de splendorile sensibile ale ritului 
bizantin: 

Nu ştiam dacă eram pe pământ sau în cer, căci, cu 
siguranță nui există nicăieri în lume o strălucire atât de 
mare şi asemenea frumusețe. Ne este cu neputinţă să v-o 
descriem, dar noi ne-am convins că acolo Dumnezeu 
locuieşte printre oamenii care slujesc slavei Sale într-un 
chip pe care nici un cult din lume nu poate să-l egaleze. 
Căci nu este cu putinţă să-i uităm măreția”. 


e Nikolai Gusev, Mihail Dunaev, Rafail Karetin, Îndrumar iconografic, vol. |, 
editura SOPHIA, CARTEA ORTODOXĂ, Bucureşti, p. 75. 

W7 S.H.Cross, Shrbowitz-Weltzor, The Russia Primary Chronicle, 
Laurentian Text, Cambridge, Mass., 1953, pp. 110-111. 

Convertindu-se la creştinism, ruşii au preluat 
ritul bizantin în forma sa din secolul al X-lea, când 
deja rugăciunile euharistice erau de multă vreme o 
lectură secretă. S-ar putea spune că timp de o mie de 
ani poporul rus nu a ascultat nciodată aceste 
rugăciuni. Dar dacă nu le-a ascultat, le-a „vizualizat” 
cu ajutorul programului iconografic al iconostasului 
care expune căile iconomiei divine: istoria omului 
creat după chipul lui Dumnezeu şi căile lui 
Dumnezeu în istorie. 

Căile revelaţiei divine pornesc de la Sfânta 
Treime -— izvorul vieţii lumii - şi, trecând prin 
pregătirile  vechitestamentare, ajung la rândul 
sărbătorilor — realizare a ceea ce a fost pregătit. Rândul 
Deisis este împlinirea iconomiei ce va să fie!05, 

Centrul tuturor rândurilor este Hristos, fie că 
este cu Tatăl şi cu sfântul Duh, fie că poate fi 
perceput ca circumscris în sânul Fecioarei, fie că se 
află pe tronul judecății în rândul Deisis. Acest rând 
este încoronarea procesului istoric şi imaginea 
Bisericii în dinamismul său eshatologic. Ea rezumă 
viaţa Bisericii care în mod esenţial constă în 


rugăciune. 


1% Leonid Uspensky, ja Theologie de ]'icâue, Cert, Paris, 1980 p. 251. 

Există de asemenea căile ascensiunii umane 
care urcă de jos în sus. Începutul consistă în 
acceptarea predicii apostolice pusă în evidenţă prin 
icoanele evangheliştilor pictaţi pe uşile împărăteşti. 
Căile ascensiunii sunt urmărite prin acordul dintre 
voinţa divină şi umană care deschide porţile raiului 
(acordul este reprezentat prin imaginea misterului 
euharistic) :%. Prin rândul Deisis este reprezentată 
unitatea Bisericii. Leonid Uspensky subliniază faptul 
că iconostasul nu este o simplă repetiţie a decoraţiei 
murale a bisericii. În pofida numeroaselor teme 
iconografice comune, iconostasul are un alt scop: el 
arată devenirea Bisericii în timp, împlinirea sa 
progresivă de la Adam până la judecata cea din 
urmă. Iconostasul arată sinergia divino umană şi 
inserţia umană în planul divin. 


3.3. Registrele programului iconografic al 
iconostasului şi textele liturgice ale praznicelor. 


Există o relaţie strânsă între programul 
iconografic al iconostasului şi textele liturgice ale 
Bisericii. Astfel, cele două rânduri superioare ale 


1 [pidem, p. 253, 

iconostasului clasic prezintă personajele cele mai 
importante ale Vechiului Testament — patriarhii şi 
profeţii. Aceste personaje, cărora Biserica le-a dedicat 
o zi specială de pomenire!!?, sunt reunite în două 
sărbători comune în cadrul ciclului liturgic dinaintea 
Crăciunului. Astfel, cele două duminici care precedă 
Crăciunul sunt consacrate memoriei Patriarhilor şi 
Părinților. Grija pentru o mai bună expresie vizuală a 
condus la a separa patriarhii şi profeţii. Această 
separație lipseşte în iconostasele puțin ridicate unde 
sunt reprezentaţi în acelaşi rând!!!. 


Textele liturgice ale duminicilor care precedă 
Crăciunul, pun în evidenţă rolul strămoşilor lui 
Hristos în economia divină, subliniind paradoxul: 
venirea lui Răscumpărătorului a fost pregătită de 
către cei pe care i-a răscumpărat. 


„Săvârşind astăzi, credincioşilor,  pomenirile 
strămoşilor, să lăudăm cu credință pe Hristos, Izbăvitorul 
şi Domnul, Cel ce i-a mărit pe dânşii întru toate 


1 De exemplu, primele zile ale lunii decembrie sunt dedicate profeților care 
au prevăzut Naşterea lui Hristos: 1 decembrie — Proorocul Naum, 2 
decembrie — Proorocul Habacuc, 3 decembrie — Sofonie. 

1 Leonid Uspensky, op.cii. p. 248. 

neamurile şi a săvârşit minuni uimitoare, ca Cel tare şi 
puternic; şi dintr-înşii ne-a ridicat nouă toiagul puterii, pe 
cea singură care nu ştie de bărbat, pe dumnezeiasca fiică, 
curata Maria din care a ieşit floarea Hristos, Cel ce a 
odrăslit viață tuturor şi hrană neîmpuţinată şi mântuire 
veşnică "Ii2, 

Planul divin al mântuirii a fost dezvăluit prin ei: 

„Adunarea învățăturilor Legii arată dumnezeiasca 
Naştere a lui Hristos, cea după trup, binevestind harul 
celor ce au fost mai înainte de Lege, ca unora ce prin 
credință au fost mai presus de Lege. Pentru aceasta, 
pricinuitoare a slobozirii din stricăciune prin înviere fiind, 
mai dinainte a propovăduit aceasta, sufletelor celor ținute 
în iad. Doamne, slavă [ie !"i55 


Astfel, atât prin textele liturgice cât şi prin cele 
două rânduri superioare ale iconostasului, Biserica 
recunoştea participarea la planul divin al 
răscumpărării „tuturor celor care din veacuri au 
plăcut lui Dumnezeu, de la Adam până la losif, 
logodnicul Preasfintei Născătoare de Dumnezeu”. 


112 Stihiră la Vecernia Duminicii Sfinţilor Strămuşi, Mineiul lunii Decembrie, 
EFIBMBOR, Bucureşti, 1991, p. 150. 

"3 Stihiră la Laudele Duminicii dinaintea Naşterii Domnului, op. cit., p. 265. 
11 Sinaxar al Duminicii dinaintea Naşterii Domnului, op. cit. p. 259. 

O dată mai mult iconostasul se revelează ca un 
limbaj vizual coerent care exprimă învățătura 
Bisericii. 


Pe de altă parte, icoana fiecărei sărbători este în 
conexiune liturgică cu icoanele patriarhilor şi profeților. 
Textele liturgice ale sărbătorilor pun în evidenţă acest 
aspect mai ales la vecerniile marilor sărbători. De pildă, 
la vecemia Crăciunului există opt lecturi din Vechiul 
Testament: Facere (î, 1-13), Numeri (XXIV, 2-3, 5-9, 17- 
18), Miheia (IV, 6-7; V,1-3), Isaia (XI, 1-10) Baruh (III, 36 
— IV, 4), Daniel (II, 31 — 36; 44 - 45), Isaia (IX, 5-6), Isaia 
(VII, 10-16, VIII, 1-4, 9-10). Sărbătoarea Crăciunului este 
pusă în evidenţă prin profeţiile proorocilor Vechiului 
Testament ale căror icoane se află în partea superioară a 
iconostasului. 


3.4. Isihasmul şi influenţa sa asupra dezvoltării 
iconostasului. Icoana ca mijloc de reprezentare a 
rugăciunii şi a sfințeniei 

Remarcând faptul că omul care ajunge să-L 
contemple pe Dumnezeu, se află într-o negrăită stare 
de bine, Andre Grabar se întreabă dacă arta 
figurativă cu intenţii simbolice poate să traducă 

această stare. Credem că răspunsul la întrebarea lui 
Grabar este dependent de răspunsul unei alte 
întrebări: trupul omenesc este el oare capabil să 
exprime acea stare de negrăit bine? Suferă 
fizionomia (sau, chiar anatomia) umană modificări 
în prezenţa harului astfel încât noile trăsături 
transfigurate să poată fi reproduse în linii şi culori? 


Problema ridicată de Grabar este, indirect, o 
interogație asupra icoanei ca martor veridic al 
sfințeniei. Răspunsul pe care îl dă acest faimos critic 
şi istoric de artă este unul pozitiv: „Ar putea fi 
posibil, şi anume cu ajutorul armoniei de culori şi a 
liniilor sau a ritmului“!15. Aceeaşi întrebare o adresa 
icoanei erezia iconoclastă. Dar pentru ca arta 
figurativă să aibă capacitatea de a exprima sfinţenia, 
trebuie ca mai întâi trupul omenesc însuşi să poată. 
Credem că în ceea ce priveşte capacitatea trupului 
omenesc de a deveni receptacol şi oglindă a 
sfinţeniei, argumentul cel mai puternic îl aflăm în 
scrierile Sfântului Grigorie Palama prilejuite de 
controversa isihastă. Este posibil, aşadar, ca trupul 


"15 Andre Grabar, L'Anaphore dans t'art orthodoxe, în „Eucharisties d'Orient et 
d'Occident”, vol. Il, Les Editions du Cerf, Paris, 1970, p. 268. 

omenesc însuşi să exprime sfințenia? Întrebarea este 
importantă pentru că dacă realitatea fizică 
omenească poate să probeze prezența sfinţeniei, 
atunci se poate manifesta sfinţenia prin intermediul 
liniilor şi al culorilor picturii. Chiar dacă nu a purtat 
o luptă contra ereziei iconoclaste, Sfântul Grigorie 
Palama a adus răspuns acestei întrebări. 


Etimologia cuvântului isihasm provine din 
grecescul hesychia — care semnifică repaos, linişte, 
calm. Termenul defineşte liniştea şi pacea interioară 
în care caută să se stabilească cei care se consacră 
rugăciunii neîncetate şi cumpătării duhovniceşti!!6. 
„Este expresia specitic creştină a stării de nepătimire 
— apatheia unde acţiunea şi contemplaţia nu sunt 
concepute ca două ordine de viaţă diferite, ci se 
confundă în exersarea acțiunii spirituale — praxis 
noera”!!. Termenul hesychia este utilizat în literatura 
creştină a secolului al IV-lea pentru a califica modul 
de viaţă ales de către eremiţi. Profetul Ilie şi loan 
Botezătorul sunt recunoscuţi ca prototipuri ale 
isihiei. Isihasmul desemnează această tradiţie 


"6 Vocabulaire Thsologique Orthodoxe, Les Editions du Cerf, 1985, Paris, p.91. 
17 V. Lossky, Vision de Dieu, Neuchâtel, 1962, p. 118. 

spirituală care a aparţinut la origine monahismuliui 
contemplativ. Mânăstirea Sfânta Ecaterina din 
Muntele Sinai a contribuit mult la difuzarea acestei 
rugăciuni. Se găsesc descrieri ale acestei rugăciuni în 
scrierile lui Diadoh al Foticeii şi ale Sfântului loan 
Scărarul, dar termenii isihast şi isthia sunt întâlniți 
mai devreme, în secolul al IV-lea în literatura 
monastică şi patristică, numele isihast fiind folosit ca 
sinonim pentru eremit sau anahoret. Practica 
centrală a isihasmului era „rugăciunea inimii”, O 
recitare constantă a unei rugăciuni foarte scurte, 
Doamne lisuse Hristoase, Fiul lui Dumnezeu, miluieşte- 
mă pe mine, păcătosul. Chiar dacă în scrierile ascetice 
erau recomandate adesea exerciţii fizice pentru a 
favoriza concentrarea spirituală (prosoche), toate 
aceste metode psihosomatice au fost totdeauna 
privite ca unelte şi nu ca scopuri. 


În secolul al XIV-lea Sfântul Grigorie Palama a 
unificat această tradiţie multiseculară într-o sinteză 
doctrinală!it. Poziţia sa teologică în ceea ce priveşte 
rugăciunea isihastă este rezumată astfel de către 
părintele Jean  Meyendorf: „Cunoaşterea lui 


1: ODB, Oxtord University Press, 1991], vol. II, p. 923. 

Dumnezeu este o trăire dată tuturor creştinilor prin 
botez şi prin continua lor participare la viaţa 
Trupului lui Hristos în  euharistie. Această 
cunoaştere cere angajarea întregului om în rugăciune 
şi în slujire, prin dragostea față de Dumnezeu şi față 
de aproapele; şi atunci, ea devine identificabilă nu 
numai ca o trăire intelectuală doar a minţii, ci ca o 
„simţire duhovnicească”, transmițând o percepţie ce 
nu mai este nici pur intelectuală, nici pur materială. 
În Hristos, Dumnezeu a luat asupra-Şi omul întreg, 
suflet şi trup; iar omul ca atare s-a îndumnezeit. În 
rugăciune — de exemplu, potrivit „metodei” -, în 
Sfintele Taine, în întreaga viaţă a Bisericii ca obşte, 
omul este chemat la părtăşia vieţii dumnezeieşti: 
această părtăşie este şi adevărata cunoaştere de 
Dumnezeu."!1?. lar părintele Andrei Scrima afirmă 
despre isihasm: „Isihasmul e o stare de viață integral 
orientată către Dumnezeu; iată definiţia lui esenţială: 
e căutarea unei consumări a propriei vieţi în 
Dumnezeu. isihastul tinde numai către Dumnezeu, 
spre Dumnezeu singur, iar ființa lui întreagă e 
ordonată de această dorinţă''12, 


"* John Meyendorff, Teologia Bizantină, EIBMBOR, Bucureşti, 1996, p. 104. 
12 Andre Scrima, Despre isihasm, Ed. Humanitas, Bucureşti, 2003, pp. 80-81. 

Încercând să arate relaţia directă dintre trup şi 
spirit, Grigorie Palama pune întrebarea: 

„Care durere, care plăcere, care mişcare 

în trup, nu-i o lucrare atât a sufletului cât şi a 
trupului? (...). Sunt şi pătimiri fericite şi lucrări 
comune ale sufletului şi trupului care nu 
țintuiesc duhul de trup, ci ridică trupul aproape 
de vrednicia duhului şi-l înduplecă şi pe el să 
tindă în sus. Care sunt acestea? Cele 
duhovniceşti, care nu merg de la trup la duh ci 
trec de la minte la trup şi prin cele ce le lucrează 
şi le pătimesc ele prefac şi trupul spre mai bine 
şi-l îndumnezeiesc. Căci precum e comună 
trupului şi sufletului dumnezeirea Cuvântului 
întrupat al lui Dumnezeu, îndumnezeind trupul 
prin mijlocirea sufletului la trup, îi dă şi 
acestuia să pătimească cele dumnezeieşti şi să 
pătimească în chip fericit împreună cu sufletul 
care pătimeşte cele dumnezeieşti... . Fiindcă, 
înaintând la împlinirea acestui rost fericit al ei, 
latura pătimitoare îndumnezeieşte şi trupul, 
nefiind mişcată de patimile trupeşti şi materiale 
...„ ci mai degrabă ea însăşi întorcând spre sine 


114 


trupul şi atrăgându-l de la plăcerea pentru cele 
rele şi insuflându-i prin sine o sfințenie şi o 
îndumnezeire de care nu mai poate fi jefuit” 121. 


Sufletul şi trupul se influenţează, aşadar, 
reciproc, arată Sfântul Grigorie Palama. „Ceea ce 
trece de la sufletul ce se bucură duhovniceşte la trup, 
Chiar dacă se întâmplă să lucreze în trup, e 
duhovnicesc. Căci plăcerea trecând de la trup la 
minte o face pe aceasta cu chip trupesc, 
neîmbunătăţindu-se prin împărtăşirea de ceea ce e 
mai bun, ci transmiţându-i mai vârtos aceluia ceea ce 
e mai rău, încât omul întreg e numit din pricina 
ei «trup», potrivit cu ceea ce s-a zis despre cei înecaţi 
prin mânia lui Dumnezeu, că «nu va rămâne Duhul 
Meu în oamenii aceştia, pentru că sunt trupuri» 
(Facere VI, 3). Dar tot aşa plăcerea duhovnicească, ce 
începând de la minte, trece la trup, nestricându-se 
prin participarea la trup, preschimbă trupul şi-l face 
duhovnicesc. Căci acesta leapădă în acest caz poftele 
trupeşti cele rele şi nu mai atrage în jos sufletul, ci e 


'1 Sfântul Grigorie Palama, Cuvânt pentru cei ce se liniştesc cu evlavie. Al doilea 
din cele din urmă. Despre rugăciune, în „Filocalia” vol. VII, EIBMBOR, 
Bucureşti, 1977, p. 230. 

dus în sus împreună cu el. lar plăcerea 
duhovnicească face pe om să fie duh, potrivit cu ceea 
ce s-a scris: «Cel ce se naşte din Duh, duh este” (loan 
IE, 6)»”122. 

Trupul se bucură de stările spirituale 
superioare ale sufletului. Aceste stări nu pot rămâne 
niciodată doar ale sufletului, atâta timp cât omul este 
viu şi sufletul rămâne nedespărţit de trup. „Căci 
mintea mişcându-se cu putere spre acestea, pentru 
lipsa de griji, simte şi ea în chip negrăit bunătatea 
dumnezeiască şi comunică şi trupului prin bunătatea 
sa, după măsura înaintării sale, cum zice şi David: « 
Spre El a nădăjduit inima mea şi am fost ajutat şi a 
înflorit trupul meu » (Ps. XXVIII, 7). lar această 
bucurie ivită în suflet şi în trup este o înştiinţare 
neînşelătoare a vieţii nestricăcioase” 122. 


De asemenea, Diadoh ai Foticeii dă mărturie că 
„La început (...) harul îşi ascunde prezenţa sa în cei 
botezați, aşteptând hotărârea sufletului, ca atunci 
când omul se va întoarce cu totul spre Domnul, să-şi 
arate, printr-o negrăită simţire, prezenţa în inimă. 


'22 Ibidem, p. 233, 
5 Ibidem, p. 235 

(...) Deci, dacă omul va începe de aici înainte să 
sporească în păzirea poruncilor şi să cheme neîncetat 
pe Domnul lisus, focul sfântului har se va revărsa şi 
peste simţurile mai de dinafară ale inimii, arzând cu 
totul neghina pământului omenesc!24. 


În fapt, este „o constatare foarte simplă că 
orice activitate fizică are o repercursiune somatică. 
Trupul, într-un mod sensibil şi imperceptibil, ia 
parte la toate mişcările sufletului, fie că este vorba de 
sentiment, de gândire abstractă, de voinţă sau chiar 
de experienţă transcendentă”1%. Pentru isihaşti 
„bucuria spirituală care vine din spirit în trup nu 
este deloc coruptă prin comuniunea cu trupul, ci 
transformă trupul şi îl face spiritual, pentru că atunci 
respinge toate poftele cărnii, nu mai trage sufletul în 
jos, ci se ridică cu el, în aşa fel încât omul întreg 
devine Spirit, urmând ceea ce este scris: Cel ce este 
născut din duh, duh este (loan, 3; 6, 8)!76. 

Vocaţia supremă a omului este aceea de a 
deveni „partăş dumnezeieştii firi” (Il Petru, 1; 4) a 


14 Diadoh al Foticeei, Cimvânt ascetic în 100 de capete, „Filocalia“, vol. 1, 
Institutul de Arte Grafice „Dacia Traiană” S.A., Sibiu, 1947, cap. 85, p. 376. 

125 A. Bloom, Contemplation et ascese, în Etudes Carmelitaines, 1949, nr. 3, p. 54. 
1% Sfântul Grigorie Palama, Triade, II, 2, 9, ed. cit. p. 334. 

participa la viaţa divină prin la harul Său necreat. 
Atunci omul devine el însuşi dumnezeu prin har 
după cuvintele lui Pavel, nu mai trăieşte el ci Hristos 
trăieşte în EI (Gal. 3; 207. 

Scrierile Sfântului Grigorie Palama nu sunt o 
apariţie insolită în spaţiul răsăritean ci răspunsul 
ortodox în faţa contestării unei tradiţii a cărei 
vechime poate fi urmărită până în zorii 
creştinismului. Aşa cum arată părinte Andre Scrima, 
„în Orientul creştin, aspiraţia fundamentală rămâne 
cea a plenitudinii vieţii noastre în Dumnezeu, 
urmărită cu un fel de realism spiritual total. Încă din 
zorii evanghelici, Răsăritul e absorbit de o singură 
dorinţă şi de o singură evidenţă: realizarea deplină a 
vieţii în Dumnezeu, acea viață nouă pe care El însuşi 
a venit să o aducă omului. Dacă Dumnezeu s-a 
întrupat, creştinul nu mai poate avea decât un singur 
țel: acela de a trăi în totală asemănare cu Dumnezeu, 
încă din lumea de aici”1%. 

Arta rusă din secolele XIV-XV a fost 
direct influenţată de către isihasm dar avântul său 


17 Jean Meyendorf, St. Gregoire Palamas et la mystique orthodoxe, Editions du 
Seuil, p. 125. 
12: Andre Scrima, op. cif., Ed. Humanitas, Bucureşti, 2005, pp. 64-65. 

nu este legat, ca în Bizanţ, de o luptă dogmatică. Este 
pur şi simplu o manifestare vizibilă a vieţii 
spirituale, o înflorire a sfinţeniei 12. Esenţial, 
iconostasul (şi cu totul particular rândul Deisis) 
rezumă esenţa Liturghiei, adică rugăciunea. Exact ca 
şi rugăciunea euharistică, iconostasul înfăţişază tot 
ceea ce Dumnezeu a făcut pentru om, descriindu-l. 
pe Dumnezeu drept Creatorul, Mântuitorul şi 
Sfinţitorul omului astfel încât credincioşii să poată 
spune prin preot: „ie aducându-i de toate şi 
pentru toate, pre Tine Te lăudăm, pre Tine te 
binecuvântăm, Ţie îţi mulțumim, Doamne, şi ne 
rugăm ie, Dumnezeului nostru...”. Rânduli Deisis 
este atitudinea de mulţumire esenţializată. 


3.5. Contribuțiile lui Teofan Grecul şi Andrei 
Rubliov la concepţia artistică a iconostasului clasic 


În secolul al XV-lea, două mari personalităţi 
artistice, excepţional înzestrate, au influenţat decisiv 
iconografia ortodoxă. Aceştia sunt Teofan Grecul şi 
Andrei Rubliov. Biografiile lor sunt importante 
tocmai pentru că lor li se datorează 


1% L. Uspensky, op. cit. p. 231. 

monumentalitatea impresionantă a  iconostaselor 
realizate sub îndrumarea lor, ca şi extraordinara 
spiritualitate a icoanelor cuprinse în aceste 
iconostase. Împreună, aceste două elemente vor face 
din iconostasele lui Teofan Grecul şi Andrei Rubliov, 
etalonul iconostasului ortodox. 


3.5.1.Personalitatea  iconografului Teofan 
Grecul 
Pentru reconstituirea biografiei lui Teofan 
Grecul dispunem de o sursă remarcabilă: scrisoarea 
unui contemporan al artistului, Epifanie Premudrâi, 
către Kirill Tverski!:%, egumen al mănăstirii Afansiev 
cu hramul Mântuitorului. lată ce-i scria Epifanie 
starețului Kirill: 
Tu ai văzut biserica Sofia din Țarigrad, în cartea 
mea — Evanghelia, numită pe  greceşte 
Tetraevangheliar, iar în limba noastră Cefe patru 
cărți ale Bunei Vestiri (Cetveroblagovestie). Iată 
cum s-a întâmplat că acest locaş a fost zugrăvit 


1% Scrisoarea lui Epifanie a fost editată de mai multe ori în spaţiul rus: 
„Pravoslavnii palestinskii sbornik”, 1887 (V) ed. 3, pp. 3-6 (cu un studiu 
introductiv al arh. Leonid); I.Grabar, Feofan Grek, pp. 5-6; A.Strokov şi 
V Boguşevici, Nougorod Veliki, L., 1939 pp.108 -110; Mastera iskusetoa ob 
iskusstoe, IV, M-L, 1937, pp. 15-17 

în cartea noastră. Pe când locuiam la Moscova, 
trăia acolo un înţelept cu faimă, filosof foarte 
iscusit, Teofan, de obârşie grec, renumit 
ilustrator de cărţi şi, printre iconoari, un zugrav 
de ispravă. Cu propriile-i mâini el a împodobit 
multe şi diferite biserici de piatră — peste 
patruzeci, aflate prin oraşe, şi în 
Constantinopol, şi în Calcedonia, şi la Galta, şi 
în Caffa, şi în Marele Novgorod şi în Nijni. lar 
în Moscova sunt zugrăvite de el trei biserici: 
Buna Vestire a Sfintei Născătoare de 
Dumnezeu, Sf. Mihail şi încă una. În biserica Sf. 
Mihail el a înfățişat cu culori pe zid un oraş în 
amănunțime; pentru cneazul Vladimir 
Andreevici a înfăţişat tot pe un perete de zid, 
însăşi Moscova; palatul marelui cneaz este 
zugrăvit (de el) cu o pictură neobişnuită (până 
atunci), iar în biserica de piatră a Bunei Vestiri, 
a înfățişat Arborele lui lesei şi Apocalipsa. Când a 
înfăţişat sau a zugrăvit toate acestea nimeni nu 
l-a văzut că s-ar fi uitat vreodată la niscai 
izvoade aşa cum fac unii iconari ai noştri care, 
în nedumerirea lor, atenţi mereu se uită într- 
una ba încolo, ba încoace, încât nu pictează atât 

cu vopsele, cât privesc la izvoadele de urmărit. 
Teofan, în schimb, se părea că mâinile-i 
zugrăvesc singure, în timp ce el însuşi umbla 
fără răgaz, conversa cu oaspeţii, iar cu mintea 
cugeta la ceea ce este înălțător şi înțelept şi 
totodată, cu ochii pătrunzători ai judecății, 
vedea cum bunătatea este chibzuită. (...)”P1. 


Ghidându-ne după ştirile din cronici şi cele 
datorate lui Epifanie, avem motive serioase să 
presupunem că, la sosirea în Rusia, Teofan a ajuns ca 
un artist pe deplin format, în vârstă de treizeci şi 
cinci — patruzeci de ani. Înainte de venirea în Rusia, 
artistul grec lucrase la Constantinopol, în Calcedonia 
şi la Galata!?. Epifanie aminteşte şi Caffa printre 
oraşele în care Teofan şi-a desfăşurat activitatea 
înainte de a veni la Novgorod. E posibil ca tocmai la 
Caffa să fi primit invitaţia de a lucra la Novgorod, 
unde îl găsim în 1378, când pictează biserica Spas 
Preobajenie. Informaţiile cele mai sigure le avem 
despre activitatea moscovită a lui Teofan, unde a 


13 V.N.Lazarev, Teofan Grecul şi şcoala sa, traducere şi cuvânt înainte de 
Vasile Floarea, Ed. Meridiane, Bucureşti, 1974, pp. 25-27. 
1% Ibidem, p. 29. 

lucrat mai mult. În afară de pictura murală a bisericii 
Rojdestvo  Bogorodiţi (1395), şi a  catedralelor 
Arhanghelski (1405), el a executat aici şi o serie de 
comenzi cu caracter laic: în palatul cneazului 
Vladimir Andreevici Hrabrâi (1353-1401), văr cu 
Dmitri Donskoi, Teofan a zugrăvit pe un perete o 
vedere a Moscovei, iar marelui cneaz Vasili 
Dimitrievici (1389-1425) i-a decorat casele, cum afirmă 
Epifanie, cu fresce de o nemaivăzută frumuseţe. Tot 
Epifanie arată că în catedrala Blagoveşcenski, Teofan 
a pictat Arborele lui lesei şi scene din Apocalipsă, iar 
pe zidurile catedralei Arhanghelski a înfățişat un 
oraş. Data morţii lui Teofan nu este cunoscută. În 1405 
era încă în viaţă dar în scrisoarea lui Epifanie, 
redactată pe la 1415, acesta vorbeşte despre el la 
trecut. Aşadar, data morţii lui Teofan ar trebui situată 
între anii 1405-1415. 


Sorgintea constantinopolitană a artei 
lui Teofan Grecul 


Chiar dacă nu putem face decât presupuneri în 
privința motivelor pentru care Teofan Grecul a luat 
calea pribegiei, se pare că unul dintre acestea a fost şi 
faptul că Teofan a continuat să rămână legat întru 

totul de tradiţiile picturale din prima jumătate a 
secolului al XIV-lea. Victor Lazarev îl socoteşte 
ultimul reprezentant al marilor tradiţii ale artei 
paleologice timpurii şi crede că Teofan trebuie să fi 
resimţit foarte acut criza acestei arte. Comparate cu 
frescele lui Teofan din biserica Spas Preobrajenie, 
lucrările şcolii constantinopolitane din a doua 
jumătate a sec. al XIV-lea ne apar ca aride. Totuşi, 
sorgintea constantinopolitană a artei lui Teofan 
apare destul de certă dacă vom compara aceleaşi 
fresce cu cele ale bisericii de la Kahrie Djami!*?. 
Astfel că, deşi maniera lui Teofan de a picta, este 
originală, ea trădează totuşi, existența unor modele 
directe identificabile în monumentele şcolii 
constantinopolitane. Apartenența sa la şcoala 
constantinopolitană este întărită de principalele 
însuşiri ale artei lui Teofan: tensiunea spirituală a 
imaginilor, „excepţionala acuitate a caracterelor 
individuale, dinamica dezinvoltă şi picturalitatea 
construcţiilor compoziționale, coloritul rafinat, 


1% Putem compara, de pildă, chipurile patriarhilor din biserica Spas 
Preobrajenie din Novgorod cu patriarhii din cupola sudică a navei centrale 
de la Kahrie Djami. În ciuda faptului că sunt executate în tehnici diferite 
(frescă în Novgorod şi mozaic în Constantinopol), ele sunt foarte apropiate 
ca stil pictural. 

format din trei tonuri şi ferit de policromismul 
paletei orientale, în sfârşit, extraordinarul simţ 
decorativ ce se reclamă de la cele mai bune tradiţii 
ale picturii ţărigrădene'” 1%. 


Dacă, de obicei, sfinţii sau îngerii zugrăviți de 
artiştii bizantini au o înfăţişare liniştită, evocând 
pacea interioară, nu se poate spune acelaşi lucru 
despre sfinţii lui Teofan. În ei este evident un 
dramatism clocotitor (anexa 8). În maniera sa de 
pictură există ceva tăios, impetuos, puternic: ea 
vădeşte din partea artistului temperament pasional, 
nestăpânit. Lui Teofan îi plac contururile libere, 
asimetrice, liniile energice, largi, formele pline de 
dinamism. Cutele veşmintelor sfinţilor (în frescele de 
la Spas Preobrajenie) formează triunghiuri ascuţite, 
zigzaguri în formă de fulger iar deschizătura capului 
la veşminte este adesea redată prin forma unor linii 
frânte!35. Aceste detalii amplifică dinamica interioară 
a personajelor reprezentate. 


14 V.N Lazarev, Teofan Grecul... p. 66. 
128 bidern, p. 80, 

3.5.2. Personalitatea  iconografului Andrei 
Rubliov 

O dată cu Rubliov începe un nou capitol în 
istoria iconostasului moscovit dar care va influența 
întreaga Ortodoxie. Cristalizarea lui definitivă şi 
caracteristicile sale distincte nu vor apărea decât 
după primul sfert al secolului al XV-lea. Până la 
această dată, Moscova era locul unor tendinţe 
artistice variate şi îi va reveni lui Rubliov sarcina de 
a topi tradiţiile locale cu tot ceea ce fusese 
împrumutat din operele meşterilor bizantini. Deşi îi 
datorează muit lui Teofan Grecul, cu care, de altfel, a 
şi lucrat, stilul lui Rubliov va fi clar distinct de cel al 
mai vârstnicului meşter grec. Stilul lui Rubliov va fi 
mai contemplativ şi mai senin, mult diferit de 
imaginile de mare dramatism realizate de Teofan 
Grecul. Rubliov va elabora un limbaj artistic atât de 
puternic încât stilul său va avea forţa literei de lege 
tot secolul al XV-lea, el însuşi fiind înconjurat de o 
astfel de glorie încât va fi mult timp considerat ca 
modelul ideal şi de nedepăşit al zugravului de 


icoane, 


136 Victor Nikititch Lazarev, jcânes rrisses..., p. 87. 

Există extrem de puţine informaţii directe cu 
privire la viaţa lui Andrei Rubliov. Nu este exclus să 
fi început cariera artistică în atelierul marelui prinţ, 
atunci când era încă un laic. Numele său apare 
pentru prima dată în 1405: Rubliov pictează atunci 
împreună cu Teofan Grecul şi stareţul Prohor de 
Gorodeţ, biserica marelui prinţ. În cronici apare ca 
monah dar nu se ştie nimic despre locul şi data 
primirii în monahism. Este de presupus totuşi, că a 
devenit monah fie la mânăstirea Sfintei Treimi a 
Sfântului Serghie, fie la mânăstirea moscovită a lui 
Andronik. Singurul lucru afirmat cu certitudine este 
legătura lui cu mişcarea spirituală condusă de către 
Serghie de Radonej!” în amintirea căruia, Andrei 


i? Sfântului Serghie de Radonej (1332-1392) i se datorează avântul 
mânăstirilor cenobitice în Rusia medievală. Se opunea oricărei forme de 
proprietate mânăstirească şi în special bogăției, şi, de asemenea, oricărei 
forme de muncă vbligatorie a ţăranilor pe pământurile aparţinând 
mânăstirilor. Susţinând că monahii înşişi trebuie să-şi cultive pământurile, 
credea ca şi Apostolul Pavel că omul nu avea dreptul ala vo recompensă decât 
dacă muncea cu mâinile sale. În timpul anilor pe care i-a petrecut ca pustnic, 
Serghie a învăţat cu siguranţă practica bizantină a isihasmului, cea pe care 
Nil Sorski, cel mai fidel ucenic al său, o va numi apoi „rugăciune 
duhovnicească“. În potida înclinațiilor sale contemplative şi a vârstei 
înaintate, a luat parte activă la viața politică a țării, reconciliind prinții care 
se luptau între ei. A avut un rol important în creşterea importanţei 
principatului Moscovei şi l-a ajutat pe Dimitrie Donskoi să se pregătească 
pentru bătălia de la Kulikovo. În ochii contemporanilor săi, Serghie avea o 
reală autoritate morală, astfel incât ideile sale de fraternitate, jertfă şi 

Rubliov a pictat cea mai importantă creaţie a sa, 
Troiţa, 

Numele lui Andrei Rubliov apare în cronici 
menţionat pentru a doua oară în 1408, timp în care 
pictează la catedrala Adormirii din Vladimir cu 
„iconograful Daniel”. Între anii 1425 şi 1427 şi în 
echipă cu acelaşi iconograf, pictează catedrala Sfintei 
Treimi în mânăstirea Sfintei Treimi a Sfântului 
Serghie, construită de către egumenul Nikon, ucenic 
apropiat al Sfântului Serghie de Radonej. O sursă din 
secolul al XVII-lea raportează că Rubliov a petrecut o 
perioadă de noviciat pe lângă Nikon, care i-a 
comandat icoana Sfintei Treimi. Conform povestirii 
lui Epifanie cel Înţelept, Rubliov a lucrat de 
asemenea la mânăstirea lui Andronikov, fondată de 
către ucenicul omonim al Sfântului Serghie. Rubliov 


îmbunătăţire lăuntrică au exercitat o foarte puternică influenţă până la artişti 
- monahi precum Andrei Rubliov. La iniţiativa lui Serghie au fost ridicate 
numeroase mânăstiri în cinstea Sfintei Treimi. Pentru el, imaginea Treimii 
era semnul unităţii şi al înţelegerii. De altfel, Epifanie cel Înţelept scrie în 
Vinţa Sţântului Serghie că acesta a construit biserica Treimii „pentru ca prin 
contemplarea Sfintei Treimi, odioasa diviziune a lumii să fie învinsă” - Zitie 
prepodobnogo i bogonosnogo otca nasego Sergija cudoivorca i pochval'noc sloio 
eniu, napisannye ucenikoni ego Epifanie Premudrym v XV veke. Soobscil archim. 
Leonid, St. Petersburg, 1885 (în colecţia „Pamiatniki drevnei pis 'mennosti”, 
LVIII), p. 17, 28 apuc. Victor Nikititeh Lazarev, Icânes russes Xle-XVle siscles, 
ed. Thalia, p. 91. 

1% Victor Nikititeh Lazarev, op. cit. p. 91, 

pare să fi colaborat nu numai la decorarea bisericii ci 
şi la construcţia sa. Graţie unei copii din secolul al 
XVIII-lea de la o piatră tombală pierdută, a lui 
Rubliov, copie descoperită de către P.D.Baranovski, 
se ştie că artistul, îngropat la mânăstirea lui 
Andronik, a murit pe 29 ianuarie 14301%. 


La atât se mărgineşte cunoaşterea biografiei 
poate celui mai mare meşter iconograf al Ortodoxiei. 
Surse mai târzii vorbesc despre Rubliov ca despre un 
excelent pictor de icoane, un om de o extraordinară 
inteligență şi de o mare bogăţie a vieţii, subliniindu- 
se de asemenea profunda sa smerenie monastică 140. 

Dat fiind că nici o operă semnată de Rubliov 
nu s-a păstrat, şi dacă ne amintim că în epoca de care 
vorbim lucrările de pictură erau de obicei executate 
de către ateliere, este destul de dificil să fie 
identificate printre icoanele executate de ucenici, cele 
pictate de maestrul însuşi. Nici despre începuturile 
activităţii artistice ale lui Andrei Rubliov nu 
cunoaştem detalii. Născut, se pare, către 1370, 
Rubliov a fost atras de faima lui Teofan Grecul, sosit 


1% Lazarev V.N., Andrej Rublev i ego skola, Iskusstvo, Moscova, 1966, p. 68. 
1% Ibidern, p. 69. 

la Moscova în anii 1390. În 1405 el colaborează cu 
Teofan la pictarea iconostasului catedralei Bunei 
Vestiri din Kremlinul Moscovei!“. 

Etapa următoare în opera lui Rubliov este 
constituită din ciclul icoanelor praznicare din 
iconostasul „Bunei Vestiri”. Victor Lazarev identifică 
trei grupuri stilistice în cadrul acestui iconostas: 
primul, reprezentat prin Deisis, este datorat lui 
Teofan; al doilea este alcătuit din două icoane din 
registrul Sărbătorilor: Buna Vestire şi Intrarea în 
Ierusalim; al treilea, din două icoane din acelaşi 
registru: Cina cea de Taină şi Adormirea Maicii 
Domnului. Acest al doilea grup de icoane (la care se 
adaugă şi primele şapte sărbători) trădează mâna 
unui meşter dintr-o generaţie tânără. E! recurge la un 


11 Victor Lazarev lansează şi ipoteza (susţinută cu moderație) unei 
colaborări mai vechi între Rubliov şi Teofan, Ia sfârşitul secolului al XIV-lea, 
când Teofan activa ca miniaturist. Într-unul din evangheliarele decorate de 
Teofan care execută miniaturile reprezentând pe Joan Evanghelistul dictând 
lui Prohor şi simbolul lui Matei, îngerul închis în cerc, se poate observa 
lucrul unei alte mâini, mai puţin destoinice, care desenează miniaturile 
reprezentând pe evangheliştii Matei, Marcu şi Luca. Însă, spre deosebire de 
figura severă a lui loan, feţele au o expresie mai deschisă, binevuitoare, şi 
trăsăturile somatice ruseşti sunt clare. Este, evident, vorba de un ucenic rus, 
Ceea ce îndreptățește încă şi mai mult ipoteza identităţii acestuia cu Rubliov 
este efortul vizibil al al tânărului artist de a nu sacrifica propria sa concepţie 
despre imagine, mai clară şi luminoasă decât cea bizantină. (Vezi Victor 
Nikititch Lazarev, Icânes russes Xle-XVle si&cles, ed. Thalia, p. 93). 

stil vaporos, fără tuşe groase şi nici „trăsături 
expresive”. Autorul lor este, probalbil, Andrei 
Rubliov, iconograful cel mai tânăr din grupul de 
pictori (fapt pentru care este şi menţionat al treilea în 
cronici, după Teofan Grecul şi Prohor de Gorodeţ). 
Ultimele şapte Sărbători al căror stil încă apropiat de 
arta secolului al XIV-lea, aparţin, probabil, mai 
vârstnicului Prohor de Gorodeţ!?. 


3,6. Iconostasul Catedralei Bunei Vestiri 
din Moscova 

Catedrala Bunei Vestiri a fost construită între 
anii 1397-1416 de către Vasile I, fiul lui Dimitrie 
Donskoi. Reconstruită de către Ivan al III-lea între 
1482-1489, a fost restaurată după un incendiu din 
1547, Cu acest prilej numărul cupolelor sale s-a mărit 
ajungând la nouă cupole aurite. Stilul este 
tradiţional, cei patru stâlpi din interior, cu secţiune 
pătrată continuându-se prin arce care susţin bolțile. 
Tendinţa dinamică este verticală iar îngustimea 
spaţială dirijează privirea în sus. Zidurile exterioare 
sunt divizate prin pilaştri urmând stilul suzdalian iar 
cele trei abside sunt ornate de arcaturi oarbe. 


12 Victor Nikititeh Lazarev, Icânes risses..., p. 95. 

Catedrala este înconjurată de galerii şi portice 
monumentale în piatră albă sculptată care serveau 
marilor procesiuni. 


Există mai multe elemente care, laolaltă, 
contribuie la întărirea ipotezei că iconostasul 
catedralei Bunei Vestiri a fost primul iconostas înalt 
apărut în Rusia. Astfel, avem numărul destul de mic 
al icoanelor praznicare care nu acoperă decât partea 
centrală a registrului superior Deisis-ului. Este o 
situaţie care nu o mai întâlnim în iconostasele 
ulterioare. De asemenea, proporţiile de 2/1 ale 
icoanelor registrului Deisis care corespund 
proporţiilor icoanelor din Deisis-urile sârbeşti dar 
care nu favorizau o concentrare unitară şi, din acest 
motiv, nu se vor mai regăsi pe iconostasele ruseşti. 
De asemenea, stilul icoanelor nu pare încă întru totul 
adaptat iconostasului, ci este mai aproape de frescă. 
Conturul siluetelor încă nu are acea importanţă 
dobândită în  iconostasele ulterioare iar 
individualizarea figurilor este prea accentuată. Toate 
acestea sunt semne ale răspunsurilor încă 
nedesăvârşite pe care autorii iconostasului Bunei 
Vestiri le aveau la acea dată, dar situaţia se va 

schimba cu prilejul pictării iconostasului catedralei 
din Vladimir. 

Iconostasul (anexa 9) a fost pictat în 1405 şi are 
doisprezece metri lăţime (luând în calcul şi 
colonetele de argint care încadrează icoanele) şi ceva 
mai mult de zece metri înălţime. Lăsând la o parte 
un rând de icoane de mici dimensiuni (aproximativ 
40/30cm) adăugate mult mai târziu deasupra râdului 
Deisis, avem cinci rânduri de icoane suprapuse. 
Acest iconostas inaugurează iconostasul clasic rusesc 
despre care Sorin Dumitrescu afirmă că „reprezintă 
într-adevăr, ipostaza de iconostas cea mai plinită, 
datorită clasicităţii sale care reuşeşte să echilibreze 
forma lui vizuală cea mai stabilă cu potenţialul 
teologic cel mai fecund“!%. 

Icoanele din registrul sărbătorilor variază în 
dimensiuni (între 80 şi 81 cm înălțime şi 60 şi 63 cm 
lăţime). Sunt paisprezece icoane care au fost 
departajate în felul următor: primele şapte sărbători 
(potrivit ordinii cronologice) ar fi fost pictate de către 
Rubliov: Buna Vestire, Naşterea Domnului, 
Întâmpinarea Domnului, Epifania, Schimbarea la față, 


13 Sorin Dumitrescu, Iconostasul roman... p. 26. 

A 


Învierea lui Lazăr, Intrarea în lerusalim. Restul 
icoanelor, în număr de şapte, este atribuit tui Prohor 
de Gorodeţ: Cina cea de taină, Răstignirea Domnului, 
Punerea în Mormânt, Pogorârea la ind, Înălțarea, 
Pogorârea Duhului Sfânt, Adormirea Maicii Domnului. 
Icoanele pictate de Prohor sunt destul de 
convenţionale. În schimb, cele pictate de Rubliov, 
aflate în jumătatea stângă a registrului, aduc un suflu 
proaspăt nu doar în coloristica iconografică ci, lucru 
remarcabil, în însăşi viziunea teologică pe care 


icoana o propune celui ce o contemplă. 


Astfel, gesturile personajelor sale comunică o 
blândețe senină, izvorâtă dintr-o pace a inimii. 
Această atitudine este sugerată prin curbele 
armonioase ale trupurilor, curbe apropiate ca formă 
de un arc de cerc deschis în mod dinamic. Pacea 
lăuntrică şi blândeţea par a veni dintr-o perpetuă 
întoarcere către adâncul de taină al inimii, locul 
rugăciunii. 


Biserica Bunei Vestiri a început să fie zugrăvită 
în primăvara anului 1405 şi, potrivit letopisețului, 
„meşteri au fost Teofan, iconar grec, Prohor, călugăr 

din Gorodeţ şi fratele de ascultare Andrei Rubliov şi 
în acelaşi leat au isprăvit-o de zugrăvit...”: . Faptul 
că letopiseţul menţionează mai întâi numele lui 
Teofan arată că acesta era conducătorul lucrărilor. 
Numele lui Andrei Rubliov este menţionat ultimul, 
acesta fiind cu siguranţă cel mai tânăr dintre toţi şi 
nebucurându-se încă de o faimă răsunătoare. 


3.6.1. Analiza registrului Deisis al 

iconostasului catedralei Bunei Vestiri din 

Moscova 

Este cert că Teofan nu a pictat singur icoanele 
registrului Deisis. Cel mai probabil este că a fost 
ajutat de un ucenic şi de unul dintre meşteri (Prohor 
sau Andrei Rubliov). În prezent, iconostasul are 
nouă icoane dar se pare că două alte icoane, una a 
Stântului Gheorghe şi alta a Sfântului Dimitrie ar fi 
făcut parte din rândul Deisis până în secolul al XIX- 
lea, când iconostasul s-a lărgit din cauza coloanelor 
de argint care au încadrat icoanele. Din cele nouă 
icoane ale registrului actual, este sigur că Teofan a 


14 M. Priselkov, Troitkaia letopis, £.1., 1950, p. 459, apud. V.N.Lazarev, Teofan 
Grecul şi şcoala sa, traducere şi cuvânt inainte de Vasile Floarea, editura 
Meridiane, Bucureşti, 1974, p. 147. 


135 


pictat şapte: Mântuitorul, Maica Domnului, loan 
Botezătorul, arhanghelul Gavriil, apostolul Pavel, 
loan Gură de Aur şi Vasile cel Mare. Ele denotă o 
unitate de stil şi vădesc şi puncte de asemănare cu 
picturile de la Spas Preobrajenie. Pe scurt spus, în 
ambele cazuri este evidentă tipologia sfântului 
bizantin sever, în ambele cazuri desenul este liber şi 
îndrăzneţ şi pot fi găsite unele asemănări 
morfologice între cele două cazuri. Astfel, se poate 
afirma cu ceititudine că aceste icoane sunt lucrate de 
mâna impetuosului şi experimentatului Teofan. 

În acelaşi timp, este evident că icoanele 
apostolului Petru şi arhanghelului Mihail sunt 
lucrate de altcineva. Chiar dacă ele, ca stil, nu fac 
notă discordantă cu celelalte şapte icoane ale 
registrului, au, totuşi, şi trăsături care le 
individualizează. Nu regăsim deloc hotărârea aspră 
atât de caracteristică chipurilor pictate de Teofan. 
Blândeţea este mult mai prezentă pe cele două 
chipuri. În plus, cel puţin în cazul icoanei 
arhanghelului Mihail, desenul nu este foarte precis, 
are o anume stângăcie care trădează lipsa de 
experienţă a ucenicului. 

În privinţa autorului celor două icoane care nu 
mai fac parte din registrul Deisis, părerile sunt 
împărțite. i. Grabar!* le atribuie lui Andrei Rubliov. 
Victor Lazarev este sigur că au fost pictate de un 
meşter rus, eventual Prohor de Gorodeţ care a 
zugrăvit şi jumătatea din dreapta a registrului de 
icoane praznicare începând cu Cina cea de Taină. 
Pentru aceasta pledează anumite puncte comune cu 
nuanțele de stil ale icoanelor praznicare pictate de 
Prohor. Oricum, este evident că nu îi aparţin lui 
Teofan. Ele se subordonează cu totul unui ritm 
bidimensional spre deosebire de icoanele lui Teofan, 
unde personajele sunt mai liber amplasate în spaţiu. 
Chipurile nu manifestă severitatea bizantină şi, de 
asemenea, nici culorile nu urmează cu fidelitate 
sobrietatea bizantină, fiind mai luminoase şi 
oarecum, abordate mai curajos. Găsim alăturate 
roşul de kinovar cu verdele de fistic, galbenul cu 
culori gri argintii etc. Un fapt oarecum ciudat este 
acela că linia orizontului din icoană se află la un 
nivel superior faţă de icoanele pictate de Teofan. 


15 Vezi 1. Grabar, Teofan Grek, Ocerk iz istorii drevnerusskoj jivopisi, Kazan, 1922 
(extras din „Kazanski muezeinii vestnik” pentru anul 1922, nr. 1). 

În ciuda diferențelor (mai degrabă de nuanţe 
decât de stil) dintre icoane şi cu toate că la executarea 
iconostasului au participat trei meşteri, iconostasul 
oferă o imagine unitară de ansamblu. 


În centrul compoziţiei se află Hristos stînd pe 
tron înveşmântat în straie albe. Din ambele părţi, 
sfinţii îşi îndreaptă către el mâinile în rugăciune. 
Aceste personaje sunt Maica Domnului şi loan 
Botezătorul, arhanghelii Mihail şi Gavriil, apostolii 
Petru şi Pavel, părinţii Bisericii Vasile cel Mare şi 
loan Gură de Aur, tinerii sfinţi militari Dimitrie şi 
Gheorghe. Toţi sunt zugrăviți în atitudine de 
rugăciune, având mâinile puţin întinse înainte şi 
capetele uşor plecate în faţă. Uşoara aplecare a 
capului se transmite şi trupului care îl urmează într- 
o uşoară plecăciune. Mişcarea urmează din ambele 
părţi direcţia către centru şi-şi găseşte încununarea 
în figura lui Hristos -— centrul tematic şi de idei al 
întregii compoziţii.  Imprimarea unei mişcări 
circulare fiecărei figuri laterale, circularitate care, 
virtual, se împlineşte în icoana din centru, sugerează 
atât centralitatea lui Hristos, hristocentrismul vieţii 
în Dumnezeu, cât şi legătura unică şi directă pe care 

Hristos o are cu fiecare dintre persoanele umane. 
Ideea pe care iconostasul ortodox o transmite este 
aceea că, deşi icoanele Deisis-ului se ordonează după 
un registru linear, în mod virtual, fiecare dintre 
personajele reprezentate se află lângă tronul 
Atotţiitorului. 


Siluetele înalte, puternice, se reliefează clar pe 
fundalul auriu. Liniile sunt toate extrem de laconice, 
combinaţiile de culori sunt reduse. Cele unsprezece 
figuri ce pivotează în jurul icoanei centrale formează 
un ansamblu calculat astfel încât să poată fi 
îimbrăţişat cu o singură privire. 

Teofan a  potențat toate tendinţele 
monumentaliste ce stăteau la baza vechii compoziţii 
Deisis alcătuite doar din figuri redate până la brâu. 
Toate figurile sunt zugrăvite într-o manieră liberă şi 
curajoasă. S-ar putea spune că în tratarea picturală 
largă a chipurilor aspre se simte mâna experimentată 
a pictorului de frescă obişnuit să lucreze pe suprafețe 
întinse. Cu procedee picturale specifice, el obţine o 
tensiune spirituală a chipurilor caracteristică 
frescelor sale de la Novgorod. Dar faţă de frescele 
dela Novgorod se remarcă în plus o serie de aspecte 

cum ar fi ritmul mai puţin aspru, mai curgător al 
liniilor, ca expresie a unei liniştite atenţii lăuntrice. 
Cum aceste aspecte sunt caracteristice picturii 
ruseşti, se poate presupune că ele se datorau 
colaborării cu meşterii ruşi. 


Interpretarea teologică 
a icoanelor registrului Deisis. 


Printr-un joc subtil de lumini şi umbre, Teofan 
subliniază prin plasticitatea formei trăsăturile 
sufleteşti şi duhovniceşti specifice personajelor 
reprezentate. Acest lucru este valabil pentru toate 
icoanele registrului Deisis. Pe de altă parte, structura 
compoziţională a icoanei lui Hristos ca Drept 
Judecător (anexa 10 ) nu este străină de o icoană a 
maternității divine — Fecioara Semnului!*, unde 
Pruncul Emanuel este reprezentat fie pe genunchii 
Maicii Domnului, fie vizibil într-un medalion înscris 
în pântecele acesteia (anexa 11 ), oarecum analog 
mandorlei în care se află înscris ca Drept Judecător. 


1% Icoana numită Fecioara Semnului sau Piatitera ton ouranon (cea mai 
încăpătoare decât cerurile) este, de obicei pictată în centrul registrului 
profeților de pe iconostasul clasic şi în cupola absidei altarului, din această 
ultimă poziţie vizibilă pe deasupra iconostasului. 

Cel ce în centrul registrului Deisis şade pe tron de 
serafimi este Cel ce şi-a făcut tron din mitrasul Maicii 
Domnului, al cărei pântece, prin naşterea lui 
Emanuel a devenit mai încăpător decât cerurile!17, 
'Or, dacă ne gândim că în mijlocul absidei altarului 
este pictată Fecioara Semnului sau Maica Domnului 
purtând Fiul-Prunc pe genunchi, înțelegem forţa de 
expresie teologică a  erminiei bizantine. 
Credinciosului care, aflat în mijlocul bisericii, îşi 
aţinteşte ochii spre iconostas i se dezvăluie în limbaj 
pictural paradoxul întrupării Fiului lui Dumnezeu. 
Cel puţin atâta vreme cât iconostasul nu s-a 
dezvoltat excesiv, acoperind cu totul frescele absidei 
altarului, chipul, în general sever al Dreptului 
Judecător din centrul rândului Deis:s era dublat în 
plan îndepărtat de chipul Pruncului Emanuel, 
Dumnezeul cel ce se întrupează şi devine prunc 
fragil. Pe de o parte, în prim plan, imaginea 


"7 Axionul cântat la Liturghia Stântului Vasile cel Mare sintetizează teologia 
acestei icoane: „De tine se bucură, ceea ce eşti plină de dar, toată făptura, 
soborul îngeresc şi neamul omenesc, ceea ce eşti biserică sfinţită şi rai 
cuvântător, laudă a fecioriei, din care Dumnezeu S-a întrupat şi prunc S-a 
făcut Cel ce este mai înainte de veci, Dumnezeul nostru. Că mifrasul tiu 
scaun l-a făcut şi pântecele tău mai încăpător decât cerurile l-a lucrat (S.n.). De tine 
se bucură toată făptura, ceea ce eşti plină de dar, mărire ţie” (Axion la 
Liturghia Sfântului Vasile cel Mare, Catavasier, EIBMBOR, Bucureşti, p. 92). 

Dreptului Judecător iar pe de altă parte, în plan 
îndepărtat, ca un memento perpetuu al bunătăţii 
Domnului, imaginea Dumnezeului-prunc, aşezat pe 
genunchii Maicii Domnului ca pe un tron. Ca o 
caracteristică a  subtilităţii lui Teofan, icoana 
Mântuitorului din Deisis nu lasă, practic, nici o 
sugestie de tron vizibil, tronul împărătesc fiind, de 
fapt, „lumina neapropiată”. 


În icoana Maicii Domnului (anexa 12), aceasta 
ridică brațele într-un mod cu totul diferit de toate 
celelalte personaje pictate. Le ridică şi mai sus decât 
toți ceilalţi, într-un unghi de aproximativ patruzeci şi 
cinci de grade în raport cu linia orizontală, fapt cu 
atât mai vizibil cu cât loan Botezătorul (situat pe o 
poziţie simetrică, în stânga Mântuitorului) îşi 
menţine braţele oarecum paralele liniei orizontale. În 
rugăciunea ei pentru lume ea ridică mâinile nu doar 
ca gest de rugăciune ci ridică mâinile care l-au purtat 
pe Hristos Prunc. Gestul ei, pe lângă noblețea 
majestuasă a actului (dramatic în sine) de mijlocire 
pentru lume are şi o tandreţe maternă. În 
rugăciunea către Fiul ei, ea ridică (şi oarecum îi 
arată) mâinile care L-au purtat şi îşi pleacă uşor spre 

El obrazul stâng într-un gest asemănător icoanei 
Macii Domnului cu pruncul. În fapt, în această 
icoană, Maica Domnului are o atitudine destul de 
asemănătoare cu cea din tipul de icoană Odighitria. 
Fără teama de a greşi, am putea spune că lipseşte 
doar Pruncul din braţele Maicii Domnului pentru ca 
icoana să devină Odighitria. lar Pruncul nu lipseşte, 
este alături ca Drept Judecător. Aflată înaintea Celui 
ce este Drept Judecător dar şi Fiul ei, ea este cea care 
i se adresează lui Dumnezeu cu apelativul Fiule! 
Prezenţa ei dă mărturie că Dreptul şi Atotputernicul 
Judecător este totodată şi cel ce pentru om a asumat 
stări de maximă fragilitate precum starea de prunc 
sau cea de victimă. El este „cel blând şi smerit cu 
inima”, cel ce ascultă rugăciunea Maicii Sale. 


Icoana Sfântului loan Botezătorul (anexa 13) a 
fost pictată pe un panou cu dimensiunile 1:2, o 
proporţie comună şi celoralte icoane din registrul 
Deisis, cu excepţia icoanei lui Hristos. Din punct de 
vedere tehnic, compoziţia a fost făcută pornind de la 
figuri geometrice precum pătratul şi semicercul 
(anexa 14). Potrivit lui Egon Sendler, iconograful a 
urmat, probabil următoarea modalitate de lucru: 

trasând axa orizontală, obţine două pătrate şi 
centrele a două semicercuri. Axa verticală a 
compoziţiei este împărţită în trei şi se obţin trei 
pătrate caracteristice schemei tradiţionale şi în care 
se încadrează perfect silueta Sfântului loan 
Botezătorul. În pătratul superior se află bustul, a 
cărui înclinare este indicată de diagonală. Braţele 
Sfântului loan se ordonează pe latura bazei acestui 
pătrat. Pătratul median, cel mai încărcat 
compozițional, este ocupat de mantia sfântului. Este 
interesant de observat cum pliurile din partea stângă 
subliniază verticala iar cele din partea dreaptă sunt 
uşor oblice, pregătind înclinarea capului. În pătratul 
inferior, gambele şi picioarele se află chiar pe axa 
verticală iar pliurile de pe genunchi urcă puţin spre 
spate. Acest fapt oferă siluetei sfântului un echilibru 
suplu care susţine gestul de respect şi veneraţie!tt. 


După chipul Maicii Domnului care exprimă 
dragoste maternă primenită agapic în jertfa Fiului ei, 
chipul lui loan Botezătorul este cel mai smerit şi mai 
milostiv din întregul registru. Ei este singurul 


1% Egon Sendler, Icoana, iniaginea nevăzutului, traducere din limba franceză 
de Ioana Caragiu ş.a., editura Sophia, Bucureşti, 2005, p. 100. 

personaj reprezentat desculț — semn al ascetismului 
sever. Chipul său are trăsături ascetice, dar nici urmă 
de asprime. Dascălul pocăintei şi Înaintemergătorul 
Domnului a fost aspru cu sine dar în rugăciunea lui 
pentru lume mijloceşte doar în numele milostivirii 
Celui ce ridică păcatul lumii — Mielul lui Dumnezeu. 
Spre Acesta se şi îndreaptă mâinile lui întinse în 
semn de rugăciune mijlocitoare. Mâinile sale fac un 
joc subtil. În vreme ce mâna stângă pare a traduce 
gestual cuvintele “Iată Mielul lui Dumnezeu, Cel ce 
ridică păcatul lumii” (loan 1; 29), mâna dreaptă, 
poziționată mult mai în faţă decât stânga, este 
înscrisă pe o direcţie orizontală şi având palma 
deschisă, expusă oarecum, vederii. Or, dacă mâinile 
Maicii Domnului fac trimitere la maternitatea divină, 
palma deschisă a Înaintemergătorului trimite la 
botezul Domnului în lordan de către loan. Aceiaşi 
palmă cu care a turnat atunci apă pe creştetul 
Mântuitorului, se înalță acum către El în rugăciune. 
Este şi ceea ce subliniază o cântare liturgică din 
slujba Sfântului loan. 

„Mâna ta care s-a atins de preacuratul creştet al 
Stăpânului şi prin al cărei deget pe Dânsul L-ai arătat 
nouă, înalt-o către Dânsul pentru noi, Botezătorule, ca cel 

ce ai îndrăzneală multă; pentru că mai mare decât toți 
proorocii eşti mărturisit de Dânsul. Şi iarăşi, ochii tăi care 
au văzut pe Preasfântul Duh pogorându-Se în chip de 
porumb, ridică-i către Dânsul Botezătorule, milostio nouă 
făcându-L. Şi vino de stai împreună cu noi, pecetluind 
cântarea şi începând Înainteprăznuirea”1 


Prin aripile lor largi, înclinate şi ele către 
Hristos, ca şi întreaga lor statură, arhanghelii Mihail şi 
Gavriil (anexa 15 şi 16) potențează la maximum 
centralitatea lui Hristos, subliniindu-se că „de la EI şi 
prin El şi întru EI sunt toate” (Romani 11; 35). În ceea 
ce priveşte autorul, cele două icoane au autori 
diferiţi. Icoana arhangheiului Gavriil dezvăluie un 
meşter iconograf deplin stăpân pe meşteşugul său al 
cărui stil este comun şi celorlalte icoane cu excepţia 
menţionată mai sus a icoanelor arhanghelului 
Mihail, apostolului Petru şi a celor două icoane ale 
sfinților militari, Gheorghe şi Dimitrie. În icoana 
arhanghelului Gavriil, meşterul nu s-a temut să 
abordeze cutele complicate ale veşmintelor care se 
ordonează riguros, subliniind o logică a interiorităţii 


149 Imn din slujba ceasului al IX-lea, ziua a cincea, Mineiul lunii Ianuarie, 
EIBMBOR, Bucureşti, 1997, pp. 115-116. 

rugăciunii. Liniile ample ale cutelor se adună 
cuviincios într-un centru situat în mijlocul pieptului. 
Geometrizarea cutelor togii nu neagă, totuşi, 
materialitatea lor grea şi totodată spiritualizată prin 
geometrizare, o reuşită iconografică ce vorbeşte 
despre măiestria pictorului şi prin care se subliniază 
forţa interioară, „consistenţa“ personajului 
reprezentat. Aceiaşi forţă se discerne în mişcarea 
uşoară de aducere a genunchiului drept în faţă. Cu 
totul altfel este înfăţişat arhanghelul Mihail. Toga lui 
are un desen uimitor de simplu ce contrastează 
izbitor cu somptuozitatea roşului întrebuințat drept 
culoare. Liniile trupului trădează o anume stângăcie 
a iconografului. Aplecarea trunchiului nu are 
cuviința nobilă a arhanghelului Gavriil iar mişcarea 
de aducere în faţă a genunchiului stâng este 
nesigură. Privirea lui se îndreaptă senin, aproape 
copilăresc către faţa Mântuitorului în vreme ce 
privirea arhanghelului Gavriil, contempiativă, se 
îndreaptă undeva către picioarele Mântuitorului. 
Atât aceste elemente cât şi simetria aproape exactă a 
desenelor celor două icoane ne dau convigerea că un 
ucenic a pictat icoana arhanghelului Mihail. 

În spatele celor doi arhangheli sunt aliniaţi 
apostolii Petru şi Pavel (anexa 17 şi 18). Deşi din 
punctul de vedere al măiestriei, icoana lui Petru este 
superioară celei reprezentând pe arhanghelul Mihail 
şi ea se presupune că este pictată de o altă mână 
decât cea a lui Teofan. Petru are un pergament închis 
în mâna stângă iar cu braţul drept arată către 
Hristos. Sfântul Pavel — icoană realizată de Teofan — 
ţine o carte cu ambele mâini. El nu arată spre 
Hristos. Rugăciunea lui este concentrată în privire. 

Atât Sfântul Vasile cel Mare cât şi Sfântul loan 
Gură de Aur (anexa 19 şi 20) poartă cărţi în braţe — 
semn al mulţimii învățăturilor lor. Doar Sfântul 
Vasile cel Mare face un gest discret de arătare către 
Hristos, gest estompat de faptul că mâna sa are ca 
fundal cartea. 


Teofan Grecul este atent la personalizarea 
fiecărui chip, fiecărei staturi. El realizează 
plasticitatea acestor caracteristici individuale prin 
procedee variate: cu ajutorul liniilor, prin culoare, 
prin contraste de umbră şi lumină, prin intensitatea 
blicuriior. Cromatica icoanelor cinului constă din 


148 


culori dense, sonore, încărcate de dramatism!%. El 
face combinaţii ale tonurilor de roz spre roşu cu 
albastruri intense, alburi, galbenuri — verzui, verde — 
smarald şi violeturi - rozalii. În icoana centrală, 
reprezentându-l pe Mântuitorul, majoritatea acestor 
culori se întâlnesc în combinaţii îndrăzneţe. Chipul 
lui Hristos se profilează pe fundalul nimbului de 
aur. Acest nimb auriu este încadrat de două ovale: 
unul verde — smarald şi altul albastru. Ele formează 
un nimb care este flancat de patru colţuri colorate în 
roşu aprins. Pe cantul cărţii se repetă tonul de 
albastru lapis — lazuli. Nuanţa de lapis - lazuli o 
întâlnim şi în icoana cu Maica Domnului. Maforionul 
acesteia este colorat într-un albastru — închis. La fel 
de remarcabile sunt şi combinaţiile coloristice din 
celelate icoane. Tunica galben - verzuie şi mantia de 
culoare verde — argintiu cu garnitura brun - aurie şi 
mantia vişinie cu pete albastre - alburii ale 
arhanghelului Gavriil, hitonul albastru cu garnitura 
violet — argintie şi mantia roză spre roşu ale 
arhanghelului Mihail, hitonul albastru şi mantia 
galben -— verzuie a lui Petru, hitonul albastru şi 
mantia roz — violetă cu pete roz — albe şi albastre ale 


1% V.N Lazarev, Teofan Grecul... p. 150. 

lui Pavel, omoforul alb şi sacosul albastru cu 
ornamente bleu -— încis, roşii sângerii şi cu căptuşală 
roză spre roşu ale lui loan Gură de Aur, 
polistavrionul alb cu cruci de culoare vişinie şi 
omoforul alb —verzui cu cruci negre ale lui Vasile cel 
Mare - toate acestea dau mărturie despre geniul 
coloristic al lui Teofan. 


Zugrăvind cinul Deisis, Teofan a făcut-o prin 
prisma experienţei şi personalităţii sale. Icoanele 
catedralei Bunei Vestiri păstrează încă spiritul 
general al picturilor murale din biserica Spas 
Preobrajanie şi neputând fi nicidecum atribuite unui 
meşter rus. Coloritul lor este dramatic, liniile sunt 
pline de forţă dar lipseşte acea copilărie şi simplitate 
fără urmă de încrâncenare caracteristică icoanei 
ruseşti. În al său Deisis, Teofan subliniază rugăciunea 
sfinților pentru neamul omenesc. Chipul lu: Hristos 
are o anume nuanţă de severitate care va lipsi cu 
totul din icoanele lui Rubliov. Totuşi, nu putem fi de 
acord cu Victor Lazarev care crede că „întreaga 
concepţie care stă la baza cinului Deisis este 
determinată de coliziunea dramatică dintre Hristos 
neînduplecatul, nedispus să ierte pe nimeni, şi sfinţii 

care-l imploră să fie milostiv”. Chiar dacă nu are 
trăsăturile blânde ale icoanelor lui Rubliov (nelipsite 
nici ele de fermitate), Hristos din Deisis-ul lui Teofan 
nu este judecătorul neindurător care trimite 
neîndurător păcătoşii în iad. Mâna lui 
binecuvintează, nu face nici un gest teatral. 
Deschiderea mâinii în semnul binecuvântării este 
mărturia susţinerii continue a făpturii de către 
Ziditorul şi Mântuitorul ei. „Deschizând Tu, mâna 
Ta, toate se vor umple de bunătăţi. Dar întorcându- 
ţi Tu faţa Ta, se vor tulbura; lua-vei duhul lor și se 
vor sfârşi şi în ţărână se vor întoarce” (Psalmul 103; 
29-30). 


3.6.2. Interpretarea teologică a icoanelor 
praznicare de pe iconostasul catedralei 
Bunei Vestiri 
Se poate spune că în forma clasică! (cu cinci 
rânduri), iconostasul descoperă „pe verticală”, de 
sus în jos, etapele mântuirii prin prezentarea 
succesivă mai întâi a patriarhilor, profeților şi apoi a 


15! Ibidem, p. 156. 
152 Vezi interpretarea iconostasului după Leonid Uspensky, La Theologie..., 
pp. 251-253. 

marilor sărbători creştine, Deisis-ul şi icoanele locale. 
În acelaşi timp, rândul icoanelor praznicare se 
constituie în revelarea pe orizontală, de la stânga la 
dreapta a principalelor etape ale activităţii 
pământeşti a Mântuitorului, prin care omul şi creaţia 
sunt restauraţi în harul Duhului Sfânt. 


3.6.2.1. Icoana Naşterii Domnului (anexa 21) 

Dacă în general, fiecare din icoanele praznicare 
constituie o expresie vizuală a învăţăturii de credinţă 
exprimată poetic în textele imnografice ale sărbătorii 
respective, despre icoana Naşterii Domnului putem 
spune şi că are o mai bogată substanţă epică, fapt 
datorat fără doar şi poate, numeroaselor detalii 
biblice aflate în Evanghelii. Icoana ne înfăţişează atât 
evenimentul Naşterii cât şi o perspectivă asupra 
consecinţelor acestui eveniment care a despărțit în 
două istoria lumii. 

Naşterea lui Hristos „este o sărbătoare a re- 
creării lumii”!%. Hristos este astfel cel de-al doilea 
Adam, care, paradoxal, este anterior celui dintâi. Or, 
dacă primul Adam a fost luat din pământ, fiind creat 
după chipul lui Dumnezeu, acum, al doilea Adam- 


15 Sfântful Grigorie Teologul, Cuvântul 38, P.G. 36, col. 316B. 

Hristos, asumă firea omenească pentru a o crea din 
nou în Persoana Sal“. 


„Văzând Ziditorul pe omul pe care l-a zidit cu 
mâinile pierind, plecând cerurile S-a pogorât şi pe acesta, 
întrupându-Se din dumnezeiasca Fecioară, îl zideşte cu 
totul din nou, cu adevărat, că S-a preaslăvit "155. 

Înnoirea omului sfințeşte întreaga lume care, 
atât în textele imnografice cât şi în icoană este arătată 
luând parte la bucuria evangheliei pentru că întreaga 
creaţie îşi redobândeşte sensul - transfigurarea ei 
eshatologică, cer nou şi pământ nou (UI Petru, 3/13). 

„ Betleeme, găteşte-te : bine te împodobeşte, iesle; 
peşteră primeşte; că adevărul a venit, umbra a trecut şi 
Dumnezeu oamenilor din Fecioară S-a arătat, cel ce a 
luat chip precum suntem noi şi a îndumnezeit trupul. 


1 Din acest motiv prima dintre paremiile citite în cadrul vecerniei este un 
fragment din primul capitol al Facerii. Naşterea Domnului este o etapă a 
retacerii firii umane, şi a întregii creaţii. Căci, dacă prin căderea în păcat, 
lumea devine netransparentă şi alterabilă, pierzând energii ale Duhului, 
retrase de Dumnezeu însuşi, atunci prin Naştere, nu numai omul, ci şi lumea 
se împărtăşeşte de un suflu de viaţă nouă. Tocmai de aceea, primul capitol ai 
Facerii va fi citit şi la sărbătoarea Botezului Domnului şi de asemenea, în 
Marea Sâmbătă a Săptămânii Patimilor, pentru că acestea sunt marile etape 
ale refacerii firii umane şi sfințirii întregii creații. 

5 Mineiul lunii Decembrie, ed. cit., Utrenia Naşterii Domnului, Stifriră 
glasul ] din canonul alcătuit de Cosma Melodul, p. 386. 

Pentru aceasta Adam înnoindu-se, împreună cu Eva 
strigă: pe pămînt  bunăvoirea S-a arătat, ca să 
mântuiască neamul nostru” i . 

„Ce vom aduce Ţie, Hristoase? Că Te-ai arătat ca 
un om pe Pământ, pentru noi. Toată făptura cea zidită de 
Tine mulțumire Îţi aduce; îngerii cântarea, cerurile 
steaua, magii darurile, păstorii minunea, pământul 
peştera, pustiul ieslea, iar noi pe Maica Fecioară”. 


Privind icoana, observăm că centrul de 
greutate este reprezentat de pruncul înfăşat şi culcat 
în iesle, având drept fundal!“ peştera întunecată în 
care S-a născut. Reprezentarea iconografică a naşterii 
lui Hristos într-o peşteră este o aluzie directă la 
profeția proorocului Isaia: „Poporul care locuia întru 
întuneric va vedea lumină mare şi voi, cei ce locuiați în 
latura umbrei morții, lumină va străluci peste voi”( Isaia, 
9; 1). Hristos, „răsăritul cel de sus” străluceşte acolo 
unde plutea umbra morţii, adică în omul cel ce îşi 
întunecase şi des-figurase chipul divin. 

15 Sthiră din rânduiala ceasurilor săvârşită în Ajunul Naşterii Domnului, 
Mineiul lunii Decembrie, ed. cit. p. 359. 

15 Stihiră la Vecernia Naşterii Domnului, Mineiul lunii Decembrie, ed. cit., p. 
377. 


15% Leonid Uspensky, Vladimir Lossky, Călăuziri în lumea icoanci, ed. Sofia, 
Bucureşti, 2003, p. 169. 

„Pe cel după chip şi după asemănare, văzundu-l 
lisus stricat din pricina călcării poruncii, plecând cerurile 
S-a pogorât şi S-a sălăşluit în pântecele Fecioarei fără 
schimbare, ca într-însul să înnoiască pe Adam cel stricat, 
care strigă: Slavă Arătării Tale, Izbăvitorul meu şi 


Dumnezeu” 5. 


În icoană predomină bucuria darului ceresc, 
vestea cea bună adusă de îngeri: „vi s-a născut azi 
Mântuitor, Care este Hristos Domnul, în cetatea lui 
David”( Luca 2; 10). Icoana este, astfel, în consonanţă 
cu textele liturgice care aproape unanim teologhisesc 
bucuria venirii în trup a Fiului lui Dumnezeu. Cu 
alte cuvinte, evenimentul Naşterii este contemplat 
aproape exclusiv din perspectiva infinitei iubiri 
divine care prin actul Întrupării apropie Împărăţia 
cerurilor. Există însă şi texte liturgice, puţine la 
număr, care contemplă naşterea şi din perspectiva 
unui prezent metanoic. Creştinul este chemat să se 
situeze prin pocăință într-un raport existenţial direct 
cu realitatea venirii în trup a Logosului. Astfel, el 


15 Stihiră la Litia Praznicului Naşterii Domnului, Mineiul lunii Decembrie, 
ed. cit., p. 383. 

poate accede la încredințarea că nu doar o omenire 
vag, abstractă L-a primit în grajd pe Dumnezeu, ci 
fiecare om, în măsura în care se lasă pradă patimilor, 
nu-i poate oferi (prin el însuşi) locaş vrednic Celui 
ce, potrivit imaginii din cartea Apocalipsei, bate la 
uşă, aşteptând (Apocalipsă 3; 20). 


"Pe mine, cel ce am ajuns peşteră de tâlhari, arată- 
mă, Doamne, Cel ce în peşteră Te-ai născut, locaş al Tău 
şi al Tatălui şi al dumnezeiescului Tău Duh, ca să Te 
slăvesc întru toți vecii "160. 

Aşa cum se poate vedea în stihira de mai sus, 
este vorba de o atitudine dinamică, în sensul că 
starea de cădere este asumată doar pentru a fi 
depăşită într-un act de împreună-lucrare cu E]. 

Peştera, ieslea şi scutecele despre care vorbesc 
textele liturgice (pe baza Evangheliei după Luca) şi 
care sunt înfăţişate şi de iconografie, sunt semne 
nemincinoase ale chenozei lui Dumnezeu. Sunt, 
totodată dovezile umanităţii Sale, dovezile asumării 
firii omeneşti cu toate slăbiciunile şi trebuinţele ei. 
Acesta este şi rostul reprezentării celor două moaşe 


1% Stihiră din cântarea a VIII-a a canonului Înainteprăznuirii, ziua a douăzeci 
şi treia, Mineiul lunii Decembrie, ed. cit. p. 333. 

care, în partea din dreapta — jos a icoanei, îmbăiază 
pruncul, după rânduiala obişnuită în asemenea 


împrejurări. 


„Cu scutecele Tale deslegi legăturile greşealelor şi 
cu multa sărăcie pe toți îi îmbogățeşti, îndurate; că venind 
în ieslea animalelor, izbăveşti pe oameni din răutăți, 
Cuvinte al lui Dumnezeu, Cel ce eşti fără început“1i. 


Prezenţa celor două animale în peşteră, lângă 
Prunc, sugerează faptul că Fiul lui Dumnezeu a luat 
condiția umană decăzută, dominată de patimi 12. 
Totodată, face trimitere la profeția lui Isaia: „Boul îşi 
cunoaşte stăpânul şi asinul ieslea stăpânului său, dar 
Israil nu mă cunoaşte, poporul meu nu mă înţelege” 
(Isaia 1-3). 

Aflat în centrul icoanei Pruncul apare ca fiind 
de sine stătător, autonom, pentru că El este Cel ce a 
avut iniţiativa Naşterii, ca unul ce este Dumnezeu - 
Fiul, Cel născut din Tatăl fără de început. Tradiţia 
iconografică răsăriteană a ştiut să sublinieze astfel şi 


15! Stihiră din Canonul Înainteprăznuirii, Mineiul hunii Decembrie, ed. cit., p. 
297. 

12 “Omul fiind în cinste n-a priceput; alăturatu-s-a dobitoacelor fără de 
minte şi s-a asemănat lor” Ps. 8;27. 

dumnezeirea lui Hristos. De aceea, Maica Domnului 
(spre deosebire de tradiţia apuseană unde este 
prezentată într-o atitudine de duioşie maternă) este 
înfăţişată stând culcată (poziţia lehuzei) cu spatele la 
prunc. Tâlcuirea acestei atitudini o găsim în textele 
liturgice, în care aflăm că şi ea se minunează de taina 
Naşterii celei mai presus de fire: 

„Pentru ce te minunezi , Marie? Pentru ce te 
spăimântezi de ceea ce este întru tine? lar Fecioara zice: 
Pentru că pe Fiul cel din veşnicie sub ani L-am născut, şi 
nu ştiu cum s-a făcut zămislirea Celui ce S-a 


născut, 165", 


În icoană este prezent şi Iosif dar rolul lui este 
secundar în iconomia Praznicului. Din acest motiv el 
este rupt de grupul central, şi, aşezat într-un colț al 
icoanei, pare frământat de îndoieli. Se pare că putem 
vedea aici influenţa evangheliei apocrife a lui Iacob 
unde diavolul rosteşte prin ciobanul Thyrsos: „Aşa 
după cum toiagul acesta uscat nu va putea în veci să 
mai aibă frunze, tot aşa un om bătrân nu poate 
zămisli prunc şi o fecioară nu poate să nască”. Dacă 


1% Sedealna a doua de la Utrenia Naşterii Domnului, Mineiul pe Decembrie, 
ed. cit., p. 385. 

aceasta ar fi tâlcuirea, atunci icoana dovedeşte 
realism istoric şi duhovnicesc şi nu ascunde 
îndoietile lui Iosif, aşa cum nici Scriptura şi nici 
textele liturgice nu o ascund: 


„Când Iosif a fost rănit de întristare, Fecioară, 
plecând la Bethleem, ai zis către dânsul: pentru ce te 
mâhneşti şi te tulburi văzându-mă având în pântece, 
necunoscând în întregime  înfricoşătoarea mea 


taină?... "164, 


Păstorii şi magii apar destul de frecvent în 
textele liturgice dedicate Naşterii. Fi ar putea fi 
priviţi ca două modele nicidecum antagonice de 
receptare a revelaţiei. În simplitatea lor, păstorilor le- 
a fost vestită Naşterea chiar de către ingeri în 
mijlocul vieţii lor zilnice de lucru (Luca 2; 9-18). În 
icoana lui Rubliov cele două grupuri sunt situate în 
partea dreaptă — sus. Apartenența îngerilor la lumea 
spirituală este redată (în afară de aripi) prin situarea 
lor de cealaltă parte a muntelui pe care păstorii îşi 
urmează ascensiunea. Din grupul de patru îngeri, 


ii Stihiră la Ceasul al IX-lea, ziua a duuăzeci şi patra, Mineiul lunii 
Decembrie, ed. cit., p. 371. 

unul se apleacă spre păstori, vestindu-le Naşterea. 
Nu este foarte clar în icoana lui Rubliov dacă păstorii 
au în mâini toiege păstoreşti sau fluiere. Este foarte 
posibilă cea de-a doua variantă deoarece în multe 
alte icoane ale naşterii Domnului, păstorii sunt 
reprezentaţi fluierând, o imagine de aitfe! prezentă şi 
în textul liturgic al sărbătorii unde (probabil nu fără 
o caldă adiere de umor), în mai multe stihuri sunt 
îndemnați: „Păstori, mărturisit fluierând înfricoşătoarea 
mintine” 15 Detaliul acesta al fluieratului este desigur 
o dezvoltare imnografică pe baza unei deducţii 
logice deoarece faptul în sine nu este relatat de 
evanghelişti. El lasă să transpară din textul liturgic 
asupra păstorilor blândă lumină a delicateţii divine. 
Altfel spus, dacă numai fluierând îşi pot exprima 
păstorii în chipul cel mai deplin bucuria evangheliei, 
atunci să fluiere. Textul imnografic dă mărturie că 
fluieratul lor nu este socotit mai prejos decât darurile 
magilor sau cântarea îngerilor. 

Cu totul alta a fost calea urmată de magi. Ei 
erau oameni învăţaţi, oamenii de ştiinţă ai vremii de 
atunci, cărora le-a fost dat să descifreze în însăşi 


155 Stihiră de la Stihoavnă, ziua a douăzeci şi patra, Mineiul lunii Decembrie, 
ed. cit., p. 339. 

structura cosmosului taina venirii „Celui ce S-a 
născut rege” (Matei 2;2) - Hristos. Căutând cu 
asiduitate adevărul în astre, au fost conduşi prin ele 
la Cel ce este Adevărul şi Viaţa. Troparul 
Praznicului reliefează minunat chipul în care, prin 
puterea Logosului întrupat, materialitatea creaţiei 
începe să grăiască despre raționalitatea Creatorului: 


„Naşterea Ta Hristoase, Dumnezeul nostru, 
răsărit-a lumii lumina cunoştinței; că întru dânsa cei ce 
slujeau stelelor de la stea s-au învățat să se închine Ţie 
Soarelui dreptăţii şi să Te cunoască pe Tine, Răsăritul cel 


de sus, Doamne slavă Ţie. “ 


Aşadar, cei ce slujeau stelelor de la stea s-au 
învăţat să cunoască Răsăritul cel de Sus. Devine 
astfel cu putinţă, ca întru lumina cunoştinței (adusă de 
Răsăritul cel de sus) şi în măsura în care omul caută 
sensul ultim al lucrurilor, să descopere amprenta 
inefabilă a Ziditorului în fiecare segment al creaţiei 
(„Dacă voi veți tăcea, pietrele vor striga” - Luca 19; 40). 

3,6.2.2. Icoana Botezului Domnului (anexa 22) 

Destul de deteriorată, icoana păstrează încă 
forța de expresie caracteristică iconografului. În 
mijlocul icoanei se află Hristos, stând în picioare, în 
poziţie frontală. Apa lordanului nu îi acoperă nici o 
parte a corpului ci se constituie ca un fundal de 
întuneric pe care se conturează luminos, trupul 
Domnului. Se reia astfel, tema peşterii, întâlnită în 
mai multe icoane praznicare. Ideea de peşteră este 
accentuată şi de malurile abrupte ale Iordanului ale 
căror linii desenează un spaţiu concav în care este 
„înghiţit” Hristos. Atât Înaintemergătorul cât şi 
Îngerii se pleacă înaintea Domnului în încercarea de 
a-l urma în smerenia Sa nemăsurată. 

În fapt, în icoana Botezului Domnului 
contemplăm Epifania sau Teofania, adică Arătarea 
Domnului (erubavea - apariție, arătare). În această zi, 
Mântuitorul, până atunci necunoscut, a fost 
mărturisit ca Mesia atât prin glasul lui loan, cât şi 
prin glasul Tatălui din ceruri. 

lisus Hristos a fost botezat de către loan nu 
pentru că avea nevoie de pocăință, ci pentru a 
„împlini toată dreptatea” (Mt. 3, 15), pentru a asuma 
până la capăt condiţia umană. 

„Cel ce Se îmbracă cu lumina ca şi cu 0 haină, 
pentru noi a binevoit a Se face ca noi. Şi Se îmbracă astăzi 
cu apa Iordanului, nu El având trebuinţă de aceasta spre 
curățire, ci lucrându-ne nouă în lordan cea de a doua 
Naştere. O, minune: Hristos, Dumnezeu şi Mântuitorul 
siifletelor noastre, fără de foc topeşte şi zideşte din nou 
fără de sfărâmare şi mântuieşte pe cei ce se luminează 
întru Dânsul"1e. 


Deşi lisus S-a născut fără de păcat şi în mod 
liber, El transformă viaţa Sa într-o permanentă 
chenoză, o micşorare voluntară de a asuma pentru 
noi tot ce este al nostru. În acelaşi timp, prin Botezul 
Său, care preînchipuie moartea şi învierea Sa 
(Lc.12,50), El  recrează întreg universul prin 
regenerarea energiei cosmice primordiale al cărui 
simbol este apa, deschizând drumul către naşterea 
cea de doua”. 


e Stihiră din Litia Praznicului Botezului Domnului, Mineiul lunii lanuarie, 
ed, cit., p. 138. 

1% Pr. Prof. Dr. loan Bria, Dicţionar de Teologie Ortodoxă, EIBMBOR, Bucureşti, 
1994, p. 146. 

"Suferit-ai încă şi a Te boteza în lordan de mâna 
robului, ca sfințind firea apelor, Tu, Cel ce eşti fără de 
păcat, să ne faci nouă cale către naşterea cea de a doua, 
prin apă şi prin Duh şi să ne întorci pe noi la slobozenia 
dintâi 168, 


„lată Mielul lui Dumnezeu, Cel ce ridică 
păcatul lumii” (loan L; 29), exclamă loan 
Înaintemergătorul iar icoana exprimă aceasta prin 
reprezentarea apelor Iordanului ca întunericul unei 
peşteri pe al cărei fundal se află, stând în picioare, 
Hristos. Cel Care a luat asupra Sa păcatele lumii „se 
acoperă de apele Iordanului” ca de întunericul unui 
mormânt. Până astăzi, botezul creştin închipuie 
moartea Domnului!“. 

Deşi această icoană Îl arată pe Mântuitorul 
legat cu o pânză care Îi înfăşoară şoldurile, 
majoritatea icoanelor ÎL înfăţişează gol, conform 
textelor slujbelor religioase. Şi aceasta subliniază 
chenoza Dumnezeirii Sale. „Se dezbracă Cel Care 


is Rugăciune la Sfinţirea cea mare a apei, Mineiul! lunii lanuarie, ed. cit. p. 
133. 
15 Leonid Uspensky, Vladimir Lossky, op. cit. p. 177. 

îmbracă cerul cu nori”!7. Arată în acelaşi timp şi 
scopul acestei chenoze, pentru că, dezbrăcându-şi 
trupul, îmbracă astfel goliciunea lui Adam şi, 
împreună cu el, pe cea a întregii omeniri, în 
veşmântul slavei şi al nestricăciunii. 


In această zi s-a revelat oamenilor adevărul 
dogmatic despre Dumnezeu întreit în Persoane. 


„În lordan botezându-te Tu, Doamne, Închinarea 
Treimii S-a arătat, că glasul Părintelui a mărturisit Ţie, 
Fiu iubit pe Tine numindu-Te, şi Duhul în chip de 
porumbel a adeverit întărirea Cuvântului, Cel ce Te-ai 
arătat, Hristoase Dumnezeule, şi lumea ai luminat, 


mărire Tie” 


Taina celor trei Persoane unite într-o singură 
Dumnezeire s-a manifestat în forme sensibile. loan 
Înaintemergătorul a auzit glasul Tatălui şi L-a văzut 
pe Duhul Sfânt în chip de porumbel confirmând 
acest glas - amândoi mărturisind că S-a arătat între 
oameni fiul lui Dumnezeu în Persoana Celui 


1% Cântarea a VIII-a, Canonul Utreniei din ajunul praznicului, Mineiul lunii 
ianuarie, ed. cit., p. 97. 

botezat. Aşa cum Hristos, mai târziu, a instituit 
Taina Euharistiei pe când sărbătorea Paştele iudaic, 
tot aşa, în acea zi, săvârşind actul spălării rituale 
stabilit de profeți, a instituit Taina Noului Testament 
a Botezului!”!. 

Sfinţii Părinţi ai Bisericii explică arătarea 
Duhului Sfânt la Botezul Domnului în chip de 
porumbel prin analogie cu Potopul: aşa cum atunci 
lumea a fost curăţită de păcat prin apele Potopului, 
iar porumbelul a adus o ramură de măslin în Arca 
lui Noe, Sfântul Duh coboară în chip de porumbel ca 
să vestească iertarea păcatelor şi milostivirea lui 
Dumnezeu asupra lumii. 

Ca să sfinţească apele pentru curățirea şi 
înnoirea noastră, Cel Care a luat asupra Sa păcatele 
lumii „se acoperă de apele Iordanului”. Iconografia 
exprimă aceasta prin reprezentarea Mântuitorului 
stând în picioare pe fundalul apei, ca într-o peşteră. 
Înţelegem că nu doar o parte, ci tot trupul Lui s-a 
scufundat ca semn al întrupării Lui, pentru că 
Botezul semnifică moartea Domnului!72. 


11 Leonid Uspensky, Viadimir Lossky, op. cit, p. 177. 
12 Ibidem, p. 178. 

3.6.2.3. Icoana Întâmpinării Domnului (anexa 23) 

Sărbătoare anuală a zilei în care Sfânta 
Fecioară Maria s-a suit la templul din lerusalim, se 
serbează la 40 de zile după Naşterea Domnului. 

Icoana subliniază tema întâlnirii lui Hristos, a 
întâmpinării lui de către dreptul Simeon. Pruncul, încă 
aflat în braţele Maicii Sale, este flancat de dreptul 
Simeon şi de proorociţa Ana. Simeon se află pe treapta 
de sus a scării templului de unde vine în întâmpinarea 
Pruncului, Cel care a venit „Arhiereu al bunătăţilor 
celor viitoare” (Evrei 9;11), şi Care, mai târziu „a intrat 
o dată pentru totdeauna în Sfânta Sfintelor, nu cu 
sânge de țapi şi de viței, ci cu însuşi sângele Său, şi a 
dobândit o veşnică răscumpărare” (Evrei 9; 11-12). 


Nu este doar întâlnirea dreptului Simeon cu 
Mesia cel aşteptat ci întâinirea noastră cu Dumnezeu 
prin bătrânul Simeon. Aşteptarea vechitestamentară 
işi găseşte împlinirea prin bătrânul Simeon care, 
ajuns la cea mai adâncă bătrânețe, a văzut în sfârşit 
ziua cercetării sale, L-a primit în braţe pe Dumnezeul 
său, fapt pentru care a şi fost numit „Primitorul de 
Dumnezeu”.1%3, 


15 L, Uspensky, V.Lossky, op. cit. p. 181. 

Ca şi sărbătoarea Tăierii împrejur, Aducerea 
Pruncului Hristos la Templu ni-L. arată pe „Cel Care 
a dat Legea împlinind cele ale Legii”. Este 
consacrarea Unuia-Născut al lui Dumnezeu (leşire 
13,2) şi jertfa Curăţirii Maicii, la patruzeci de zile 
după naşterea  pruncului băiat. Relatarea 
evanghelică (Lc. 2; 22-39) a slujit drept bază atât 
pentru textul liturgic, cât şi pentru iconografia 
sărbătorii. 

Tema Curăţirii Maicii este aproape uitată iar 
momentul central al sărbătorii devine 
„Întâmpinarea” lui Mesia. 


“Să se deschidă astăzi porțile cerului, că luând 
început sub ani, Cuvântul Tatălui cel fără de început, 
nedespărțindu-Se de a Sa dumnezeire, ca un prunc, la 
patruzeci de zile, este adus de bunăvoie în Templul Legii, 
de Fecioara Maică, şi pe acesta în braţe Îl primeşte 
bătrânul... 174 

Textele liturgice subliniază neîncetat adânca 
smerenie a Domnului: 


174 Stihiră la Vecernia Praznicului, Mineiul lunii Februarie, EIBMBOR, 
Bucureşti, 1976, p. 19. 

“Cel vechi de zile, Care a dat de demult Legea lui 
Moise în Sinai, astăzi Prunc este văzut, şi după Lege, ca 
un Făcător al Legii, Legea plinind, în Templu este adus şi 
este dat bătrânului... "15, 

Atât textele liturgice ale  Praznicului 
Întâmpinării Domnului cât şi icoana Praznicului 
exprimă bucuria făgăduinţei venirii Mântuitorului. 
În Simeon s-a concentrat evlavia vechi testamentară 
şi toată setea cea nestinsă a lumii iudaice după 
întâlnirea cu Hristos. Dintre oameni, numai lui i s-a 
prezis că nu va muri înainte să-L vadă cu ochii săi pe 
Hristos 176. 

Tocmai din acest motiv, cuvintele bătrânului 
Simeon constituie o rugăciune des întrebuințată a 
Bisericii, fiind şi una dintre cele trei „Cântări ale 
Noului Testament”, şi cântându-se la fiecare 
vecernie, de-a lungul anului liturgic. 


„Acum slobozeşte pe robul Tău, Stăpâne, după 
cuvântul Tău în pace, că văzură ochii mei mântuirea Ta 
pe care ai gătit-o înaintea feței tuturor popoarelor, Lumină 


15 Stihiră la Litia Praznicului Întâmpinării Domnului, Mineiul lunii 
Februarie, ed. cit. p.21. 
Y4 L. Uspensky, V.Lossky, op. cit. p 182. 

spre descoperirea neamurilor şi slavă poporului Tău 
Israel” (Luca 2; 29-32). 


3,6.2.4. Icoana Bunei Vestiri (anexa 24) 

Este icoana a cărei caracteristică principală este 
bucuria. Comparabilă cu ea, din acest punct de 
vedere este icoana Naşterii Domnului. Ea arată 
„începutul mântuirii noastre”. 

„Astăzi este începutul mântuirii noastre şi arătarea 
tainei celei din veac. Fiul lui Dumnezeu Fiu Fecioarei se 
face, şi Gavriil darul bine îl vesteşte, pentru aceasta şi noi 
împreună cu dânsul Născătoarei de Dumnezeu să-i 
strigăm: Bucură-te, cea plină de dar, Domnul este cu 
tine”177, 

În icoana lui Rubliov, arhanghelul Gavriil este 
redat într-o atitudine dinamică. Picioarele îi sunt 
depărtate ca şi cum abia a venit şi nici nu s-a oprit 
din mers. Aripile poartă şi ele sugestia zborului abia 
încheiat. Totul în atitudinea lui sugerează mesagerul 
ce! grabnic a împlini porunca Domnului. Semnul 
mesagerului este toiagul pe care îl poartă în mâna 
stângă, în timp ce dreapta o întinde drept către 


7 Troparul Bunei Vestiri, Vecernia mică a Praznicului, Mineiul lunii Martie, 
EIBMBOR, Bucureşti, 1967, p. 174. 

Sfânta Fecioară, într-un gest care sugerează 
comunicarea veştii celei bune a cuprinderii ei în 
Iconomia divină pentru mântuirea omului. 

Atitudinea Maicii Domnului este redată în 
toate icoanele Bunei Vestiri ca fiind una reţinută, 
rezervată chiar. Leonid Uspensky şi Vladimir Lossky 
remarcă faptul că, în general, icoana Bunei Vestiri 
scoate în evidenţă unul din cele trei momente ale 
evenimentului: 

„Primul: apariţia Arhanghelului, salutarea lui, 
tulburarea şi frica Sfintei Fecioare. În această 
situație, ea se întoarce şi, în surpinderea ei, scapă din 
mâini fusul cu care torcea. 

Al doilea moment: mirarea şi prudenţa Maicii 
Domnului, care sunt cu deosebire scoase în evidență 
în slujba sărbătorii, juxtapunând, după cum se 
întâmplă la Buna Vestire, începutul mântuirii 
noastre cu începutul căderii omului. Din cauza 
căderii strămoaşei noastre Eva, Fecioara Maria este 
prudentă şi nu primeşte de îndată vestirea 
extraordinară din himea de dincolo, ci pomeneşte de 
legea naturală: „Cum va fi aceasta, de vreme ce eu 
nu ştiu de bărbat?” Icoana redă acest lucru prin 
gestul mâinii ei, pe care o ţine în dreptul pieptului, 

cu palma întoarsă în afară — semn al uimirii şi al 
neacceptării. 

În sfârşit, alte icoane înfăţişează momentul 
evenimentului — consimţirea Maicii Domnului. Aici, 
plecându-şi capul, îşi duce mâna la piept — gest al 
acceptării, al supunerii, care a hotărât soarta lumii: 
«lată roaba Domnului. Fie mie după cuvântul 
tău! »158. 

Dar această  evidenţiere a momentelor 
menţionate nu este o regulă generală şi multe icoane 
le combină înfăţişând, ca să spunem aşa, o sinteză a 
stării psihologice a Maicii Domnului“. 

Icoana lui Andrei Rubliov face parte din cea 
de-a treia categorie. Sfânta Fecioară îşi pleacă uşor 
capul în semn de încuviinţare chiar pe direcţia razei 
cereşti, Mâna dreaptă este şi ea ridicată, având 
palma orientată paralel cu traiectoria razei. Raza 
porneşte de fapt, din ceea ce putem descrie ca fiind 


1% „În zilele facerii lumii, când Dumnezeu rostea puternicul şi dătătorul de 
viaţă cuvânt „Să fie“, cuvântul Făcătorului a adus în lume tăpturile. Dar în 
acea zi unică în viaţa lumii, când dumnezeiasca Maria a rostit scutul şi 
supusul ei cuvânt „Fie”, nu îndrăznesc să spun ce s-a întâmplat atunci — 
cuvântul făpturii L-a adus pe Făcătorul aici, jos, în lume” — Mitropolitul 
Filaret al Moscovei, Predica a 23-a la Buna Vestire, Moscova, 1874 , apud L. 
Uspensky, V.Lossky, op. cit. p 185. 

1» L. Uspensky, V.Lossky, op. cit. pp. 184-185, 

„secţiunea tradiţională a unei sfere, simbolul 


cerurilor prea înalte” 1, 


3.6.2.5. Icoana Învierii lui Lazăr (anexa 25) 

Dacă alte icoane recurg; la imagini simbolice în 
încercarea de a sugera realităţi inaccesibile percepţiei 
senzoriale, icoana Învierii lui Lazăr prezintă un 
eveniment concret la care au fost martori direcţi 
mulţi oameni. Este, aşadar o icoană ce poate fi 
caracterizată ca descriptivă. Fiecare detaliu este 
evocat cu grijă, fiind preluat din evanghelia după 
loan 11, 1-46. 


Cu toată bogăţia de detalii concrete, icoana 
învierii lui Lazăr nu este, însă, doar o icoană 
descriptivă. Rubliov ştie să confere extraordinare 
valenţe teologice unui detaliu aparent insignifiant. 
Gesturile personajelor sale nu sunt convenţionale 
precum în alte icoane care tratează aceiaşi temăit!. În 
gestul prosternării Mariei la picioarele lui lisus, 
Rubliov adaugă cu subtilitate un element nou. 


150 bien, p. 185 
18 A se compara, de pildă, icoana lui Rubliov cu o icoană de acelaşi tip de la 
mănăstirea Hurezi datând din 1694. 

Maria, reprezentată din profil, este prosternată şi 
atinge cu obrazul drept piciorul descuiț ai lui lisus în 
vreme ce ochiul ei stâng rămâne deschis, 
contemplativ. Mişcarea ei de prosternare înaintea 
Domnului ce tocmai se descoperise ca Domn al vieţii 
şi al morţii, se adună şi se concentrează în privirea 
ochiului stâng care  contemplă adâncimea 
insondabilă a tainei dumnezeişti. În felul acesta, 
mişcarea de prosternare a trupului este preluată de 
prosternarea lăuntrică a duhului şi proiectată în 
infinit. 

Tema peşterii apare şi aici ca loc al morţii de 
unde Logosul înomenit al lui Dumnezeu cheamă la 
viață (EI însuşi fiind viaţa) pe om. 

„Lăcrimând ca un om pentru Lazăr, l-ai ridicat ca 
un Dumnezeu; întrebat-ai: Unde este îngropat mortul cel 
de patru zile?, adeverind, Bunule, înomenirea Ta” 1% 


Icoana, mai ales cea a lui Rubliov, urmând 
textului evanghelic subliniază atât dumnezeirea cât 
şi umanitatea lui Hristos. Dumnezeirea este dovedită 
de minunea nemaivăzută a învierii unui mort intrat 


12 Cântarea a [V-a a canonului sărbătorii, Triod, EIBMBOR, Bucureşti, 1970, 
p. 417. 

în putrefacție. Pe de altă parte, dacă textul 
evanghelic reaminteşte umanitatea lui Hristos prin 
lacrima vărsată pentru Lazăr, icoana ne arată pe 
Maria lipindu-şi obrazul de piciorul desculț al 
Mântuitorului. Este un gest de prosternare, de alipire 
de viața — Hristos, şi, în ultimă instanţă de 
încredințare că săvârşitorul minunii este om în trup. 

Precedând intrarea în lerusalim şi Pătimirile 
Sale, învierea lui Lazăr este încredințarea dumnezeirii 
lui Hristos, încredințarea învierii Sale dar şi a celei de 
obşte, aşa cum troparul sărbătorii, ce aparţine şi 
praznicului Intrării în Ierusalim, subliniază: 

„Învierea cea de obşte mai înainte de patima Ta 
încredințându-o, pe Lazăr din morți ai înviat, Hristoase 
Dumnezeule; pentru aceasta şi noi, ca pruncii, semnele 
biruinței purtând, Tie, Biruitorului morții strigăm: 
Osana, Celui dintru înălțime, bine eşti cuvântat, Cel ce 
vii întru numele Domnului” 53. 

3.6.2.6. Icoana Intrării în Ierusalim (anexa 26) 

Din Evanghelia după loan ştim că motivul 
pentru care Hristos a fost întâmpinat de mulţime 
multă la intrarea în Ierusalim a fost învierea lui 


'** Troparul sărbătorii, Triod, ed. cit., p. 451. 

Lazăr care avuse loc o zi mai înainte: „A doua zi, 
mulțime multă, care venise la sărbătoare, auzind că 
lisus vine în Ierusalim, au luat ramuri de finic şi au 
ieşit întru întâmpinarea Lui şi strigau: Osana! 
Binecuvântat este Cel ce vine întru numele 
Domnului, Împăratul lui Israel!” ( Ioan 12; 12- 
13). Simbol al bucuriei dar şi al sărbătoririi unei 
biruinţe, ramura de finic este, aşadar, şi semn de 
întâmpinare pentru războinicii biruitori. Hristos este 
întâmpinat ca biruitor al morţii. În icoană este 
subliniată întâmpinarea lui ca Împărat a cărui 
„Împărăţie nu este din lumea aceasta” (loan 18; 36) 
prin prezenţa copiilor care au rolul cel mai activ din 
întregul tablou (despre ei spusese Hristos că „a 
unora ca aceştia este Împărăţia cerurilor” -Matei 19, 
14 - şi avertizase că „de nu vă veţi întoarce şi nu veţi 
fi precum pruncii, nu veţi intra în împărăţia 
cerurilor”- Matei 18, 3). Ei aştern haine pe cale şi tot 
ei, urcați în finic, taie ramuri de întâmpinare. 
Aceasta, deşi Evanghelia după Matei nu dă detalii 
exacte în acest sens!&: „Şi cei mai mulţi din mulțime 


154 Detatiul îl aflărn în Evanghelia apocrifă a lui Nicodim, Evanghelii Apocriţe, 
traducere, studiu introductiv, note şi prezentări de Cristian Bădiliţă, ediţia a 
IV-a, Polirom, 2007, p. 194. 

îşi aşterneau hainele pe cale, iar alţii tăiau ramuri din 
copaci şi le aşterneau pe cale” (Matei 21,8). 


Ultima din grupul icoanelor pictate de Andrei 
Rubliov, icoana Intrării în Ierusalim urmăreşte aceiaşi 
aplecare către gestul calm, de majestate şi blândeţe 
nepământeană. Hristos se află, ca de fiecare dată, în 
centrul imaginii, aşezat pe mânzul asinei ca pe un tron. 
Este poziţia care arată asumarea slujirii, nu a stăpânirii, 
aşa cum ar s-ar fi dedus din poziţia clasică a 
călărețului. Dacă la această poziţie clasică a călărețului 
s-ar mai adăuga şi încălecarea nu a unui asin ci a unui 
cal, am avea imaginea clară a conducătorului politic. 
Aşezându-se pe un asin, Hristos plineşte profeția lui 
Zaharia!* şi face clar mesajul său non-politic. Aspectul 
acesta este subliniat în icoană şi de privirea şi faţa lui 
Hristos orientate nu spre locuitorii lerusalimului care îl 
întâmpină ci întoarse spre grupul de Apostoli din 
spate dintre care Ioan este singurul care Îl priveşte. 
Mişcarea de întoarcere a lui Flristos către loan este 
subliniată şi potenţată de către primul dintre apostolii 


15 Zaharia 9; 9: „Bucură-te foarte, fiica Sionului, veseleşte-te, fiica 
lerusalimului, căci iată Împăratul tău vine la tine drept şi biruitor; smerit şi 
călare pe asin, pe mânzul asinei” . 

ce îl urmează, Petru. Şi el rupe ritmul procesiunii de la 
stânga la dreapta prin întoarcerea şi fixarea privirii 
asupra apostolului loan aflat lângă el şi îmbrăcat 
mantie roşielt. Cu ochii aţintiţi asupra Mântuitorului, 
loan pare a deţine tâlcul acestei intrări fastuos — 
smerite. EI îşi va pleca la Cina cea de Taină, capul pe 
pieptul lui Hristos şi tot el nu îl va părăsi pe cruce. 


Drumul spre Ierusalim este drumul spre jertfă 
şi prefigurează biruinţa finală asupra morţii: „Acum 
este judecata acestei lumi; acum stăpânitorul lumii 
acesteia va fi aruncat afară, iar Eu când Mă voi înălța 
de pe pământ la cer, îi voi trece pe toţi la Mine” (loan 
12, 31-32). Aceasta, însă, Mântuitorul o poate spune 
doar celor apropiaţi, apostolilor. De aceea este şi 
întors spre ei. Însă „pentru iudei este lucru greu de 
înţeles: primindu-L. pe atotputernicul Biruitor al 
morţii, pe „proorocul din Nazaretul Galileii” 
(Mat.21,11), ei se aşteptau să împlinească profeţiile 
întemeind Împărăţia lui Israel pe pământ, adică să-i 
învingă pe duşmani prin desfiinţarea lor fizică. În 


1% Imbrăcat în mantie roşie este şi în icoana Cinei celei de taină în care se 
pleacă pe pieptul lui Hristos, şi de asemnea, în icoana Răstignirii, șezând de- 
a stânga crucii. 


178 


realitate a fost invers: biruinţa asupra duşmanilor lui 
Israel se pregătea prin mântuirea lor spirituală” 7. 
Este ceea ce şi textele liturgice subliniază: 


„Îngropându-ne împreună cu Tine prin botez, 
Hristoase Dumnezeul nostru, vieții celei fără de moarte 
ne-am învrednicit cu Învierea Ta, şi cântând, grăim: 
Osana, Celui dintru înălțime, bine eşti cuvântat Cel ce vii 


întru nimele Domnului. "182 


Bucuria şi veselia copiilor care l-au ieşit 
Mântuitorului în întâmpinare fâră vreun gând de a 
obţine putere pământească, contrastează, în slujba 
acestei sărbători, cu bucuria „mulțimii de iudei” care 
aşteaptă puterea pământească: „...pruncii te-au lăudat 
cu dumnezeiască cuviință!" iar iudeii Te-au hulit cu 
fărădelege” 1% . 


IL. Uspensky, V.Lossky, op. cit. p. 191. 

1% Stihiră pe glasul al IV-lea din slujba Utreniei, Duminica Floriilor, Triod, 
ed. cit., p. 204. 

1 De aceea, în această zi, Biserica binecuvântează ramuri de copac şi îi 
cheamă pe credincioşi să Îl întâmpine împreună pe Mântuitorul, care se 
îndreaptă spre jertfire, nu aşa cum L-au întâmpinat iudeii, ci cum au făcut-o 
„pruncii purtători ai semnului biruinței”. 

1% Stihiră la Stihoavna Vecerniei Mari a Praznicului, Triod, ed. cit., p. 463, 

3.6.2.7. Icoana Cinei celei de Taină (anexa 27) 

Această icoană îl arată pe Prohor de Gorodeţ 
drept un iconogsaf desăvârşit. Merită să insistăm 
asupra structurii acestei icoane care înscrie cercul în 
pătratul de la bază (anexa 28). Astfel, dacă se 
trasează un cerc cu centrul A şi rază AB, obţinem 
punctul D. După care, pornind de la intersecţia F a 
diagonalelor pătratului ABDC, trasăm un cerc de 
rază FG egală cu jumătate din lungimea bazei, şi un 
al doilea cerc trecând prin punctul E, punctul de 
intersecţie al sferturilor de cerc cu centrele A, B şi 
raze egale cu AC şi BD. Aceste două cercuri cuprind 
pe Hristos şi Apostolii Săi adunaţi pentru oficierea 
Euharistiei!”. 


Aşa cum arată Michel Quenot, „Cina cea de 
Taină nu intră în ciclul celor douăsprezece Praznice 
dar ie include”!2. Într-adevăr, le include aşa cum 
Sfânta Liturghie include toate praznicele prin 
recapitularea întregii opere de  Răscumpărare 
săvârşite de Mântuitorul Hristos. Preluând „porunca 


P! Egon Sendler, op. cit., p. 107. 
'52 Michel Quenot, Învierea şi Icoana, traducere şi prefaţă Pr.Dr.Vasile Răducă, 
ed. Christiana, Bucureşti, 1999, p. 186. 

mântuitoare” dată de Domnul la Cina cea de Taină 
(„Aceasta să faceţi întru pomenirea Mea!” Luca 22; 
19), Biserica extinde recapitularea anamnetică: 
„Aducându-ne aminte, aşadar, de această poruncă 
mântuitoare şi de toate câte s-au făcut pentru noi: de 
Cruce, de Mormânt, de Învierea cea de-a treia zi, de 
Înălţarea la cer, de Şederea cea de-a dreapta Tatălui, 
de cea de-a doua şi slăvită Venire a Ta, ale Tale 
dintru ale Tale, Ţie-Ţi aducem de toate şi pentru 
toate”1%. 

Icoana lui Prohor de Gorodeţ prezintă 
apostolii adunaţi cu Hristos în jurul unei mese ce va 
deveni prima euharistie. Trimiterea euharistică este 
evidentă prin plasarea în centrul mesei a unui singur 
vas de forma unui potir. Masa este rotundă, semn al 
comuniunii de iubire pe care Hristos o şi subliniază 
chiar la această cină: „De acum nu vă mai zic slugi, 
că sluga nu ştie ce face stăpânul său, ci v-am numit 
pe voi prieteni, pentru că toate câte am auzit de la 
Tatăl Meu vi le-am făcut cunoscute” (loan 15; 
15), Pentru a înţelege icoana, ne putem ajuta în 
primul rând de textul evanghelic care descrie scena: 


1% Rugăciune din Liturghia Sfântului loan Gură de Aur, Liturghier, 
EIBMBOR, Bucureşti, 2000, p. 162. 

„lar când s-a făcut seară, a şezut la masă cu cei 
doisprezece ucenici. Şi pe când mâncau, lisus a zis: 
Adevărat grăiesc vouă, că unul dintre voi Mă va 
vinde. Şi ei, întristându-se foarte, au început să-l 
zică fiecare: Nu cumva eu sunt, Doamne? lar EL 
răspunzând, a zis: Cel ce a întins cu Mine mâna în 
blid, acela Mă va vinde. Fiul Omului merge precum 
este scris despre El. Vai, însă, acelui om prin care 
Fiul Omului se vinde! Bine era de omul acela dacă 
nu se năştea. Şi luda, cel ce L-a vândut, răspunzând 
a zis: Nu cumva sunt eu, Învățătorule? Răspuns-a 
lui: Tu ai zis” (Matei 26; 20-25). 


Aşadar, Apostolii, aşezaţi cu cuviinţă în jurul 
mesei vorbesc între ei, fiecare punându-şi întrebarea: 
„Nu cumva sunt eu?”. Vorbirea unuia către celălalt 
este inspirată din Marcu 14; 18-19 !%. Apostolul loan 
se află lângă IHristos iar poziţia sa ne reaminteşte 
propria sa descriere evanghelică a cinei: „ar la masă 
era rezemat la pieptul lui lisus unul dintre ucenicii 
Lui, pe care-l iubea lisus” (loan; 13, 23). Icoana lui 


134 Marcu 14; 18-19: „Pe când şedeau la masă şi mâncau, lisus a zis: Adevărat 
grăiesc vouă că unul dintre voi, care mănâncă împreună cu Mine, Mă va 
vinde. Ei au început să se întristeze şi să-l zică, unul câte unul: Nu cumva 
sunt eu?” 

Prohor de Gorodeţ merge mai departe şi face din 
poziţia lui loan o trimitere euharistică. Astfel, 
reprezentarea lui loan poate fi înţeleasă atât ca o 
rezemare de pieptul lui lisus dar şi ca o prosternare 
contemplativă în aşteptarea împărtăşirii de către 
Însuşi Hristos. Hristos pare a ţine în mână o părticică 
euharistică. Cei doi apostoli din dreapta Lui sunt 
singurii din grup care mai au în mâini ceva 
asemănător, deci, ceva ce au primit deja din mâna lui 
Hristos. Apostolul loan este pe punctul de primi 
părticica euharistică, fapt susținut şi de palmele 
deschise în afară care exprimă şi o atitudine de 
evlavie profundă. De altfel, se pare că iconograful a 
vrut să facă din loan chipul evlaviei adânci înaintea 
împărtăşirii. Acest fapt este întărit şi de imaginea lui 
luda pe care Prohor îl oferă ca antimodel, sau ca 
pildă de împărtăşire cu nevrednicie. Poziţiile celor 
doi urmează o anume simetrie: aceiaşi aplecare 
adâncă, acelaşi profil dar asemănările se opresc aici. 
Ioan este într-o atititudine euharistică, de mulţumire 
şi doxologie. Mâinile sale nu se întind după părticica 
euharistică ci sunt oprite în aşteptare. Este aici, 
probabil şi o trimitere la o rugăciune euharistică, 
rugăciunea din timpul cântării heruvimice: „Tu eşti 

Cel ce aduci şi Cel ce Te aduci, Cel ce primeşti şi Cel 
ce Te împarţi, Hristoase, Dumnezeul nostru (...)”. 
Ochiul larg deschis al lui loan priveşte undeva „în 
gol”, fiind deschis de fapt unei realităţi infinite şi 
nevăzute!%. 


Chiar dacă postura sa fizică este foarte 
apropiată de postura lui loan care, reamintim, este 
pe cale să primească pâinea euharistică din mâna lui 
Hristos, luda apare ca nefiind într-o atitudine 
euharistică. El nu mulţumeşte, nu contemplă, nu 
slăveşte. Euharistia nu este pentru el un dar divin ci 
un drept pe care nu întârzie să şi-l revendice, 
întinzind singur mâna după ea. Privirea lui nu este 
contemplativă precum a lui Ioan ci se fixează scurt la 
capătul braţului său. 


3.6.2.8. Icoana Răstignirii (anexa 29) 

Se remarcă prin echilibrul şi simetria 
compoziţiei. Crucea lui Hristos răstignit aproape 
atinge cadrul icoanei. Lemnul crucii este înfăţişat ca 
fiind gros, culoarea închisă  accentuându-i 


1% Această privire contemplativă a apostlului loan o vom regăsi în mai multe 
icoane praznicare ale iconostasului catedralei Bunei Vestiri. 

masivitatea. Este un mijloc subtil de a sugera 
pătimirile lui Hristos, greutatea Crucii. Chiar dacă în 
tradiţia bizantină Crucea este privită din perspectiva 
Învierii, întregul cortegiu de suferințe al Crucii nu 
este nici negat, nici uitat. Pe fondul de aur al icoanei, 
masivitatea întunecată a Crucii este mărturia 
puternică a asumării suferinţei şi morţii!”. Aceasta, 
deoarece „biruinţa Învierii a fost, totuşi, precedată de 
suferința Crucii; (...) jăratecul dumnezeirii stă ascuns 
sub cenuşa dumnezeirii aflată în moarte”17. Pe de 
altă parte, masivitatea greoaie a Crucii este 
îmblânzită de uşoara arcuire a trupului zvelt al 
Domnului, ca şi de culoarea mult mai deschisă decât 
a Crucii — un brun roşcat. El este orientat spre Maica 
Sa, cu care de altfel, a şi vorbit fiind pe Cruce. Icoana 
are puţine personaje. În partea dreaptă a Domnului 
se află Maica Domnului şi una dintre femeile 
mironosițe. Maica Domnului ridică braţul drept către 
Hristos într-un gest oprit parcă la jumătate. Este 


1% Spre deosebire de reprezentări apusene ale Răstignirii unde insistența 
asupra realității morţii Domului pe Cruce duce la o împotmolire în 
dolorismul crucii fără perspectiva senină a Învierii - vezi tabloul lui 
Matthias Griinewald. În icoana bizantină crucea este şi o realitate dură dar 
mai ales puntea către Înviere căreia îi devine deja transparentă. 

1% Irineu Slătineanul, lisus Hristos sait Logosul înomenit, Ed. România creştină, 
Bucureşti, 1998, p. 95. 

momentul ei de sfâşiere lăuntrică proorocit de 
Simeon: „Şi prin sufletul tău va trece sabie (...)” 
(Luca 2; 35). De cealaltă parte a Crucii, loan 
Evanghelistul păstrează aceiaşi poziţie a capului şi 
aceiaşi privire din icoana Schimbării la Faţă. În 
ambele icoane el contemplă cu uimire taina 
Dumnezeului întrupat pentru mântuirea omului. În 
spatele său, sutaşul Corneliu pare a da mărturia 
consemnată de evanghelistul Matei: „lar sutaşul şi 
cei ce împreună cu el păzeau pe lisus, văzând 
cutremurul şi cele întâmplate, s-au înfricoşat foarte, 
zicând: Cu adevărat, Fiul lui Dumnezeu era Acesta 
!” (Matei, 27; 54). El face gestul cel mai teatral, ca unul 
ce nu cunoaște adâncimea tainei lui Dumnezeu. Pe 
fondul gestului său atât de elocvent, cumințenia 
atitudinii contemplative a lui loan reiese cu mai 
multă pregnanţă. 


Tema peşterii este prezentă. „Biruinţa asupra 
morţii şi a iadului este simbolizată printr-o cavernă 
care se deschide la piciorul Crucii, sub vârful pietros 
al Golgotei, piatra care a crăpat în momentul morţii 
lui Adam care, „după părerea unora”, spune Sfântul 

loan Hrisostom!**, ar fi fost îngropat sub Golgota — 
„locul Căpățânii” (loan 19; 17). Dacă tradiţia 
iconografică a preluat acest detaliu, provenit din 
izvoare apocrife, este pentru că el a servit la 
evidenţierea  înțelesului dogmatic al icoanei 
Răstignirii: mântuirea primului Adam prin sângele 
lui Hristos, Noul Adam, Care S-a făcut om ca să 
mântuiască neamul omenesc” 1%. 


3.6.2.9. Icoana Punerii în mormânt (anexa 30) 

Din punct de vedere compozițional, Icoana 
Punerii în mormânt este doar o variantă modificată a 
Icoanei Răstignirii. Fehnic vorbind, s-a modificat 
doar situarea în plan. Zidurile Ierusalimului 
alcătuiesc fundalul, Crucea, la fel de masivă, stă 
înfiptă în Muntele Căpățânii. O dată cu tema peşterii, 
observăm, însă, o diferenţă. În esenţă este aceiaşi 
peşteră din icoana Răstignirii, numai că dacă acolo, 
ea circumscria în întuneric craniul lui Adam, acum 
peştera este goală. Or, aceasta este deja o trimitere 
clară la icoana imediat următoare, a Pogorârii la iad, 


'55 Despre Sfântul Ivan, Onutia 85, 1, P.G. 59, col. 459, apud. L. Uspensky, 
V.Lossky, ap. cit. p. 195. 
19 1. Uspensky, V.Lossky, op. cit. p, 196. 

în care Hristos ridică din iad pe Adam şi Eva. În chip 
simbolic, craniul lui Adam dispare din caverna 
deschisă sub cruce, sugerând faptul că el nu se mai 
află în iad. Tot în acest context al simbolismului 
peşterii, trebuie înțeleasă şi poziţia mâinii stângi a lui 
Hristos, pe care loan o ridică şi, plecându-se, o 
lipeşte de obraz. Un gest de plângere dureroasă care 
dobândeşte sens pascal: mâna lui Fristos se 
profilează pe întunericul peşterii. Din această 
peşteră, în icoana imediat următoare, a Pogorârii la 
iad, ÎI va scoate pe Adam cu mâna Sa. 


Deşi are mai multe personaje decât Icoana 
Răstignirii, icoana îşi păstrează unitatea şi echilibrul 
compozițional prin orientarea tuturor persoanjelor 
către Hristos. Centralitatea lui Hristos este astfel 
subliniată prin arcurile de cerc descrise de siluetele 
încovoiate ale celor trei personaje care îmbrăţişează 
trupul lui Hristos, mort şi întins pe patul de piatră al 
mormântului. Sprijinindu-l capul cu mâna dreaptă, 
Maica Domnului îşi lipeşte buzele de obrazul Fiului 
ei. Durerea ei este concentrată în privirea orientată în 
gol. Cu excepţia lui Hristos, ea este singura care are 
aureolă, fapt care subliniază deznădejdea totală de 

care erau cuprinşi ucenicii, ei neînțelegând încă jertfa 
lui Hristos şi văzând moartea lui ca un eşec, 
Aplecându-se a săruta mâna lui Hristos, trunchiul 
lui loan se înscrie pe o linie orizontală, paralelă cu 
linia trupului Domnului. Mişcarea sugerează 
durerea atroce care îl înconvoaie. Aflat la picioarele 
Domnului, losif îi sărută picioarele încovoiat de 
durere, potenţând în acest fel gestul lui loan, 
subliniind centralitatea lui Hristos şi intensitatea 
durerii tuturor personajelor. În spatele lui Iosif, 
Nicodim, uşor aplecat şi el către trupul lui Hristos, 
cu dreapta arată spre crucea de pe care tocmai a fost 
coborât Hristos şi al cărei sens nu îl înțelege. Aceiaşi 
manifestare a durerii înaintea crucii Domnului al 
cărei sens nu îl înţeleg, o arată şi grupul de 
mironosițe din spatele Maicii Domnului. De la 
stânga la dreapta, prima mironosiţă face un gest 
reţinut cu brațul orientat în direcţia crucii. Gestul ei 
este preluat şi amplificat de femeia alăturată care 
ridică sus braţul drept în direcţia crucii, având palma 
deschisă ca semn nu al protestului ci al deznădejdii. 
Ambele femei, deşi arată spre cruce, privesc către 
Hristos cu capetele uşor plecate. Cea de-a treia 

mironosiţă nu arată spre cruce cu braţul dar priveşte 
spre ea cu durere amplificată de mâna dusă la obraz. 

Icoana răstignirii este icoana în care, deşi 
greutatea şi calvarul crucii sunt perceptibile, totuşi, 
nu au întâietate, ci este prevestită deja bucuria 
Învierii şi faptul că „sfânta Cruce este organul 
binecuvântării şi al sfinţeniei” 200. 


3.6.2.10. Icoana Pogorârii la iad (anexa 31) 

În tradiţia iconografică răsăriteană sunt 
recunoscute două tipuri de icoane ale Învierii 
Domnului: Pogorârea la iad şi Mironosiţele la 
mormânt. Nimeni nu L-a văzut pe Hristos înviind 
din mormânt ceea ce face ca momentul istoric să fie 
nereprezentabil!. În Pe iconostasul catedralei Bunei 


2% Pr. Prof. Dr. Konstantinos Karaisaridis, Sernificația Sfintei Cruci, în 
Analele Universităţii din Craiova, anul IV, nr. 4/1999, ed. Universitaria, 
Craiova, p.89. 

2% În iconografia ortodoxă veche subiectul învierii Domnului din mormânt 
se găseşte doar în miniaturile manuscriselor şi chiar şi atunci foarte rar, ca de 
pildă în Psaltirea Chludov ce datează din secolul a! IX-lea, ca o ilustrație la 
versetul 19 din Psalmul 9: „Scoală-Te, Doamne..., să fie judecate neamurile 
înaintea Ta!” (vezi L. Uspensky, V.Lossky, op. cit. p. 200). Larga popularitate 
pe care a dobândit-o aceast tip de reprezentare a Învierii, începând cu epoca 
Renaşterii, în Apus şi răspândindu-se în Răsărit, denotă mutarea accentului 
de pe taină pe spectacol. Aceasta, cu atât mai mult cu cât evanghelia 
mărturiseşte deşpre soldaţii înspăimântați la vederea îngerului care doboară 
piatra şi nu la vederea Domnului înviat. De remarcat că în miniatura din 

Vestiri se află icoana Pogorârii la iad. Ea este, după 
cum se va dovedi în continuare, prezentată ca un 
eveniment extratemporal. Temeiul biblic al acestei 
reprezentări îl constituie un verset din epistola I-a a 
Sfântului Apostol Petru: „omorât fiind cu trupul, dar 
viu făcut cu duhul,cu care S-a coborât şi a 
propovăduit şi duhurilor ţinute în închisoare” (| 
Petru 2; 18-19). Tradiţia liturgică a bisericii este, de 
asemenea, bogată în mărturisirea pogorârii lui 
Hristos la iad cu trupul: 

„Pogorâtu-Te-ai în cele mat de jos ale pământului 
şi ai sfărâmat încuietorile cele veşnice, care țineau pe cei 
legați, Hristoase; iar a treia zi, ca şi lona din chit, ai înviat 


din mormânt” 202 


psaltirea deja amintită mai sus, se remarcă şi atitudinea mult mai rezervată a 
reprezentării Învierii. Popularitatea de care continuă să se bucure această 
reprezentare a Învierii în spaţiul răsăritean nu este un semn de sănătatate 
spirituală. Vorbind despre această reprezentare necanonică a Învierii 
Domnului, Michel Quenot afirmă: „Naturalismul şi sentimentalismul scenei 
din icoanele renascentiste contrastează în chip superficial cu hieratismul şi 
sobrietatea icoanei canonice. Dacă, totuşi, imaginea aceasta religioasă are 
mai puţine consecințe în Biserica Romei, dată fiind lipsa de legătură între 
icoană şi liturghie în confesiunea catolică, în schimb, ea nu-şi poate afla în 
nici un fel locul într-o Biserică Ortodoxă dreptmăritoare, chiar dacă 
obişnuinţa îi face pe numeroşi credincioşi să o primească, fără să-şi facă prea 
multe griji” (Michel Quenot, Sfijările Icoanei, traducere din limba franceză de 
Dora Mezdrea, editura Sofia, București, 2004, pp. 97-98). 

2 Irmosul cântării a VI-a din Canonul Învierii, Penticostar, EIBMBOR, 
Bucureşti, 1999, p. 18. 

Tema peşterii apare iarăşi în această icoană, de 
data aceasta sugerând locul prin excelenţă ai morţii 
şi întunericului — iadul. Hristos este în picioare, pe 
buza prăpastiei iadului ale cărui uşi apar sfărâmate 
şi pe punctul de a se prăvăli în abis. Din acel abis 
deja drepţii au fost scoşi la lumină prin prezenţa lui 
Hristos. În prim plan, de-a dreapta şi de-a stânga lui 
Hristos, îngenunchiaţi, Adam şi Eva. Ca semn al 
aşteptării încordate, Adam îşi ridică ambele mâini 
către Hristos care îl ridică apucându-l de mâna 
stângă?. Eva îşi ridică şi ea mâinile acoperite de 
veşmânt, semn tradiţional bizantin al respectului. 
Michel Quenot observă că „lisus Hristos este 
caracterizat în icoana Pogorârii la iad printr-o dublă 
mişcare: una descendentă şi una ascendentă. Cea 
descendentă este sugerată de pulpana veşmântului 
Său (...) care flutură în sus; mişcarea ascendentă se 
face văzută prin intermediul mâinii, care se înalţă, şi 
prin curbura picioarelor, ce conferă un fel de impuls 


25 În fresca Pogorârii la iad din biserica Karie Djami din Constantinopol, ca 
semn al „şocului de viaţă” transmis lui Adam prin atingerea de Hristos, 
veşmântul său cenuşiu, temn ca un giulgiu învechit, începe să capete culoare 


pe faldurile bratului apucat de FIristos. 

restului trupului”. În afara protopărinţilor mai 
există în icoană două grupuri de personaje. În colţul 
din stânga sus, cu o tichie frigiană pe cap, asemenea 
profeților, este Moise ca unul ce fost martor al 
primului Paşte, la ieşirea din Egipt. Tot în planul al 
doilea al grupului dar mai aproape de Hristos este 
loan Înaintemergătorul, ultimul dintre profeţii 
Vechiului Testament. Despre el spune textul liturgic 
al sărbătorii sale: 


„Mărita tăiere a Înaintemergătorului, rânduială 
dumnezeiască a fost, ca şi celor din iad să propovăduiască 
venirea Mântuitorului (...). 2 


Tot în grupul din dreapta Mântuitorului, în 
prim plan se află două personaje încoronate, 
strămoşii după trup ai Mântuitorului, David şi 
Solomon. Uimitor este faptul că în stânga lui Hristos, 
în prim plan şi exact în spatele Evei, este reprezentat 
Sfântul Apostol Pavel. Acest fapt demonstrează o 
dată în plus caracterul icoanei de imagine 


2 Michel Quenot, Sfidările Icoanei, traducere din limba franceză de Dora 
Mezdrea, editura Sofia, Bucureşti, 2004, p. 90. 

»5 Condac la Tăierea capului Sfântului loan Botezătorul, Mineiul lunii 
August, EIBMBOR, 1974 p. 315. 

eshatologică ce transcende spaţiul şi timpul. Din 
punct de vedere cronologic, Sfântul Pavel nici nu 
venise la credinţă în momentul învierii lui Hristos. 


În mâna stângă a Mântuitorului se poate 
distinge un sul mic — simbol al propovăduirii în iad a 
Învierii. Silueta Sa se profilează pe o serie succesivă 
de arcuri de cerc concentrice care, foarte luminoase 
către margini, se întunecă progresiv către centru, 
sugerând „întunericul orbitor” de care vorbeşte 
Dionisie Areopagitul. 


„Pogorârea la iad a fost ultimul pas pe care l-a 
făcut Mântuitorul pe drumul chenozei Sale. Prin însuşi 
faptul coborârii în « adâncurile pământului », El ne-a 
deschis nouă calea spre cer. Slobozindu-l pe Adam cel 
bătrân şi o dată cu el întreaga omenire din sclavia celui 
care este întruparea păcatului, a întunericului şi morţii, 
a pus temelia unei noi vieţi pentru cei ce s-au unit cu 
Hristos într-o nouă omenire renăscută. Astfel, învierea 
spirituală a lui Adam este reprezentată în icoana 
Pogorârii la iad ca simbol al viitoarei învieri a trupului, 
al cărei prim rod a fost Învierea lui Hristos. De aceea, 
deşi exprimă sensul evenimentului comemorat în 

Sâmbăta Mare, şi este scoasă la închinare în acea zi, 
această icoană este şi se numeşte icoană pascală, ca 
pretigurare a apropiatei sărbători a Invierii lui Hristos 


şi, prin urmare, a viitoarei învieri a morţilor'”2%6, 


3.6.2.11. Icoana Înălţării Domnului (anexa 32) 


A 


Este icoana „plinirii iconomiei” începută cu 
Naşterea şi continuată cu Patima, Moartea şi Invierea 


Sa. 


„Plinind iconomia cea pentru noi şi cele de pe 
pământ unindu-le cu cele cereşti, Te-ai înălțat întru slavă, 
Hristoase, Dumnezeul nostru, de unde nicicum nu Te-ai 
despărțit, ci, rămânând  nedepărtat, strigi celor ce Te 
iubesc pre Tine: Eu sunt cu voi şi nimeni împotriva 
voastră "20. 


În icoană „grupul de apostoli cu Maica 
Domnului la mijloc este moştenirea Mântuitorului, 
câştigată cu Sângele Lui — Biserica, pe care fizic o lasă 
în urmă, pe pământ, şi care, prin pogorârea promisă 
a Duhului Sfânt la Cincizecime se descoperă chiar în 


2 L. Uspensky, V.Lossky, op. cit. p. 203. 
** Condacul Praznicului, Utrenia Înălţării Domnului, Penticostar, ed. cit., p. 254. 

cuvintele Mântuitorului: „...Dacă nu Mă voi duce, 
Mângâitorul nu va veni la voi, iar dacă Mă voi duce, 
Îl voi trimite la voi” (In. 16, 7). Legătura dintre 
înălţarea trupului omenesc  îndumnezeit al 
Mântuitorului şi Cincizecimea viitoare — începutul 
îndumnezeirii omului prin pogorârea Duhului Sfânt 
- este scoasă în evidenţă de întreaga slujbă a 
sărbătorii 205. 


„Înălțatu-Te-ai întru slavă, Hristoase Dumnezeul 
nostru, bucurie făcând ucenicilor Tăi cu făgăduinţa 
Sfântului Duh; încredințându-se ei prin binecuvântare că 
Tu eşti Fiul lui Dumnezeu, izbăvitorul lumii 2%, 


Întreaga lucrare de Răscumpărare s-a săvârşit 
potrivit voinței divine: 


„Născutu-Te-ai precum Însuţi ai voit; arătatu-Te- 
ai, precum Însuţi ai socotit; pătimit-ai cu trupul, 
Dumnezeul nostru; din morti ai înviat, călcând moartea; 
înălțatu- Te-ai întru slavă, Cel ce pe toate le plineşti; şi ne- 


28 L, Uspensky, V.Lossky, op. cit. pp. 210 — 211. 
22 Troparul Înălţării Domnului, Vecernia mică, Penticostar, ed. cir pp. 244- 
245, 

ai trimis pe dumnezeiescul Duh, ca să lăudăm şi să slăvim 
Dumnezeirea Ta”? 


În general, în icoanele praznicare, voinţa 
divină ca element dinamic a! actului de mântuire se 
face prin centralitatea persoanei lui Hristos. Icoana 
Înălţării face excepţie doar în aparenţă de la această 
regulă. Mântuitorul Hristos este reprezentat (la scară 
mai mică) în partea de sus a icoanei pentru a sugera 
înălțarea. Totuşi, centralitatea în spaţiul icoanei îi 
este asigurată de faptul că în jumătatea de sus a 
acesteia nu mai sunt reprezentaţi decât cei doi ingeri 
care flanchează mandorla. Ei accentuează prin 
prezenţa lor centralitatea persoanei lui Hristos. 


Dar această icoană nu este doar a Înălţării ci 
este şi a Bisericii. Nu doar a Bisericii existente în 
segmentul cronologic al Înălţării Domnului ci a 
Bisericii întregi, fapt care este probat prin 
reprezentarea nu doar a celor care au fost istoric 
acolo, la Înălţare ci şi a Apostolului Pavel (în dreapta 
Maicii Domnului). Din punct de vedere istoric el nu 
putea fi acolo cu ceilalţi Apostoli. De asemenea, 


21 Stihică la Laude, Utrenici Înălţării Domnului, Penticostar, ed. cit. p. 259. 


197 


prezenţa Maicii Domnului, cea care s-a făcut templu 
al Cuvântului întrupat, este personificarea acestei 
Biserici — trupul lui Hristos, al cărui Cap este Hristos 
Cel ce Se înalţă 2!!: „... şi pre El L-a dat Cap Bisericii 
mai presus de toate. Care este Trupul Lui, plinirea 
Celui ce plineşte cu toate întru toţi” (Efes. 1; 22, 23.). 
Tocmai pentru că este personificarea Bisericii, Maica 
Domnului este aşezată imediat sub Hristos Care Se 
înalţă. De obicei, gestul pe care îl face în icoana 
Înălţării este gestul Orantei, ridicarea mâinilor în 
semn de rugăciune ca expresie a Bisericii mijlocind 
pentru lume. În icoana noastră, Maica Domnului 
face un gest asemenea mucenicilor, cu una din palme 
întoarsă în afară. Ea este singurul personaj care 
priveşte spre noi. Cu excepţia îngerilor care fixează 
câte un apostol, majoritatea celorlalţi privesc în sus 
către Mântuitorul ce se înalță. Doi apostoli 
echilibrează însă  verticalitatea acestor priviri. 
Aşezaţi simetric în marginea cadrului icoanei, ei o 
privesc pe Maica Domnului care priveşte spre noi, 
„Cuprinzându-ne” în grupul de pe Muntele 
Măslinilor. Gestul pe care ea îl face cu mâna stângă 
este asemenea gestului mucenicilor: palma întoarsă 


2 L, Uspensky, Y.Lossky, op. cit. p. 211. 

spre lume, semnificând jertfa. Mâna dreaptă, însă, 
este întoarsă către apostolul Pavel, aflat lângă ea. 
Cum icoana este (precum s-a spus deja) şi a Bisericii 
în aşteptarea Mirelui, prezența Sfântului Pavel este 
semnul tensiunii eshatologice a Bisericii: „Căci mai 
este puţin timp, prea puțin, şi Cel ce e să vină, va 
veni şi nu va întârzia” (Evrei 10; 37). 


Aspectul acesta este, de altfel subliniat şi de 
cuvintele celor doi îngeri care sub chipul unor 
bărbaţi îmbrăcaţi în haine aibe, au stat lângă apostoli 
şi au zis: „Bărbaţi galileieni, de ce staţi privind la cer? 
Acest lisus care S-a înălțat de la voi la cer, astfel va şi 
veni, precum L-aţi văzut mergând la cer” (Fapte 1, 
10-11). Şi această profeție făcută de îngeri în 
momentul Înălţării face ca Icoana Înălţării să fie o 
icoană profetică, prevestind deja a doua venire întru 
slavă a Domnului lisus Hristos. Or, plecând de la 
cuvintele îngerilor care spun că „aşa va şi veni”, în 
icoanele Judecăţii de Apoi este înfăţişat la fel ca în 
icoanele Înălţării, însă de data aceasta nu ca 

Răscumpărător, ci ca Judecător al lumii 27. Faptul că 
icoana Înălţării trimite deja la cea de-a doua venire a 
Domnului, face ca ea să fie concomitent şi icoana 
Bisericii în aşteptarea celei de-a Doua Veniri. 


Trebuie remarcat că Mântuitorul „se înalţă 
binecuvântând, nu după ce a binecuvântat („Pe când 
îi binecuvânta, S-a despărţit de ei...” - Lc. 24, 51), şi 
binecuvântarea Lui nu încetează o dată cu înălţarea. 
Înfățişându-L cu gestul binecuvântării, icoana arată grafic 
ca şi după Înălțare El rămâne, pentru apostoli, izvorul 
binecuvântării şi, prin ei, şi pentru urmaşii lor, şi pentru 
toţi cei pe care ei îi binecuvintează. După cum am mai 
spus, Mântuitorul ţine în mâna stângă Evanghelia 
sau un sul, simbolul învățătorului, al 
propovăduitorului. Prin aceasta, icoana arată că 
Domnul, deşi locuieşte în cer, rămâne nu numai 
izvorul binecuvântării, ci şi izvorul cunoaşterii 
transmise Bisericii prin Duhul Sfânt” 25. 


a? L. Uspensky, V.Lossky, op. cit. p. 213 / Vezi fresca exterioară de la 
Voroneţ, reprezentând Judecata de Apoi, unde Hristos apare pe fondui 
aceluiaşi tip de mandorlă flancată nu de doi ci de cinci îngeri. 

a3 L. Uspensky, V.Lossky, op. cit. p. 212. 

3.6.2.12. Icoana Pogorârii Duhului Sfânt 
(anexa 33) 

Sfântul Grigorie Teologul spune că o dată cu 
Înălţarea „ia sfârşit lucrarea lui Hristos în trup sau, 
mai degrabă, misiunea legată de petrecerea Sa 
trupească pe pământ; iar lucrarea Duhului 
începe”214. 

Icoana prezintă evenimentul pogorârii Duhului 
Sfânt într-un fel care poate stârni nedumerire, mai ales 
când este comparată cu descrierea din Faptele 
Apostolilor (Fapte, 2, 1-13). Textul scripturistic spune că 
„din cer, fără de veste, s-a făcut un vuiet, ca de suflare 
de vânt ce vine repede, şi a umplut toată casa unde 
şedeau ei” (Fapte, 2; 2), precizând şi tulburarea iscată cu 
acest prilej printre cei ce i-au luat în râs pe apostoli. În 
icoană, însă, domnesc desăvârşit buna rânduială şi 
pacea. Gesturile Apostolilor sunt hieratice. Plini de 
cuviință, ei stau aşezaţi şi se întorc unii spre alții ca şi 
cum ar vorbi. Diferenţa dintre textul din Faptele 
Apostolilor şi icoană o constituie faptul că „icoana se 
adresează credincioşilor şi de aceea ea nu înfăţişează 
ceea ce oamenii din afară, neiniţiaţii, au văzut la acest 
eveniment şi i-a făcut să afirme că Apostolii erau „plini 


2 Sf. Grigorie Teolvgul, Cuvântul 41, P.G. 36, col. 436. 

de must”, ci ceea ce se descoperă celor care au participat 
la eveniment, membrilor Bisericii, adică sensul lui 
lăuntric. Cincizecimea este botezul Bisericii cu foc. Fiind 
împlinirea revelaţiei Sfintei Treimi, ea reprezintă 
rnomentul culminant al întemeierii Bisericii, care îşi 
desfăşoară viaţa în plinătatea darurilor şi a tainelor 
descoperite de har. Dacă icoana Sfintei Treimi 
sugerează taina vieţii dumnezeieşti, icoana Pogorârii 
Sfântului Duh descoperă lucrarea proniatoare a Sfintei 
Treimi în Biserică şi în lume”215. 


În icoană, aşezarea în semicerc a Apostolilor 
este expresia „adunării în Biserică”2!€, expresia 
comuniunii în Biserică, expresia unităţii trupului lui 
Hristos. Regula perspectivei inverse este mai 
evidentă decât în alte icoane, personajele cele mai 
îndepărtate fiind mărite în comparaţie cu cele mai 
apropiate. În icoana noastră, din pricina stării de 
degradare semnul pogorârii Duhului Sfânt nu mai 
este vizibil. Oricum, el trebuie să fi fost discret 


215 .. Uspensky, V.Lossky, op. cit. p. 223. 

He ] Cor. 11; 18. Alexander Schmemann vede aceste cuvinte ca referindu-se 
nu la locaşu! creştin, ci la natura şi scopul adunării. „A se aduna în Biserică, în 
noţiunea creştinismului primat, inseamnă a alcătui o adunare al cărei scop 
este a descoperi, a realiza Biserica” (A. Schmemann, L'Eucharistie..., p. 17). 

sugerat, probabil (aşa cum se poate constata din 
icoane similare aparținând aceleiaşi epoci) printr-un 
segment de cerc aflat în marginea superioară a 
cadrului, segment din care pornesc raze. Un loc — cel 
mai de cinste — rămâne neocupat, fiind locul lui 
Hristos, Capul nevăzut al Bisericii. 


„Unitatea interioară, ce se exprimă prin 
aşezarea Apostolilor într-o formă unică şi într-un 
ritm comun, nu crează uniformitate. Nici o mişcare a 
unei figuri nu se repetă la alta. Această absenţă a 
uniformităţii corespunde totodată sensului adânc al 
evenimentului. « Duhul Sfânt vine sub formă de 
limbi de foc felurite, dată fiind diversitatea 
darurilor », spune Sfântul Grigorie Teologui. Prin 
urmare, El a coborât asupra fiecărui membru al 
Bisericii în parte şi, cu toate că este « unul şi acelaşi 
Duh », « darurile sunt felurite... » şi « lucrările sunt 
felurite... ». « Unuia i se dă prin Duhul Sfânt cuvânt 
de înţelepciune iar altuia, după acelaşi Duh, 
cuvântul cunoştinţei(...), altuia darurile 

vindecărilor... » (1 Cor. 12, 4-31)”27. În cultul Bisericii 
este ilustrată varietatea darurilor Duhului: 


„Din Duhul Sfânt izvorăşte toată înţelepciunea; de 
aicea este darul Apostolilor, şi cu daruri de biruință se 


încununează mucenicii, şi proorocii văd 218. 


„Prin Sfântul Duh este bogăția cunoştinţei de 
Dumnezeu, a gândirii la cele de sus şi a înțelepciunii; că 
întru Dânsul toate dogmele părinteşti le descoperă 
Cuvântul "25. 


„In Sfântul Duh este izvorul dumnezeieştilor 
vistierii, din care este înţelepciunea, înțelegerea, frica; 
Aceluia se cuvine laudă, slavă, cinste şi putere“220. 


Un alt amănunt care relevă forţa de sinteză 
teologică a iconografiei este acela că uneori, în icoana 
Cincizecimii nu sunt reprezentați doar Apostoli din 
rândul celor doisprezece. Cel mai adesea, alături de 
apostolul Petru se află apostolul Pavel. Printre ceilalţi 


27 |. Uspensky, V.Lossky, cp. cît. p. 224. 

21 Antifonul 3, Cântările Învierii pe glasul al II-lea, Octoih, ed. cit. p. 113. 
29 Antifonul 3, Cântările Învierii pe glasul al IV-lea, Octoih, ed. cit. p. 292. 
22 Antifonul 3, Cântările Învierii pe glasul al VII-lea, Octoih, ed. cit. p. 565. 

apostoli se află şi ucenici din grupul celor şaptezeci, de 
obicei evangheliştii Marcu şi Luca. În icoana pictată de 
Prohor este greu de afirmat cu certitudine dacă cei doi 
evanghelişti pomeniţi se află printre apostoli. E cu atât 
mai dificil de clarificat acest lucru cu cât toţi cei 
doisprezece poartă în mâini pergamente închise, fără 
deosebire. În alte icoane ale Cincizecimii, evangheliştii 
şi apostolul Pavel poartă în mâini cărți ca semn 
distinctiv şi aluzie la scrierile lor. 


Cine este personajul misterios care, sub chipul 
unui împărat încoronat, aflat în mijlocul imaginii dar 
proiectat pe un fond întunecat, ţine în mâini o 
năframă? Potrivit celor doi mari teologi şi tâlcuitori 
ai icoanelor, Leonid Uspensky şi Vladimir Lossky, el 
este figura simbolică a unui Împărat personificând 
poporul sau popoarele, cu inscripţia „Cosmos”. „De 
ce este înfăţişat la Pogorârea Duhului Sfânt un om 
stând în loc întunecat, gârbovit de ani, îmbrăcat în 
veşmânt roşu, cu coroană împărătească pe cap şi cu 
o pânză albă în mâini, pe care sunt aşezate 
douăsprezece suluri? Omul stă pe în loc întunecat 
pentru că toată lumea a fost până atunci fără 
credinţă; e gârbovit de ani pentru că a îmbătrânit sub 

păcatul lui Adam; veşmântul roşu semnifică jertfele 
de sânge ale diavolului; coroana împărătească 
semnifică păcatul care stăpânea în lume; pânza albă 
din miinile lui, cu cele douăsprezece suluri, 
înseamnă cei doisprezece Apostoli care au luminat 
lumea întreagă cu învățătura lor”221. 


3.6.2.13. Icoana Schimbării la Faţă (anexa 34) 

Este icoana cea mai dragă isihaştilor, tema 
Schimbării la faţă a lui Hristos fiind izvor de gândire 
teologică pentru Sfinţii Părinţi. Hristos, spune 
evanghelistul Matei, „S-a schimbat la faţă, înaintea lor, 
şi a strălucit faţa Lui ca soarele, iar veşmintele Lui s-au 
făcut albe ca lumina. Şi iată, Moise şi Ilie s-au arătat lor, 
vorbind cu EL Şi, răspunzând, Petru a zis lui lisus: 
Doamne, bine este să fim noi aici; dacă voieşti, voi face 
aici trei colibe: Ţie una, şi lui Moise una, şi lui Ilie una. 
Vorbind el încă, iată un nor luminos i-a umbrit pe ei, şi 
iată glas din nor zicând: "Acesta este Fiul Meu Cel iubit, 
în Care am binevoit; pe Acesta ascultaţi-L”. Şi, auzind, 
ucenicii au căzut cu faţa la pământ şi s-au spăimântat 
foarte” (Matei 17; 2-6). 


21 N, Pokrovsky, Evangheliile în descrierile iconografice, St. Petersburg, 1892, p. 
463. apud. L, Uspensky, V.Lossky, ap. cit. p. 225. 


206 


Icoana încearcă să redea cu fidelitate pornind 
de la atât de lapidara descriere biblică, experienţa 
tainică a luminii necreate avută de cei trei apostoli pe 
muntele Taborului. Hristos este în centrul din 
jumătatea superioară a imaginii, în veşminte albe. 
Cu mâna dreaptă binecuvintează în vreme ce în 
mâna stângă are un pergament închis. Mandorla 
circulară pe care se profilează silueta sa are două 
„straturi”: unul mai exterior, mai subţire şi de o 
nuanţă verde smarald mai închisă decât cea a 
stratului următor. Pe fondul acestei nuanțe mai 
deschise pornesc spre exterior cele cinci raze ale 
stelei de culoare neagră. Sugestia teologică este, 
evident, cea a apofatismului cunoaşterii dumnezeiști 
despre care vorbeşte Dionisie Areopagitul. 


Nu mai avem tema peşterii ca loc al umbrei 
morţii şi al necunoştinței de Dumnezeu? în care 
Adam cel dintâi vine să-l caute pe Adam cel de-al 
doilea. Sensul se răstoarnă: omul este chemat să-L 


:2 Viaţa veşnică însemnând cunoaşterea lui Dumnezeu: „Şi aceasta este viaţa 
veşnică: Să Te cunoască pe Tine, singurul Dumnezeu adevărat, şi pe lisus 
Hristos pe Care L-ai trimis” (loan 17; 3). 

caute pe Dumnezeu în întunericul divin - mandorla 
întunecată ca gura unei peşteri din care se răsfrânge 
în afară lumina. Extrem de sugestive în acest sens 
sunt atitudinile lui Moise şi Ilie. Fiecare pe câte un 
vârf de munte, îl flanchează pe Hristos şi se apleacă 
spre El în aşa fel încât intră în raza primului inel al 
mandorlei ce sugerează întunericul dumnezeiesc. 
Fiecare dintre ei a avut o experiență a vederii lui 
Dumnezeu, precum arată acest text de la Ieşire 33: 


„Şi Moise a zis: « Arată-mi slava Ta! ». Zis-a 
Doninul către Moise: « Eu voi trece pe dinaintea ta 
toată slava Mea, voi rosti numele lui lahve înaintea 
ta şi pe cel ce va fi de miluit îl voi milui şi cine va fi 
vrednic de îndurare, de acela Mă voi îndura ». Apoi 
a adăugat: « Faţa Mea însă nu vei putea s-o vezi, că 
nu poate vedea omul fața Mea şi să trăiască ». Şi 
iarăşi a zis Domnul: « lată aici la Mine un loc: şezi 
pe stânca aceasta; Când va trece slava Mea, te voi 
ascunde în scobitura stâncii şi voi pune mâna Mea 
peste tine până voi trece; lar când voi ridica mâna 
Mea, tu vei vedea spatele Meu, iar fața Mea nu o vei 
vedea! » Deci a cioplit Moise două table de piatră, 
asemenea cu cele dintâi, şi, sculându-se dis-de- 

dimineață, a luat Moise în mâini cele două table de 
piatră şi s-a suit în Muntele Sinai, cum îi poruncise 
Domnul. Atunci S-a pogorât Domnul în nor, a stat 
acolo şi a rostit numele lui Iahve. Şi Domnul, 
trecând pe dinaintea lui, a zis: « Iahve, lahove, 
Dumnezeu, iubitor da oameni, milostiv, îndelung- 
răbdător, plin de îndurare şi de dreptate, Care 
păzeşte adevărul şi arată milă la mii de neamuri; 
Care iartă vina şi răzorătirea şi păcatul, dar nu lasă 
nepedepsit pe cel ce păcătuieşte; Care pentru păcatele 
părinților pedepseşte pe copii şi pe copiii copiilor 
până la al treilea şi al patrulea neam!» Atunci a 
căzut Moise îndată la pământ şi s-a închinat lui 
Dumnezeu» (leşire; 33, 18-23; 34, 4-8). 


Şi proorocului Ilie i-a fost hărăzită o viziune a 


Domnului. Descrierea acestei viziuni (de fapt, 


descrierea promisiunii acestei viziuni) este unul din 


textele biblice de referinţă pentru metoda isihastă. 


„A zis Domnul: « leşi şi stai pe munte înaintea 


feței Domnului! Că iată Domnul va trece; şi înaintea Lui 


va fi vijelie năprasnică ce va despica munții şi va sfărâma 
stâncile, dar Domnul nu va fi în vijelie. După vijelie va fi 

cutremur, dar Domnul nu va fi în cutremur; După 
cutremur va fi foc, dar nici în foc nu va fi Domnul. lar 
după foc va fi adiere de vânt lin şi acolo va fi Domnul» 
(leşire, 19; 11-12). 


Aceste texte sunt citite ca paremii la Vecernia 
mare a praznicului. Citirea lor explică prezenţa lui 
Moise şi Ilie pe de-a dreapta şi de-a stânga lui 
Hristos. Ambii prooroci avuseseră viziunea 
Aceluiaşi Dumnezeu pe care apostolii Îl văd acum 
întrupat şi transfigurat. Prezenţa celor doi mari 
prooroci arată că Scripturile vorbesc despre Hristos 
şi sensul lor se împlineşte în El. 

Textul liturgic al sărbătorii teoioghiseşte şi el 
despre prezenţa celor doi prooroci: 

“Şi vorbind împreună cu Moise şi Ilie, Hristos a 
arătat că stăpâneşte peste cei vii şi peste cei morti. Ci Cel 
ce a grăit de demult prin Lege şi prin prooroci este 
Dumnezeu, Cărnia şi glasul Tatălui din nor luminos I-a 
mărturisit, zicând: Pe Acesta să-L ascultați, Care prin 
cruce va prăda iadul şi va dărui morților viață veşnică”. 

Totul este scăldat în lumina necreată. Tehnic 
vorbind, este una dintre icoanele care foloseşte cea 
mai mare cantitate de foiţă de aur. Datorită luminii 

necreate care se răsfrânge asupra întregului spaţiu 
din jur, materia se impregnează de lumină. De altfel, 
acest lucru pare să aibă loc şi cu ocazia întâlnirii 
Sfântului Serafim de Sarov Motovilov: „Încurajat, 
încercai să ridic ochii şi o spaimă sfântă îmi cuprinse 
toată fiinţa. Închipuiţi-vă faţa unui om care vă 
vorbeşte din mijlocul soarelui; îi vezi mişcarea 
buzelor, înfăţişarea ochilor, îi auzi glasul, simţi că te 
ţine de umeri, dar nu-i vezi nici braţele, nu vezi nici 
trupul tău, nici al celui ce-ţi vorbeşte, ci vezi numai o 
lumină strălucitoare, o lumină orbitoare, luminând 
întinsul zăpezii, până departe, împrejur, luminând 
fulgii de zăpadă, care nu încetau să cadă, pe mine şi 


pe marele stareţ”22. 


Atitudinea apostolilor, ilustrată foarte expresiv în 
icoană, trimite şi ea la o spaimă sfântă despre care mult 
mai târziu avea să vorbească Motovilov. Toţi par 
bulversaţi de evenimentul care le depăşeşte nu doar 
puterea de înțelegere ci şi capacităţile senzoriale. Pe de 
o parte, o stare de bine negrăit, dezvăluită de cuvintele 
Sfântului Petru: „Doamne, bine este să fim noi aici; dacă 


23 Cf. Olivier Clement, Le nisage interieur, ed. Stock/Monde ouvert, 1978, p. 
146. 

voieşti, voi face aici trei colibe: Ţie una, şi lui Moise una, 
şi lui Îlie una”, pe de altă parte, teama zguduitoare care 
îi face să se arunce la pământ la glasul Tatălui: "Acesta 
este Fiul Meu Cel iubit, în Care am binevoit; pe Acesta 
ascultaţi-L”. Şi, auzind, ucenicii au căzut cu fața la 
pământ şi s-au spăimântat foarte.” Tocmai din acest 
motiv, nici unul nu este reprezentat într-o postură 
liniştită. Apostolul Iacov este răstumat pe spate cu 
capul în jos, ducându-şi mâna la față cu uimire. loan 
este reprezentat la mijloc, întors cu spatele la Hristos şi 
cu o mână ridicată deasupra capului ca şi cum s-ar feri 
de lumina cea multă, sau, mai degrabă, ca şi cum ar fi 
înțeles dintr-o dată cine este Învățătorul lui. Pe seama 
lui pare a fi pusă înţelegerea evenimentului mai mult 
decât pe seama celorlalţi doi apostoli. De altfel, unul din 
rosturile Schimbării la Faţă a Domnului a fost acela de 
a-i încredința pe ucenici de dumnezeirea Sa. 


„În munte, Te-ai schimbat la față, şi pe cât au 
putut ucenicii Tăi au văzut slava Ta, Hristoase 
Dumnezeule; pentru ca, atunci când Te vor vedea 
răstignit, să cunoască Patima Ta cea de bunăvoie şi să 

propovăduiască lumii că Tu eşti cu adevărat raza 
Tatălui 224. 


Condacul este astfel în concordanţă cu textul 
evanghelic care arată că Hristos le-a vorbit ucenicilor 
despre Patima Sa atunci când ei au crezut în 
dumnezeirea lui şi le-a arătat slava Sa pentru a nu se 
scandaliza la răstignirea Lui: 

„Şi a teşit lisus şi ucenicii Lui prin satele din 
preajma Cezareii lui Filip. Şi pe drum întreba pe ucenicii 
Săi, zicându-le: « Cine zic oamenii că sunt?» Ei nu 
răspuns Lui, zicând: «Unii spun că eşti loan Botezătorul, 
alții că eşti Ilie, iar alții că eşti unul din prooroci». Şi EI i- 
a întrebat: «Dar voi cine ziceţi că sunt Eu?» Răspunzând, 
Petru a zis Lui: «Tu eşti Hristosul». Şi El le-a dat 
poruncă să nu spună nimănui despre EL. Şi a început să-i 
înveţe că Fiul Omului trebuie să pătimească multe şi să fie 
defăimat de bătrâni, de arhierei şi de cărturari şi să fie 
omorât, iar după trei zile să învieze” (Marcu 8; 27-31). 


Cu alte cuvinte, cu cât Hristos era recunoscut 
în slava Sa, cu atât mai mult le vorbea ucenicilor de 
Patima Sa. Câteva zile mai târziu S-a schimbat la față 


4 Condacul Schimbării la Faţă, Mineiul lunii August, ed. cit., p. 76. 

înaintea lor pe muntele Taborului pentru ca ei să 
aibă pe Golgota dovada supremă a dumnezeirii Lui. 


Cum, dintre toţi apostolii, numai loan a fost 
acela care a rămas până la sfârşit lângă Hristos, loan 
este şi singurul care pare a fi înţeles până la capăt 
cine este lisus Hristos. De aceea, icoana îl arată în 
postura de om care pare trezit brusc la o realitate şi 
ochii săi sondează adâncurile acelei realităţi. Privirea 
lui se aseamănă cu privirea Mariei din icoana învierii 
lui Lazăr. Ca şi apostolul Ioan, Maria este înfăţişată 
şi ea ca înțelegând. Petru este reprezentat şi el căzut în 
genunchi, cu spatele la Hristos şi în acelaşi timp 
întors spre El. 


3.7. Limbajul plurisemantic 
al icoanelor praznicare 


Dacă răspîndirea principalelor date ale vieţii 
pământeşti a Mântuitorului de-a lungul întregului 
an liturgic, poate crea senzaţia unei anumite 
fragmentări, putem vedea în aceasta latura 
pedagogică a cultului divin. Nefiind în stare din 
cauza propriei noastre fragmentări să trecem direct 
la trăirea cotidiană a Crucii şi Învierii lui Hristos, 

suntem  călăuziţi la aceasta treptat. Praznicele 
împărăteşti au într-adevăr în prim plan o anumită 
etapă a vieţii Mântuitorului, dar chiar în miezul 
acesteia întrezărim ca printr-o fantă de lumină 
Paştile (Crucea şi Învierea lui Hristos). Astfel, deşi s- 
ar părea că pornim de la o anumită fragmentare, 
scopul este unul: trăirea tot mai intensă a Crucii şi 
Învierii lui Hristos. Tocmai de aceea, aproape fiecare 
icoană praznicară conţine trimiteri vizuale la actul 
decisiv al mântuirii omului — asumarea morții de 
către Dumnezeul — Om. Or, tera peşterii, întâlnită în 
aproape toate icoanele praznicare, este una din cheile 
lecturii registrului praznicarelor. Dacă în rai, Adam 
aude întrebarea — chemare a lui Dumnezeu (rostită la 
momentul căderii întunericului): „Adame, unde 
eşti?” (Facere, 3; 9), Hristos vine şi îl caută pe om în 
întunericul patimilor sale, pogorându-Se prin 
pătimirile Sale până în „latura umbrei morţii” (Isaia 
9; 1) pentru a-l găsi. Astfel, este arătat că Cel ce „a 
plecat cerurile şi s-a pogorât pe pământ” asumând 
firea omenească aflată în „latura umbrei morţii”, 
asumă de asemenea, întunericul morţii şi al iadului 
şi, omorât fiind cu trupul, dar viu cu duhul, se 

pogoară întru cele mai de jos ale pământului?%, după 
care înviind cu trupul, devine „Cel întâi născut din 
morţi”.22 Sugestia iconografică a „întâiului născut 
din morţi” (Col. 1, 18) este obţinută în icoanele 
praznicare - Naşterea Domnului şi Mironosiţele la 
Mormânt - prin zugrăvirea ieslei din prima icoană 
aidoma mormântului cel săpat în piatră din cea de a 
doua. De asemenea, scutecele se aseamănă 
giulgiului?”, cu deosebirea că giulgiurile sunt 
„singure zăcând”. 

Pe de altă parte, trebuie amintit şi faptul că 
tema pogorârii în mormânt a devenit o temă 
baptismală?%. Taina botezului se săvârşeşte sub 
semnul îngropării împreună cu Hristos. „În botez am 
fost îngropaţi şi am înviat cu Hristos, prin eficiența 
mântuitoare a credinței în puterea lui Dumnezeu”22. 


2 Cântarea a VI-a, Canonul Învierii, Penticostar, ed. cit. p. 18. 

2% Troparul Învierii, glas al III — lea, Octoih, ed. cit. p. 195. 

227 În icoanele lui Teofan Cretanul (secolul al XVi-lea) asemănarea dintre 
aceste elemente este frapantă - 

2% Romani; VI, 3 - 6 „Au nu ştiţi că toţi câţi în Hristos lisus ne-am botezat, 
întru moartea Lui ne-am botezat? Deci ne-am îngropat cu El, în moarte, prin 
botez, pentru ca, precum Hristos a înviat din morţi, prin slava Tatălui, aşa să 
umblăm şi noi întru înnoirea vieţii; Căci dacă am fost altoiţi pe EI prin 
asemănarea morţii Lui, atunci vom fi părtaşi şi ai învierii Lui”. 

25 Pr, asist. Liviu Streza, Botezul în diferite rituri liturgice creştine — teză de 
doctorat, în Ortodoxia, XXXVII (1985), nr. 1, p. 49. 

Aşadar, tema iconografică a peşterii care trimite 
permanent la ideea de îngropare este strâns legată de 
Înviere aşa cum „patimile şi moartea Mântuitorului 
sunt strâns legate de Înviere şi de aceea cel unit cu 
Hristos va şi învia cu El (...)”2%. 


Toate acestea sunt subtile ilustrări vizuale ale 
învăţăturii de credinţă pe care o conţin textele 
slujbelor bisericeşti, adevărată teologie în act. 
Uimitor este însă că nu doar iconografia 
iconostasului ştie să facă transparent un praznic în 
icoana altui praznic ci şi imnografia face transparent 
un praznic în textul altui praznic. Astfel, deşi actul 
chenozei divine este subliniat în aproape toate 
textele liturgice dedicate Praznicului Naşterii, există 
totuşi o stihiră cheie, pe care putem să o numim 
stihira chenozei. În ajunul Praznicului Naşterii 
Domnului, în cadrul Ceasului al IX-lea, „canonarhul, 
stând în mijlocul bisericii, citeşte o dată stihira 


2% Ibide:n, p. 48. 

2 Andre Serima este cel ce defineşte oficiul liturgic bizantin ca fiind 
„teologie în act”, subliniind să autorii textelor liturgice sunt şi autori ai unor 
vaste lucrări leoretice, fapt care explică de ce Răsăritul creştin nu cunoaşte 
disocierea între „teologia conceptuală” şi „teologia spirituală” — (Andrs 
Scrima, Biserica Liturgică, volum îngrijit de Anca Manolescu, traducere din 


franceză (manuscris), Humanitas, Bucureşti, p. 49), 

următoare, cu evlavie şi cu glas mare; iar stranele 
amândouă cântă cu glas lin şi dulce: 


Astăzi Se naşte din Fecioara, Cel ce are în mână 
toată făptura (de trei ori). Cu scutece ca un prunc este 
înfăşat, Cel ce din fire este nepipăit. În iesle este culcat 
Dumnezeu, Cel ce a întărit cerurile de demult, întru 
început. La sân cu lapte este hrănit Cel ce a plouat în 
pustiu mană poporului. Pe magi cheamă Mirele Bisericii. 
Darurile acestara le primeşte Fiul Fecioarei. Închinămu-ne 
Naşterii Tale, Hristoase (de trei ori). Învredniceşte-ne să 
vedem şi dumnezeiască Arătarea Ta”22. 


Dar şi Denia din Joia Patimilor are un astfel de 
tropar al chenozei divine, alcătuit după aceiaşi structură şi 
cântat pe acelaşi glas VI. În timp ce troparul Naşterii 
vorbeşte despre prima etapă a chenozei, Întruparea, cel 
din Joia Patimilor ne pune înainte actul chenotic 
suprem — Răstignirea şi Moartea pe Cruce. Astfel, prin 
unitatea de structură a celor două tropare se pune în 
evidenţă unitatea iconomiei divine: 


*2 Mineiul lunii Decembrie, ed.cit., pp. 370-371. 

„Astăzi a fost spânzurat pe lemn, Cel ce a 
spânzurat pământul pe ape (de trei ori). Cu cunună de 
spini a fost încununat Împăratul îngerilor. Cu porfiră 
mincinoasă a fost îmbrăcat Cel ce a slobozit în lordan pe 
Adam. Cu piroane a fost pironit Mirele Bisericii. Cu sulița 
a fost împuns Fiul Fecioarei! Închinămu-ne patimilor 
Tale, Hristoase (de trei ori). Arată-ne nouă şi slăvită 


învierea Ta”23. 


Cele două texte proclamă fiecare câte un act 
al mântuirii în lisus Hristos. Intonarea unuia îl face 
prezent şi pe celălalt aşa cum ieslea naşterii trimite 
deja la Mormântul gol cu giulgiurile - scutece ale 
Celui întâi născut din morți. Este pedagogia cultului 
divin de a conduce treptat către trăirea într-un act de 
sinteză a vieţii în Hristos. Aceasta o face imnografia 
dar o face şi iconografia iconostasului. Reamintim 
faptul că în Bizanţ icoanele registrului praznicar erau 
mobile, cu ocazia unui Praznic icoana acestuia 
coborând din iconostas şi fiind expusă la închinare, 
după care îşi relua locul în registru. 


*5 Antifonul al 15-lea, glas VI, Denia de Joi seara, Triod, ed.at., pp. 531-532. 

3.8. Iconostasul catedraiei Sfintei Treimi 
a Lavrei Sfântului Serghie 


Acest iconostas executat între 1425 şi 1427 este 
unul dintre rarele iconostase din Moscova şi din 
împrejurimi care a fost conservat în biserica pentru 
care a fost pictat. Înălţimea sa de mai bine de 10 
metri se datorează faptului că a fost construit 
înaintea absidei altarului, fără ca rândurile de icoane 
să fie întrerupte de către stâlpii de susţinere?*. 

Se ştie din Viaţa lui Nikon că Andrei Rubliov a 
participat ca şef de lucrări, acestea fiind executate 
puţin înaintea morţii pictorului, în jurul anului 1430. 

Iconostasul dă impresia de echilibru. A avut 
iniţial trei rânduri, înainte ca altele să fie adăugate în 
cursul secolelor (un rând al profeților, unul al 
patriarhilor şi un al şaselea rând - mai curând o 
bordură -— de heruvimi din lemn sculptat). 


24 Nathalie Labregque — Pervouchine, [. 'icorostase une &volution historique en 
Russie, Les editions Bellarmin 8100, boulevard Saint-Laurent, Montreal, 1982 
p. 149. Autoarea citează ipotezele foarte interesante ale lui E. Betin, potrivit 
căruia iconostasele continui s-ar fi dezvoltat în relaţie cu introducerea 
liturghiei de la Ierusalim (care o îniocuia pe cea de tip studit, în secolui al 
XIV-lea) care evoluase către un ritual mai echilibrat şi mai unitar, Din păcate, 
lucrările lui L. Betin nu ne sunt accesibile. 

În dreapta uşilor împărăteşti, în primul rînd, 
găsim o singură lucrare a lui Rubliov, icoana Sfintei 
Treimi. Originalul se găseşte acum la Galeria 
Tretiakov şi a fost înlocuit cu o copie. Acest rând 
local cuprindea o icoană a Fecioarei cu Pruncul din 
secolul al XVIl-lea: Sfântul Chip şi Dreptul Judecător. 
Ele sunt pictate într-un stil care aparţine artei 
renascentiste occidentale. 


Mai sus, icoanele din rândul Deisis dezvoltă 
un ansamblu foarte armonios prin liniile oblice şi 
curbele convergând spre centru. O impresie de 
nobleţe se degajă din modulaţia suavă a celor 
cincisprezece personaje uşor înclinate spre centru. 
Această înclinare subliniază  hristocentrismul 
Bisericii. Hristos se găseşie în centru şi toate 
personajele din rând converg către El. 


Rândul superior cuprinde nouăsprezece icoane 
ale sărbătorilor. Rândul profeților cuprinde zece 
personaje, pictate pe jumătate, înconjurând icoana 
Fecioarei Semnului, încadrată de serafimi. Ei sunt toţi 
orientaţi către centru şi, dat fiind că există puţine 
personaje în raport cu rândurile inferioare, spaţiul este 

mai rarefiat. Se poate spune că rândul profeților este un 
timp de repaos în planul general al iconostasului. 


Deasupra profeților se găseşte rândul 
patriarhilor, reprezentaţi stând în picioare şi aproape 
frontal. Există douăzeci de icoane datând din secolul 
al XVI-lea, pictate pe panouri juxtapuse, de mai mult 
de un metru înălțime, separate prin coloane înguste. 
În centrul rândului se află icoana Sfintei Treimi, o 
icoană care nu ia ca punct de plecare întâlnirea de la 
Mamvri ci prezintă pe Tatăl tronând şi având pe 
genunchi pe Fiul, în timp ce Sfântul Duh se găseşte 
într-o mandorlă ţinută de Fiul. 


O caracteristică a personajelor din rândul 
Deisis o constituie economia de mijloace prin care 
este redată atitudinea lor. Pictorul caută să prezinte 
esenţialul: atitudinea de rugăciune arzătoare. A fost 
deja remarcat faptul că partea dreaptă a rândului 
Deisis trebuie asociată mai direct şcolii lui Rubleov 
care nu se pierde niciodată în detalii, ci caută mereu 
să transmită mesajul cu maximum de forţă şi de 
simplitate. Care este explicaţia acestei căutări a 
simplităţii ? Este evident faptul că scopul principal al 

lui Rubliov nu este frumusețea estetică a icoanei ci 
înscrierea în icoană a atitudinii de rugăciune căreia îi 
subordonează totul.. El pare a evita îmbogățirea 
icoanei cu detalii care ar putea abate atenţia 
privitorului de la atitudinea de rugăciune dezvăluită 
prin liniile lin modulate ale contururilor 
personajelor. 

Aşadar, în partea care datează din secolul al 
XV-lea, iconostasul catedralei Sfintei Treimi este 
opera a doi meşteri, Rubleov şi Daniil care au reuşit 
să păstreze un echilibru al formelor şi al culorilor 
pentru ca mesajul icoanelor şi mesajul general al 
iconostasului să nu fie îngreunat. Dar se remarcă 
deja faptul că anumite icoane sunt marcate printr-un 
stil rafinat, la limita manierismului care anunţă pe 


cel al lui meşterului Dionisie?%. 


3.9. Interpretarea teologică a icoanei 
Sfintei Treimi a lui Andrei Rubliov 


Este un fapt sigur că forţa unui iconostas se 
datorează în mare măsură forței artistice a 
iconografului. În plus, experienţa Bisericii arată că 


%5 Nathalie Labrecque — Pervouchine, op. căt. p. 151. 

sfinţenia poate să fie descrisă în linii şi culori numai 
în măsura în care pictorul se găseşte el însuşi într-o 
stare de sfințenie, calitatea discursului iconografic 
fiind legată direct de experierea vieţii în Dumnezeu. 
Pavel Florensky spune în acest sens: 


Dacă iconograful nu a reuşit să trăiască el 
însuşi ceea ce pictează, dacă, deşi inspirat de 
model, a fost atins de realitatea acestuia, dacă 
este totuşi un artist conştiincios, se va strădui să 
redea cât mai exact în reproducerea sa, 
trăsăturile exterioare ale originalului, dar, aşa 
cum se întâmplă deseori în asemenea cazuri, nu 
va putea să cuprindă icoana în totalitatea ei şi se 
va risipi în linii şi straturi de culoare, redând 
esenţialul cu aproximaţie. Din contră, dacă i s-a 
deschis, prin original, realitatea spirituală pe 
care vrea s-o reprezinte, atunci, văzând a doua 
oară această realitate, într-un mod îndeajuns de 
clar, va dobândi, cu adevărat, o viziune proprie 
şi se va delimita prin renunțare la fidelitatea 
caligrafică față de model?5. 


2% Pavel Florensky, Iconostasul, trad. rom. de Boris Buzilă, Ed. Anastasia, 
Bucureşti, 1994 pp. 166-167. 

Vom descrie una dintre cele mai celebre icoane 
din lume - icoana Sfintei Treimi, pictată de Andrei 
Rubleov (anexa 35). Aflată acum la muzeul Iretiakov 
din Moscova, a făcut parte din iconostasul bisericii 
Sfintei Treimi a lavrei Sfântului Serghie. În acest 
iconostas, ea a ocupat un loc fix la dreapta porţii 
centrale sau regale, acolo unde se găseşte în mod 
obişnuit icoana lui Hristos. 

Trebuie subliniat faptul că secole de-a rândul, 
nici în Răsărit şi nici în Apus n-a fost cunoscută o 
sărbătoare a Sfintei Treimi. În Apus, papa loan al 
XXII-lea a introdus-o în 1334 iar faptul că în 
calendarele româneşti de perete, a doua zi după 
Cincizecime apare sub numele de sărbătoarea Sfintei 
Treimi, este văzut de către părintele Ene Branişte ca o 
posibilă influenţă apuseană, Biserica Catolică 
săbătorind Sfânta Treime în prima duminică după 
Rusalii 27. În celelalte Biserici Ortodoxe, lunea de 
după Rusalii este numită Lunea Sfântului Duh, aşa 
cum apare în Penticostar. „În schimb - observă 
părintele Ene Branişte - cinstirea Sfinte: Treimi pare 
a face mai degrabă obiectul expres al slujbei din 
Duminica Rusaliilor (...). De aceea, în arta 


%7 Ene Branişte, Liturgica generală, EIBMBOR, Bucureşti, 1993, p. 182. 
225 


iconografică rusă, praznicul  Cincizecimii e 
reprezentat de obicei prin cei trei îngeri din scena 
« Filoxeniei lui Avraam» (aşa cum a zugrăvit-o 
Andrei Rubliov). În calendarele mai noi ale Bisericii 
ruse Sâmbăta Rusaliilor e numită « a Treimii » 
(Troiţkaia), iar Duminica Rusaliilor e indicată ca 
« Ziua Sfintei Treimi » (Den Sviatâi Troiţi)23%8. 

Aşadar, icoana Sfintei Treimi a lui Andrei 
Rubliov devine icoană de praznic prin legătura între 
Cincizecime şi taina Sfintei Treimi. 


Este necesar să precizăm că întâlnirea de la 
Mamvri a primit o interpretare trinitară încă din 
primele secole creştine. Una dintre cele mai 
frumoase este aceea a Sfântului Ambrozie al 
Milanului. 


Supus lui Dumnezeu cu credincioşie, râvnitor 
în slujire şi gata spre a sluji prin aceea că s-a 
arătat gata de a primi pe oaspeţi, Avraam a 
văzut Treimea în preînchipuire (in typo): 
întrucât a primit trei şi s-a închinat ca unuia, a 
legat ospitalitatea cu cinstirea lui Dumnezeu 


%% Ibidem, p. 183. 

(religio). Şi păstrând deosebirea persoanelor, le- 
a dat însă un singur nume, „Domnul“, aducând 
celor Trei o singură cinstire şi însemnând astfel 
o singură putere. 

Fiindcă nu învăţătura ci harul a vorbit în 
el. Şi aşa a crezut mai mult cel ce nu era învăţat 
decât noi care am fost învăţaţi. Fiindcă nimeni 
nu falsificase chipul (typum) adevărului. Şi, 
deşi vede trei, cinsteşte unitatea lor. Aduce trei 
măsuri de făină, însă jertfeşte un singur vițel, 
convins de faptul că o jertfă e de ajuns ca dar 
pentru cei trei: o singură jertfă pentru a dobândi 


harul a trei 2%. 


interpretările teologice au intrat în imnografia 


Bisericii. Astfel, de exemplu, Mitrofan al Smirnei 
(sec. al IX-lea) în canoanele sale închinate Sfintei 


Treimi descrie vizita lui Dumnezeu la Avraam. 


„Când de demult Te-ai arătat lămurit lui Avraam 
Trei lpostasuri dar Unul singur după Firea 


*% Ambrosius, De excessu fratris sui Satyri Il, 96 (PL 16, 1342 C) apud. Gabriel 
Bunge, Icoana Sfintei Treimi a Cuviosului Andrei Rubliov, trad. rom. de diac. 
loan Î. Ică jr., ed. Deisis, Sibiu, 1996, p. 39. 

Dumnezeirii, ai arătat în chip nepătrunsul cunoaşterii lui 
Dumnezeu. Cu credință Te lăudăm pe Tine, Dumnezeule 
Cel Linul stăpânitor şi în Trei străluciri”, 2% 

„În pământ străin fiind Avraam, s-a învrednicit a 
primi în chip pe Domnul Unul în Trei Ipostasuri Cel mai 
presus de ființă dar în chipuri bărbăteşti 21. 


În aceste texte Mitrofan al Smirnei rămâne 
fidel drumului deschis cu mult timp înainte de către 
Roman Melodul: Vechiul Testament conține „semne 
sfinte” a căror realitate a fost manifestată în Noul 
Testament??. Andrei Rubliov cunoştea foarte bine 
textele lui Mitrofan pentru că ele făceau parte din 
oficiul de noapte al duminicii. 


Din punct de vedere tehnic, panoul are 
dimensiunile în proporţia de 4:5. Potrivit lui Egon 
Sendler2%5, etapele de lucru s-au desfăşurat, foarte 
probabil, urmând o schemă riguros geometrică 
(anexa 36). După ce a fixat axa verticală a icoanei, 


20 Irmosul cântării a III-a, Canoanele Treimii, glas |, Octoih, ed. cit., p. 11]. 

21 Cântarea Vl-a, Canoanele Treimii, glasul al III-lea, Octoih, ed.cit., p. 197. 
21 Gabriel Bunge, icoana Sfintei Treimi a Cuviosului Andrei Rubliov, trad. în 
limba română de diac. loan [. ică jr., ed. Deisis, Sibiu, 1996, p. 43. 

4% Egon Sendler, op. cit. p. 108. 

artistul a format un pătrat trasând un arc de cerc cu 
centrul în A şi raza egală cu lungimea bazei AB, de la 
B către G: apoi un arc de cer de centru B şi cu aceeaşi 
rază, de la A către H. În acest pătrat înscrie cercul 
care va ritma întreaga compoziţie. Din mijlocul P al 
bazei, el trasează dou linii oblice spre C şi D, linii pe 
care vor fi desenaţi cei doi îngeri laterali. Două linii 
verticale ridicate din punctele de intersecţie ale 
liniilor oblice cu axa orizontală IK vor delimita 
spaţiul destinat îngerului din mijloc2%. Aşadar, 
icoana are la bază structură geometrică prestabilită, 
compoziţia nu pare deloc rece şi lipsită de viaţă, fapt 
datorat, probabil, şi uşoare: nerespectări a acestei 
structuri, figurile compoziţiei depăşindu-şi adeseori 
limitele geometrice. De pildă, capul îngerului din 
stânga este puțin ridicat deoarece îngerul din mijloc 
se înclină spre el. Este clar că pentru Andrei Rubliov, 
structura geometrică era doar un reper de echilibru 
al compoziţiei, reper pe care nu ezita să-l depăşească 
ori de câte ori teologia o cerea?%. 


+1 Egon Sendler, op. cit. pp. 108-109. 
25 Ibidem, p. 109. 

Aşadar, această icoană de mari dimensiuni 
(1,42/1,14m) ia ca punct de plecare şi de inspiraţie 
imaginea biblică a filoxeniei lui Avraam?*. Sunt 
înfăţişaţi trei Îngeri, aproape identici, aşezaţi în jurul 
unei mese albe pe care se găseşte o cupă. Deşi cei 
trei Îngeri sunt aproape identici, se pare că intenţia 
taincă a lui Rubleov nu a fost aceea de a reprezenta şi 
sublinia egalitatea naturii, ci mai ales atributele specifice 
celor trei persoane. Îngerii poartă sceptre şi tronând pe 
scaune aproape identice se bucură de asemenea de o 
egală cinstire (syndoxazomenos), precum învaţă textele 
liturgice urmând al doilea sinod ecumenic (381): 


„Stăpânie dumnezeiască, în unimea firii cu aceeaşi 
cinstire Te slăvesc în fețe; că Tu Viaţă fiind şi Dătător de 
viață, fără stricăciune eşti unul Dumnezeul nostru, şi nu 
este sfânt afară de Tine, Doamne. "2 


2 „( Avraam — n.n.) ridicându-şi ochii săi, a privit şi iată trei Oameni stăteau 
inaintea lui; şi cum l-a văzut, a alergat din pragul cortului său în 
întâmpinarea Lor şi s-a închinat până la pământ. Apoi a zis: Doamne, de am 
aflat har înaintea Ta, nu ocoli pe robul Tău! Se va aduce apă să Vă spălati 
picioarele şi să Vă odihniţi sub acest copac” (Facere 18; 2-3). 

27 Cântarea a HI-a, Canonul Sfintei Treimi, glasul ai II-lea, Octoih, ed. cit, p. 
108. 

Îngerul din centru şi cel din dreapta se apleacă 
uşor către Îngerul din stânga într-o atitudine de 
cuviinţă senină. Aici, Andrei Rubliov se detaşază de 
predecesorii săi prin faptul că îngerul din centru şi 
îngerul din dreapta sunt aplecaţi către cel din stânga 
şi întorc spre el privirea lor în timp ce îngerul din 
stânga îl priveşte pe cel din dreapta. Aceasta face ca 
îngerul din stânga să devină personajul la care se 
raportează celelalte şi care domină compoziţia. Prin 
portul său, prin expresia feţei si prin gesturi, el se 
dinstinge de ceelalţi doi Îngeri. În plus, faptul că stă 
drept în vreme ce ceilalţi doi sunt înclinați către el ne 
îndeamnă să credem că Îl reprezintă pe Tatăl. 
Hlamida sa aurită lasă să se întrevadă doar o parte 
din hitonul său de culoare albastru azur. Aceasta 
arată că Tatăl rămâne nevăzut pentru noi. În spatele 
îngerului din stânga se zăreşte o casă care face 
trimitere la loan 14, 2 : „în casa Tatălui Meu multe 


locașuri sunt”. 


Menţionăm aici faptul că Paul Evdochimov, în 
interpretarea pe care o face Troiţei lui Rubliov, 
susține că îngerul din mijloc ar fi Tatăi, cel din stânga 
Fiul iar cel din dreapta, purtând hlamidă verde — 

Duhul Sfânt. El se bazează şi pe o mărturie 
iconografică, o icoană datând din epoca lui Rubliov 
şi având aceiaşi compoziţie ca şi Troiţa sa. În această 
icoană, fiecare dintre cele trei Persoane are 
inscripționat numele, iar cea din mijloc este 
desemnată ca fiind Tatăl?*5. Pornind de la această 
mărturie, Paul Evdochimov construieşte întregul 
eşafodaj al interpretării sale. Cu toate acestea, 
credem că „dovada” de la care porneşte Evdochimov 
în stabilirea identităţii celor trei Persoane, nu este 
suficient de fermă. Mai plauzibilă este ipoteza lui 
Gabriel Bunge, potrivit căreia Îngerul din mijloc este 
Hristos. Bunge identifică numeroase reprezentări ale 
Filoxeniei lui Avraam, care, precedând cronologic 
icoana lui Rubliov, îl reprezintă clar pe Hristos ca 
fiind în mijlocul grupului”. Aceasta este, însă, doar 
premisa istorică a ipotezei. Ea se justifică în special 
prin interpretarea teologică desăvârşită pe care 
autorul menţionat o face în continuarea lucrării sale 
dedicată Troiţei marelui iconograf. 


48 Paul Evdochimov, Arta icoanei, o teologie a frumuseţii, trad. rom. de Grigore 
Moga şi Petru Moga, Ed. Meridiane, Bucureşti, 1993, p. 210. 
245 Vezi Gabriel Bunge, op. cit. pp. 26-30. 

Aşadar, conform intrepretării lui Gabriel 
Bunge, Îngerul central îl reprezintă pe Hristos. 
Veşmântul Său este un hiton de culoare roşu închis, 
ornat cu o bandă aurie. Este o culoare care arată 
natura umană pe care Hristos a asumat-o, înnoind-o. 
Este, de asemenea, o culoare regală. Mâna Sa dreaptă 
arată cupa care se găseşte pe masă, gest semnificând 
sacrificiul voluntar al Fiului. În spatele lui se ridică 
un arbore, simbol ai arborelui vieţii şi al lemnului 
crucii?%, Culoarea albastru închis a mantiei sale arată 
natura divină pe care slava Fiului ne-a revelat-o („Şi 
Cuvântul S-a făcut trup şi S-a sălăşluit între noi, şi 
am văzut slava Lui, slavă ca a Unuia-Născut din 
Tatăl, plin de har şi de adevăr” Jean 1, 14). 


Prin îngerul din dreapta, Rubliov redă imaginea 
Sfântului Duh. El se apleacă spre Tatăl de la care 
purcede*:. Se poate face o legătură cu textul de la loan 
15; 26: „Iar când va veni Mângâietorul, pe Care Eu Îl voi 
trimite vouă de la Tatăl, Duhul Adevărului, Care de la Tatăl 


purcede, Acela va mărturisi despre Mine”. 


=" Ibidem, p. 82, 
%! ibidem. p. 82. 

Hitonul său este de culoare albastru deschis iar 
hlamida sa verde deschis. Aceasta este culoarea vieţii şi 
trimite de asemenea către imnul Sfântului Duh: 


„Împărate ceresc, Mângâietorule, Duhul 
Adevărului. Carele pretutindenea eşti şi toate le plineşti, 
Vistierul Bunătăţilor şi Dătătorule de viață, vino şi te 
sălăşluieşte întru noi, şi ne curăteşte de toată întinăciunea 
şi mântuieşte, Bunule, sufletele noastre”. 

În spatele îngerului din dreapta se găseşte o 
stâncă ce ar putea fi interpretată ca simbolul 
pământului a cărui față este înnoită de către Duhul Sfânt 
(Ps. 103, 30pP2. 


Se poate percepe dinamismul unei uşoare 
mişcări circulare care animă pacea divină. Este 
dialogul intratrinitar care pleacă de la Fiul ce 
priveşte spre Tatăl în rugăciune. În acelaşi timp 
mâna dreaptă este orientată spre potir (care 
sugerează Patima Sa)” şi spre Duhul Sfânt. Acest 


*5 Ibidem. p. 82. 

** La origine, mâna dreaptă a Fiutui era închisă şi doar degetul arătător era 
orientat deasupra potirului către Duhul Sfânt. Copişiii icoanei au fost atât de 
uimiţi de un astfel de gest, încât, fără a-l înţelege, în toate reproducerile 
Troiţei au mai adăugat un deget mâinii lui Hristos. Mai mult, chiar şi 

gest laolaltă cu privirea sunt interpretate ca 
simbolizând cererea de trimitere în lume a 
Mângăietorului. Atitudinea Tatălui sugerează 
împlinirea rugăciunii Fiului. Gestul de 
binecuvântare pe care îl face privind spre Duhul este 
încuviințarea rugăciunii Fiului de a trimite Duhul 
Sfânt să desăvârşească lucrarea mântuitoare a Fiului. 
Cât despre Duhul Sfânt, acesta îşi pleacă smerit 
capul, subliniind consimţirea cu mâna Sa dreaptă 
coborâtă”. Desenul mâinii sugerează acoperirea 
delicată sub căuşul palmei, ca pentru a încălzi, a 
mângâia, a proteja. 


O interpretare complementară a icoanei 
lui Andrei Rubliov 


Astfel interpretează Gabriel Bunge celebra 
icoană a lui Rubliov. Credem că se poate merge chiar 
mai departe pe drumul deschis de Gabriel Bunge 
care vede în Troiță trimiterea în lume a Duhului 
Stânt. Pornim de la modul în care Rubliov realizează 


originalul a fost retuşat, adăugându-i-se un deget. Însă în felul acesta este 
deturnat sensul voit de Rubliov. Dintr-un gest de trimitere (a Duhului Sfânt) 
e] devine un gest simplu de binecuvântare. Vezi Gabriel Bunge, op. cif. p. 86. 
25 fbidem p. 89. 

perspectiva iconografică inversă. Ochiul privitorului 
îmbrăţişază în acelaşi timp ambele laturi exterioare 
al tronurilor laterale pe care sunt aşezaţi Tatăl şi 
Duhul Sfânt. Perspectiva inversă este subliniată şi de 
poziţia suporturilor pentru picioare ale celor două 
Persoane. Liniile lor direcționează (poate ca nicăieri 
într-o altă icoană) punctul de fugă în cel ce 
contemplă icoana. Dar, ceea ce acentuează cel mai 
mult perspectiva inversă este anatomia neobişnuită a 
picioarelor celor doi Îngeri laterali. Piciorul mai 
apropiat de privitor este vizibil mai mic decât 
celălalt, pe când, în mod „naturai” ar fi trebuit să 
pară egal sau chiar puţin mai mare. Există un singur 
loc spaţial în care, aflându-se privitorul, să aibă 
această viziune. Acest loc nu se află în afara icoanei 
ci înăuntrul ei, mai precis, în imediata vecinătate a 
potirului aflat pe marginea mesei. Astfel, sunt două 
puncte de fugă: unul aflat înaintea icoanei, la privitor 
şi altul oferit aceluiaşi privitor dar de data aceasta ca 
şi cum acesta s-ar afla lângă potirul euharistic. Avem 
aşadar, pe de o parte, sugestia îmbrăţişării întregii 
icoane (prin vederea ambelor laturi exterioare a 
tronurilor laterale) iar pe de altă parte, avem sugestia 
proiectării propriei persoane în mijlocul Sfintei 

Treimi. Icoana este astfel alcătuită ca şi cum cele trei 
Persoane vin către noi şi le contemplăm oarecum 
înțăuntrul nostru, ca şi cum şi-ar fi făcut locaş la noi şi, 
în acelaşi timp ca şi cum propria noastră persoană s- 
ar afla în mijlocul celor Trei lângă potirul euhristic. 


„Dacă Mă iubeşte cineva, va păzi cuvântul Meu, şi 
Tatăl Meu îl va iubi, şi vom veni la el şi vom face locaş la 
e!” (loan 14; 23). 

Această intrepretare nu contrazice întru nimic 
interpretarea lui Gabriel Bunge ci doar o aduce într- 
un plan personal. Dacă Gabriel Bunge are inspiraţia 
de a vedea în această icoană trimiterea în lume a 
Duhului Sfânt, o putem, de asemenea, contempla şi 
ca icoană a întâlnirii personale cu Sfânta Treime, 
întâlnirea cu Tatăl, prin Fiul, în Duhul Sfânt. 
Contemplată astfel, icoana ne lasă să înţelegem şi de 
ce Andrei Rubliov renunţă la reprezentarea lui 
Avraam şi a celorlalte personaje. Filoxenia lui 
Avraam devine Filoxenia fiecăruia dintre noi. Un 
Avraam tainic devine fiecare dintre cei care, 
contemplând icoana şi „ridicându-şi ochii săi, a privit şi 
iată trei Oameni stăteau înaintea lui”; şi cum l-a văzut, a 
alergat din pragul cortului său în întâmpinarea Lor şi s-a 

închinat până la pământ” Apoi a zis: « Doamne, de am 


7 
. 


aflat har înaintea Ta, nu ocoli pe robul Tău! » 


Evocând această celebră icoană, subliniem 
faptul că a fost destinată unui iconostas. Or, după 
cum mărturiseşte Paul Eydocimov, „se poate spune 
cu certitudine că nu există în nici o altă parte ceva 
asemănător în privinţa puterii de sinteză teologică, a 
bogăției simbolismului şi a frumuseţii artistice” 255. 
Dacă pictorul este deopotrivă genial şi sfânt, forţa 
mesajului său devine extraordinară. lconograful 
recunoaşte în propria sa creaţie o frumuseţe care îl 
depăşeşte şi care devine pentru el însuşi, autorul său, 
o cale de contemplaţie2**. 

Este cunoscută mărturia care ne vine de la 
Sfântul Iosif de Volokalamsk (1440-1515) care se 
referă la amintirile lui Spiridon, Stareţ al mănăstirii 
Sfântul Serghie, amintiri care duc către anul 1478: 


„Sfântul Andronic strălucea de mari virtuţi, şi 
împreună cu el erau ucenicii săi, Sava şi Alexandru, şi 


%5 Paul Evdochimov, op. cit. p. 210. 
2 Este unul dintre motivele pentru care icoana nu poartă semnătura 
iconografului. 

faimoşii iconari, Daniil şi ucenicul său Andrei, şi multi 
alții. Aceştia aveau asemenea virtuți şi asemenea râvnă 
spre postire şi spre vietuirea monahală, că s-au împărtăşit 
într-atât de harul dumnezeiesc şi au înaintat astfel în 
iubirea dumnezeiască încât nu se mai îngrijeau niciodată 
de cele pământeşti şi mintea şi gândurile lor şi le ridicau 
pururea spre lumina dumnezeiască şi nematerialnică iar 
ochiul lor sensibil îl ridicau mereu spre chipurile pictate 
cu culori materiale ale Domnului, ale Preacuratei Sale 
Maice şi ale tutror Sfinţilor. De aceea, chiar şi de 
praznicul luminoasei Învieri a lui Hristos ei şedenu pe 
scaune în faţa dumnezeieştilor şi preacuratelor icoane şi 
priveau neîntrerupt la ele, umplându-se de bucurie şi 
strălucire dumnezeiască. Şi făceau aşa nu numai în 
această zi, ci şi în celelalte zile în care nu pictau. Pentru 
aceasta Domnul Hristos i-a şi preamărit în ceasul morții. 
Mai întâi a murit Andrei, după care însă s-a îmbolnăvit şi 
prietenul său Daniil; iar când acesta şi-a dat duhul, l-a 
văzut pe prietenul său Andrei în mare slavă chemându-l 


- na 


cu mare bucurie în fericirea veşnică şi nesfârşită 2%. 


%7 |. Muller, Die dreifaltigkeitsikone des Andrâ Rubljow, Miinich, 1990, p. 45, G. 
Bunge, op. cit. p. 56. 

3.10. „Cinul” de la Zvenigorod 


Un document din secolul al XVIII-lea 
menţionează acest cin%* în inventarul mânăstirii 
Savvin-Storojevski”*. Dat  tiind faptul că 
dimensiunile icoanelor sunt prea mari în raport cu 
dimensiunile bisericii de piatră Naşterea Maicii 
Domnului din cadrul acestei mânăstiri, se pare că 
acest cin ar fi fost pictat pentru o biserică de lemn 
ridicată înaintea anului 1406. Nu ştim cum arăta acea 
biserică dar distanţa dintre stâlpii interiori orientali 
trebuie să fi fost destul de mare pentru a cuprinde 
un Deisis de genul acesta. 

Doar trei icoane s-au păstrat din acest cin până 
în zilele noastre: lisus Pantocrator, Arhanghelul 
Gavriil şi Apostolul Pavel. Dacă ne gândim că în 
stânga şi în dreapta Mântuitorului se aflau icoanele 
„obligatorii” — Maica Domnului şi loan Botezătorul 
iar icoanele Arhanghelului Mihail şi Apostolului 
Pavel trebuie să fi avut o corespondenţă simetrică în 
icoanele Arhanghelului Gavriil şi Apostolului Petru, 


*8 Termenul cin este un cuvânt slavon care înseamnă rang, registru. 
Registrul Deisis este numit în tradiţia rusă cin. 

%9 Cf, Nathalie Labreque - Pervouchine, L'iconostase :une evolution historique 
en Russie, Les €ditions Bellarmin 8100, boulevard Saint-Laurent, Montreal, 
1982, p. 137. 

numărul iniţial al icoanelor cinului trebuie să fi fost 
de cel puţin şapte. 

Cele trei icoane păstrate ale cinului sunt 
busturi. În acea epocă acestea erau cele mai 
răspândite în Rusia. Noutatea adusă de Rubliov 
constă în primul rând în mărimea neobişnuită a 
icoanelor. Icoana Mântuitorului măsoară 1,58/1,06m, 
cea a Arhanghelului Mihail 1,58/1,08m iar cea a 
Apostolului Pavel 1,60/1,09m. 


Icoana Mântuitorului de la Zvenigorod 
(anexa 37) 

Cum, unele părţi din icoană s-au deteriorat 
iremediabil, putem să ne facem o idee despre felul 
cum arăta iniţial, doar făcând o comparaţie cu copiile 
făcute înaintea primei jumătăţi a secolului al XV-lea, 
după icoanele pictate de Rubliov: Cinul Oblatchny cu 
cinci figuri, de la mânăstirea Nikolski şi Cinul 
Pokrovski cu şapte figuri, al bisericii Pokrov din 
cimitirul Rogojski. 


Există originalitate în icoana Mântuitorului 
sau în celelalte icoane din cinul de la Zvenigorod? La 
prima vedere, nu. Rubliov urmează conştiincios 

canoanele iconografice prestabilite. Mântuitorul este 
înfățişat frontal, privind în faţă. Potrivit lui V. 
Plouguin, părţile deteriorate din icoană pot fi 
reconstituite cei mai bine după cea mai bună copie a 
acestei icoane, anume cea aflată la mânăstirea 
Nikolski. În acea copie, Hristos ţine Evanghelia 
deschisă la cuvintele: „Nu judecați după înfățișare, ci 
judecaţi după dreptate. Căci cu judecata cu care 
judecaţi, veţi fi judecaţi şi cu măsura cu care 
măsuraţi vi se va măsura”. Sunt două versete din 
evanghelii diferite: loan 7,24; Matei 7,2. Comentatorii 
ruşi ai icoanei?% (poate şi datorită cadrului ideologic 
comunist cu totul nefavorabil afirmării teologiei 
icoanelor) interpretează acest text, coroborat cu 
privirea blândă a lui Hristos, drept un semn al 
sensibilităţii artistului la evenimentele tragice ale 
timpului său. Nu credem că această interpretare este 
eronată decât în măsura în care este unilaterală. 
Trebuie să avem în vedere că Rubliov era un om 
dedicat idealului monahal suprem, theosis -— 
îndumnezeirea. Icoanele sale nu aveau drept prim 


% Vezi V. Pluguin, Mirovozzrenije Andreja Rubleva. Dreunerusskaja zivopis” kak 
istoriceskij istocuik (Viziunea lui Andrei Rubliov asupra lumii. Arta rusă 
veche — sursă istorică), Izd. Mosk. Univ, 1974 p. 32. 

scop îmblânzirea clasei exploatatoare spre binele 
celor exploataţi. Ele nu urmăreau ameliorarea tipului 
uman sau social, caracteristic unei epoci anume ci 
dădeau mărturie despre chipul lui Dumnezeu în om, 
despre frumuseţea plinătăţii harului. Contemplarea 
lor deştepta dorul după chipul lui Dumnezeu, după 


Asi 


„frumuseţea cea dintâi” a omului. 


Dacă ne întrebăm ce anume face ca icoana 
Mântuitorului de la Zvenigorod să fie deosebită de 
multe alte icoane, răspunsul este acesta: privirea. 
Privirea lui Hristos din Icoana Mântuitorului de la 
Zvenigorod nu poate fi descrisă cu termeni 
psihologici deşi încercările de descriere a icoanei au 
rămas cantonate în spaţiul psihologiei umane. Nu 
este aspră, nu este duioasă, nu este blândă. Nu este 
privirea unui om ci a Dumnezeului-Om care îşi 
contemplă în fiecare om propriul său chip. În această 
icoană raportul icoană - privitor se răstoarnă. Nu 
atât omul contemplă chipul lui Dumnezeu cât mai 
ales Dumnezeu contemplă în om chipul Său aşa cum 
ar fi el vindecat de patimi şi luminat de har. „Nu 
judecaţi după înfăţişare...”, spune [ristos. El însuşi 
nu judecă după înfăţişare; privirea Lui nu caută ochii 

celui aflat înaintea icoanei, nu caută aparenţa, faţa 
văzută a lumii şi a omului ci acea realitate spirituală 
pe care a făcut-o accesibilă omului din fața Lui, 
realitate despre care icoana Sa dă mărturie. 

Mai mult decât oricare alt iconograf, Rubliov a 
ştiut într-atât să redea frumuseţea chipului lui 
Hristos, frumusețea omului îndumnezeit, încât 
năzuinţa acestei frumuseți îi devine omului cel mai 
aspru judecător. Frumuseţea chipului omenesc 
transfigurat de prezența harului este oglinda care 
prin contrast induce conştientizarea  urâţeniei 
chipului desfigurat de patimi. 

„Nu judecaţi după înfăţişare ci judecaţi după 
dreptate!”. Dreptatea după care trebuie făcută 
judecata este dreptatea lui Dumnezeu. Sensul ei îl 
descoperă Apostolul Pavel: 

„Dar dreptatea lui Dumnezeu vine prin 
credinţa în lisus Hristos, pentru toţi şi peste toți cei 
ce cred, căci nu este deosebire. Fiindcă toţi au 
păcătuit şi sunt lipsiţi de slava lui Dumnezeu; 
Îndreptându-se în dar cu harul Lui, prin 
răscumpărarea cea în Hristos lisus.Pe Care 
Dumnezeu L-a rânduit (jertfă de) ispăşire, prin 
credinţa în sângele Lui, ca să-Şi arate dreptatea Sa, 

pentru iertarea păcatelor celor mai înainte făcute” 
(Romani, 3; 23-25). 


Icoana Arhanghelului Mihail (anexa 38) 

Este, cu siguranţă, una dintre cele mai 
impresionante reprezentări de acest fel. Rubliov 
pictează un arhanghel cu trăsături isihaste, o fiinţă 
interioară nefragmentată, oarecum omogenizată şi 
devenită integral capabilă de linişte (hesychia). Pe 
chipul lui se citesc delicateţe şi blândeţe de un cu 
totul alt ordin decât cele psihologice. Nimic nu dă 
senzaţia de pasivitate. Contemplaţia nu este 
pasivitate ci acţiune în cel mai înalt grad, participare 
la viaţa lui Dumnezeu. Totul este pace lăuntrică şi 
tăcere. În fapt, aşa cum arată părintele Andrei 
Scrima, 

(...) isihia, ca experienţă spirituală, are două 
componente: făcerea şi pacea. Prima nu trebuie 
confundată cu muţțenia, ea nu e nicidecum 
retragere din faţa cuvântului, ceea ce ar putea 
reprezenta o greşală, o abdicare sau pur şi 
simplu o comoditate. Tăcerea merge mai 
departe decât condiţionările ei exterioare. Ea 
constă, în primul rând, în depăşirea oricărei 

dihotomii între spirit şi cuvânt, acea dihotomie 
între subiect şi obiect care, tocmai ea, generează 
dis-cursul (în care e conținută ideea dualității, a 
separării). Apoi, în protunzimile tăcerii, are loc 
uimirea: în faţa realității ultime, cuvântul nostru 
nu poate decât să tacă. Numai tăcerea e, în acest 
caz, semnificativă 27. 


Asemănarea cu chipurile îngerilor Troiei lui 
Rubliov este evidentă dar merge până la un punct. 
Pe chipurile acelora se poate discerne o anume 
majestate a  atotputerniciei. Faţa arhanghelului 
Mihail trădează incandescenţa calmă a rugăciunii 
îndărătul căreia se presimte lacrima harului. „Cum 
sunt aceste lacrimi — se întreabă Sfântul Grigorie 
Palama — cărora rugăciunea le este maică şi fiică? Nu 
sunt dureroase şi amare şi muşcătoare prin fire celor 
ce au gustat de curând din fericitul plâns, iar celor ce 
s-au bucurat de el din plin nu li se prefac în dulci şi 
nedureroase?”22. Ochiul senin al inimii străpunse de 
har, privirea arhanghelului contemplă oarecum 


21 Andre Scrima, Despre isihastu...., pp. 127-128. 
22 Sfântul Grigorie Palama, Despre rugăciune, în „Filocalia”, vol. VII, ed. cit., 
p. 230. 

lăuntric adâncul insondabil al lui Dumnezeu „cel ce 
face pe îngerii Săi duhuri şi pe slugile sale pară de 
foc” (Ps. 103; 5). 

Andrei Rubliov a realizat această icoană după 
aşa numită teorie celor trei cercuri%3. Capul 
arhanghelului acoperă desăvârşit suprafaţa cercului 
cu raza de două module (anexa 39). Axa nasului 
formează cu axa ochilor un unghi drept, datorită 
faptului că reprezentarea feţei nu este făcut în 
adâncime (în relief) ci în „planimetrie”. Acest mod 
de reprezentare a chipului este premisa caracterului 
său transparent; el se deschide către privitor iar curba 
capului devine plină de forţă şi sens. 


Icoana Apostolului Pavel (anexa 40) 

Pe chipul lui Pavel se citeşte „gândul lui 
Hristos” (| Cor. 2; 16) despre care le vorbea 
corintenilor. Este vorba de jertfa de sine, lucru pe care 


23 Erwin Panofsky a iansat această teorie care îşi află originea într-un 
manuscris datând de la începutul secolului al XIEI-lea, atat la Biblioteca de 
Stat din Hamburg. Aceasta este unica mărturie medievală ce explică 
proporţiilor feţei şi ale capului cu ajutorul schemei celor trei cercuri. 
Manuscrisul este occidental dar inspiraţia sa este bizantină (vezi Egon 
Sendler, Icoana, imaginea nevăzutului, traducere din limba franceză de loana 
Caragiu ş.a., editura Sophia, Bucureşti, 2005, p. 119). 

24 Este vorba de cercul cel mai cuprinzător, a cărui rază este egală cu 
diametrul celorlalte două cercuri înscrise în el. 

îl clarifică în epistola către filipeni: "Gândul acesta să 
fie în voi care era şi în Hristos lisus, Care, Dumnezeu 
fiind în chip, n-a socotit o ştirbire a fi El întocmai cu 
Dumnezeu, ci S-a deşertat pe Sine, chip de rob luând, 
făcându-Se asemenea oamenilor, şi la înfăţişare 
aflându-Se ca un om, S-a smerit pe Sine, ascultător 
făcându-Se până la moarte, şi încă moarte pe cruce” 
(Filp. 2; 5-8). Chipul lui exprimă uimirea calmă, 
doxologică, înaintea tainelor dumnezieşti, 
înţelepciunea acestei cunoaşteri. Pe aceasta o şi 
propovăduia apostolul: “Înţelepciunea o propovăduim 
la cei desăvârşiţi, dar nu înțelepciunea acestui veac, 
nici a stăpânitorilor acestui veac, care sunt pieritori, ci 
propovăduim înțelepciunea de taină a lui Dumnezeu, 
ascunsă, pe care Dumnezeu a rânduit-o mai înainte de 
veci, spre slava noastră (1 Cor. 2; 6-7). Ce este această 
înţelepciune dacă nu harul Duhului Sfânt de care nu 
doar o dată vorbeşte şi apostolul Pavel şi asupra cărora 
vor insista atât de mult scriitorii isihaşti? Harul este cel 
care „vorbeşte omului cu şi îl face capabil să 
experimenteze misterul lui Dumnezeu, să îl guste, să îl 
sesizeze nu numai cu inteligenţa, ci cu toate nivelurile 
fiinţei lui”255, 


25 Andre Scrima, Despre isihasm... p.147. 

CAPITOLUL 4 
Iconostas şi Euharistie. Semnificaţia 
teologică a iconostasului 


Unul dintre cele mai grave aspecte referitor la 
Taina Fuharistiei a fost renunţarea la lectura cu voce 
tare a rugăciunilor euharistice. Prin aceasta, poporul 
credincios a fost privat de extraordinara frumuseţe şi 
bogăţie teologică conţinute în aceste rugăciuni. Mai 
mult chiar, sensul Sfintei Liturghii a fost estompat. 
Alexandre Schmemann a pus foarte bine în evidenţă 
paradoxul situaţiei: „de secole, poporul lui 
Dumnezeu, laicii pe care apostolul Petru îi numeşte « 
seminţie aleasă, preoţie împărătească, neam sfânt, 
popor agonisit de Dumnezeu » (IL Petru, II, 9), nu 
aud, şi de aceea nu cunosc rugăciunea tuturor 
rugăciunilor prin care se săvârşeşete Taina şi prin 
care se împlineşte însăşi esenţa şi chemarea Bisericii. 
Toţi cei care se roagă aud ecfonise separate şi fraze 
fragmentate. Legătura dintre ecfonise şi fragmente, 
şi uneori chiar sensul acestora rămân pentru ei de 

neînțeles, ca de exemplu: „cântare de biruinţă 
cântând, strigând, glas înălţând şi grăind...”26, 

Ceea ce ne propunem să demonstrăm în acest 
capitol este faptul că, după ce rugăciunile euharistice 
s-au scufundat în tăcere, programul iconografic al 
iconostasului s-a dezvoltat în aşa manieră încât a 
asumat conţinutul teologic al acestora, devenind, s- 
ar putea spune, o rostire vizuală a canonului 
euharistic. De asemenea, în special registrul Deisis al 
iconostasului a reuşit să transpună vizual specificul 
rugăciunii euharistice: rugăciunea de mulțumire 
doxologică, de  mijiocire agapică pentru toată 
făptura. 


4.1. Rostirea rugăciunilor euharistice 
în primele secole creştine 


Este evident că rugăciunile euharistice erau 
pronunţate cu voce tare în primele veacuri creştine. 
Mântuitorul lisus Hristos nu a mulţumit în secret la 
Cina cea de Taină: „lar pe când mâncau ei, lisus, luând 
pâine şi binecuvântând, a frânt şi, dând ucenicior, a zis: 
Luaţi, mâncaţi, acesta este trupul Meu.” (Matei 26; 26). 


%€ Alexander Schmemann, Fuharistia, Ed. Anastasia, Bucureşti, f.a., p. 176. 

De asemenea, apostolii nu au ascuns cuvintele 
rugăciunilor: „Şi zicând acestea şi luând pâine, a 
mulțumit lui Dumnezeu înaintea tuturor şi, 
frângând, a început să mănânce” (Fapte 27; 35). 
Exemplele ar putea continua. 


Pentru perioada primelor veacuri creştine, 
pronunţarea cu voce tare este susținută de faptul că 
rugăciunile euharistice au fost redactate la persoana 
l-a plural. Aceasta indică faptul că preotul asuma 
întreaga comunitate”. Prin structura lor dialogică, 
rugăciunile  euharistice exprimă  concelebrarea 
preotului şi a poporului. Adunarea aderă la fiecare 
rugăciune prin Amin. Fiecare dintre ele este 
pronunţată în numele nostru (în afara unei rugăciuni 
a preotului pentru el însuşi, citită în timpul Imnului 
heruvimic)?%. Conţinutul tuturor rugăciunilor pune 
în evidenţă dialogul dintre Dumnezeu şi comunitate: 
„Pentru toate acestea multumim [ie şi Unuia-născut 


%? Panagiotis Trembelas, L'audition de l'anaphore par ie peuple, în 1054- 
1954, L'âglise et les eglises - Etudes et travaux sur Unită chretienne offerts A 
Dom Lambert Beauduin, Edititions de Chevetogne, 1955, p. 209. 

28 A. Schmemann, op. cit. p. 20. 

Fiului Tău şi Duhului Tău celui Sfânt, pentru toate 
pe care le ştim şi pe care nu le ştim..." 2%. 

Există de asemenea alte argumente, precum de 
pildă traducerea etiopiană a Tradiţiei apostolice a lui 
Ipolit. În această versiune există o indicație care 
probează că în epoca lui Ipolit, anaforaua era încă 
recitată cu voce tare: „Nu este nevoie ca episcopul să 
învețe pe de rost cuvintele ci trebuie să le pronunțe 
clar şi atent”270. 

Eusebiu de Cezareea ne furnizează o altă 
mărturie în a sa Istorie Bisericească?! cu privire la un 
creştin care fusese botezat de către eretici dar care 
trăise apoi în comuniune cu Biserica apostolică. Se 
punea întrebarea dacă botezul primit la eretici putea 
fi recunoscut. Episcopul Dionisie al Alexandriei îl 
recunoaşte şi expune raţiunea care îl determinase să 
o facă: „El ascultase, într-adevăr Euharistia, 
răspunsese Amin, stătuse în picioare înaintea mesei 
şi întinsese mâinile pentru pentru a primi această 


*2 Rugăciune din Liturghia Sfântului loan Gură de Aur, Liturghier, ed. cit. p. 
160. 

1% Charles Harris, Lihirgy and Worship, Londres, 1947, p. 786 apud. 
Panagiotis Trembeias, L'nudition de V'anaphore par le peuple, în „1054-1954, 
L'âglise et les eglises - Etudes et travaux sur l'Unite chretienne offerts ă Dom 
Lambert Beauduin”, p. 211. 

1 Eusebe de Cesaree, Histoire ecclesiastique, S.C. 41, 1955, VII, 9, p. 144. 

sfântă hrană, fusese mult timp părtaş Trupului şi 
Sângelui Domnului Nostru; nu aş fi îndrăznit să îl 


înnoiesc de la început”. 


4.2. Novela 137 a Împăratului Iustinian 
şi efectul ei (anexa 1) 


Din nefericire, câteva secole mai târziu, 
situaţia va fi total diferită. Astfel, Împăratul 
Iustinian, în ultimul său an de viaţă a considerat 
necesar să intervină printr-o novella pentru a corija o 
situaţie pe care o credea vătămătoare pentru poporul 
credincios: imposibilitatea de a asculta rugăciunile 
euharistice. Novela 137 a lui lustinian, datează din 26 
martie 565: „...poruncim ca toţi episcopii şi preoţii să 
facă dumnezeiasca Ofrandă şi rugăciunea de la 
Sfântul Botez nu în tăcere, ci cu glas auzit de 
preacredinciosul popor, pentru ca şi de aici sufletele 
celor care le ascultă să se scoale spre o mai mare 
străpungere (a inimii) şi spre lauda Stăpânului 
Dumnezeu. (...)De aceea, aşadar, se cuvine ca 
rugăciunea de la Sfânta Ofrandă şi celelalte 
rugăciuni să fie oferite cu glas tare de preacuvioşii 
episcopi şi preoţi Domnului nostru lisus Hristos 
Dumnezeul nostru împreună cu Tată! şi cu Duhul 

Sfânt. Bine ştiind preacuvioşii preoţi că dacă trec cu 
vederea ceva din acestea vor avea de dat răspuns şi 
la înfricoşătoarea judecată a Marelui Dumnezeu şi 
Mântuitorului nostru lisus Hristos, dar nici noi 
cunoscând acestea nu vom avea linişte, nici nu le 
vom lăsa nerăzbunate. (...)?72. 

Analizând textul, L.. Bouyer trage concluzia că 
împăratul vede în practica recitării în şoaptă a 
rugăciunilor doar o neglijenţă intolerabilă care 
trebuie să fie înlăturată. În acelaşi timp este evident 
că insistența imperială denotă faptul că practica 
respectivă trebuie să fi fost deja generală??. 


Nu putem decât să presupunem cu privire la 
efectul novelei 137. Se pare că a avut un efect limitat. 
Conform unei informaţii furnizată de către loan 
Moshu, în vremea publicării novelei lui Iustinian 
existau încă preoţi care aveau obiceiul de a pronunţa 
rugăciunile cu voce tare. Proba constă într-o 
povestire ai cărei protagonişti - nişte copii, 
cunoşteau pe de rost rugăciunile euharistice pentru 


>" Traducerea noveiei este preluată din lucrarea lui Kari Chiristinn Felmy, 
De la Cina de Taină in Dumnezeinsca Liturghie a Bisericii Ortodoxe — trad. 
Românească, Deisis, Sibiu, 2004, pp. 129-132. 

2 L. Bouyer, Encharistie, Paris, 1966, p. 357. 

că le ascultau adesea recitate. Săvârşind Liturghia în 
joacă, în urma rostirii cu voce tare a anaforalei s-a 
pogorât foc din cer, care a mistuit pâinile şi chiar şi 
pietrele pe care copiii aduceau jertfa. lar pe acel loc, 
pe care copiii au fost martorii acestei minuni, mai 
târziu s-a contruit o mânăstire. „S-a întâmplat că acel 
care o făcea pe preotul să ştie pe de rost anaforaua, 
pentru că este obiceiul în Biserică, ca la Sfintele 
Slujbe, copiii să stea în faţa sfântului altar şi să se 
împărtăşească cu Sfintele Taine, îndată după clerici. 
Şi pentru că în unele locuri preoţii obişnuiesc să 
rostească cu glas mare rugăciunile, s-a întâmplat ca 
aceşti copii să înveţe rugăciunea sfintei anaforale, 
din faptul că aceasta a fost rostită cu glas mare 
neîncetat”274. 


Cu toate acestea, de la sfârşitul secolului al 
VIII-lea (aşa cum dă mărturie codexul Barberini care 
este datat în jurul anului 800), o parte majoră a 
euharistiei bizantine, în ciuda prescripţiilor şi 
amenințărilor imperiale, erau rostite puvoTixac, 
(tainic,  şoptit). Însăşi indicaţiile  tipiconale 


* loan Moshu, Limonariu sau Livada duhovnicească, trad. rom., Teodor 
Bodogae, Ed. Episcopiei Alba-lulia, Alba-lulia, 1991, p.192. 

menţionează cuvântul uvorikawc ca o indicație 


pentru săvârşitor. 


4.3. Cauzele care au condus la lectura 
în taină a rugăciunilor 

L. Bouyer susține o teză a lui I. Hanssens?%, 
lansată deja pentru prima oară de către Dom Claude 
de Vert în secolui al XVIII-lea. Astfel, starea actuală 
ar fi fost cauzată de înmulţirea numărului cântărilor 
colective, fapt care a determinat celebranţii să 
urmeze rostirea rugăciunilor cu voce joasă de fiecare 
dată când corul cânta. Apoi reluau cu voce tare 
cuvintele care declanşau o nouă intervenţie corală. 
Este ipoteza unei pure neglijenţe determinată de o 
regretabilă rutină clericală care tindea inerţial spre 
grăbirea sfârşitului slujbelor. L. Bouyer afirmă de 
asemenea că s-ar putea presupune un proces de 
cauzalitate reciprocă: cânturile corale, dezvoltându- 
se, au dat primul pretext unei recitări expeditive, 
încete şi grăbite din partea preotului. În replică, acest 
fapt a favorizat „o extensie a cântărilor corului, în 
aşa fel încât nu era necesar a rămâne în final decât 


75 1.M.Hanssens, Institutiones hturgicae de ritibus orientalibus, tomus III, 
pars altera, Roma, 1932, p. 484; L. Bouyer, Eucharistie, Paris, 1966, p. 358. 

câteva ecfonise scurte ale preotului, punctând o suită 
de cântări?7€. 


Într-un articol! dedicat acestui subiect, 
profesorul de Teologie Liturgică, Nicolae Necula are 
o opinie echilibrată, întrucâtva asemănătoare celei de 
mai sus: „Începând din secolul al V-lea şi până în 
secolul al XIV-lea, Liturghia se dezvoltă ajungând la 
forma complexă de astăzi, prin adăugarea de noi 
piese, în general imne, rituri şi ceremonii, datorită 
dezvoltării teologice şi necesităţilor misionare ale 
Bisericii. În special imnele au fost acelea care s-au 
impus în rânduiala Sfintei Liturghii, ca expresie a 
învăţăturii de credinţă şi care formează astăzi 
răspunsurile liturgice. Lungindu-se rânduiala Sfintei 
Liturghii, ea a fost greu de urmărit. De aceea, pentru 
a înlătura lungimea exagerată şi oboseala de a o 
urmări în totalitatea ei, rugăciunile care erau rostite 
cu voce tare au început să fie rostite de acum înainte 
în taină, urmând ca din ele să se audă doar 
sfârşiturile lor, numite cu un termen tehnic vosglasuri 
sau ecfonise şi rugăciunea de la sfârşit numită „a 
amvonului”. La acestea s-au adăugat ecteniile care 


2% L. Bouyer, op. cit. p. 358. 

au rămas să se rostească în continuare în auzul 
tuturor. În felul acesta, slujba Sfintei Liturghii a 
căpătat un caracter dublu, adică o parte săvârşită în 
altar de către slujitori în taină, iar alta în restul 
bisericii de către credincioşi, cântăreţi şi diaconi, în 
văzul şi auzul tuturor”27. 


Joseph  Dwirnyk crede că „era purtată 
permanent în minte grozăvia păcatului, fapt pentru 
care era încercată o anume stânjeneală înaintea 
misterelor creştine. Era firesc, deci, ca aceasta să fie 
urmată de o teamă plină de reverență înaintea 
altarului, tronul lui Hristos, înaintea acestui « sfânt şi 
înfricoşător scaun »"%8. E] afirmă că această stare de 
spirit se poate distinge în formularul liturgic al 
Sfântului Vasile cel Mare. Opinia noastră este că 
viziunea lui Dwirnyk este, totuşi, unilaterală. Este 
adevărat (şi aici Dwirnyk are dreptate) că 
rugăciunile invită la conştientizarea stării de păcat, 
dar, în acelaşi timp ele cheamă şi la conştientizarea 
infinitei iubiri divine. Acestea sunt două coordonate 


277 Nicolae Necula, Este necesară şi folositoare citirea cu voce tare a rugriciunilor 
din rânduiala Sfintei Liturghii?, în „Tradiţie şi înnoire în slujirea liturgică”, vol. 
III, EIBMBOR, Buciareşti, 2004, pp. 148-149. 

*% Joseph Dwirnyk, op. cit. p. 28. 

esenţiale ale rugăciunii creştine, coordonate ilustrate 
minunat în anaforaua Sfântului Vasile cel Mare. 
Taina mântuirii omului nu apare unilateral ca un 
muysterium tremendum, mister înfricoşător, înaintea 
căruia omul se cutremură, ci apare, mai curând o 
taină a uimirii euharistice, taina uimirii întru 
mulțumire şi slăvire înaintea infinitei milostiviri cu 
care Dumnezeu Se pleacă spre om, în ciuda 
nevredniciei acestuia. Se poate constata acest lucru 
chiar din prima frază a anaforalei, care, prin 
invocarea succesivă a mai multor nume divine, 
conduce gradual către o intimitate spirituală din ce 


în ce mai mare: 


Cel ce eşti, Stăpâne, Doamne, Dumnezeule, 


Părinte, Atotţiitorule cel închinat, .... 


Preotul începe, aşadar, prin a-L. invoca pe 
Dumnezeu cu numele descoperit lui Moise, nume pe 
care evreii din tradiţia iudaică târzie îl socoteau atât 
de înfricoşător încât nu cutezau să-l rostească (aici se 
justifică expresia mysterium tremendum). Continuă 
apoi cu invocarea Lui ca Stăpân, deci, cu intrarea în 
relaţie cu E] de pe treapta de rob al Său, lucru deloc 

degradant în logica teologică, fiind, dimpotrivă, 
condiţia primirii înfierii divine, al cărei har este 
afirmat ceva mai departe prin chemarea lui 
Dumnezeu ca Părinte Atotţiitor?79. 


A lăuda, a binecuvânta, a mulţumi Domnului 
înseamnă a asuma atitudinea firească a omului creat 
după chipul lui Dumnezeu şi, în ultimă instanță, 
atitudinea specifică stării de îndumnezeire. În starea 
de cădere a urmaşilor lui Adam, asumarea acestei 
atitudini este condiţionată şi de păstrarea inimii 
înfrânte şi sufletului smerit, expresii care sintetizează 
asceza creştină al cărei unic scop constă în reuşita 
deschiderii către har prin permeabilizarea inimii 
învârtoşate. 

(...) vrednic cu adevărat şi drept şi cuvenit lucru 
este pentru marea cuviință a sfințeniei Tale, pe Tine a Te 
lăuda, Ţie a-Ţi cânta, pe Line a Te binecuvânta, Ţie a ne 
închina, Ţie a-Ţi mulțumi, pe Tine a Te slăvi, Cel ce 
singur eşti Dumnezeu cu adevărat, şi Ţie a-Ţi aduce 


7 În logica teologică a traseului ascetic creştin, asumarea stării de rob al lui 
Dumnezeu coincide cu dobândirea înfierii dumnezeieşti. În Pilda fiului 
risipitor, revendicarea în pocăință a stării de rob nu dobândeşte decât 
reconfirmarea stării de fiu. 

această slujbă duhovnicească a noastră, cu inimă înfrântă 
şi cu suflet smerit; (...). 

Acest Dumnezeu, „Cel ce este”, ni s-a 
descoperit în final ca Tată, precum arată prima frază 
care poate fi socotită o reactualizare vie, personală, a 
istoriei revelaţiei divine. Geniul teologic al acestei 
rugăciuni provine şi din reliefarea echilibrată atât a 
transcendenței divine cât şi a iubirii desăvârşite, 
personale, întru care El ni se face accesibil ca Tată. Pe 
de o parte, Stăpân al tuturor, Domn al cerului şi al 
pământului şi a toată făptura cea văzută şi cea nevăzută, 
Cel ce şade pe scaunul slavei şi priveşte adâncurile, Cel ce 
este fără de început, nevăzut, neajuns, necuprins, 
neschimbat... . Pe de altă parte, El este Tată! Domnului 
nostru lisus Hristos, al marelui Dumnezeu şi 
Mântuitorului nostru, nădejdea noastră. El este Cel ce a 
venit spre noi, cei ce ne-am îndepărtat de El. Omul 
devine ființă  doxologică şi euharistică prin 
conştientizarea (în rugăciune) a propriului neant 
înnobilat de dragostea lui Dumnezeu. 

(...) zidind pe om, luând țărână din pământ şi după 
chipul Tău, Dumnezeule, cinstindu-l, l-ai pus în raiul 
desfătării, făgăduindu-i întru paza poruncilor Tale viaţă 
fără de moarte şi moştenirea veşnicelor bunătăți. Dar 

neascultându-Te pe Tine, Adevăratul Dumnezeu, Care |- 
ai făcut pe dânsul şi amăgirii şarpelui supunându-se şi dat 
fiind morții pentru păcatele sale (...). 

Este adevărat că textul prezintă în termeni 
oarecum aspri nimicnicia umană, împrejurul căreia 
nu pune frunze de smochin dar această asprime este 
mereu biruită de accentul final, aşezat totdeauna pe 
dragostea lui Dumnezeu, pe faptul că această 
dragoste l-a însoţit pe om şi în căderea sa de la viaţa 
în Dumnezeu. Chiar dacă ne aflam într-o stare de 
sclavie spirituală (vânduți sub păcat), el nu ne-a 
disprețuit, ne-a purificat, ne-a înnobilat. Conştiinţa 
propriei nimicnicii înaintea dragostei infinite a lui 
Dumnezeu nu ar trebui să trezească în om teama de 
Dumnezeu ci mai curând dragostea de Dumnezeu, 
pentru că ea este dovada că „El ne-a iubit pe noi 
întâi” (1 loan, 4, 19). 

„Și viețuind El în lumea aceasta, dându-ne porunci 
de mântuire, scoțându-ne pe noi din rătăcirea idolilor, ne- 
a adus la cunoaşterea Ta, a Adevăratului Dumnezeu şi 
Tată, agonisindu-ne pe noi Sieşi popor ales, preoție 
împărătească, neam sfânt. Şi curățindu-ne prin apă şi 
sfințindu-ne cu Sfântul Duh, S-a dat pe Sine schimb 
morții, întru care eram ţinuţi, fiind vânduți sub păcat”. 

Unde este, aşadar, frica? Unde este stânjeneala 
de care vorbeşte Joseph Dwirnik? În anaforaua 
Sfântului Vasile cel Mare există o atmosferă de 
noblețe luminoasă, o stare de doxologie euharistică. 


Nu credem că greşim dacă spunem că lectura 
cu voce joasă este cea care trimite la o stare de 
mysterium tremendum mai curând decât lectura cu 
voce tare. În orice caz, originea lecturii cu voce joasă 
trebuie căutată în altă parte şi nu în textul însuşi. 


Este posibil ca lectura secretă a rugăciunilor să 
fi rezultat din tendința de a pune în evidenţă 
sacralitatea textului şi a evenimentului. Aceasta este 
ipoteza susţinută de către Karl Christian Felmy2%. 
Într-adevăr, după anul 313 cultul s-a deschis maselor 
şi, în consecinţă, relaxării şi riscului de a vedea 
tainele întinate de către cei nevrednici!. „Când 
rugăciunile sale sunt pronunţate cu voce joasă, 
Euharistia devine mysterium tremendum. Însă ceea ce 


0 Karl Chiristian Felmy, De la Cina de Taină În Dumnezeiasca Liturghie a 
Bisericii Ortodoxe, trad. rom. Preot Prof. loan Ică, Deisis, Sibiu, 2004, p. 
129. 

231 Macarios Simonopetritul, Triodul Explicat, trad. rom. diac. loan Î. că jr, 
Ed. Deisis, Sibiu, 2000, p. 17. 

(lucru accentuat şi astăzi) era menit să slujească 
protejării anaforalei, a textului sfânt şi lucrării sfinte, 
a slujit ulterior disoluţiei lor treptate: cu excepția 
epiclezei, rugăciunile spuse în taină sunt parcurse 
adeseori superficial şi mult prea repede, ba uneori 
sunt chiar sărite, şi nu mai sunt considerate drept 
însăşi inima slujbei dumnezeieşti. O arată mai ales 
comentariile liturgice ale Bisericii bizantine de după 
epoca lui Iustinian: textele rugăciunilor sunt 
ultrasacralizate, dar îşi pierd astfel semnificaţia reală 
şi nu mai sunt explicate. Comentariile liturgice nici 
nu le mai redau. Dacă anaforaua însăşi, devenită 
acum rugăciune rostită în taină, rămâne de regulă 
încă intactă, în practică alte rugăciuni rostite în taină 


vor fi lăsate afară cu totul”22. 


Care este motivul real? Neglijenţa sau poate 
din contră, un exces de pietate? Este posibil ca 
ambele două motive să fi contribuit împreună la 
faptul că altarul a devenit un loc inaccesibil prezenţei 
fizice a credinciosului simplu, şi, de asemenea, 
privirii şi auzului său. 


2*2 Karl Chiristian Felmy, op. cit. p. 129. 

Trebuie remarcat că în secolul al VI-lea, când 
Împăratul Iustinian I (prin novela 137) poruncea 
preoţilor să pronunţe rugăciunile euharistice cu voce 
tare pentru ca poporul să poată înţelege bogăţia 
conţinutului lor teologic, exista doar un iconostas 
incipient, o colonadă şi un văl care nu aveau 
consistenţa fizică pentru a împiedica o bună audiție a 
rugăciunilor. Această observaţie este foarte 
importantă pentru a arăta că nu dezvoltării 
iconostasului îi se poate imputa rostirea în şoaptă a 
rugăciunilor. 

Ceea ce exista însă deja era un sentiment de 
separare între preoţi şi credincioşi, ceea ce în final a 
condus către o separare fizică. În secolul al XI-lea, 
orice acces vizual sau auditiv către altar era strict 
interzis poporului credincios. Această interdicţie a 
fost formulată clar de către Nichita Stithatul?% în 
scrisorile adresate unui ucenic: 


%* Puţine detalii sunt cunoscute în legătură cu viaţa Sfântului Niceta 
Stithatul. Se pare că s-a născut în jurul anului 1005. A fost ucenic şi biograf al 
Sfântului Simeon Noul Teolog (917-1022), fiind monah la mânăstirea Studion 
din Constantinopol. Din scrisorile sale către un ucenic care îi ceruse lămuriri, 
reproducem câteva fragmente. 

1. „Dacă tu gândeşti că apelul: « Uşile, uşile! Să 
luăm aminte! » se raportează la taina jertfei 
divine şi nesângeroase şi că este îngăduit, 
precum scrii, tuturor celor care sunt prezenţi 
acolo atunci când este permis, atunci când 
tainele dumnezeieşti se săvârşesc, de a accede la 
contemplarea lor şi de a le privi fără oprelişte, 
iată încă un lucru care nu este plăcut nici 
virtuţii şi nici înțelepciunii tale, căci 
contemplaţia şi vederea tainelor sunt cu totul 
rezervate prin porunca lui Dumnezeu şi a 
Apostolilor Săi, preoţilor care aduc ofranda, 
precum este scris”264. 


2. „(...) Este cu desăvârşire interzis unui laic 
chiar să şi vorbească şi să înveţe în biserică, încă 
şi mai puţin să privească înfricoşătoarele taine 
ale sfintei jertfe..."255. 


3. „(..) Află că locul laicilor în adunarea 
credincioşilor, la momentul săvârşirii sfintei 


241 Nichita Stithatul, Opuscules et Lettres, S.C. 81, Paris, 1961, Lettres Annexes 
VIII, 1.p. 281. 
5 Ibidetu, p. 283. 

jertfe, este departe de sfântul altar. Interiorul 
altarului este rezervat preoţilor, diaconilor şi 
ipodiaconilor; spaţiul din preajma altarului este 
al monahilor şi al altor cete ale ierarhiei noastre; 
în spatele lor spaţiul este al laicilor, după 
dispoziţia transmisă de către Apostolii lui 
Hristos pentru Biserica comună a credincioşilor 
şi descrisă de către Dionisie şi Clement, 
apostolii lui Petru şi Pavel. Cum, aşadar, de la o 
asemenea distanţă, laicul, cel căruia îi este 
interzis, poate el să privească tainele lui 
Dumnezeu săvârşite cu cutremur de către 
preoţi? 2%. 


4. „Dacă tu pretinzi, pe de altă parte că este 
convenabilă capela din casa ta, deşi ea pune 
laicii prezenţi în situaţia de a se apropia de altar 
în timpul celebrării sacrificiului nesângeros, 
aceasta te condamnă grav, pe tine stăpinul 
casei, care, în acelaşi timp ignorant şi savant, 
loveşti învăţătura Apostolilor şi a părinților”2%. 


2% Ibidem, p. 285, 
257 [hide 

5. „Dar faptul că la momentul jertfei celei 
nesângeroase, cuvintele: « Uşile, uşile, să luăm 
aminte! » invită în principal pe ipodiaconi a se 
ţine aproape de uşi şi a păzi intrarea de 
necredincioşi şi de catehumeni, cum a fost spus; 
şi de asemenea, aceste cuvinte poruncesc în 
plus tuturor credincioşilor să închidă porţile 
simțurilor lor pentru a evita împrăştierea şi 
pentru a nu arunca ochii pe ritualurile 
copleşitoare plinite de către preoţi în altar, toate 


acestea le cunosc eu însumi''258. 


Din fragmentele citate mai sus, reiese faptul că 
Nichita Stithatul era credincios concepției lui 
Dionisie Pseudo Areopagitul potrivit căruia harul lui 
Dumnezeu se pogoară peste şirurile inferioare ale 
ierarhiei prin mijlocirea personală a ierarhilor. Dar 
tocmai învăţătura lui Dionisie despre ierarhii este 
aspru criticată în prezent şi considerată un eşec al 
încercării de a integra concepţia neoplatonică despre 
lume într-un cadru creştin?*. Fragmentele citate 


24 Ibidem, p. 287. 
24% Vezi John Meyendorff, Teologia Bizantină, EIBMBOR, Bucureşti, 1996, p. 
42. 

relevă o atitudine mult diferită de cea a însuşi 
textului anaforalei Sfântului Vasile cel Mare (anexa 
1) care, împrumutând expresiile Sfântului Apostol 
Petru, subliniază noblețea la care poporul lui 
Dumnezeu a fost ridicat prin Iisus Hristos: Şi viețuind 
EI în lumea aceasta, dându-ne porunci de mântuire, 
scoțându-ne pe noi din rătăcirea idolilor, ne-a adus la 
cunoaşterea Ta, a Adevăratului Dumnezeu şi Tată, 
agonisindu-ne pe noi Sieşi popor ales, preoție 
împărătească, neam sfânt. Şi curățindu-ne prin apă şi 
sfințindu-ne cu Sfântul Duh, S-a dat pe Sine schimb 
morții, întru care eram ținuți, fiind vânduți sub păcat. 
Tocmai auzirea acestei rugăciuni socoteşte Nichita 
Stithatul a fi o impietate din partea poporului lui 
Dumnezeu. 


Novela Împăratului Iustinian a fost un act 
singular şi nu a reuşit să împiedice evoluţia 
ulterioară destul de gravă. Dacă cele mai importante 
rugăciuni sunt pronunţate în şoaptă, ele îşi pierd 
dubla orientare, pentru că rugăciunile euharistice au 
fost mereu orientate atât către darurile euharistice 
cât şi către comunitatea locală prezentă la liturghie. 
Ascultând rugăciunile euharistice, poporul 

credincios rememora etapele răscumpărării omului 
de către Dumnezeu, îl cunoştea pe Dumnezeu prin 
intermediul taptelor prin care EI l-a mântuit pe om. 
Or, „este cu neputinţă a cunoaşte pe Dumnezeu şi a 
nu-i mulțumi, tot aşa cum nu este cu putinţă să 
mulțumeşti lui Dumnezeu  necunoscându-L. 
Cunoaşterea lui Dumnezeu transformă viaţa noastră 
în mulţumire, iar mulțumirea transformă veşnicia în 
viaţă veşnică. În acest spirit care ia ca punct de 
plecare loan 17;3%!, una dintre caracteristicile 
rugăciunilor Bisericii a fost aceea de a uni învăţătura 
cu doxologia. Însă lectura cu voce joasă a 
rugăciunilor face ca învăţătura să se disocieze de 
doxologie. „Întâi-stătătorul, care în biserica primară 
rostea rugăciunea euharistică, îşi exercita prin 
aceasta şi slujirea sa de învițător. Acum el devine 
doar un săvârşitor al cultului la altar. Această 
evoluţie unilaterală a produs apoi, în timpul 
Reformei, evoluţia unilaterală de mai târziu: 
învățătura nu mai este atunci decât o simplă 


* A, Schmemann, op. cit. p. 180. 
*1 Şi aceasta este viaţa veşnică: Să Te cunoască pe Tine, singurul Dumnezeu 
adevărat, şi pe lisus Hristos pe Care L-ai trimis. 

instrucţie, nu mai e doxologie şi nu mai 
transformă 22. 


4.4. Reprezentarea iconografică 
a ofrandei liturgice 


Aşa cum arată Andre Grabar, „aici este 
adevăratul obiect, adevăratul subiect al artei sacre, al 
imaginii creştine: a încerca reprezentarea a ceea ce 
nu este reprezentabii, a arăta ceea ce nu se poate 
arăta” 2%. 

În cadrul artei creştine, reprezentările 
iconografice ale ofrandei liturgice care aparțin unor 
provincii şi epoci diferite, pot fi grupate în două 
categorii principale: picturi murale aflate în corurile 
bisericilor şi ale capelelor şi manuscrise ale oficiilor 
liturgice. Primele reunesc imagini care au un dublu 
sens. Pe de o parte, se reconstituie într-o anamneză 
perpetuă a operei de răscumpărare a omului prin 
lisus Hristos iar pe de altă parte acţionează ca 
evidențe iconice ale temeiurilor ofrandei liturgice. 
Cu alte cuvinte, aceste imagini acţionează şi ca nişte 


*% Karl Christian Felmy, op. cit. p. 129. 
% Andre Grabar, L'Anaphore dans l'art orthodoxe, în „Eucharisties d'Orient et 
d'Occident”, vol. II, Les Editions du Cert, Paris, 1970, p. 270. 

temeiuri ale veridicităţii ofrandei, prezenţa lor fiind 
şi o mărturie a faptului că ofranda liturgică este 
bineprimită. În cadrul acestui tip de imagini se 
înscriu imagini ale Fecioarei cu Pruncul care domină 
absida altarului, reamintind Întruparea. Apostolii 
mărturisesc despre instituirea comuniunii în timpul 
Cinei celei de taină. Sacrificiile patriarhilor biblici şi 
ofranda magilor sunt şi ele bine reprezentate. 

Prezența în manuscrisele liturgice a unor 
miniaturi ce reiau aceleaşi subiecte se situează tot în 
contextul prefigurărilor, tipologiilor 
vechitestamentare care situează ofranda liturgică 
creştină în centrul istoriei mântuirii. 


Criticul de artă Andre Grabar a remarcat 
faptul că în arta bizantină (contrar artei latine a 
Evului Mediu) nu se reprezintă niciodată scene 
realiste ale anaforaiei celebrate într-o biserică. 
Iconografia anaforalei are drept obiect nu descrierea 
actului liturgic al ofrandei ci natura sa supra- 
sensibilă. Ea vorbeşte despre ceea ce acest act 
înseamnă pe plan inteligibil, ceea ce este el văzut de 
Dumnezeu. 

Nici miniaturile manuscriselor liturgice nu au un 
caracter realist. Nu vom găsi o miniatură reprezentând 
scene din cadrul liturgic concret al liturghiei. Vom găsi, 
însă, aceleaşi imagini — icoane care punctează marile 
etape ale mântuirii sau prefigurările vechitestamentare 
ale euharistiei. Prezenţa lor în manuscrisele liturgice are 
rostul de a sublinia situarea ofrandei liturgice într-un 
orizont eshatologic în care pregătirile şi prefigurările 
vechitestamentare, ca şi actele mântuirii neamului 
omenesc îşi împlinesc menirea în actul ofrandei 
liturgice. 


Aşadar, Întruparea, Jertfa de pe cruce şi 
consecințele lor - reabilitarea naturii umane sunt 
premizele ofrandei creştine, în urma lor oamenii 
regăsind dreptul de a-L. siăvi pe Dumnezeu prin 
oficiile lor religioase în acelaşi mod în care, din 
eternitate şi pentru eternitate, îl fac îngerii din cer. 
Altfel spus, dacă Întruparea autorizează anaforaua 
oamenilor, liturghia îngerilor furnizează modelul; 
liturghia creştină pe pământ este reflectarea 
liturghiei îngerilor în ceruri. 

Imaginile acestui gen de reprezentare devin 
numeroase începând cu secolul al XI-lea, şi iau 

amploare către sfârşitul Evului Mediu. Pe pereţii 
corului sau ale absidei, sau în cupola bisericilor, se 
văd picturi care îl arată pe Hristos oficiind şi pe 
îngeri — diaconi care îl asistă. Prin diverse mijloace 
este indicat faptul că liturghia bizantină este o 
replică a unui model celest. Vasele liturgice 


înfăţişează şi ele, uneori, aceleaşi imagini. 


Andre Grabar, consideră că trebuie avut în 
vedere că rostul acestor imagini în cadrul liturgic nu 
este doar pentru a reaminti personaje sfinţite sau 
evenimente ale istoriei mântuirii. Din păcate, 
viziunea sa devine în final reducţionistă. El vede 
rostul acestor reprezentări în faptul că era urmărită 
păstrarea mereu vie în memorie a unui fascicol de 
argumente de nerespins în favoarea legitimităţii 
ofrandei liturgice în faţa lui Dumnezeu. În acest fel, 
dacă ofranda este prezentată conform prescripţiilor 
divine, dacă ea prelungeşte sacrificiile timpurilor 
bibiice şi reflectă pe pământ liturghia îngerilor din 
cer, ea va fi acceptată de Dumnezeu?**. 


24 Andre Grabar, op. cit., p. 272. 

Credem, totuşi, că Andre Grabar are o viziune 
excesiv de juridică asupra contextului liturgic 
bizantin. Pictura murală în care sunt reprezentate 
scene vechi testamentare cu caracter prefigurator al 
jertfei lui Hristos şi a euharistiei, miniaturile de 
acelaşi tipologie vizuală aflate în manuscrisele 
liturgice, toate acestea nu sunt decât reprezentări 
vizuale ale textelor biblice care încă se mai citesc în 
număr destul de mare cu prilejul marilor sărbători. 
Aceste texte sunt citite în zilele noastre sub formă de 
paremii. Ele nu au rostul de a oferi o certitudine 
cvasi-juridică a validității otrandei liturgice pentru că 
în ofranda liturgică săvârşitorul şi primitorul sunt 
una şi aceiaşi persoană: lisus Hristos, Dumnezeul — 
Om „Tu eşti Cel ce aduci şi cel ce Te aduci, Cel ce 
primeşti şi Cel ce Te împarţi, [Hristoase Dumnezeul 
nostru”2%. Rostul lor este de a da mărturie despre 
plinirea scripturilor în venirea în trup a Fiului lui 
Dumnezeu. În cadrul cultului, lectura fiecărei 
paremii este pecetluită în mod tainic cu cuvintele lui 
Hristos: „Astăzi s-a împlinit Scriptura aceasta în 
urechile voastre!” (Luca, 4;21). În cult, trecutul biblic 


devine prezent liturgic. 


*% Rugăciunea din timpul cântării heruvimice, Lifurghier, ed. cit., p.149. 

4.5. Rugăciunile euharistice şi iconostasul 


Nu mergem până la a afirma că „tăcerea 
tainelor” a condus în mod direct la dezvolatarea 
iconostasului. Ceea ce nu se poate nega, însă, este 
faptul că în cele mai bune variante ale sale, 
iconostasul este o excepțională reprezentare vizuală 
a miezului de foc al Liturghiei — rugăciunile 
euharistice. Chiar dacă nu au mai fost exprimate prin 
centrul de forţă al spiritualităţii liturgice — cuvântul 
euharistic de rugăciune, învăţătura şi doxologia 
creştină au fost proclamate de o iconografie tot mai 
complexă, capabilă să asume iconografic, noi 
mijloace de expresie prin intermediul artei 
bisericeşti. În acest context, dezvoltarea impetuoasă a 
imnografiei liturgice în primul mileniu creştin ar 
putea fi pusă în relaţie şi cu „tăcerea” cuvântului 
euharistic, Acesta era, de asemenea şi scopul 
iconografiei. Relaţia directă dintre conţinutul 
rugăciunilor euharistice şi programul iconografic al 
iconostasului bizantin dezvoltat mai târziu în Rusia 
este evidentă. Iconostasul a constituit expresia vizuală 
directă a rugăciunilor euharistice. 

În istoria canonului euharistic putem observa 
o dezvoltare asemănătoare celei urmate de iconostas. 
Ceea ce la început era foarte concis, se dezvoltă pe 
parcurs. Textele euharistice arhaice sunt foarte 
scurte. Se punea în evidență esenţialul, mulțumind 
pentru misterul mântuirii, formulat de o manieră 
foarte sobră?*. Mai târziu, textele devin din ce în ce 
mai întinse şi descriu actul de răscumpărare a 
omului, recurgând la profesiuni de credinţă?” care 
contemplă întreaga operă a lui Dumnezeu. După ce 
tema pascală intră în conţinutul anatforalelor?%, se 
constată că textul anaforalelor primeşte un caracter 
narativ şi o dimensiune foarte amplă, înfăţişând 
toată istoria mântuirii. Se poate observa uşor această 


2% De altfel, textele evanghelice care descriu actul de mulţumire la frângerea 
pâinii, fac trimitere la o mulțumire foarte scurtă. Mat. 26; 27, Marc. 14; 23, 
Luc, 22; 17,19. 

>7 Enrico Mazza, L'Action Eucharistique, arigine, developpement, interpretation, 
traducere în limba franceză de Jacques Mignon, Cerf, Paris, 1999, p. 300. 

2% „Această temă provine din vechea liturghie pascală din Asia, în care se 
celebra paştele-pătimire a lui Hristos. Textul celebrării comemora toate 
etapele mântuirii, în turnura lor istorică, începând de la creaţie pentru a 
ajunge, prin intermediul etapelor vechitestamentare (concepute ca un 
anunţ), la întruparea lui Hristos şi moartea Sa. Aceasta era în centrul 
celebrării pentru că era împlinirea paştelui vechi; după ce istorisea diverse 
momente ate răscumpărării în Hristos, textul se încheia prin înălţarea la cer” 
(Enrico Mazza, op. cit. p. 300). 

caracteristică în anaforaua lui Hipolit, a Sfântului 
Vasile cel Mare şi în Constituţiile Apostolice?%. 

În fapt, se poate observa în viața Bisericii un 
proces de dezvoltare în care cultul devine din ce în 
ce mai explicit, mai ales după anul 313. Primii 
creştini trăiau într-o atmosferă de intensă aşteptare 
eshatologică. Fiecare clipă era plină de eternitate prin 
apelul permanent la martiriu, în aşa fel încât fiecare 
zi era în mod virtual o Vinere Sfântă şi un Paşte, o 
experienţă sintetică a vieţii în Hristos. Cultul va 
dobândi un caracter explicit începând din momentul 
în care această sete va fi fost estompată pentru a face 
loc unei „civilizaţii creştine” care va încerca să 
concilieze, fără a reuşi, însă, viaţa creştinului în 
mijlocul lumii cu aspiraţia sa către eternitate. 

4.6. Atitudinea euharistică în raport cu 

compoziţia registrului Deisis. 


În ceea ce priveşte registrul Deisis, pentru a-l 
înțelege trebuie să  aprotundăm semnificaţia 
mulțumirii euharistice care este legată direct de 
semnificaţia darului. Nu ar fi deloc inutil dacă am 


* Enrico Mazza, op. cit. p. 301. 
2 Macarios Simonopetritul, op. cit. p. 17, 

insista asupra unei teorii a darului. S-ar putea spune 
că darul este revelaţie, manifestare a donatorului. 
Darul reuşeşte să creeze o întâlnire între persoane. 
Enrico Mazza dezvoltă într-un mod admirabil 
această teorie punându-o în relaţie foarte inspirată 
cu mulțumirea euharistică: „A lăuda darul înseamnă 
a-l declara agreat şi acceptat: a accepta darul 
înseamnă a rămâne angajat. (...) Darul nu este 
neutru: fie crează, fie rupe un raport. Când darul este 
acceptat, naşte la donator o legătură interioară care 
generează o invitaţie urgentă la schimb; darul 
trebuie să fie schimbat. Astfel, prin schimb, cei ce 
primeşte devine el însuşi dăruitor. În caarul 
anatoralelor liturgice, mulţumirea urcă de la om 
către Dumnezeu, şi este şi răspunsul omului la darul 
divin. Darul lui Dumnezeu este răscumpărarea, 
încoronarea darului creaţiei. În faţa acestui dar, omul 
nu este în măsură să întoarcă ceva pe măsură, şi când 
darul depăşeşte posibilităţile primitorului, singurul 
răspuns posibil este mulțumirea; în cazul nostru 
avem  mulțumirea şi lauda. Tradiţia siriacă 
conştientizează acest lucru atunci când spune: 
Multumim ie, noi, servitorii Tăi (...) pentru că ne-ai 

dăruit marea Ta milă care nu poate fi răsplătită. În 
fapt, este atitudinea pe care rândul Deisis o propune 
la rândul său. Cuvântul dEnors semnifică rugăciune, 
cerere, rugăciune de mijlocire. Aceste semnificaţii 
erau conţinute în Deisis-ul celor trei personaje 
iniţiale: Mântuitorul înconjurat de Maica Sa şi de 
Sfântul loan Botezătorul. Tocmai isihasmul este cel 
ce aduce ca noutate germinarea Deisisului tripartit 
într-o serie de sfinți mijlocitori care au în mijloc pe 
Hristos la judecata de apoi. Era, într-adevăr, o 
inovaţie foarte importantă a iconografilor, fapt 
probat printr-o rapidă creştere a dimensiunilor (3, 15 
metri înălţime la catedrala Adormirii din 
Vladimir)*?. Rândul Deisis a primit, de asemenea, 
un loc foarte important, în proximitatea imediată a 
celui ce se împărtăşeşte, pentru că întâlnirea cu 
trupul euharistic cere o dispoziţie ascensională şi, în 
consecință, ea se face mereu sub un semn 
interogatoriu („Să se cerceteze însă omul pe sine şi 
aşa să mănânce din pâine şi să bea din pahar. Căci 
cel ce mănâncă şi bea cu nevrednicie, osândă îşi 
mănâncă şi bea, nesocotind trupul Domnului” — 1 


%! Enrico Mazza, op. cit. p. 302. 
22 Leonid Uspensky, Teologia ..., pp. 181-182. 

Cor. 11; 28-29). Rugăciunile de dinainte de 
comuniune subliniază acest aspect „osândă mie 
însumi mânânc şi beau”3% . Chiar dacă acest aspect 
la care face trimitere iconostasul este foarte 
important, nu trebuie uitat un altul care este vizbil 
mai ales în iconostasele lui Andrei Rubliov. 
Personajele numeroase pe care el le adaugă grupului 
Deisis sunt pătrunse de o frumuseţe nepământeană. 
Pictorul isihast renunţă la „detaliile care ar fi putut 
stânjeni percepţia ideii pentru a indica esenţialul: 
reculegerea spirituală — paza minţii, trezvia, puterea 
înţelepciunii strălucind în nişte priviri deopotrivă 
pătrunzătoare şi întoarse  într-insele, iubirea 
frumuseţii, smerenia” 24. 


În mod esenţial, programul iconografic al 
iconostasului clasic atinge trei obiective: descoperă 
slava lui Dumnezeu, prezintă o naraţiune - istoria 
mântuirii omului şi propune o atitudine (în special 
prin rândul Deisis) euharistică, doxologică. 


% Rugăciunea a şasca a Sf. Vasile cet Mare din rânduiala Sfintei Împărtăşiri, 
Liturghier, ed. cit. p. 328. 

304 N, C. Goldizovsky, Le message ă un iconographte et les echos de I'hesychasme 
dans la peinture russe”, în „Vizantiisky Vremennik,, XXVI, Moscova, 1965, p. 
237, în rusă ; Leonid Ouspensky, Teologia... p. 175. 

Personajele registrului Deisis, cel puţin în 
iconostasele lui Teofan Grecul şi Andrei Rubliov, 
depăşesc simpla atitudine de mijlocire. Nu doar 
mijlocesc pentru lume ci mulțumesc şi slăvesc. Registrul 
Deisis devine expresia unei atitudini erharistice şi 
doxologice. Să privim două dintre icoanele rândului 
Deisis pictate de Rubliov: icoana arhanghelului 
Mihail (anexa 38) şi a Sfântului Pavel (anexa 40). Ele 
fac parte din iconostasul de la Zvenigorod, executat 
între 1399 şi 1406 — 1407. Privirea fiecăruia pare a 
contempla infinita dragoste divină. Nici o 
incertitudine, nici o întrebare, pentru că prezența 
Sfântului Duh este răspunsul la toate întrebările (Şi în 
Ziua aceea nu mă veți întreba nimic loan, 16; 23). 
Expresia feţelor denotă expresia unei profunde 
rugăciuni într-o atitudine de mulțumire şi de 
doxologie: „Cine este în stare să grăiască puterile Tale, să 
facă auzite toate laudele Tale sau să spună toate minunile 
Tale, în toată vremea?” (anaforaua Sfântului Vasile cel 
Mare). Este conştiinţa rugăciunii euharistice a faptului 
că pomenind şi noi, Stăpâne, patimile Lui cele mântuitoare, 
Crucea cea făcătoare de viață, îngroparea cea de trei zile, 
învierea cea din morți, înălțarea la ceruri, şederea de-a 


dreapta Ta, a lui Dumnezeu-Tatăl, şi slăvita şi 

înfricoşătoarea Lui a doua venire, ale Tale dintru ale Tale, 
Ţie Ţi-aducem de toate şi pentru toate. Pentru aceasta, 
Stăpâne Preasfinte, şi noi, păcătoşii şi nevrednicii robii Lăt, 
care ne-am învrednicit a sluji sfântului Tău jertfelnic, nu 
pentru dreptățile noastre, că n-am făcut ceva bun pe 
pământ, ci pentru mila Ta şi îndurările Tale, pe care le-ai 
vărsat cu prisosinţă peste noi, îndrăznind, ne apropiem de 
sfântul Tău jertfelnic şi, punând înainte cele ce închipuiesc 
Sfântul Trup şi Sfântul Sânge al Hristosului Tău, Ţie ne 
rugăm şi de la Tine cerem, Sfinte al Sfinţilor, cu 
bunăvoința bunătăţii Tale, să vină Duhul Tău cel Sfânt 
peste noi şi peste Darurile acestea ce sunt puse înainte... 
(anaforaua Sf. Vasile cel Mare). 


4.7. Iconostasul decadent 


Este iconostasul care îşi pierde rolul de martor 
al unei prezenţe eshatologice. 

În tradiţia iconografiei ortodoxe s-a produs o 
ruptură care a făcut să dispară din conştiința 
eclezială „interdependenţa” dintre icoană şi locaşul 
de cult. Sensul locaşului creştin nu mai este pus în 
evidenţă de icoane care tind să devină tot mai mult 
elemente decorative, ornamentale. Aşa cum afirmă 
Alexandre Schmemann, a avut loc „alterarea 

progresivă mai întâi a formelor, apoi a sensurilor 
iconostasului. Din registru de icoane aşezate pe un 
suport, iconostasul s-a transformat într-un perete 
împodobit de icoane, contrar funcţiei sale iniţiale. 
Dacă, iniţial, icoana cerea un perete, astăzi peretele 
cere icoane, subordonându-le sieşi”35. 


Deja în secolul al XVII-lea, elemente realiste 
contaminau iconografia rusă, fapt care a scandalizat o 
parte dintre credincioşi. Protopopul Avakum arată 
calităţile icoanei ruseşti înainte ca ea să vină în contact 
cu inovațiile „latine”. Pentru Avakum, iconograful 
cunoaşte un singur ideal pe care îl descrie cu un simţ al 
concretului care îi este specific. Pe fețele pictate de el, 
pe mâni, pe nas, „toate expresiile sunt purificate şi 
încercate de post, oboseală şi alte felurite nevoinţe”. Însă 
icoanele care au suferit influențe realiste, mai ales un 
model în clar-obscur, sunt cu desăvârşire intolerabile 
pentru Avvakum. „Ei pictează chipul Mântuitorului 
Emanuel, scrie el, cu fața umflată, buzele roşu viu, părul 
buclat, braţele şi muşchii puternice, degetele groase, 
picioarele şi coapsele grase, totul foarte robust şi cu un 
pântec gros de neamţ, nelipsindu-i decât o sabie la brâu”. 


35 A. Schmemann, L/Eucharistie, sacrement du Royaume, Ed. L'Echele de Jacob, 
Paris 1985, p. 11. 

Total neadecvată i se pare lui Avakum icoana 
Răstignirii. Într-adevăr, iconografii au pictat „pe 
Hristos pe cruce cu forme pline: este rotund şi scund, 
picioarele îi seamănă cu nişte stâlpi scurţi!”. Este 
criticat şi modul în care sunt reprezentaţi sfinţii: „părul 
pieptănat şi mantia în neorânduială, nu precum altă 
dată... „.%€. Ironia aproape pamfletară a lui Avacum 
vine din durerea neputinței de a stăvili influențele 
apusene. Lupta lui de întoarcere la vechile tradiţii 
iconografice a fost fără sorţi de izbândă. Angajându-se 
pe o cale marcată de compromis, noua iconografie 
pierduse claritatea clasică şi inspiraţia sublimă proprii 
vârstei de aur a icoanei. „Ceea ce Avvakum condamna 
înainte de toate, era pierderea spiritualităţii icoanelor 
ce luau un caracter tot mai terestru. Avvakum fusese 
obişnuit să vadă icoane fără a treia dimensiune şi nici 
modele în clar-obscur, cu o compoziţie dezvoltată în 
înălţime şi nu în profunzime. În icoanele în care a treia 
dimensiune lipseşte, întreaga reprezentare este 
subordonată suprafeței plane ale planşei, ceea ce face 
să prevaleze principiul spiritual”2%7. 


4% Vietor Nikititch Lazarev, Icânes russes..., p. 23. 

%7 Zitie protopopn Avuakuma, îm satin Hapisannoe, i drugie ego socinenija, text, 
introducere şi comentarii de N.K.Gudzit, ed. Akademia, M., 1934, pp. 218, 
210, 211, 213. Cf. Andreev N., „Nicon and Avvakum on Icon-Painting”, în 

Despre versiunea barocă a iconostasului 
(secolul ai XVI-lea) Sorin Dumitrescu afirmă că „în 
pofida  măiestriei sculpturii şi a  prodigioasei 
simbioze dintre arabescul lemnului şi cel al 
icoanelor, reprezintă totuşi, din punct de vedere 
teologic, o formă de iconostas moale, al cărei 
conţinut, intens bruiat de excesul ornamentaţiei 
vegetale, tinde să-l transforme într-o cochetă mobilă 
liturgică”%8. Acest iconostas baroc a fost preferat 
celui clasic începând cu secolul al XVI-lea. 
Constatare dureroasă, cauza principală a preferinţei 
pentru acest iconostas este „amnezia teologică a unei 
bune părţi a poporului credincios"%*. 

Prin supralicitarea basoreliefurilor 
ornamentale, iconostasul baroc îşi diminuează 
relieful teologic căpătând statutul de paravan, de 
despărțitură împodobită cu icoane şi sculptură în 
lemn. În felul acesta, funcţia sa teologică a 
catapetesmei este aproape anulată". 


Revue des ctudes slaves, vol. 38, Paris, 1961, p. 37-44 ;Victor Nikititeh Lazarev, 
Îcânes russes ..., p. 23. 

* Sorin Dumitrescu, Iconostasul roman... p. 25. 

309 [bidem, p. 25. 

31 Ibidem, p5l 

„Astăzi, toată lumea, fără excepţie, recomandă 
ca unic model demn de preluat ipostaza barocă a 
iconostasului luxuriant sculptat, cu eflorescenţele de 
vegetaţie sacrală încolăcite sufocant şi cât mai 
decorativ ! de jur împrejurul icoanelor. În pofida 
celor două milenii de carieră liturgică a 
iconostasului, obiceiul bisericesc şi gustul mirenilor 
au votat, pare-se, în cele din urmă, pentru iconostasul 
baroc — versiune iconogratică relativ recentă, dacă 
ținem cont de faptul că nu este mai vechi de câteva 
secole — considerat în mod tacit de toată lumea 
credincioasă drept singura formulă de iconostas 
pravoslavnic care ar respecta, chipurile, integral 
exigenţele caracteristice matricei stilistice a 
ortodoxiei româneşti. În practică, la noi, paza acestui 
„dreptar” a reuşit performanţa de a-şi face aliată şi 
oferta meşterilor, cu toţii specializați univoc doar în 
„filigranarea” abundentă a lemnului. Este inutil să 
amintim faptul, că una era lemnul filigranat al 
iconostaselor din vremurile voievodale ale secolului 
al XVI-lea şi sublima ştiinţă a meşterilor de atunci şi 
alta este penibilul simulacru de astăzi, cioplit 
grosolan şi incult de artizanii actuali”3i!. 


31 [bidem, p. 21. 

„Fără o partitură de înţelesuri şi revelații 
dumnezeieşti capabilă să activeze icononarului 
simțirea  înţelegătoare a  semniticaţiilor teologice 
proprii iconostasului, catapetesmei, şi, mai ales, în 
lipsa dorinţei şi a obişnuinţei acestuia de a folosi o 
astfel de partitură, credința şi după ea automat şi 
arta icoanei se subţiază, se usucă, devin amnezice şi, 
în final, cum se întâmplă astăzi, produc dezolante 
stereotipii iconice. lată motivul ascuns al votului dat 
de poporul credincios iconostasului baroc: s-a votat 
un tip de iconostas „fără probleme”, cu iconografia 
cea mai dezamorsată teologic, care să nu dea bătăi 
prea multe de cap pietismului poporan!”72. 


Dacă din icoană este înlăturată cultura 
teologică în scopul aşa zisei facilizări a accesului 
către ea (acces către nimic, din moment ce icoana e 
despuiată de orice vector transcendental) atunci 
„icoana pierde şi adevărul, şi taina, şi puterea; 
devine un simplu tablou religios exasperant 
explicit” 313. 


312 [bideru, p. 28. 
55 Ibidem, p. 29. 

„CAPITOLUL 5 
Două iconostase contemporane româneşti 
ca model de recuperare creatoare a 
tradiţiei iconostasului clasic 


Dacă din punctul de vedere al compoziţiei 
artistice şi coerenţei mesajului teologic, iconostasul 
clasic de secol XV a fost considerat drept expresia 
plenară a iconografiei ortodoxe, el poate fi considerat 
şi un model normativ, demn de a fi imitat şi care ar 
putea sluji drept inspiraţie pentru o expresie înnoită 
a iconostasului, capabilă să grăiască omului 
contemporan despre tainele dumnezeieşii. Imitarea 
iconostaselor lui Teofan Grecul şi Andrei Rubliov nu 
pare a deveni însă, un fenomen de masă şi nici măcar 
unul izolat, iconografia iconostasului contemporan 
înscriindu-se şi ea stării de criză vizibilă în 
arhitectura locaşelor de cult ridicate în ultimele 
decenii. Încurajator este faptul că doi mari artişti 
contemporani români, Sorin Dumitrescu şi Silviu 
Oravitzan, purced la o recuperare inovatoare a 

tradiţiei iconostasului clasic, fiecare pe căi specifice 
propriei vocaţii artistice. Chiar dacă ambelor creaţii 
realizate în ultimul deceniu, li se pot aduce unele 
obiecţii pertinente, meritul lor este indiscutabil, 
constând într-o  reformulare contemporană a 
mesajului iconostasului, fără depăşirea cadrelor 
tradiţiei. 


5.1. Iconostasul de la Scala Coeli, 
realizat de Sorin Dumitrescu (anexa 41) 


În anul 1999 biserica Scala Coeli din Roma a 
fost atribuită comunităţii ortodoxe româneşti de 
către Papa loan Paul al Il-lea. Comunitatea 
românească (la sugestia ambasadorului României pe 
lângă Sfântul Scaun - Teodor Baconsky) a 
încredinţat pictorului Sorin Dumitrescu*!+ realizarea 


5 Sorin Dumitrescu (n. 18 martie 1946, Bucureşii) este un pictor şi grafician 
român, membru corespondent al Academiei Române din 2006. În cariera sa 
de peste 35 de ani se pot distinge trei perioade importante, una de inspiraţie 
corabinată baroc şi expresionism, din anii 1970, o alta de detinire semiotică, 
de explorare a semnelor şi sensurilor acestora, din anii 1980 şi o treia, 
definitorie după 1990, în care artistul plastic pune în valoare viziunea sa 
asupra artei bizantine şi cea a ortodoxismului românesc, Absolvent al 
Institutului de arte frumoase din Bucureşti în 1970 la clasa maestrutui 
Corneliu Baba, avându-i colegi, printre alţii, pe Mihai Cismaru , Ştefan 
Câlţia, Sorin Ilfoveanu. Sorin Dumitrescu a avut prima sa expoziţie 
personală la Galeria Orizont din Bucureşti în anul 1972. În această perioadă 

iconostasului. Urmările au fost dintre cele mai 
fericite. Compoziţia lui Sorin Dumitrescu a însemnat 
o asumare creativă a Tradiţiei şi o aprofundare 
teologică uimitoare a iconostasului. În plus, în anul 
2005, Sorin Dumitrescu publica la editura Anastasia 
interpretarea teologică a acestui iconostas, făcând 
astfel accesibilă decriptarea complexului limbaj 
vizual al propriei creaţii. 


Sorin Dumitrescu alege fără ezitare formula 
iconostasului clasic?!5, în care suportul de lemn este 
aproape nedecorat"!f. El ia în calcul arhitectura 
renaissance a bisericii”!7 care impune un iconostas ce 


timpurie a carierei sale, pictorul a manifestat, atât în picturile cât şi în 
tucrările sale de grafică, influenţe combinate de tip expresionist şi baroc 
spaniol amintind de lucrările pictorului Comeliu Baba. http: 
/hro.wikipedia.org/hwiki/ Sorin_Dumitrescu. 

5 De altfel, cartea sa, pe lângă faptul că se constituie într-o pledoarie pentru 
iconostasul clasic, este punctată de o critică pertinentă nu atât a 
iconostasului baroc, cât a amieziei teologice ce caracterizează poporul 
credincios. 

Sin Reamintim că iconostasele clasice ruseşti erau lipsite de orice 
ornamentaţie. Dacă astăzi, de pildă putem vedea colonete de argint între 
icoanele iconostasuiui catedralei Bunei Vestiri din Kremlinui Moscovei, 
faptul se datorează adăugării lor într-o epocă ulterioară, ceea ce a şi dus la 
pierderea a două dintre icoanele registrului Deisis (Sfântul Gheorghe şi 
Sfântul Dimitrie), împinse afară pentru a face loc acestor colonete. 

"7 Biserica a fost ridicată între anii 1582 — 1584 sub conducerea arhitectuiui 
Giacomo Della Porta. 

poate intra în rezonanţă cu spaţialitatea locaşului. 
Astfel, s-a ajuns la o „sinteză plauzibilă, 
convingătoare, între dogmatica iconostasului bizantin 
şi ordonanţele stiluluui renaissance”315. Faptul este cu 
atât mai lăudabil cu cât nu s-a adus nici o atingere 
teologiei catapetesmei ortodoxe. 


Zugrăvirea acestui iconostas s-a făcut cu 
amestecul a doar patru culori: ocru galben, siena 
arsă, negru de viţă de vie, alb de titan. Autorul îşi 
justică astfel opţiunea: „Bogăția restricţionată a unei 
scări cromatice austere, care mizează nu pe 
diversitatea nuanţelor şi tonurilor ci pe ritmarea 
savantă şi « înțelegător simțită» a doar câtorva 
amestecuri de culori, nu mai multe de opt, 
garantează, laolaltă cu noblețea aspectului general, o 
excepţională claritate teologică. Un iconostas excesiv 
colorat şi prost armonizat, cum arată multe din cele 
fabricate astăzi, pune serios în dificultate lectura 
scrierii iconografice, preluarea fondului teologic 
încastrat în structura profundă a fiecărei icoane şi a 
ansamblului. Nu trebuie niciodată uitat că, spre 


8 Sorin Dumitrescu, Iconostasul roman... p. 36. 

deosebire de celelate arte frumoase, în arta icoanei 
frumuseţea înseamnă claritate teologică”2?. 


Măsurând 6 metri înălţime şi 5,30 metri în 
lăţime, iconostasul este alcătuit din cuşaci de stejar 
cu secţiunea pătrată, cu latura de 9 cm *%. Alternanţa 
secvenţelor de stejar natur cu secvenţe de stejar 
poleite cu aur se supune unei rânduieli cu substrat 
teologic. Suprafaţa iconostasului nu este plană, fapt 
care se datorează inovaţiilor introduse de pictor. Să 
menţionăm deocamdată una dintre ele: anumite rigle 
de stejar ies din plan într-o gradaţie cu trei trepte de 
intensitate, inovaţie prin care pictorul subliniază în 
lemn episoadele „boid” ale istoriei Răscumpărării 
omului*!. Extraordinar atât ca intenţie cât şi ca 
finalitate este faptul că „riglele retrase pot fi citite 
vizual ca ison, în timp ce modulele avansate ca 


glasuri” 2, 


31 Jhidetn, p. 54. 

2 Această riglă de stejar de 9/9 cm constituie modulul constructiv la scara 
întregii structuri. 

> Pentru a nu sparge omogenitatea generală bidimensională a 
iconostasului, pictorul a folosit, după propria-i mărturisire, „ca reper 
inductiv şi model de integrare, surprinzătoarea şi antinomica omogenitate 
volumetrică a containerelor lui Maitec”- sculptorul Ovidiu Maitec (n.n.). 

*2 Sorin Dumitrescu, op. cit. p. 38. 

5.1.1. Organizarea iconostasului 

Există şase rânduri de icoane structurate după 
cum urmează: 

— În primul registru se află cele două icoane 
împărăteşti — Hristos Pantocrator şi Maica Domnului 
cu Pruncul (Hodighitria), la baza cărora sunt pictate 
icoanele a doi serafimi ce sunt reprezentaţi din nou 
pe uşile diaconeşti, de data aceasta mult mai mari. 
Uşile împărăteşti înfăţişează arhitectural, de sus în 
jos, episodul Bunei Vestiri, narat în desfăşurarea lui 
tripartită*?. 


— Registrul al doilea urmează ordinea 
iconostasului clasic rus, reprezentând praznicele. În 
mijlocul lor, exact deasupra uşilor împărăteşti, se află 
icoana lui Hristos Euharistic. Icoanele Praznicelor, 
grupate câte şase, de o parte şi de alta a icoanei 
centrale, nu respectă ordinea cronologică a 
evenimentelor sau ordinea din cadrul anului 
bisericesc ci se supun unei rânduieli teologice. De 
remarcat faptul că icoanele praznicelor nu sunt 
pictate separat ci sunt grupate pe două panouri. La 


Vezi interpretarea icoanei Bunei Veștiri din cadrul iconostasului 
catedralei Bunei Vestiri din Kremlinul Moscovei. 

stânga: Vizita la Elisabeta, Naşterea Domnului, Învierea 
lui Lazăr, Intrarea în  lerusalim, Răstignirea şi 
Schimbarea la Faţă. La dreapta: Învierea Domnului, 
Pogorârea Duhului Sfânt, Înălțarea Domnului, episodul 
Toma  Necredinciosul, Îngerul de la Mormânt şi 
Adormirea Maicii Domnului. 


— Registrul al treilea are ca icoană centrală 
Icoana  nefăcută de mâna omului (Acheiropoietos), 
reprezentând năframa regelui Abgar. De o parte şi 
de alta se află două câte două icoane cuprinzând 
fiecare câte trei apostoli, după care, în spatele acestor 
icoane se află: în stânga icoana Sfântului Nifon, 
Episcopul Constanţianei iar în capătul din dreapta, 
icoana Stântului Ierarh Silvestru, Papă al Romei. 


- Registrul Deisis este rânduit al patrulea. Este 
un registru care urmează până la un punct structura 
registrului omolog al catedralei Bunei Vestiri din 
Moscova. În mijloc se află icoana lui Hristos în slavă, 
străjuită de Maica Domnului şi Sfântul loan 
Botezătorul ale căror icoane sunt urmate de icoana 
Sfântului Arhanghel Mihail (în spatele Macii 
Domnului) şi de cea a Sfântului Arhanghel Gavriil (în 

spatele Înaintemergătorului). Registrul se încheie în 
fiecare parte cu icoana heruvimului şi a sabiei de foc. 


- O inovaţie subtilă în compoziţia 
iconostasului clasic o aduce registrul al cincilea. Pe 
trei rânduri succesive, iconograful înscrie numele 
celor 42 de descendenţi care alcătuiesc genealogia 
trupească a Domnului. Câte 14 pe un rând, începând 
cu Avraam şi terminând cu lisus Hristos, conform 
genealogiei pe care o face Matei în primul capitol al 


evangheliei sale. 


- Al şaselea registru, cel mai îngust dintre 
toate, îl formează aureola lin arcuită care are 
zugrăvită în centru icoana Sfântului Duh în chip de 
porumbel înscris în mandorlă. 


5.1.2. Interpretarea iconostasului de la Scala 
Coeli 

O împrejurare fericită a făcut ca simţul artistic 
eclezial al iconografului Sorin Dumitrescu să fie 
dublat de gândirea nuanţată a teologului prin 
vocaţie. Astfel, cheia decriptării complexului discurs 
vizual al iconostasului ne este oferită chiar de către 

autor. Contribuţia noastră în interpretarea 
iconostasului va consta în evidenţierea inovaţiilor 
inspirate prin care iconograful înnoieşte iconostasul 
şi, de asemenea, în aprofundarea teologică a unor 
aspecte asupra cărora, autorul, din varii motive nu a 
insistat. 

Ceea ce, instinctiv, ochii credinciosului caută 
(şi întârzie a găsi) în iconostasul de la Scala Coeli este 
crucea.  Nelipsită de pe culmile iconostaselor 
tradiţionale, crucea devine, practic, semnul care 
validează întreaga arhitectură a iconostasului. La 
Scala Coeli ea este absentă în varianta tradiţională 
tocmai pentru că acest iconostas circumscrie semnul 
crucii care, încastrat în însăşi structura sa, este 
alcătuit din icoane. Axa verticală a crucii o formează 
icoanele cu fond întunecat — episoadele Bunei 
Vestiri, Hristos Euharistic, Icoana nefăcută de mână 
şi Hristos în slavă. Axa orizontală este formată tot 
din icoane pe fond întunecat şi cuprinde icoana 
Stântului Nifon, episcopul Constanţianei, continuă 
cu icoanele apostolilor aplecaţi înaintea Icoanei 
nefăcute de mână, aflându-şi capătul în icoana 
Sfântului Silvestru, Papă al Romei. Astfel, această 
cruce are în centru chipul lui Hristos din icoana cea 

nefăcută de mâna omului — „terminalul tuturor 
semnificaţiilor globale ale catapetesmei”32*. „De-a 
lungul braţului orizontal al Crucii evoluează 
ecumenic, pe axul Sfântul Nifon -— Sfântul Silvestru, 
definiţia iconografică a Bisericii pământeşti, iar la 
capătul de sus al braţului vertical — acolo unde pe 
pământ era trecută vina răstignitului, iar la 
răstignirea Domnului fusese scris ÎNRI — pe acest 
capăt din cer al braţului vertical al Crucii este 
înscrisă acum nu vina, ci slava Răstignitului, prin 
icoana lui Hristos în slavă, ca definiţie iconografică a 
Bisericii cereşti. Să ne amintim, că icoana rezumă şi 
arată simbolic tocmai  iconomia pătrunderii 
Domnului într-o Sfântă a Sfintelor celestă, nefăcută de 
mâini omeneşti "52. 

Filiaţia veterotestamentară a iconostasului este 
sugerată de prezenţa în cuprinsul iconostasului a 
icoanelor de heruvimi şi serafimi care fac trimitere la 
heruvimii brodaţi pe catapeteasma templului. 


Axul median al iconostasului, devenit, precum 
deja am arătat, braţul vertical al Crucii, cuprinde 


31 Sorin Dumitrescu, op. cit. p. 40. 
525 Ibidem, p. 40-41. 

cinci tipuri de țesături — suport, de catapetesme. De 
sus în jos, ele sunt reprezentate potrivit următoarei 
rânduieli: 

— Icoana lui Hristos în slavă care suprapune 
două  catapetesme: Catapeteasma - Hristos şi 
catapeteasma — perdea a Vechiului Testament. 

- coana nefăcută de mână omenească, 
mandilionul din Edesa, țesătura suport a amprentei 
lui Hristos pe năframa regelui Abgar. 

— Icoana lui Hristos Euharistic care prin 
țesătura — suport ce acoperă trupul lui Hristos din 
potirul  euharistic, trimite „deopotrivă şi la 
acoperământul / placenta Maicii Domnului, şi la 
perdeaua care altădată acoperea Chivotul Legii. 

— Perdeaua uşilor împărăteşti, brodată asemeni 
perdelei dintre Sfânta şi Sfânta Sfintelor, cu chipuri 
de heruvimi. 

— Eşarfele fluturânde din cele trei cadre ale 
icoanei Bunei Vestiri pictate pe uşile împărăteşti. 
Potrivit autorului, acestea trimit la „țesătura suport a 
umanității Persoanei Divine a lui Hristos, văl 
sângeriu care simbolizează placenta Maicii 

Domnului din care s-a țesut Trupul lui Emanuel'%, 
precum inspirat zice marele imnograf Andrei 
Criteanul”%7. 


În afara inovației deja amintite mai sus privind 
„isonul” anumitor icoane, Sorin Dumitrescu aduce o 
nouă modalitate de integrare a icoanelor în 
ansamblul iconostaselor. Este o inovaţie tehnică ce 
porneşte de la o motivaţie teologică. Icoanele nu sunt 
fixate „din spate” pe cadrul de lemn al iconostasului, 
ca şi cum ar fi înrămate, fapt care ar da preeminenţă 
ramei, cadrului iconostasului. Ele sunt introduse din 
față în aşa fel încât rămân aproape imperceptibil în 
afara cadrului, aspect la care contribuie şi suprafața 
uşor bombată a fiecăreia dintre ele. Astfel, suportului 
de lemn i s-a dat nu atributul ramei ci pe cel al 
fagurelui”* iar „teologia tuturor icoanelor din 
spaţiile suportului capătă  conotaţiile hranei 


326 „Ca din vopsea de porfiră s-a țesut trupul lui Emanuel înlăuntrul pânteceliui tău, 
Preacurată, ceea ce eşti porfiră cugetăioare. Pentru aceasta, Născătoare de 
Dumnezeu, cu adevărat pe fine fe cinstim”-, Cântarea a VIll-a, Canonul 
Sfântului Andrei Criteanul Triod, ed. cit. p. 374. 

227 Sorin Dumitrescu, op. cît., p. 41. 

"2% [bidem, p. 42, 

duhovniceşti, a  mierii  paradisiace depuse în 
alveole” 32. 

Pentru a înțelege teologia tipurilor de fesături- 
suport, dezvoltată de pictor pe axul vertical al crucii 
de icoane, să-i dăm lui însuşi cuvântul: „Ceea ce 
uneşte aceste cinci tipuri de fesături-suport şi califică 
distribuirea lor iconografică drept coloana vertrebală 
a teologiei iconostasului este vocaţia lor comună de a 
reprezenta, fiecare în mod specific, trăsături de unire, 
calitate şi funcțiune care se extind în mod automat şi 
asupra iconostasului, o dată ce formal şi funcţional 
este înrudit cu tuncţia de suport al acestor ţesături. 
Icoanele-suport ale iconostasului, voalul-suport, voalul- 
Hristos, năframa-suport, perdeana-suport şi placenta- 
suport sunt toate pocroave teologice uriaşe, menite să 
unească simbolic/iconic cerul cu pământul, mai 
detaliat, să determine pământul să primească să se 
unească din nou cu cerul! Sunt ţesăturile-suport ale 
nădejdilor noastre intrând ca nişte ancore ale sufletului 
dincolo de catapeteasmă, pentru ca discordia dintre cer 


3 [bidem, p. 42. 


şi pământ să nu biruiască, şi pentru ca odată, care 
acum este, precum în cer aşa să fie şi pe pământ” 5%. 


5.1.3. Interpretarea teologică a registrelor 
iconografice 

- Icoana Duhului Sfânt în chip de porumbel, din 
registrul cel mai înalt, pluteşte deasupra crucii de 
icoane încastrată în structura de compoziţie a 
iconostasului. Duhul Sfânt este cel ce desăvârşeşte 
Biserica întemeiată de Hristos pe cruce. Sorin 
Dumitrescu reaminteşte că icoana Răstiginii, care îl 
prezintă pe Hristos crucificat, flancat de Maica Sa şi de 
loan Evanghelistul, nu este icoana supliciutui îndurat 
de Domnul, ci icoana celebrului text prin care Hristos 
vesteşte Biserica: Femeie, iată fiul tău; iată mama ta. 
Astfel, „la Pogorârea Duhului Stânt va fi realizată, 
după cincizeci de zile de la Înviere, tocmai întruparea 
acelei Biserici pe care o făgăduise Domnul înainte de a- 
şi da duhul pe cruce”*. Trebuie să reamarcăm că 
Sorin Dumitrescu îşi interpretează magistral propria 


3% Ibidem, p. 43. Autorul trimite şi Ja Evrei 6, 18-19: „noi, cei ce căutăm 
scăpare, să avem îndemn puternic ca să ţinem nădejdea pusă inainte, pe 
care a avem ca o ancoră a sufletului, neclintită şi tare, intrând dincolo de 
catapeteasmă, unde lisus a intrat pentru noi ca înaintemergător, fiind făcut 
Arhiereu în veac, după rânduiala lui Melchisedec”. 

51 Sorin Dumitrescu, op. cit, p. 43. 

lucrare iar explicaţiile sale rămân în mod deliberat, 
probabil, la granița sugestiei şi a gândului concentrat, 
în stare încă germinativă, fără a epuiza întreaga paletă 
de sensuri. Astfel, plecând de la propriile sale 
explicaţii, opțiunea sa pentru aşezarea icoanei Duhului 
Sfânt în chip de porumbel acolo unde iconostasul 
tradiţional aşază crucea lui Hristos flancată de Maica 
Domnului şi loan Evanghelistul pare a se explica 
astfel: iconostasul este o imagine eshatologică a 
Bisericii. El constituie imaginea plinirii, desăvârşirii 
Bisericii pe care Hristos o inaugura pe cruce. Pictorul 
nu renunţă la semnul crucii pe care îl înscrie organic în 
miezul structurii structurii iconostasului. În acelaşi 
timp, optează pentru icoana Duhului Sfânt în chip de 
porumbel deoarece ea este plinirea icoanei Răstignirii 
Domnului. Duhul Sfânt pluteşte deasupra 
iconostasului într-o arc de cerc auriu ce sugerează atât 
veghea activă, descendentă, cât şi tensiunea dinamică 
ascendentă, întregul iconostas dobândind astfel, un 
vector ascendent. 


- Registrul inferior recapitulează genealogia 
trupească a Mântuitorului, constituindu-se oarecum 
într-o transcriere sintetică a versetelor 1-17 din 
Evanghelia după Matei. Pe trei rânduri suprapuse, în 

module de culoarea porfirei (sugerând cărămizile unui 
zid) sunt înscrise numele din Cartea neamului lui 
Hristos, compatimentate în câte paisprezece module 
pe fiecare rând, după împărţirea pe care evanghelistul 
Matei o face. După ştiinţa noastră, este pentru prima 
oară când personajele vechitestamentare nu mai sunt 
zugrăvite pe iconostas în bust sau în medalion ca până 
acum ci cu numele, precum în prima filă a evangheliei 
după Matei. 


- Urmează registrul Deisis ca icoană a Bisericii 
cereşti. Icoana din mijloc, după mărturia pictorului, este 
o versiune nouă a icoanei Hristos în slavă, grefată pe 
elemente din icoana celei de-a doua veniri a lui Hristos. 
Icoana lui Hristos este flancată de Maica Domnului şi 
loan Botezătorul, în spatele cărora se află câte un 
arhanghel. Remarcăm că secvenţa aceasta corespunde 
organizării registrului Deisis al iconostasului catedralei 
Bunei Vestiri din Kremlinul Moscovei. Asemănarea se 
opreşte aici, (probabil şi din lipsa spaţiului), registrul 
încheindu-se cu un capitel arcuit, aluzie directă la 
definiţia Bisericii după apostolul Pavel: sfâlp şi temelie a 
Adevărului (| Tim. 3, 15). În interiorul fiecărui arc de zid 
se zăreşte icoana câte unui heruvim, cel din dreapta 

având o sabie de foc vâlvâitoare. „Decriptarea acestei 
soluţii iconografice este următoarea: sabia şi heruvimul 
care blochează sau înlesneşte accesul în Biserica cerească sunt 
însăşi Biserica “352. 


— Rândul următor, potrivit explicaţiei date de 
autor, este imaginea concentrată a Bisericii 
pământeşti, văzute. Un ierarh oriental şi unul 
occidental, ambii trăitori în secolul al IV-lea, se 
regăsesc în marginile registrului potrivit intenţiei 
unui orizont ecumenic. O inovaţie apare şi în 
tratarea icoanelor celor doisprezece apostoli. Ei sunt 
grupaţi câte trei în icoană, siluetele lor descriind 
diverse grade de prosternare înaintea icoanei 
chipului lui Hristos nefăcute de mână. Ca efect 
vizual  (nemărturisit de pictor), acest tip de 
reprezentare potenţează dinamismul mişcării de 
prosternare, trimițând (de ce nu?) la o unică mişcare 
descompusă în trei secvenţe, mişcare ce pare a nu-şi 
atinge niciodată capătul, fiind în ea însăşi fără de 
capăt ca una ce năzuieşte după asemănarea cu 


*2 Sorin Dumitrescu, op. cit., p. 44. 
s Nimic farţat în „ecumenismul” acestui iconostas. Cei doi episcopi aparţin 
Bisericii nedespărțite. 

Dumnezeu, după refacerea chipului lui Dumnezeu 
în om. Opţiunea pentru icoana lui Hristos cea 
nefăcută de mână este justificată de către iconograf 
prin referire la istoria amprentării miraculoase a 
pereţilor ocniţei în care mandilionul Edesei a fost 
păstrat vreme îndelungată; „deoarece vocaţia 
noastră, a posibilei noastre îndumnezeiri prin har, 
înseamnă de fapt să devenim noi înşine icoane — 
primii « amprentaţi » fiind cei 12 Apostoli din jurul 
Domnului - se cuvine să invocăm puterea în 
expansiune a Chipului lui Hristos ca să ne 
amprenteze şi pe noi, Biserica Lui!"%4. 


- Registrul următor, cel al Prăznicarelor are în 
centru zugrăvirea potirului euharistic „în care, 
înmuiat în propriul sânge, se află icoana Pruncului 
lisus acoperit cu o țesătură roşie, menită să evoce 
acoperământul de voal al Chivotului Legii, sau poate 
acoperământul hrănitor şi protector al placentei 
Maicii Sale, chivernisită de Duhul Sfânt”35. 


%4 Sorin Dumitrescu, op. cit., p. 45. 

35 Ibidem, p. 46. Este o imagine care nu a mai fost folosită îa un iconostas. O 
putem afla, însă, în frescele exterioare ale bisericilor pictate sub Petru Rareş. 
Iconograful a optat pentru aşezarea ei în iconostas în locui Cinei celei de 
Taină (n.n.). 

De o parte şi de alta a Potirului euharistic se 
află praznicele care prin „puterea lor duhovnicească 
de a actualiza, împiedică biserica să aţipească 
teologic, îi menţin sigură veghea şi identitatea şi tot 
ele sunt principalul reazim al păstrării ortodoxiei 
credinţei în clipele negre, de restrişte, când 
cunoaşterea teologică diminuează sau, pur şi simplu, 
este interzisă”. Ordinea inserării lor în registru nu 
este cronologică ci s-a urmărit, după mărturia 
autorului  „catehizare prin  sinapse -— procedeu 
expozitiv care urmăreşte să descopere relaţiile 
dogmatice, punţile teologice care leagă într-ascuns 
semnificaţiile teologice ale praznicelor”37. Potrivit 
acestei logici, putem înţelege această ordine 
simetrică astfel: 

- Vizita Mariei la Elisabeta, prima dintre 
icoanele panoului din stânga, este pusă în conexiune 
cu ultima icoană a celuilalt panou —- Adormirea 
Maicii Domnului. Trebuie spus că icoana Vizitei ţine 
locul icoanei Bunei Vestiri a cărei „prelungire” se 
află, pericopa evanghelică a praznicului Bunei 
Vestiri cuprinzându-o şi pe ea. Prima punte de 


% Ibidem, p. 4. 
% Ibideni, pp. 46 —47. 


307 


legătură cu praznicul Adormirii Maicii Domnului o 
constituie chiar această relatare a vizitei, citită ca 
paremie la Vecernia Mare a sărbătorii. Legătura nu 
se află doar aici. Dacă la Buna Vestire, Hristos se 
întrupează, primit fiind în pântecele protector al 
Fecioarei, la Adormirea Maicii Domnului Hristos 
este Cel ce primeşte protector sufletul ei. De 
remarcat, de asemenea că în cea de-a doua icoană 
orientarea  giulgiului este răsturnată, marama 
aflându-se în partea de jos a mormântului, ceea ce 
sugerează deja vectorul descendent al pogorârii la 
iad. 

— Icoana Naşterii Domnului şi icoana 
Îngerului ta Mormânt. Deja iconografii bizantini3% 
zugrăveau ieslea naşterii în chipul mormântului iar 
scutecele aidoma giulgiului ce încă păstrează forma 
trupului Domnului. Sorin Dumitrescu nu face decât 
să le pună în legătură directă şi neechivocă. Cel ce S- 
a născut în iesle este şi „ întâiul născut din morți” 3%. 


%8 Precum putem vedea, de exemplu, în icoanele praznicare zugrăvite de 
Teofan Cretanul. 

%5 Col. 1, 18-20 „Şi El este capul trupului, al Bisericii; El este începutul, 
întâiul născut din morţi, ca să fie El cel dintâi întru toate, Căci în Ela 
binevoit (Dumnezeu) să sălăşluiască toată plinirea. Şi printr-Însul toate cu 
Sine să le împace, fie cele de pe pământ, fie cele din ceruri, făcând pace prin 
El, prin sângele crucii Sale”. 

- Icoana Învierii lui Lazăr şi icoana 
Încredinţării lui Toma. Încredinţarea este atributul 
comun celor două icoane. Dacă în prima icoană, 
Hristos îi încredințează pe apostoli de „invierea cea 
de obşte” prin învierea lui Lazăr, în cea de-a doua îi 
încredinţează prin dovedirea Învierii Sale, Hristos, 
Cel ce întinde mâna spre Lazăr cel mort, 
poruncindu-i să iasă afară, în icoana simetrică 
primeşte atingerea mâinii întinse şi „iubitoare de 
încredințare” % a lui Toma. 

De remarcat că în prima icoană scena este 
redusă la esenţial. Sunt doar două personaje: Hristos 
şi Lazăr, ambii proiectaţi pe fundalul a două stânci 
între care se cască o prăpastie — imagine a vechii 
despărţiri a omului de Dumnezeu, despărţire care 
omului — Lazăr îi devine temniţa morţii. Hristos — 
Piatra cea din capul unghiului, dezleagă împietrirea 
morţii şi despărţirea omului de Dumnezeul său. Cele 
două stânci sugerează şi o istorie sintetică a căderii 
lui Adam. Hristos — Dumnezeu este liber pe fundalul 
tăriei stâncii; omul, dorind a fi dumnezeu fără de 


„Toma, cu dreapta lui cea iubitoare de încredințare, a cercetat coasta Ta 
cea de viaţă dătătoare, Hristoase Dumnezeule. Că dacă ai intrat, uşile fiind 
încuiate, dimpreună cu ceilalţi Apostoli a grăit către Tine: Domnul meu eşti 
şi Dumnezeul meu!” — Condac la Duminica Tomii, Penticostar, ed, cit. p. 61. 

Dumnezeu şi alături de Dumnezeu, se închide în 
propria autonomie care îi devine închisoare şi 
moarte. 

— Intrarea în Ierusalim şi Înălţarea Domnului. 
Intrarea în Ierusalimul pătimirilor este pusă în 
conexiune cu Înălţarea în slavă la cer. La Cina cea de 
Taină, înaintea pătimirii Sale, chiar după ieşirea lui 
luda pentru vânzare, Hristos spune: „Acum a fost 
preaslăvit Fiul Omului şi Dumnezeu a fost preaslăvit 
întru El. lar dacă Dumnezeu a fost preaslăvit întru 
El, şi Dumnezeu Îl va preaslăvi întru EI şi îndată Îl 
va preaslăv:” (loan 13; 31-32). 

— Răstignirea şi Pogorârea Duhului Sfânt. Aşa 
cum s-a spus mai sus, Sorin Dumitrescu reaminteşte 
faptul că icoana Răstiginirii este şi icoana scenei 
rostirii cuvintelor: „Femeie, iată fiul tău! (...) lată, 
mama ta!” (loan 19; 26-27). Este momentul 
întemeierii Bisericii Sale, care va fi desăvărşită la 
Pogorârea Duhului Sfânt. 

— Schimbarea la Faţă şi Pogorârea la iad. 
Lumina necreată care a strălucit pe muntele 
Taborului în prezenţa lui Moise şi Ilie (şi a celor trei 
apostoli) a strălucit şi în iad Adam şi Evei. Este 
lumina Dumnezeului celui fără de moarte, a Celui ce 

nu este Dumnezeu al morților ci al viilor. În 
discuţiile sale cu saducheii, Domnul adusese ca 
argument cuvintele lui Moise în sprijinul învierii 
morților: „lar că morţii înviază a arătat chiar Moise la 
rug, când numeşte Domn pe Dumnezeul lui 
Avraam, şi Dumnezeul lui Isaac, şi Dumnezeul lui 
Iacov. Dumnezeu deci, nu este Dumnezeu al 
morţilor, ci al viilor, căci toţi trăiesc în EI” (Luca 20; 
37-38). Pe muntele Taborului, în faţa apostolilor îl 
aduce pe Moise însuşi care mărturiseşte prin 
prezenţa lui, Învierea, alături de Ilie, cel mutat cu 
trupul la cer. Icoana simetrică, a Pogorârii la iad, nu 
este din acest punct de vedere decât o extensie a 
Transfigurării Domnului pe muntele Taborului, 
Transfigurarea în act, o ilustrare a cuvintelor „Toţi 


trăiesc în E!”. 


După mărturisirea iconografului, „numitorul 
comun al tuturor icoanelor praznicare este mandorla 
cu trei circumferinţe a Sfintei Treimi care, în dreapta, 
« asistă prevenitor » monticulii icoanelor praznicelor 
de până la Înviere, iar în stânga, « înconjoară 

protector » iconografia miraculoasă a praznicelor de 


după înviere”Xl. 


- Ultimul registru (de sus în jos) este cel al 
marilor icoane împărăteşti şi al iconografiei Bunei 
Vestiri de pe uşile împărăteşti. Scena Bunei Vestiri 
este descompusă în trei secvenţe a căror lectură se 
face de jos în sus. 

„Triada de icoane care dă înconjur intrării 
împărăteşti a altarului este deci formată din icoana 
vestirii Întrupării — icoana Bunei Vestiri de pe uşile 
împărăteşti, de icoana Chipului Întrupat — icoana din 
dreapta - al lui Hristos Pantocrator şi de icoana 
chipului în care s-a făcut Întruparea / a modului 
Întrupării — icoana Maicii Domnului cu Pruncul lisus 
în braţe. Icoana Hristos Pantocrator din dreapta, arată 
credinciosului forma şi dogmatica chipului omenesc 
ales de Cea de a doua Persoană a Sfintei Treimi 
pentru a se întrupa în istorie. În icoana din stânga, 
Maica Domnului (în ipostază Hodighitria / 
Povăţuitoarea), arătând cu mâna înspre Pruncul 
divin, povăţuieşte credinciosul să urmeze ascultării 
pe care ea Însăşi a arătat-o Domnului la Buna 


31 Sorin Dumitrescu, op. cit. p. 47. 

Vestire, făcând astfel posibilă Întruparea, iar prin 
mâna Pruncului care îşi binecuvântă Maica, aceluiaşi 
credincios Însuşi Domnul îi furnizează modelul pe 
care trebuie să-l urmeze pentru a fi îndumnezeit prin 


har”32. 


Iconostasul de la Scala Coeli (anexa 42) este una 
dintre cele mai inovatoare creaţii de artă eclezială din 
vremurile noastre, încadrându-se perfect în vechea 
tradiţie a iconostasului clasic, tradiţie pe care o asumă 
dar o şi reformulează în mod creator. Chiar dacă în 
final, Biserica nu va recepta toate noutăţile sale de 
expresie iconografică, cu siguranţă va  fecunda 
compoziţii ulterioare ale acestui ecran transparent 
cerului aşa cum se doreşte a fi iconostasul. 


5.2. Iconostasul realizat de Silviu Oravitzan la 
Biserica Schimbarea la Faţă din Cluj - Napoca 
(anexa 43) 


Silviu Oraviţan”*” este unul dintre puţinii 
artişti contemporani care reuşeşte convingător să îşi 


+2 Ibidem, pp. 48-49. 
*9 Silviu Orăvițan-Creţu s-a născut la 4 octombrie 1941, la Ciclova Montană, 
judeţul Caraş-Severin. Absolvent al Universităţii din Timişoara, Facultatea 

aducă arta în sfera liturgicului. Arta lui promite într- 
adevăr o nouă sinteză. El nu urmăreşte să 
modernizeze formal limbajul iconografiei bizantine 
ci „străbate toată perioada scursă din primul mileniu 
până astăzi pentru a găsi posibilităţile şi argumentele 
care să-i permită să exprime astăzi o credinţă 
adevărată, perfect ortodoxă şi eclezială, dar în acelaşi 
timp şi contemporană”. Modernitatea operei sale 
nu se datorează pur şi simplu adoptării limbajelor 
artei moderne ci limbajului său propriu, trans- 
inidividual şi transtemporal, deschis, cu toate 
acestea, timpului în care trăieşte. Un limbaj nu 


de Arte Frumoase (1963), absolvent al “Logos Grant”, Paris - Arte Frumoase - 
1983, absolvent al “Peer Mattsson Foundation Grant”, Suedia, 1984. Profesor 
la Liceul “Coriolan Brediceanu” din Lugoj (azi colegiu), apoi director al 
Galeriei “Pro Arte” din Lugoj, visiting profesor la Universitatea de Vest din 
Timişoara. Membru al Uniunii Artiştilor Piastici din România (1983), al 
International Association of Art (3998), membru fondator al “Oravitzan 
Gallery” din New York (2000). Câştigător al Marelui Premiu al GAP din 
Ungaria (1980 - Debretin). Prezent în numeroase colecţii private din Europa, 
SUA, Asia, menţionat în douăsprezece cărţi şi biografii. Cetăţean de onoare 
al oraşului Oraviţa - 1997. Acestea ar fi reperele biografice ale artistului 
plastic lugojean. La Cluj a condus lucrările la iconostasul de la biserica 
Schimbarea la Faţă, ajutat de Ladislau Pokker, Ovidiu Bădescu şi Andrei 
Rosetti. Mozaicurile bisericii vor fi realizate de Marco Rubnik, unul dintre 
cei mai talentaţi pictori de mozaic din lume şi totodată consilierul cultural al 
lui Papa Ioan Paul al Ii-lea, 

55 Marko Ivan Rupnik, Siluit: Oravitzan: întoarcerea din exil a artei 
contemporane, în albumul colectiv „Orauvitzan, Lux, Lumen”, Ed. Brumar, 
Timişoara, 2005, p. 96. 

„după modă ci după canonul comunicării, propriu 


Bisericii” 3%. 


5.2.1. Organizarea iconostasului 

Cu dimensiunile de 700 / 700 cm, de formă 
pătrată aşadar, şi mizând cu precădere pe efectul cu 
totul deosebit al foiței de aur dispusă cruciform, 
iconostasul lui Silviu Oraviţan este socotit a fi o 
expresie înnoită a tradiţiei iconografice. În vârful 
iconostasului se află o cruce cu braţe egale, contruită 
din cinci pătrate aurite, egale în dimensiune?8. 
Crucea de forma aceasta o regăsim de mai multe ori 
în iconostas ca şi formele geometrice — pătratele — 
care o alcătuiesc. S-ar spune că matricea 
iconostasului este crucea din vârf, toată suprafaţa 
iconostasului fiind structurată, compartimentată în 
„pătrate egale cu cele care o alcătuiesc pe aceea. 
Deosebirea este că în timp ce pătratele crucii (cu 
suprafeţe netede) se constituie ca fragmente, 
mădulare ale crucii, restul pătratelor, cu excepţia 


%5 Ibidem, p. 99. 

% Cu excepţia pătratului care constituie intersecția brațelor crucii, fiecare are 
o inscripţie. Lectura lor se face de sus în jos şi de la dreapta la stânga: IC, XC, 
NIL, KA. 

icoanelor, conţin ele însele o rețea de cruci sugerată 
prin pătrăţele mici, aurite, în basorelief. 


Sub crucea din vârf regăsim registrul 
profeților, reprezentaţi, de asemenea, în ferestre 
pătrate. Ei nu mai au în mijloc icoana tradiţională a 
Fecioarei Semnului (Platitera ton ouranon). 

În centrul următorului registru — Deisis se află 
acelaşi tip de cruce de pe culmea iconostasului, cruce 
care acum are în pătratul central icoana la scară 
redusă a lui Hristos în slavă. Icoana sa este înscrisă 
într-un octogon, simbol al Împărăției Cerurilor. 
Oarecum la picioarele acestei cruci sunt reprezentaţi 
în picioare dar la scară redusă, Maica Domnului şi 
loan Botezătorul. Icoanele (bust) celor celor 
doisprezece apostoli ocupă câte un pătrat în 
prelungirea braţului orizontal al crucii. 


Prăznicarele, treisprezece la număr, sunt şi ele 
încadrate în câte un pătrat. Primele praznice sunt 
anterioare Învierii: Naşterea Domnului, 
Întâmpinarea Domnului, Botezul Domnului, 
Învierea lui Lazăr, Intrarea în Ierusalim, Răstignirea. 
Ultimele şase încep cu Învierea şi continuă cu 

Mironosiţele la Mormânt, Încredinţarea lui Toma, 
Înălțarea Domnului, Pogorârea Duhului Sfânt, 
Adormirea Maicii Domnului. Cea care rupe ritmul 
acestei ordini este icoana Cinei celei de Taină, 
aşezată cu un pătrat mai jos, între Răstignire şi 
Înviere. 

Deasupra uşilor împărăteşti se află, 
singularizat, Icoana chipului celui nefăcut de mână 
omenească, Prezenţa sa este subliniată prin cele trei 
pătrate aurite şi netede de sub el. 

Registrul icoanelor locale este compartimentat 
şi ei după ritmul aceloraşi pătrate. Pe uşile 
împărăteşti, icoanele evangheliştilor delimitează 
conturul unei cruci aidoma ca formă celei din vârf, 
dar pe fond albastru. Icoana Bunei Vestiri, redusă la 
esenţial, este pictată mai jos. De o parte şi de alta se 
află icoana Mântuitorului Pantocrator, icoana Maicii 
Domnului (Dulcea Sărutare), icoana Sfâtului loan 
Botezătorul şi, ca icoană de hram, Schimbarea la 
Faţă. Toate aceste icoane respectă ritmul comun al 
pătratului pe care nu îl depăşesc în lăţime. Singurele 
icoane care se întind orizontal pe două pătrate sunt 
icoanele — desen ale celor doi arhangheli de pe uşile 
diaconeşti. Remarcăm faptul că icoanele celor doi 

Arhangheli sunt lăsate la stadiul de desen în foiţă de 
aur. Ei s-au manifestat sub chip omenesc dar nu au luat 
trup omenesc (anexa 43). Având imaginea doar 
inicizată în lumină, ei fac trimitere la liturghia cerescă. 
Reprezentarea lor în desen potenţează reprezentarea 
în trup îndumnezeit a celorlalte persoane sfinte. Sub 
fiecare dintre cele patru icoane enumerate mai sus se 
află câte o mică icoană stilizată: sub icoana 
Pantocrator se află roţile de foc din vedenia lui 
lezechiel, sub icoana Maicii Domnului se află 
porumbelul pe fundalul unei stea în opt colţuri iar 
sub cele două icoane laterale se află câte un heruvim 
cu şase aripi. 


Pătratul fiind simbolul cosmosului, alcătuirea 
sa din cruci descoperă crucea ca formă şi trup al 
lumii acesteia în care foate se cer după cruce“ pentru a 
fi desăvârşite în Duhul! Sfânt. 


347 Sfântul Maxim Mărturisitorul, 200 de Capete despre Teologie şi Economie, |, 
67; PG 90, 1108. 

5.2.2. Aprecieri cu privire la iconostasul 
lui Silviu Oravitzan 

Dacă vorbind de iconostasul de la Scala Coeli, 
constatăm mai ales o extraordinară aprofundare a 
unor vechi teme iconografice, în ceea ce priveşte 
iconostasul realizat de Silviu Oraviţan, suntem 
martorii unei adevărate primeniri în limbajul 
iconografic al iconostasului. Subiiniem acest fapt: 
pictorul nu încearcă o „modernizare” a iconostasului 
prin ablaţia formelor tradiționale; rămânând perfect 
încadrat în Tradiţie, el ne oferă viziunea sensului ultim 
al iconostasului - „epifania Luminii necreate”3%. 
Structura registrelor tradiţionale ale iconostasului este 
respectată formal dar toate aceste aceste registre sunt 
îngustate, micşorate, copleşite parcă de lumină, ca şi 


cum at plonja într-un ocean al luminii. 


lată ce spune profesorul loan Ică jr. despre acest 
iconostas: 

Imens pătrat auriu, marcat de amprenta 

omniprezentă a crucilor, în binecunoscutul stil 

mozaicat, iconostasul lui Silviu Oraviţan este în 

primul rând o invitaţie la redescoperirea 


“* Expresia îi aparţine lui loan Ică jr.; vezi nota nr. 326. 

semnificaţiilor profunde ale acestei piese 
centrale şi esenţiale pentru spaţiul eclezial 
ortodox. Ca şi în restul creaţiei sale, şi în acest 
caz „inovaţia” lui Silviu Oraviţan se face prin 
regăsirea simbolicii fundamentale a acestei 
imense „ferestre spre transcendenţă”. Ceea ce 
frapează în acest caz este în primul rând 
impresia că te afli în faţa unui perete compact 
de lumină, cea mai extraordinară materializare 
a „uriaşului nor de slavă şi rugăciune” care 
trebuie să fie iconostasul ortodox. Silviu 
Oraviţan ne aduce astfel aminte un lucru adesea 
uitat în maniera de execuţie a iconostaselor. Şi 
anume că, în ființa lui ultimă, el nu e un simplu 
stativ improvizat al unor icoane înşirate în faţa 
altarului pe mai multe registre de evlavia 
populară a iconodulilor din Bizanţ cu ocazia 
triumfului lor asuprea iconoclaştilor. 
Iconostasul e, în realitate, epifania Luminii 
necreate şi a Liturghiei permanente descrise de 
Apocalipsă, în care se inserează Liturghia 
văzută a Bisericii; ca atare, el nu trebuie să 
dubleze pur şi simplu personajele ciclurilor 
iconografice de pe pereţii bisericii. Dacă aceste 

din urmă reprezentări au un scop didactic, 
imaginile de pe iconostas şi iconostasul în 
întregul lui e epifania prezenţei nemijlocite a 
pleromei sfinţilor în lumina slavei divine“. 


Marko Ivan Rupnik** îl compară pe Silviu 
Oravitzan cu Vasili Kandisky, afirmând că este „un 
artist de tot atât de mare geniu şi cu amplă pregătire 
culturală”%!. Expresia căutărilor artistice ale acestuia 
poate fi descrisă în binomurile: gestualitate şi 
geometrie, improvizație şi disciplină, fragilitate şi 
rigoare, invenţie şi ascultare, pasiune şi concept, 
plăcere şi asceză*?, Or, punctul de convergenţă al 
tuturor contrariilor îl găseşte în cruce. Despre 
iconostasul lui Oraviţan: 


%* loan I. Ică jr., Arta hui Silviu Oravitzan — o mistagogie a luminii, în albumul 
colectiv „Orazifzan, Lua, Lumen”, ed. Brumar, Timişoara, 2005, pp. 67. 

5% Marko Ivan Rupnik s-a născut la 28 noiembrie 1954 în Slovenia. A intrat 
în ordinul lezuiţilor în 1973, a studiat pictura la Academia de Arte Frumoase 
din Roma şi teologia la Universitatea Pontificală Gregoriană unde în 1991 a 
dobândit titlul de doctor. A avut numeroase expoziţii personale în Italia, 
Slovenia, Croaţia, Statele Unite ale Americii, Austria, Rusia şi România. 
Începând 1991 este directorul Centrului Aletti, Roma. A fost invitat să 
realizeze mozaicurile de la biserica Schimbarea la Faţă din Cluj, al cărei 
iconostas a fast deja realizat de către Silviu Oraviţan. 

551 Marko Ivan Rupnik, Silviu Oravitzan: întoarcerea din exil a artei 
contemporane, în albumul colectiv „Oravitzan ....”, p. 9%. 

52 Ibidem, p. 96. 

(..) este frumos, străluceşte ca un pol de atracţie 
totală. E ca o mireasă. Este cea mai modernă, în 
sensul autentic al termenului, şi cea mai 
surprinzătoare tentativă de a arăta cum vede 
Dumnezeu. Pentru Oravitzan, această vedere nu 
se articulează în detalii (...). Într-o epocă de o atât 
de mare ignoranță religioasă şi de o asemenea 
rătăcire culturală, detaliile tulbură, dezorientează 
şi devin înfruntarea ideologiilor şi a fanatismelor. 
Astăzi este vorba de o viziune de sinteză chiar a 
punctului său zero. Este vorba pur şi simplu de a 
arăta un mister cu atâta viaţă, încât omul de 
astăzi să se poată simţi antrenat, atras, dar şi 
redus la tăcere, întrucât se află în faţa unui Mister 
care se prezintă şi care se cere luat în considerare, 
băgat în seamă. Oravitzan arată că privirea lui 
Dumnezeu este Lumina şi că nu trebuie niciodată 
să fugim din faţa lui Dumnezeu, ci trebuie să ne 
oprim şi să ne lăsăm priviţi de EL. În Evanghelia 
după Luca avem exemplul modului în care 
privirea lui Hristos schimbă viaţa şi persoana 
însăşi a Apostolului Petru”. 


%3 Ibidem, p.96. 

Basarab Nicolescu?" dă mărturie despre ceea ce 
el numeşte „efectul vibrator intens” pe care îl au 
asupra sa picturile lui Silviu Oravitzan. „De departe — 
afirmă el - par neutre şi decorative. Apropiindu-mă, 
într-un unghi precis al vederii şi în anumite conditii 
ale luminii de ambianţă, picturile se aprind, animate 
de o ciudată pulsaţie care pătrunde în interiorul meu 
declanşând o lumină organică şi o senzaţie de căldură, 
însoțite de o profundă pace interioară, cum numai 
rugăciunea sau meditaţia o pot genera”3%5. 


Sorgintea artei lui Oravitzan este una 
religioasă, fără îndoială, dar sprijinită de repere 
palpabile ale artei populare a Banatului în care 
pictorul vede nici mai mult nici mai puţin decât 
„insemnele aulice ale unui limbaj pierdut (...), un 
limbaj paradiziac, un limbaj al începuturilor noastre 
edenice, insemnele pure ale comunicării nemijlocite 
cu Dumnezeu. De aici firul strălucitor, acea 
disponibilitate de a capta în materie lumina ingenuă 
şi necreată, de aici infinitele câmpuri de aur în care 


41 Basarab Nicolescu este fizician şi filozof, director al departamentului de 
cosmologie cuantică de la CNRS. Membru al Academiei Române. 

35% Basarab Nicolescu, Lumină din Lumină, în albumul colectiv „Oravitzan ...”, 
p. 167. 

nu se vede nimic din afară, în care nu se oglindeşte 
nimic accidental sau definit, dar din care răzbate şi 
adie energia nemăsurată a unei existenţe fără început 
şi fără de sfârşit. (...) mesajele astea care au amuţit, 
care şi-au transmis către noi doar ambalajele vizibile, 
de o măreție aproape nepământească, trebuie să le 
capteze şi să le retransmită pictorul”, 

Acest mesaj de măreție nepământeană ale 
ființei fără început îl transmite prin lumină 
iconostasul de la Cluj: „Panourile mele, şi cu atât mai 
mult iconostasul de la Cluj, chiar asta încearcă să 
facă, încearcă să surprindă momentul în care materia 
se deschide, înfloreşte, îşi pierde opacitatea şi devine 
un mediu transparent care nu absoarbe lumina, ci o 
generează, o eliberează din propriile sale resurse, din 
cele iniţiale, şi lumina asta nu este lumina din afară, 
cea dirijată, lumina care se stinge şi care aruncă 
umbre, ci o lumină fără sursă şi fără istorie”. 


3% Cf. Pavel Şuşară, O poveste despre lumen şi lux, în albumul colectiv 
„Oravitzan...,”, ed. Brumar, Timişoara, 2005, p. 174. 
357 Ibidem, pp. 174-175. 

CONCLUZII 


Dacă icoanele revelează chipul lui Dumnezeu 
cel  înomenit şi al oamenilor îndumnezeiţi, 
iconostasul, ca ansamblu iconografic aflat la granița 
dintre altar şi naos, este martorul vizual al istoriei 
înomenirii lui Dumnezeu, al întrupării Fiului lui 
Dumnezeu şi al tuturor actelor prin care omului i-a 
fost deschisă calea mântuirii. Totodată, este martor 
vizual al unirii omului cu Dumnezeu în lisus 
Hristos, unire ai cărei martori direcţi sunt sfinţii, cei 
„părtaşi dumnezeieştii firi“(Îl Petru 1;4). Astfel, 
iconostasul ar trebui perceput ca un suport de icoane 
a căror menire nu este de a obtura vederea către altar 
ci de a transparentiza taina mântuirii omului în 
Biserică. El nu desparte ci uneşte creatul cu necreatul, 
văzutul cu nevăzutul. 

Chiar dacă iconostasul este perceput adesea ca 
un zid care separă, dezvoltarea iconostasului s-a 
făcut prin dezvoltarea programului iconografic, 
având deci, drept scop, unirea dintre lumea vizibilă 

şi cea invizibilă358. El are astfel rolul ambivalent de a 
acoperi şi descoperi taina euharistică. 

În general, atitudinile apărătorilor şi 
adversarilor iconostasului sunt destul de radicale. 
Adversarii ar dori eliminarea totală a zidului 
despărțitor dintre sanctuar şi naos, un zid care, în 
opinia lor, contribuie la clericalizarea cultului şi face 
dificilă participarea credincioşilor la evenimentul 
liturgic. Dispariţia sa completă ar facilita contactul 
dintre preot şi credincioşi, oferind sentimentul 
comuniunii totale. 

Pe de altă parte, apărătorii îl consideră absolut 
necesar cultului divin. Chiar dacă nu se mai fac 
auzite opinii atât de radicale precum cele ale lui 
Nichita  Stithatul, este considerată necesară 
conservarea unei atmosfere de taină în cult, şi pentru 
aceasta cel mai bun mijloc este iconostasul. 


355 „„„.. el (iconostasul — n.n.) a fost conceput nu pentru a separa, ci pentru a 
reuni. lcoana, într-adevăr, este mărturia sau mai curând consecinţa unirii 
realizate între divin şi uman, ceresc şi pamântesc; în mod esenţial, ea este 
mereu imaginea Întrupării. De aceea şi iconostasul a apărut de la început din 
trăirea realităţii că locaşul este „cerul pe pământ”, ca o mărturie că „s-a 
apropiat de noi Împărăţia lui Dumnezeu”. Ca şi întreaga iconografie din 
locaş, iconostasti! este prezentarea întrupată a Bisericii ca sobor (adunare), ca 
unitate a lumii văzute şi nevăzute, ca descoperirea și prezenţa făpturii noi şi 
transfigurate” (A. Schmemann, op. cit. p. 10-11). 

Nu iconostasul se află la originea unei slabe 
comunicări între cler şi credincioşi ci apariţia 
iconostasului a urmărit re-transparentizarea unei 
anume bariere de comunicare a misterului liturgic 
către poporul credincios, începând cu anul 313. În 
condiţiile survenite după anul 313, când statutul de 
creştin încetează să mai fie un risc, numărul 
creştinilor sporeşte, însă intensitatea trăirii creştine 
se micşorează. Astfel, necesițatea de a semnala 
prezenţa misterului justifică apariţia unei bariere 
între sanctuar şi navă. Cu timpul, au fost aşezate 
icoane pe barieră pentru a face vizibil ceea ce 
rămâne invizibil ochilor, taina prezenţei 
dumnezeişti. Afirmația părintelui Pavel Florensky 
pe care o reluăm în continuare este foarte 
sugestivă, în ciuda severităţii tonului: „Iconostasul 
material, această proteză a spiritualităţii, nu 
ascunde ceva ochilor credincioşilor, lucruri 
tăinuite, în stare să stârnească curiozitatea, aşa 
cum, din ignoranță şi egoism, îşi închipuie unii; 
dimpotrivă, el le arată celor pe jumătate orbi, 
tainele altarului, deschide şchiopilor şi schilozilor 
intrarea într-o altă lume care le rămânea închisă 
din cauza propriei lor obtuzităţi, strigă urechilor 

surde despre Împărăţia Cerurilor, făcând aceasta 
după ce urechile s-au arătat insensibile la vorbirea 
pe un ton obişnuit”%%, 

Este de mirare faptul că Pavel Florensky nu ia 
deloc în considerare o altă cauză a „surzeniei” 
credincioşilor: recitarea în taină a rugăciunilor 
euharistice. Credincioşii nu sunt surzi dar nu aud 
cuvântul plin de putere al acestor rugăciuni. 
Creştinii ruşi au fost privaţi dintotdeauna de această 
posibilitate. În această situaţie, dacă împrumutăm 
metafora lui Pavel Florensky, am putea spune că 
iconostasul strigă ceea ce rugăciunile au încetat a 
grăi în auz. 

Reamintim că programul iconografic al 
iconostasului nu a luat amploare în Bizanţ. El nu 
ascundea în întregime sanctuarul, era semi-deschis şi 
destul de scund. Prin dimensiunile sale moderate, 
iconostasul lăsa încă deschisă posibilitatea întoarcerii la 
tradiţia citirii rugăciunilor euharistice cu voce înaltă, 

Din contră, trebuie ţinut cont că în momentul 
convertirii la creştinism, ruşii au moştenit o formă a 
cultului care stabilise deja lectura în taină a 
rugăciunilor euharistice. Nu a existat nici un 


%59 Pavel Florensky, Iconostasul, Ed. Anastasia, 1994, pp. 156-157. 

moment în care poporul rus să poată asculta 
rugăciunile euharistice. În afară de aceasta, acest 
obicei nu a fost niciodată pus în discuţie şi a fost 
acceptat ca un dat al cultului. Când în secolul al XX- 
lea (sub influența Ortodoxiei din diaspora) el a fost 
pus în discuţie, s-a considerat că doar un sinod al 
Bisericii putea decide o schimbare. Cu siguranţă, 
însă că lectura cu voce tare a rugăciunilor euharistice 
nu ar aduce automat un avânt al vieţii ecleziale. Aşa 
precum un iconostas pictat necorespunzător îşi 
diminuează impactul din cauză că icoanele sale nu 
inspiră o atitudine „euharistică”, de mulțumire şi de 
uimire doxologică, tot astfel s-ar întâmpla şi în 
situaţia unei lecturi  grăbite, superficiale a 
rugăciunilor euharistice. 


Un iconostas pictat de către Andrei Rubliov ar 
putea îi numit chintesența naraţiunii şi a atitudinii 
euharistice. Nu se poate spune acelaşi lucru despre 
iconostasele greoaie, baroce, ale ultimelor secole. 
Fără îndoială că şi această disonanţă dintre cult şi 
stilul artelor vizuale chemate să-i mijlocească 
mesajul, a condus la recrutarea adeversarilor 
iconostasului. În aceste condiţii, opinia că 
iconostasul exclude poporul de la participarea la 

Euharistie devine plauzibilă. Un iconostas foarte 
greoi, care cuprinde până la zece rânduri de icoane, 
îşi pierde claritatea şi îşi disipează mesajul. El riscă 
să devină, într-adevăr, un perete despărțitor şi nu 
unul transparent misterului litugic. 

ANEXE 


Anexa 1%! 


Novela 137 a lui Iustinian: Despre alegerea 
îndatoririlor episcopilor %2 


„În numele  Stăpânului lisus Hristos 
Dumnezeul nostru împăratul cezar Flavius Iustinian 
învingătorul alumanilor, goților, francilor, 
germanilor, anţilor, alanilor, vandalilor, africanilor, 
norocos şi slăvit biruitor şi triumfător, august 
perpetuu lui Petru ilustrul magistru al 
dumnezeieştilor oficii. 

Dacă ne sârguim să fie păzite sigure spre 
siguranța supuşilor legile civile, a căror autoritate 
ne-a încredinţat în iubirea Sa de oameni Dumnezeu, 
cu cât mai mare sârguinţă trebuie să depunem 
pentru paza sfintelor canoane şi a legilor 
dumnezeieşti hotărâte pentru mântuirea sufletelor 
noastre? Căci aceia care păzesc sfintele canoane se 


1 Anexa | cuprinde textul Novelei 137 a Împăratului Justinian şi textui 
Anaforalei Sfântului Vasile cei Mare. 

%2 Traducerea textului novelei este preluată din lucrarea lui Karl Christian 
Felmy: De la Cina cea de Taină la Dumnezeiasca Liturghie a Bisericii Ortodoxe, 
trad. rom. de Pr. Prof. loan Ică, Ed. Deişis, Sibiu, 2004, pp. 129-132. 

învrednicesc de ajutorul Stăpânului Dumnezeu, iar 
cei care le încalcă se supun pe ei înşişi osândei. Dar 
unei osânde şi mai mari se supun preacuvioşii 
episcopi, cărora li s-a încredințat cercetarea şi paza 
canoanelor, dacă o încălcare a lor rămâne 
nerăzbunată. Înctrucât dumnezeieştile canoane nu se 
păzesc, am primit însă diverse semnalări împotriva 
unor clerici şi monahi precum şi a unor episcopi că 
nu trăiesc potrivit dumnezeieştilor canoane, şi că se 
găsesc altţii care nu cunosc nici chiar rugăciunea 
Sfintei Ofrande (Liturghii) sau a Sfântului Botez. 
Gândindu-ne deci la judecata lui Dumnezeu, a 
poruncit să se purceadă în fiecare caz din cele 
raportate la cercetare şi îndreptare în chip omenesc. 
Căci dacă legile generale nu îngăduie ca greşelile 
laicilor să rămână fără cercetare şi răzbunare, cum 
vom suporta să trecem cu vederea cel stabilite 
canonic petru mântuirea tuturor oamenilor? Am 
găsit însă că mulţi au căzut în greşeli pentru că nu s- 
au făcut potrivit celor hotărâte de Sfinţii Apostoli şi 
Părinţi sinoadele preacuvioşilor episcopi. Căci dacă 
s-ar fi păzit acest lucru, atunci fiecare de teamă să nu 
fie mustrat în sinod s-ar fi sârguit să înveţe 
dumnezeieştile slujbe şi să vieţuiască cuminte, ca să 

nu fie supus osândei dumnezeieştilor canoane. lar 
un pretext pentru unele greşeli s-a făcut nu mai 
puţin şi faptul că episcopi, preoţi, diaconi şi ceilalți 
clerici sunt hirotoniți fără cercetare şi fără mărturie 
despre dreapta credinţă şi decenţa vieţii. (...). 
Urmând deci celor definite de dumnezeieştile 
canoane, facem legea de faţă prin care stabilim ca ori 
de câte ori va fi nevoie să fie hirotonit un episcop, să 
se adune clericii şi primarii oraşului unde urmează a 
fi hirotonit episcop şi, punând înainte Sfintele 
Evanghelii, să facă voturi pe trei persoane şi fiecare 
din ei să jure pe Cuvintele dumnezeieşti şi să dea în 
scris că-i aleg pe acei trei nu din pricina vreunui dar, 
a unei făgăduinţe, prietenii, favoruri sau a unei alte 
afecţiuni, ci ştiindu-i că au credinţă corectă şi 
ortodoxă şi viaţă decentă şi sunt peste 30 de ani, şi că 
ştiu că nimeni din ei nu a avut şi nu are nici soţie, 
nici copii ori concubină sau fii naturali, şi chiar dacă 
mai înainte vreunul din ei a avut soţie, aceasta a fost 
una singură, n-a fost văduvă, nici despărțită de 
bărbat, nici oprită de sfintele canoane şi legi, precum 
şi că nu ştiu ca vreunul din cei aleşi a avut vreo 
funcţie civilă sau statală, afară numai dacă acest 
oficial civil sau statal a petrecut ca monah o viaţă 

ireproşabilă într-o mănăstire nu mai puţin de 15 ani; 
adică păzindu-se această procedură de mai sus şi 
pentru aceste persoane în voturile care se fac pentru 
ele, din aceste trei persoane votate astfel să fie 
hirotonit cel mai bun la alegerea şi judecata celui 
care-l hirotoneşte. Dar să se ceară mai întâi cel care 
hirotoneşte să ceară mai întâi celui care urmează să 
fie hirotonit un libel cu semnătură conţinând cele 
privitoare la dreapta lui credință, şi să recite şi 
dumnezeiasca Ofrandă care se face în vederea 
dumnezeiştii Cuminecări, rugăciunea de la Sfântul 
Botez şi celelalte rugăciuni. (...). 


Pe lângă acestea poruncim ca toţi episcopii şi 
preoții să facă dumnezeiasca Ofrandă şi rugăciunea 
de la Sfântul Botez nu în tăcere, ci cu glas auzit de 
preacredinciosul popor, pentru ca şi de aici sufletele 
celor care le ascultă să se scoale spre o mai mare 
străpungere (a inimii) şi spre lauda Stăpânului 
Dumnezeu. Căci aşa învaţă dumnezeiescul Apostol 
(Pavel) în prima sa epistolă către corinteni: „Căci 
dacă vei binecuvânta cu duhul, cum va răspunde 
omul simplu „Amin” la mulţumirea ta, de vreme ce 
el nu ştie ce zici? Căci tu într-adevăr mulţumeşti 

bine, dar celălalt nu se zideşte (| Cor. 14, 16), iar 
romanilor le spune aşa: „Cu inima se crede spre 
dreptate, iar cu gura se mărturiseşte spre mântuire” 
(Rm 10; 10). De aceea, aşadar, se cuvine ca 
rugăciunea de la Sfânta Ofrandă şi celelalte 
rugăciuni să fie oferite cu glas tare de preacuvioşii 
episcopi şi preoţi Domnului nostru lisus Hristos 
Dumnezeul nostru împreună cu Tatăl şi cu Duhul 
Sfânt. Bine ştiind preacuvioşii preoți că dacă trec cu 
vederea ceva din acestea vor avea de dat răspuns şi 
la înfricoşătoarea judecată a Marelui Dumnezeu şi 
Mântuitorului nostru lisus Hristos, dar nici noi 
cunoscând acestea nu vom avea linişte, nici nu le 


vom lăsa nerăzbunate (...)”. 


Anaforaua Sfântului Vasile cel Mare 

„Cel ce eşti, Stăpâne, Doamne, Dumnezeule, 
Părinte  Atotţiitorule, Cel închinat, vrednic cu 
adevărat şi drept şi cuvenit lucru este, pentru marea 
cuviinţă a sfinţeniei Tale, pe Tine a Te lăuda, Ţie a-Ţi 
cânta, pe Tine a Te binecuvânta, Ţie a ne închina, Ţie 
a-Ţi mulțumi, pe Tine a Te slăvi, Cel ce singur eşti 
Dumnezeu cu adevărat, şi ie a-[i aduce această 
slujbă duhovnicească a noastră, cu inimă înfrântă şi 

cu suflet smerit; că Tu eşti Cel ce ne-ai dăruit nouă 
cunoaşterea adevărului Tău. Şi, cine este în stare să 
grăiască puterile Tale, să facă auzite toate laudele 
Tale sau să spună toate minunile Tale, în toată 
vremea? Stăpâne al tuturor, Doamne al cerului şi al 
pământului şi a toată făptura cea văzută şi nevăzută, 
Cel ce şezi pe scaunul slavei şi priveşti adâncurile, 
Cel ce eşti fără de început, nevăzut, neajuns, 
necuprins, neschimbat, Tatăl Domnului nostru lisus 
Hristos, al marelui Dumnezeu şi Mântuitorului 
nostru, nădejdea noastră, Care este chipul bunătății 
Tale, pecete asemenea chipului, Care întru Sine Te 
arată pe Tine, Tată, Cuvânt viu, Dumnezeu adevărat, 
Înțelepciune mai înainte de veci, viaţă, sfințire, 
putere. Lumina cea adevărată, prin Care S-a arătat 
Sfântul Duh, Duhul adevărului, darul înfierii, 
arvuna moştenirii celei ce va să fie, începutul 
bunătăţilor celor veşnice, puterea cea făcătoare de 
viaţă, izvorul sfinţeniei, de Care toată făptura cea 
cuvântătoare şi înţelegătoare, întărită fiind, Ţie 
slujeşte şi Ţie pururea Îţi înalţă cântare de slăvire, că 
toate împreună slujesc ie. Că pe Tine Te laudă 
Îngerii, Arhanghelii, Scaunele, Domniile, 
Începătoriile, Stăpâniile, Puterile şi Heruvimii cei cu 

ochi mulţi; Ţie Îţi stau împrejur Serafimii cei cu şase 
aripi, care, cu două îşi acoperă fețele, cu două 
picioarele, iar cu două zburând, strigă unul către 
altul, cu neîncetate graiuri, cu laude fără tăcere, 
cântarea de biruinţă, cântând strigând, glas înălţând 
şi grăind. Sfânt, Sfânt, Sfânt, Domnul Savaot! Plin 
este cerul şi pământul de mărirea Ta. Osana întru cei 
de sus. Binecuvântat este Cel ce vine întru numele 
Domnului. Osana întru cei de sus! 


Cu aceste fericite Puteri, Stăpâne, lubitorule de 
oameni, şi noi, păcătoşii, strigăm şi grăim: Sfânt eşti 
cu adevărat şi Preasfânt şi nu este măsură măreției 
sfințeniei Tale şi drept eşti întru toate lucrurile Tale; 
căci, cu dreptate şi cu chibzuire adevărată, ne-ai adus 
toate; că, zidind pe om, luând ţărână din pământ, şi, 
cu chipul Tău, Dumnezeule, cinstindu-l, l-ai pus în 
raiul desfătării, făgăduindu-i, întru paza poruncilor 
Tale, viață fără de moarte şi moştenirea veşnicelor 
bunătăţi. Dar, neascultându-Te pe Tine, Adevăratul 
Dumnezeu, Care l-ai făcut pe dânsul, şi amăgirii 
şarpelui supunându-se şi, dat fiind morţii, pentru 
păcatele sale, l-ai izgonit pe dânsul, cu judecata Ta 
cea dreaptă, Dumnezeule, din rai în lumea aceasta, şi 

l-ai întors în pământul din care a fost luat, 
rânduindu-i lui mântuirea cea din a doua naştere, 
cea prin Însuşi Hristosul Tău. Că nu Te-ai întors 
până la sfârşit de la zidirea Ta, pe care ai făcut-o, 
Bunule, şi nici n-ai uitat lucrul mâinilor Tale, ci, în 
multe chipuri, l-ai cercetat întru îndurările milei 
Tale: prooroci ai trimis, minuni ai făcut prin sfinţii 
Tăi, care au bineplăcut ie, din fiecare neam; grăitu- 
ne-ai nouă pirn gura proorocilor, slujitorii Tăi, mai 
înainte vestindu-ne mântuirea ce avea să fie; Lege 
ne-ai dat spre ajutor; îngeri ai pus păzitori. lar când a 
venit plinirea vremii, ne-ai grăit nouă prin Însuşi 
Fiul Tău, prin Care şi veacurile le-ai făcut. Care, fiind 
strălucirea slavei Tale şi chipui ipostasului Tău, şi 
purtând toate cu cuvântul puterii Sale, nu răpire a 
socotit a fi asemenea ie, lui Dumnezeu — Tatăl, ci 
Dumnezeu fiind, mai înainte de veci, pe pământ S-a 
arătat şi cu oamenii a vieţuit; şi, din Sfânta Fecioară 
întrupându-Se, S-a smerit pe Sine, chip de rob luând, 
făcându-Se pe Sine asemenea cu chipul smeritului 
nostru trup, ca să ne facă pe noi asemenea chipului 
slavei Sale. Că, de vreme ce prin om a intrat păcatul 
în lume şi prin păcat moartea, a binevoit Unul- 
Născut Fiul Tău, Cel ce este în sânurile Tale, 

Dumnezeule şi Tată, să se nască din femeie, din 
Sfânta Născătoare de Dumnezeu şi pururea Fecioara 
Maria, făcându-se sub Lege, ca să osândească 
păcatul în trupul Său, pentru ca cei morţi întru 
Adam să învieze întru Însuşi Hristosul Tău. Şi, 
vieţuind EI în lumea aceasta, dându-ne porunci de 
mântuire, scoţându-ne pe noi din rătăcirea idolilor, 
ne-a adus la cunoaşterea Ta, a Adevăratului 
Dumnezeu şi Tată, agonisindu-ne pe noi Sieşi popor 
ales, preoţie împărătească, neam stânt. Şi, curățindu- 
ne prin apă şi sfințindu-ne cu Sfântul Duh, S-a dat pe 
Sine schimb morţii, întru care eram ţinuţi, fiind 
vânduți sub păcat. Şi, pogorându-Se, prin Cruce în 
iad, ca să plinească toate ale Sale, a nimicit durerile 
morţii. Şi, înviind a treia zi şi cale făcând oricărui 
trup la învierea cea din morţi, că nu era cu putinţă a 
fi ținut sub stricăciune Începătorul vieţii, făcutu-S-a 
începătură celor adormiţi, Întâi-Născut din morţi, ca 
să fie Însuşi Începătorul tuturor în toate. Şi, suindu- 
Se la ceruri, a şezut de-a dreapta slavei Tale, întru 
înălţime. Care iarăşi va să vină ca să răsplătească 
fiecăruia după faptele sale. Şi ne-a lăsat nouă aduceri 
aminte de patima Sa cea mântuitoare, Acestea pe 
care le-am pus înainte, după poruncile Lui. Că, 

vrând să meargă la cea de voie şi pururea pomenită 
şi de viață făcătoare moarte a Sa, în noaptea în care 
S-a dat pe Sine însuşi pentru viaţa lumii, luând pâine 
în sfintele şi preacuratele Sale mâini, arătând-o Ţie, 
lui Dumnezeu-Tatăl, mulțumind, binecuvântând, 
sfințind şi frângând.... 

„.„.„ a dat Sfinţilor Săi ucenici şi Apostoli, 
zicând: Luaţi mâncaţi, acesta este Trupul meu, Care 
se frânge pentru voi spre iertarea păcatelor. 

Asemenea şi paharul, din roada viței luând, 
amestecând, mulțumind, binecuvântând şi sfinţind... 

„„„. a dat Sfinţilor Săi Ucenici şi Apostoli, 
zicând: Beţi dintru acesta toţi, acesta este Sângele 
Meu al Legii celei noi, Care, pentru voi şi pentru 
mulţi, se varsă spre iertarea păcatelor. Aceasta să 
faceţi întru pomenirea Mea, că, ori de câte ori veţi 
mânca pâinea aceasta şi veţi bea paharul acesta, 
moartea Mea veţi vesti, învierea Mea veţi mărturisi. 
Deci, pomenind şi noi, Stăpâne, patimile Lui cele 
mântuitoare, Crucea cea făcătoare de viaţă, 
îngroparea cea de trei zile, învierea cea din morţi, 
înălţarea la ceruri, şederea de-a dreapta Ta, a lui 
Dumnezeu-Tatăl, şi slăvita şi înfricoşătoarea Lui a 

doua venire, ale Talie dintru ale Tale, [ie Ti-aducem 
de toate şi pentru toate. 

Pentru aceasta, Stăpâne Preasfinte, şi noi, 
păcătoşii şi nevrednicii robii Tăi, care ne-am 
învrednicit a sluji sfântului Tău jertfelnic, nu pentru 
dreptăţile noastre, că n-am făcut ceva bun pe 
pământ, ci pentru mila Ta şi îndurările Tale, pe care 
le-ai vărsat cu prisosinţă peste noi, îndrăznind, ne 
apropiem de sfântul Tău jertfelnic şi, punând înainte 
cele ce închipuiesc Sfântul Trup şi Sfântul Sânge al 
Hristosului Tău, Ţie ne rugăm şi de la Tine cerem, 
Sfinte al sfinţilor, cu bunăvoința bunătăţii Tale, să 
vină Duhul Tău cel Sfânt peste noi şi peste Darurile 
acestea ce sunt puse înainte şi să le binecuvinteze pe 
dânsele şi să le sfinţească şi să le arate: 

Pâinea aceasta, adică, însuşi Cinstitul Trup al 
Domnului şi Dumnezeului şi Mântuitorului nostru 
lisus Hristos. lar ceea ce este în potirul acesta, însuşi 
Cinstitul Sânge al Domnului şi Dumnezeului şi 
Mântuitorului nostru lisus Hristos, Care s-a vărsat 
pentru viaţa lumii, prefăcându-le cu Duhul Tău cel 
Sfânt. 


lar pe noi pe toţi, care ne împărtăşim dintr-o 
pâine şi dintr-un potir, să ne uneşti unui cu altul prin 
împărtăşirea Aceluiaşi Sfânt Duh şi pe nici unul 
dintre ni să nu ne faci a ne împărtăşi cu Sfântul Trup 
şi Sânge al Hristosului Tău spre judecată sau osândă, 
ci să aflăm milă şi har împreună cu toţi sfinţii, care 
din veac au bine-plăcut Ţie: cu strămoşii, părinţii, 
patriarhii,  proorocii, apostolii, propovăduitorii, 
evangheliştii, mucenicii, mărturisitorii, dascălii şi cu 
tot sufletul cel drept ce s-a săvârşit întru credinţă; 
Mai ales cu Preasfânta, curata, preabincuvântata, 
mărita stăpâna noastră, de Dumnezeu Născătoarea şi 
pururea Fecioara Maria. Cu Sfântul loan Proorocul, 
Înaintemergătorul şi Botezătorul; cu sfinţii, măriţii şi 
întru tot lăudaţii Apostoli; cu sfântul (N) a cărui 
pomenire o săvârşim, şi cu toţi sfinţii; pentru ale 
căror rugăciuni, cercetează-ne pe noi, Dumnezeule, 
şi pomeneşte pe toţi cei mai înainte adormiţi întru 
nădejdea învierii şi a vieţii celei de veci. Pentru 
mântuirea şi iertarea păcatelor robilor lui Dumnezeu 
(N). Pentru iertarea păcatelor şi odihna suiletelor 
robilor lui Dumnezeu (N), în loc luminat, de unde a 
fugit toată durerea, întristarea şi suspinarea; 
odihneşte-i, Dumnezeul nostru, şi-i sălăşluieşte pe 
dânşii unde străluceşte lumina feţei Tale. 

Încă ne rugăm Ţie, pomeneşte, Doamne, sfânta 
Ta sobornicească şi apostolească Biserică, cea de la o 
margine până la cealaltă a lumii, pe care ai câştigat-o 
cu Scump Sângele Hristosului Tău, şi o împacă pe 
dânsa, şi sfânt locaşul acesta întăreşte-l, până la 
sfârşitul veacului. Pomeneşte, Doamne, pe cei ce Ţi- 
au adus Ţie aceste Daruri şi de la care şi prin care şi 
pentru care au fost aduse acestea. Pomeneşte, 
Doamne, pe cei care aduc roade şi fac bine în sfintele 
Tale biserici şi îşi aduc aminte de cei săraci. 
Răsplăteşte-le lor cele cereşti în locul celor 
pământeşti, cele veşnice în locul celor vremelnice; 
cele nestricăcioase în locul celor stricăcioase. Adu-Ţi 
aminte, Doamne, de cei din pustie şi din munţi şi din 
peşteri şi din crăpăturile pământului. Adu-Ţi aminte, 
Doamne, de cei ce, în feciorie, în evlavie, în înfrânare 
şi în viaţă cinstită viețuiesc. Pomeneşte, Doamne, pe 
cârmuitorii, pe care i-ai rânduit să stăpânească pe 
pământ;  încununează-i pe dânşii cu arma 
adevărului, cu arma bunăvoinţei; veghează asupra 
capului lor în ziua de război, întăreşte braţul lor, 
înalță dreapta lor, întăreşte stăpânirea lor, 
supunându-le lor toate neamurile străine, care voiesc 
războaie; dăruieşte lor adâncă şi statornică pace; 
pune în inimile lor gânduri bune pentru Biserica Ta 

şi pentru tot poporul Tău, ca, în liniştea lor, viață 
paşnică şi netulburată să vieţuim, în toată cucernicia 
şi curăţia. Pomeneşte, Doamne, toată cârmuirea şi pe 
fraţii noştri cei din dregătorii şi toată oastea; pe cei 
buni, în bunătate îi păzeşte, pe cei răi, buni îi fă, cu 
bunătatea Ta. Pomeneşte, Doamne, poporul care stă 
înainte şi pe cei care, pentru binecuvântate pricini, 
nu s-au întâmplat aici şi-i miluieşte pe dânşii şi pe 
noi, după mulţimea milei Tale. Cămările lor le umple 
de tot binele, căsniciile lor în pace şi în unire le 
păzeşte; pe prunci îi creşte, tinereţile le călăuzeşte, 
bătrâneţile le întăreşte, pe cei slabi de suflet îi 
îmbărbătează, pe cei risipiţi îi adună, pe cei rătăciţi îi 
întoarce şi-i uneşte cu sfânta Ta sobomicească şi 
apostolească Biserică. Pe cei bântuiţi de duhuri 
necurate îi slobozeşte; cu cei ce călătoresc pe ape, pe 
uscat şi prin aer, împreună călătoreşte, văduvelor le 
ajută, pe orfani îi apără, pe cei robiţi îi izbăveşte, pe 
cei bolnavi îi tămăduieşte. Adu-Ţi aminte, Doamne, 
şi de cei ce sunt în judecăţi, în închisori, în prigoniri, 
în amară robie şi în orice fel de necaz, nevoie şi 
strâmtorare. Adu-Ţi aminte, Dumnezeule, şi de toţi 
cei ce ne iubesc şi de cei ce ne urăsc pe noi, şi de cei 
ce ne-au cerut nouă, nevrednicilor, să ne rugăm 
pentru dânşii. Adu-Ţi aminte, Doamne, Dumnezeul 

nostru, şi de tot poporul Tău şi peste toţi revarsă 
mila Ta cea bogată, împlinind tuturor cererile cele 
spre mântuire. Şi pe cei, pe care nu i-am pomenint, 
din neştiinţă sau uitare, sau pentru mulţimea 
numelor, Tu însuţi îi pomenește, Dumnezeule, Cel ce 
ştii vârsta şi numirea fiecăruia, Cel ce ştii pe fiecare 
din pântecele maicii lui. Că tu eşti, Doamne, 
ajutătorul celor fără de ajutor, nădejdea celor fără de 
nădejde, izbăvitorul celor înviforaţi, limanul celor ce 
călătoresc pe ape, doctorul celor bolnavi. Însuţi, 
tuturor toate le fii, Cel ce ştii pe fiecare şi cererea lui, 
casa şi trebuința lui. Apără, Doamne, oraşul şi ţara 
aceasta şi toate oraşele şi satele, de foamete, de 
ciumă, de cutremur, de potop, de foc, de sabie, de 
venirea asupra noastră a altor neamuri şi de războiul 
cel dintre noi. 


Întâi pomeneşte, Doamne, pe Prea Fericitul 
Părintele nostru (N), Patriarhul Bisericii Ortodoxe 
Române [pe (Înalt-) Prea Sfinţitul (Arhi-) Episcopul 
(şi Mitropolitul ) nostru (N)], pe care-l dăruieşte 
sfintelor Tale biserici în pace, întreg, cinstit, sănătos, 
îndelungat în zile, drept învățând cuvântul 
adevărului Tău. Pomeneşte, Doamne, pe toţi 
episcopii ortodocşi, care drept învaţă cuvântul 

adevărul adevărului Tău. Pomeneşte, Doamne, după 
mulțimea îndurărilor Tale, şi a mea nevrednicie. 
lartă-mi toată greşala cea de voie şi cea fără de voie, 
şi să nu opreşti, pentru păcatele mele, harul Sfântului 
Tău Duh, de la Darurile ce sunt puse înainte. 
Pomeneşte, Doamne, preoțimea cea întru Hristos 
diaconime şi tot cinul preoţesc şi să nu laşi ruşinat pe 
nici unul dintre noi, cei ce stăm în jurul sfântului Lău 
jertfelnic; cercetează-ne cu bunătatea Ta, Doamne; 
arată-le nouă cu bogatele Tale îndurări; vremuri 
bine întocmite şi de folos ne dăruieşte; pământului 
ploi line spre rodire trimite-i; binecuvintează cununa 
anului bunătăţii Tale. Fă să înceteze dezbinarea 
Bisericilor; potoleşte întărâtările păgânilor; 
răzvrătirile eresurilor strică-le degrab, cu puterea 
Sfântului Tău Duh. Pe noi pe toţi ne primeşte în 
împărăţia Ta, fii ai luminii şi fii ai zilei arătându-ne; 
pacea Ta şi dragostea Ia dăruieşte-ne-o nouă, 
Doamne, Dumnezeul nostru, că Tu toate ni le-ai dat 
nouă. Şi ne dă nouă, cu o gură şi o inimă, a slăvi şi a 
cânta preacinstitul şi de mare-cuviinţă numele Tău, 
al Tatălui şi al Fiului şi al Sfântului Duh, acum şi 
pururea şi în vecii vecilor. 

Anexa 2 
În partea de sus: canceli reprezentați pe un bazorelief de pe 
arcul de triumf al lui Constantin cel Mare 
În partea inferioară a paginii: Cancel din biderica Sfintei Salsa, 
Tipasa, Africa, sec. IV. 

Anexa 3 
Primele două imagini reprezintă canceli din lemn datând 
aproximativ din secolele IV-V. 
Al treilea este un cancel din marmură de la bazilica Sfântul 
Laurenţiu, Roma, secolele V-VI. 

Anexa 4 
Placă dintr-un cancel de la biserica San Vitale, Ravena, 
(c.f.F. Cabrol, Cancel, DACL, 2/2, 1925, col. 1827). 

Anexa 5 


Templon din marmură, datând din secolul al XII-lea. 
Biserica Sfântul Pantelimon din Nerezi. 
Pe stâlpul din dreapta se află o icoană a Sfântului Pantelimon. 

Anexa 6 
Icoană reprezentând Novgorodieni în rugăciune, 
executată în anul 1467. Registrul superior al icoanei este un 
registru Deisis reprezentat în picioare. 

Anexa 7 
Schema unui iconostas clasic. 

1. Uşile împărăteşti; a şi al - Buna Vestire; ceva mai jos se află 
Sfinţii Evanghelişti; 2. Cina cea de Taină; 3. Coloanele cu 
icoanele Părinților autori de Liturghii; 4. Icoana lui Hristos sau 
a Sfântului căruia îi este consacrată biserica; 5. Icoana 
Născătoarei de Dumnezeu; 6 și 7. Uşile diaconești cu 
reprezentări ale îngerilor sau ale sfinţilor diaconi; 8. și 9. Alte 
icoane; 10. Registrul Deisis; 11. Icoane praznicare; 12. Registrul 
profeților; 13. Registrul patriarhilor. 

Anexa 8 
Chip de înger, pictat de Teofan Grecul la 
biserica Spas Preobrajenie din Novgorod. 

Anexa 9 


Iconostasul catedralei Bunei Vestiri din Kremlinul Moscovei, 
pictat în 1405 de către Teofan Grecul, 
Prohor de Gorodeţ și Andrei Rubliov. 
Vedere generală. 

Anexa 10 


Icoana Dreptului Judecător din registrul Deisis al 
iconostasului catedralei Bunei Vestiri, Moscova. 

Anexa Il 
Detaliu dintr-o icoană a Soborului Maicii Domnului, 
secolul al XIV-lea. 

Anexa 12 
Icoana Maicii Domnului din registrul Deisis al iconostasului 
catedralei Bunei Vestiri, Moscova. 

Anexa 13 


Icoana Sfântului loan Botezătorul din registrul Deisis, 
iconostasul catedralei Bunei Vestiri, Moscova. 

Anexa 14 
Structura compoziţională a icoanei Sfântului loan Botezătorul 
din registrul Deisis al iconostasului catedralei 
Bunei Vestiri, Moscova. 

Anexa 15 
Icoana Arhanghelului Mihail, din registrul Deisis al 
iconostasului catedralei Bunei Vestiri, Moscova. 

Anexa 16 


Icoana Arhanghelului Gavriil, din registrul Deisis al 
iconostasului catedralei Bunei Vestiri, Moscova. 

Anexa 17 
Icoana Sfântului Apostol Petru din registrul Deisis al 
iconostasului catedralei Bunei Vestiri, Moscova. 

Anexa 18 


Icoana Sfântului Apostol Pavel din registrul Deisis, al 
iconostasului catedralei Bunei Vestiri, Moscova. 

Anexa 19 
Icoana Sfântului Vasile cel Mare din registrul Deisis al 
iconostasului catedralei Bunei Vestiri, Moscova. 

Anexa 20 
Icoana Sfântului loan Gură de Aur din registrul Deisis al 
iconostasului catedralei Bunei Vestiri, Moscova. 

Anexa 21 
Icoana Nașterii Domnului, pictată de Andrei Rubliov pentru 
iconostasul catedralei Bunei Vestiri, Moscova. 

Anexa 22 


Icoana Botezului Domnului, pictată de Andrei Rubliov pentru 
iconostasul catedralei Bunei Vestiri, Moscova. 

Anexa 23 
Icoana Întâmpinării Domnului, pictată de Andrei Rubliov 
pentru iconostasul catedralei Bunei Vestiri, Moscova. 

Anexa 24 


Icoana Bunei Vestiri, pictată de Andrei Rubliov pentru 
iconostasul catedralei Bunei Vestiri, Moscova. 

i Anexa 25 
Icoana Invierii lui Lazăr (detaliu), pictată de Andrei Rubliov 
pentru iconostasul catedralei Bunei Vestiri, Moscova. 

Anexa 26 


Icoana Intrării în lerusalim, pictată de Andrei Rubliov pentru 
iconostasul catedralei Bunei Vestiri, Moscova. 

Anexa 27 
Icoana Cina cea de Taină, pictată de Prohor de Gorodeţ pentru 
iconostasul catedralei Bunei Vestiri, Moscova. 

Anexa 28 


Structura compoziţională a icoanei Cina cea de Taină, 
pictată de Prohor de Gorodeţ pentru iconostasul catedralei 
Bunei Vestiri, Moscova. 

Anexa 29 


Icoana Răstignirii, pictată de Prohor de Gorodeţ pentru 
iconostasul catedralei Bunei Vestiri, Moscova. 

Anexa 30 


Icoana Punerii în mormânt, pictată de Prohor de Gorodeț 
pentru iconostasul catedralei Bunei Vestiri, Moscova. 

Anexa 31 


Icoana Pogorârii la iad, pictată de Prohor de Gorodeţ pentru 
iconostasul catedralei Bunei Vestiri, Moscova. 

Anexa 32 
Icoana Înălţării Domnului, pictată de Prohor de Gorodeț 
pentru iconostasul catedralei Bunei Vestiri, Moscova. 

Anexa 33 
Icoana Pogorârii Duhului Sfânt, pictată de Prohor de Gorodeţ 
pentru iconostasul catedralei Bunei Vestiri, Moscova. 

Anexa 34 
Icoana Schimbării la Faţă, pictată de Andrei Rubliov pentru 
iconostasul catedralei Bunei Vestiri, Moscova. 

Anexa 35 


Icoana Sfintei Treimi, pictată de Andrei Rubliov 
pentru iconostasul bisericii Sfintei Treimi, 
mânăstirea Sfântului Serghie. 

Anexa 36 


Structura compozițională a icoanei Sfintei Treimi, 
pictată de Andrei Rubliov pentru iconostasul 
bisericii Sfintei Treimi a lavrei Sfântului Serghie. 

Icoana Mântuitorului din cadrul registrului Deisis de la Zvenigorod 

Anexa 38 


Icoana Arhanghelului Mihail, din cadrul registrului 
Deisis de la Zvenigorod. 

Anexa 39 
Structura compoziţională a icoanei Arhanghelului Mihail din 
cadrul registrului Deisis de la Zvenigorod. 

Anexa 40 
Icoana Apostolului Pavel din cadrul registrului 


Deisis de la Zvenigorod. 
417 

Anexa 41 
Iconostasul de la Scala Coeli, realizat de Sorin Dumitrescu 


418 


Anexa 42 


Imagine din timpul săvârșirii cultului divin 
la biserica Scala Coeli. 

Anexa 43 
Iconostasul realizat de Silviu Oravitzan la Biserica 

„Schimbarea la Faţă” din Cluj - Napoca. 
420 


Anexa 44 


Detaliu al iconostasului realizat de Silviu Oravitzan la 


in Cluj-Napoca. 

IMPRIMAT ÎN ROMÂNIA 


LD): icoanele revelează chipul lui Dumnezeu cel 
înomenit și al oamenilor îndumnezeiţi, 
iconostasul, ca ansamblu iconografic aflat la granița dintre 
altar și naos, este martorul vizual al istoriei înomenirii lui 
Dumnezeu, al întrupării Fiului lui Dumnezeu și al tuturor 
actelor prin care omului i-a fost deschisă calea mântuirii. 
Totodată, este martor vizual al unirii omului cu Dumnezeu în 
lisus Hristos, unire ai cărei martori direcţi sunt sfinţii, cei 
„părtași dumnezeieștii firi” (II Petru 1;4). Astfel, iconostasul ar 
trebui perceput ca un suport de icoane a căror menire este nu 
de a obtura vederea către altar ci de a transparentiza taina 
mântuirii omului în Biserică. El nu desparte ci unește creatul cu 
necreatul, văzutul cu nevăzutul. 

